
Udeležite se predstavitvenega 
seminarja v Plaza Hotelu v Ljubljani 
v četrtek 27. 08. 2015 ob 11. uri. 


Več informacij in prijave na: 

Ali pišite na: 
levac iesubway.com 

Naročniki imajo 20% popusta. 
Naročnina se po izteku plačanega obdobja samodejno podaljša, 
če naročnik naročnine ne prekliče. Slednjega si ne želimo. 


tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

V prejšnjem Jokerju smo objavili oglas od 
Triglava za aplikacijo, ki čekira tvojo vožnjo 
in če si cestno priden, fašeš popust pri zava- 
rovanju. Ker uporabljam njihove police, sem 
zadevo preizkusil. Nucniku se reče Drajv in 
temelji na telematiki: z GPSom spremlja hit- 
rost premikanja, jo primerja s tamkajšnjo 
omejitvijo in obenem s pospeškometri sp- 
remlja sunke. Pred vožnjo zadevo poženeš, 
na kraju pa ti na podlagi morebitnih preko- 
račitev brzine in pregrobih zavojev ter zavi- 
ranj odšteva točke. Pri tem ti celo na zemlje- 
vidu označi predele, kjer si ga biksal. Ce v 
300-kilometrskem intervalu zadržiš dovolj- 
šnje število pik, dobiš kodo, s katero si olaj- 
šaš naslednjo premijo za pet odstotkov. Ni 
baš veliko, ampak tudi par desetakov se poz- 
na. Še več lahko profitira mladi voznik, ki si z 
odličnim izkazom prisluži polovični popust 
na mladostniško doplačilo. Prihranek pride v 
tistih letih še kako prav. Skratka, ker posto- 
pek ne stane nič in ne zahteva niti prijavlja- 
nja, se ga vsekakor splača izkoristiti. 

Programček s koledarskim beleženjem voz- 
nih podatkov in točk malce stremi k igrifika- 
ciji, vendar ne premore nobene zabavnosti in 
globlje vsebine, zato ne bo postal ultimativni 
avtomobilistični spremljevalec. Itak varna, 
počasna vožnja ni nekaj, v čemer bi kdorkoli 
rad tekmoval ali se važil. Druga stvar bi bilo 
recimo postavljanje najboljšega časa do 
službe ... Seveda je mobidični nadzornik v 
svojem bistvu naiven in stavi izključno na 
iskrenost. Aktiviraš ga po želji ali ga ugasneš 

na avtocesti, ako kaniš drveti dvesto. Lahko 
si z njim le sopotnik ali na avtobusu oziroma 
se navsezadnje furaš z biciklom, dasi slednje 
Zaradi večjega tresenja rezultira v slabem iz- 
kazu. Ker je odvisen od satelitov in zemljevi- 
dov, zna včasih z avtoceste skočiti na vzpo- 
redno lokalno cesto in te za ušesa, ker si vo- 
zil 120, ali se zmesti ob novogradnji. Najbolj 
neumno pa izpade, da lahko med šofiranjem 
telefoniraš ali se drugače špilaš s fonom, a 
tega aplikacija sploh ne komentira. Na kraju 
te označi za varnega voznika, četudi si ves 
čas čvekal, držal v roki kebab in volaniziral s 
koleni. 

Da bi tak softver prišel do veljave, bi moral 
biti naložen v avtomobilski računalnik, kar 
pri sodobnih modelih, ki sprejemajo name- 
stitev zunanjih programov, ni nemogoče. 
Motrenje bi bilo privzeto in bi se začelo ob 
vžigu, brez dvoumnosti in sprenevedanja. 
Nekaj sličnega ima nova fiesta, le da tisto 
merjenje kakovostne vožnje, ki med ostalim 
vključuje tudi pravilno prestavljanje, ni pove- 
zano z zavarovalnico. Tak program bi lahko 
deloval kot neke vrste črna skrinjica z zabe- 
ležkami hitrosti in celo fotodokumentacijo tik 
pred nesrečo, saj so boljši avtomobili op- 
remljeni s kamerami. Morda nekoč. Zaenkrat 
imamo Drajv in njegova lahkomiselnost ozi- 
roma marketinška narava gor ali dol; na kon- 
cu dneva ti brez drobnega tiska privarčuješ 
za škatlo lego kock. Poleg tega najbrž dopri- 
nese k nekaj počasneje prepeljanim kilomet- 
rom. LordFebo 

na 'naslednja velika premika'. A preden bomo 

imeli omrežene nogavice in nas bodo avti vozi- 
li sami od sebe, bodo naš vsakdan popestrili letečne- 
ži, bolje poznani kot droni. Mnogokdo bo pri tem od- 
mahnil z roko, češ, da je neke brezvezne igračke na 
daljinsko, kakršne že itak lahko kupiš v vsaki otroški 
štacuni, nesmiselno omenjati v navezi z resničnimi 
življenjskimi revolucijami. Toda kot smo zapisali že 
ob več prilikah, pri pohodu dronov ne gre za konjič- 
karskemu pilotiranju namenjene igrače. Take res ne 
sežejo dlje od nekajkratne zabave, nakar praviloma 
polomljene obležijo v rumplkamri. Sodobna leteča 
nadloga, ki kani kot roj kobilic zavzeti nebo, je dru- 
gačne sorte oziroma namena. Ne cikam na zrako- 
plovne dostavljače pic in tovornjake kurirskih služb, 
saj so ti v precej odmaknjeni futuri. V mislih imam 
kamere s perutmi! Te so se že izvalile iz jajc in si jih 
zdaj želi vsak ljubitelj lova na spomine. 
Radi (se) slikamo in snemamo. Mobilniki so ujemanje 
trenutkov omogočili sleherniku ob vsaki priliki, nato 
so prišle akcijske zajemalke z novimi možnostmi izra- 
žanja, dočim so naslednji korak frčeča očesa. Ta nu- 
dijo sveže zorne kote, kakršni so bili še do pred krat- 
kim povsem nedostopni. Škljoc iznad glav, zračno sle- 
denje, pokukanje skozi okna, ptičjeperspektivne viste 
- sploh si še ne predstavljamo, za kaj vse bomo upo- 
rabili kamero, ki šiba petdeset na uro in se lahko dvig- 
ne nad drevesa, hiše ter celo nad hribe. To se kajpak- 
da čuje sila posrečeno in Božiček bo dotične naprave 
letos nosil bolj kot vse ostalo. Toda razumnik z izkuš- 
njo s tovrstnim letečnežem glede razmaha ni tako 
svetlogled. Danes dron v parku načeloma ni težava in 
je kot zanimivost v središču pozornosti. A ko ne bodo 
več neobičajnost in jih bo nad sprehajalci, kužati in 
otroci ducat, to ne bo več nedolžen hec. 
Dosegljivi fotokopterji par let nazaj niso niti obstajali. 
Zdaj na sejmih uporabniške elektronike zasedajo ce- 
lotne hale. Cene kakovostnih so že srednje trimestne 
in ni daleč dan, ko bodo prišli na police samopostrežb. 
Ob tem pojde naprej tudi tehnika in prihajajoči mode- 
li napovedujejo samodejno sledenje ter druge avto- 
nomne možnosti. Poanta torej ne bo v upravljanju, 
marveč boš onegaj vrgel v zrak, on pa te bo po pred- 
nastavljenih željah posnel od spredaj, zadaj in zgoraj. 
A ljudje jih gotovo ne bodo uporabljali le za filmanje 
kolesarjenja čez travnike, marveč ob vseh prilikah, ki 
jih velja dokumentirati. Glede na že izkazano nizko 
kulturo fotografiranja ne bo zadržkov za njihovo rabo 
na turističnih znamenitostih, športnih dogodkih, cesti, 
na plaži in bržda celo v dvoranah. Ne samo, da povzro- 
čeni hrup in preletavanje motita, frleče stvarce pred- 
stavljajo nezanemarljivo nevarnost. Vodenje s telefo- 
nom je vse prej kot enostavno, pol kile da ob svoji hit- 
rosti precejšnjo gibalno količino in mesorezni prope- 
lerji najmanj zakrvavijo kožo. 
Incidentov je nemalo in jasno dokazujejo širino nepri- 
lik. Varnostna služba Bele hiše se je denimo že dva- 
krat soočila s pristankom 'igrače' pred svojim dvoriš- 
čem. Še večjo predrznost si je privoščilo par neodgo- 
vornežev na različnih koncih sveta, ki so se igrali v 
bližini letališč in resno ogrozili pristajajoče avione. 
Med triatlonom v Avstraliji je zračna kamera padla na 


glavo tekačici. V Nemčiji je dron povzročil prometno 

Dandanes dron v parku načeloma ni težava in je 
kot zanimivost v središču pozornosti. A ko ne 
bodo več neobičajnost in jih bo nad sprehajalci, 
kužati in otroci ducat, to ne bo več nedolžen hec. 


nesrečo in v ZDA je menda zaradi njega med gozd- 
nim požarom strmoglavil gasilski helikopter. Nogo- 
metno tekmo s Srbijo so Albanci popestrili s kopter- 
jem, ki je čez štadion vlekel orlovsko zastavo. Slično 
politično izzivanje si je nedavno privoščil slovenski 
zdrahar, ki je letalnik uporabil za transparent med 
borčevsko proslavo. Pri tem so propelerji celo pore- 
zali varnostnika. Da elise teh mnogokopterjev niso 
upogljiva plastika, je pred nekaj meseci na lastnih 
prstih takisto izkusil Enrigue Iglesias. Pevec je med 
koncertom frajersko prijel leteči snemalnik DJI in- 
spire, rezultat pa je bila kri po celem odru. S tem, da 
večji, šest- ali osempropelerski modeli, ki trogajo 
težje kamere, roke ne bi le porezali, marveč jo odre- 
zali in za nameček še razčesnili betico. 

Zaenkrat imajo konkreten pravilnik za brezpilotne 
letalnike le v Avstraliji, deželi prostranega niča. V 
ZDA so po drugi plati napovedovali ostre regulative, 
vendar so zaenkrat odločbe agencije za letalski nad- 
zor FAA precej dopustne. Recimo da moreš letati le 
podnevi, ne hitreje kot 160 kilometrov na uro, ne 
višje od 150 metrov ter stran od letališč, pri tem pa 
imeti plovilo vseskozi v vidnem polju. S slednjim po- 
gojem so zaenkrat prizemljili ideje o samodejnih le- 
talskih dostavah Amazona, dočim za hobijaše ome- 
jitve niso baš hude. Pogoja, da mora biti vsak kopter 
registriran in lastnik opraviti aeronavtični izpit, niso 
sprejeli. Edino proizvajalcem modelov z lokacijskim 
zavedanjem so vsilili 'geoograjo', ki jim onemogoča 
delovanje na določenih prednastavljenih območjih, 
med ostalim nad večino Washingtona D.C.. Po dru- 
gi plati je FAA drone celo vzela pod okrilje in jih 


Vsak tisi bi ew imel tal 


zaščitila z zakonom, ki obravnava vsa ostala zračna 
plovila. Ta pravi, da je sklatenje paparacovega frle- 
čega fotoaparata izenačeno s streljanjem na jumbo 
jet, za kar je zagrožena dvajsetletna keha. Privatna 
posest tu ne igra vloge, kajti zračni prostor se poko- 
rava drugim pravilom. Zdaj, ko je neki mulec svoj 
modelček že opremil z delujočo puško, bodo najbrž 
morali to neumnost redigirati. 

Evropsko zračno telo EASA je še manj odločno. Po- 
bude obstajajo, ampak zapisano zaenkrat ni pose- 
bej omejujoče. Res je, da težji zrakomlati, tisti s pro- 
fesionalnimi kamerami in geodetsko opremo, zah- 
tevajo šolane pilote. Toda 'osebne' inačice lahko 
vodi vsakdo domala kjerkoli. Prepoved je edino nad 
aerodromi in vojaškimi bazami, medtem ko te za le- 
tanje nad igriščem ne morejo niti oglobiti. Modelar- 
ska društva bijejo plat zvona in informacijska po- 
oblaščenka pritiska na Agencijo za civilno letalstvo 
ter na Ministrstvo za infrastrukturo. Zaenkrat odziva 
ni, vsi mencajo, gledajo stran oziroma čakajo na 
Bruselj. Glede na še povsem jasno nebo se zdi sicer 
skrb povsem odveč. A droni prihajajo, to je dejstvo. 
Letošnja IFA bo predstavila jato novih, cenejših in 
hitrejših modelov, po katerih bodo posegali vsakda- 
nježi. In reči slejkoprej padejo, tak je ustroj vesolja, 
ocena tveganja pa je visoka. Zato je apel k ureditvi 
področja pred prvo nezgodo umesten. Navsezadnje 
tudi zavoljo zasebnosti, ki ji bodo operuteni snemal- 
niki še kako zavdali. 


David Tomšič 

IVANA so dokaj mlad, a ne več najmlajši 

Vr in pomembneži z našega področja 

začenjajo odhajati v onostranstvo. Lani nas 
je zapustil oče prve konzole Ralph Baer, zdaj pa je 
področje utrpelo novo izgubo. Enajstega julija je 
pri petinpetdesetih tumorju v žolčevodu podlegel 
Satoru Iwata, ki je zadnjih trinajst let krmaril Nin- 
tendovo barko kot izvršni direktor. 
Smrti so vse prej kot vesele. A če bi bil Iwata-sama 
('spoštovani gospod lwata') le eden od številnih 
kravatarjev, v svetu videoiger ne bi zavladala taka 
žalost. Twitter je vzplamtel od izrazov sožalja, ljudje 
so se pridušali, da jim je Satoru spremenil življenje, 
in na oltarčkih puščali origamije v obliki Bob-om- 
bov. Solze so točili tudi številni industrijski veljaki, 
od Sonyjevega velmoža Shuheija Yoshide in xboxo- 
vega vodje Phila Spencerja do Johna Romera ter 
Jade Raymond. Očitno je torej, da Iwata ni bil brez- 
izrazen ekonomist z diplomo, a brez srca. 


Od kalkulatorja do Kirbyja 


Satoru lwata se je rodil leta 6. decembra 1959 v Sa- 
poru na severu Japonske. Že v mladih letih je rad 
programiral primitivne elektronske naprave, da se 
je dalo na njih igrati videoigre. To ga je pripeljalo na 
tokijski tehnološki inštitut, kjer je vpisal računalništ- 
vo. S tamkajšnjimi somišljeniki je najel stanovanje 
in ves prosti čas so vložili v klamfanje prototipnih 
špilov. Prav tu je vzniknila firmica HAL Laboratory, 
katere zgodnji član je bil Iwata. Podjetje se je po na- 
ključju povezalo z Nintendom in zanje delalo na ma- 
njših projektih. Točka preloma je prišla leta 1993, 
ko je tedanji Nintendov voditelj Hiroshi Yamauchi 
zahteval, da Iwata prevzame vodstvo studia in da se 
tesneje povežejo z njimi. Pri HALu so nastale serije 
Kirby, Super Smash Bros in Mother, Satoru pa je pri 
vseh sodeloval kot eden ključnih programerjev, ki 
je denimo v dveh tednih skrčil prevelike Pokemone 
na ustrezno velikost za modul. Ostali klamfači kode 
so ostali odprtih ust. 

HAL je pod njim postal eden najbolj cenjenih Nin- 
tendovih partnerjev in leta 2000 je skočil v novo 
službo vodje Nintendovega načrtovalnega oddelka. 


Nintendova stara garda — Satoru Iwata (levo) je od- 
šel pri petinpetdesetih, Shigeru Miyamoto se drži 
pri dvainšestdesetih. Zdi se idealen naslednik Iwa- 
te, vendar mu poslovna plat doslej ni bila povšeči. 


Tudi tu je kljub kravatniški poziciji navduševal s 
programersko magijo - v treh tednih je SRNA 
Super Smash Bros Melee, da so ga lahko izdali. 

že čez dve leti je napredoval na položaj izvršnega m 
rektorja celotne firme, ko se je upokojil 'stari samu- 
raj' Yamauchi. S tem je mirni očalar postal prvi šef 
Nintenda, ki ni bil član ustanovne družine. Hiroshi je 
Nintendo prelevil iz izdelovalca igralnih kart v veli- 
kana na področju videoiger, zato je Iwato čakal ve- 
lik izziv. A opravil ga je z odliko, kajti prav za časa 
njegovega predsednikovanja so na trg poslal izjem- 
no uspešna wii in DS. Prvega so prodali več kot sto 
milijonov kosov, drugega prek sto petdeset. Iwata je 
tedaj dejal: "Z njima bomo podrli zid med igralci in 
neigralci." Vodji ameriške veje Nintenda, ikonske- 
mu Reggieju Fils-Aimeju, pa: "Who's your daddy?" 
Z njim se je kasneje kungfujsko stepel v legendar- 
nem oglasu za Super Smash Bros. 


Take slike so žalujoči razpošiljali po Twitterju in 
drugih kanalih. Pred pogrebom je Iwatovo vežico 
obiskalo več tisoč ljubiteljev vsega Nintendovega. 


Rešilec: "wii U, wi U, wii U!" 
Toda ko je Iwata zasedel direktorski stolček, se ni 
prevzel in odmaknil od tistih, ki s(m)o Nintendov 
življenjski sok - igralcev. Ni se prelevil v aparatčika 
in držalo za kalkulator, marveč je ohranil stik z nami. 
Bil je denimo glavni izpraševalec v Iwata Asks, seriji 
intervjujev z razvijalci naslovov za Nintendove siste- 
me, kot so Splatoon, Super Mario 3D World in Xen- 
oblade Chronicles. Prebrati jih je moč na [wataasks. 
nintendo.com in naj so mu vprašanja pisali drugi ali 
ne, izkazal se je za spretnega ter taktnega sogovor- 
ca. Iwata Asks pa za pronicljiv intervjujski niz, ki ne 
zaudarja po goli promociji. Od tod so se razvili priljub- 
ljeni spletni videi Nintendo Direct, skozi katere pod- 
jetje kupce neposredno obvešča o novostih. V njih je 
Iwata kot voditelj v prisrčno polomljeni angleščini in 
z nerodno držo okornega samuraja razlagal o novih 
palicah v Mario Golfu in v roki hudomušno držal ba- 
nane. Največ točk pa si je pridobil, ko je igralce ne- 
posredno poprosil za želje ter kritike glede wiija U 
oziroma tega, kam naj se v teh težkih časih usmeri 
Nintendo. Pri tem je vodil z zgledom, saj si je ob fir- 
minih denarnih težavah za polovico znižal plačo. 

Čas okrog izida no- 
vega Jokerja je obi- 
čajno radosti poln. 
A ravno, ko se je 

prejšnjemesečni ma- 
gazin vrtel v tiskar- 

skih strojih, nas je 
pretresla novica, da 
je umrl šef Nintenda 


Satoru Iwata. Japon- 
skemu programerju, 
poslovnežu, igralcu 
in faci sne! nameni 
nekrolog. 


Iwatova zapuščina je zajetna in pomembna. Kirby in 
Mother, wii in DS, 3DS in wii U, Nintendov izlet v 
mobilne vode s podjetjem DeNA in prihajajoči si- 
stem NX. A za nas je bilo važneje, da je bil na čelu 
tako velike firme nekdo, ki smo ga imeli, naj je bil v 
resnici še tako oddaljen, za prijatelja. Iwata nam je 
bil blizu, bil je eden od nas, gejmer, kakor je pove- 
dal leta 2005: "Na vizitki mi piše, da sem direktor. V 
umu sem razvijalec. Toda v srcu sem igralec." Do 
Kjota je resda daleč, a kako naj ne imaš rad neko- 
ga, ki ti ponuja tako fantastične igre in ti s priklo- 
nom pove: "Tehnika ni čisto enako pomembna kot 
domišljija." Da to reče programer, mora biti res ne- 
kaj posebnega. 

OnePhone dvojka spet 
samo z vabilom 


Ko se je kitajski OnePlus namenil mešati štrene veli- 
kim z zmogljivimi, a žepu prijaznimi telefoni, so meni- 
li, da je novinec na že razdeljenem trgu pametnih tele- 
fonov obsojen na vegetiranje. Pa so si Kinezi izmislili 
samosvojo pot. OnePlus kot tehnični Amway trka na 
osnovno čustvo kupca. Njihov telefon lahko kupimo, 
ako smo povabljeni. Ekskluzivni klub, skrivnostna 
družba vrednih. Tako razmišljamo, tako delujejo mož- 
ganske povezave in zato čustva prevladajo. 

Carl Pei, soustanovitelj firme OnePlus, je poslovni 
Che Guevara ali pa velika 'naivčina'. Ima vizijo in cilj 
sto milijonov zvestih uporabnikov. Skupnost, ki bo 
spreminjala svet. Nekje na svetu udari naravna kata- 
strofa in vse svoje stranke bodo spodbujali, naj po- 
magajo po svojih močeh. Model one, ki so ga pred- 
stavili pred dobrim letom, se je lahko kosal s tistikrat- 
nimi prvaki: zmogljiv procesor, velik in dober zaslon, 
solidna kamera. Uporabnike pa je prepričal 'čistuns- 
ki' prostokodni operacijski sistem CyanogenMod in 
sicer na rovaš večjega nadzora nad delovanjem siste- 
ma, aplikacijami, podatki in zasebnostjo. Aparata v 
Slovenijo niso pošiljali, znajti smo se morali po svoje. 
Strošek nakupa je bil zato malo večji, a nižji, kot če bi 
kupili katerega od uveljavljenih imen. 

Projektu gre bolje, kot je mnogokdo pričakoval, a pot 
je še dolga in prepredena s koreninami. Lani so pro- 
dali milijon telefonov, veliko več, kot so upali, in do- 
bro polovico izven Kitajske. Letos se spogledujejo s 
tremi milijoni. Po dveh letih obstoja podjetja je Carl 
dokazal, da lahko na zagonski način ponudi termi- 
nalček povsod in ohrani nizko ceno. Z neposredno 
prodajo telefonov po spletu in brez posrednikov, ki si 
odrežejo prevelike kose torte. 


Oneplus 2 naj bi bil na pogled ličen aparatus, ki ga 
je moč naročiti celo s pokrovčkom iz kevlarja ali 
bambusa. Izkušnja je slična klasični androidni, le 
par dodatnih bonbončkov vsebuje. 


OnePlus 'dvojka', ki jo ravno te dni dobivajo prvi upo- 
rabniki, je podoben letošnjim težkokategornikom. Ker 
so se razšli s skupnostjo CyanogenMod, so naredili 
svojo različico androidnega sistema OxygenOS. Ta še 
vedno omogoča aplikacije s tržnice Play in hkrati po- 
nuja nekaj samosvojskosti, kot so dodatne kretnje 
(poteg v obliki črke V na zaklenjenem zaslonu za sve- 
tilko ...). Srce je snapdragon 810 z osmimi prekati in 
utripom 1,8 GHz. Razmišlja 64-bitno, pomni 3 GB in 
hrani do 64 GB, 14-centimetrski HD-zaslon je po prvih 
vedenjih soliden, prav tako 13-megapičična kamera z 
optičnim izničevalnikom tresenja rok in laserskim fo- 
kusom. Baterija je zadovoljiva, za odklepanje je dovolj 
prst, medtem ko simetričen USB-priključek tipa C po- 
skrbi, da zaradi raztresenosti česa ne polomimo. Le 
NFCja nima, menda zato, ker kratkomalo ni koristen. 


ritoprask 2015 


To je telefon, ki so mu namenili vlogo uničevalca mo- 
delov, ki jih bodo tekmeci v tem letu šele predstavili. 
Ne bo lahko, kajti, če smo iskreni, se nam dozdeva, 
da ima 'dvojka' bolj kot ne le eno prednost: ceno. Za 
opisano konfiguracijo terjajo 389 dolarjev, za 16-giga 
pa 329. Plus davek. Manj od tekmecev, a še vedno 
precej. Zlasti, ker ni na voljo v štacunah ali pri opera- 
terjih, marveč le z vabilom. Tega lahko pošlje obsto- 
ječi lastnik oziroma si ga je treba prislužiti z delova- 
njem v skupnosti na spletni strani in družbenih om- 
režjih. Odločitev pa mora biti hipna, kajti vabilo velja 
le štiriindvajset ur. 


'Nintendo playstation' v 
vsej plastični gloriji 


Kdor se zanima za preteklost industrije videoiger, 
pozna zgodbo o tem, kako sta se Nintendo in Sony 
koncem osemdesetih dogovorila za sodelovanje. Leta 
1991 sta udejanjila prototip naprave, ki bi poganjala 
igre za SNES z modulov in podpirala medij prihodnos- 
ti, CD. Nakar je Nintendo dramatično zabodel Sony v 
hrbet in šel v španovijo s Philipsom, razhudeni Sony 
pa je izdelal playstation, ki je doživel nesluten uspeh. 
(Več o tem si je moč prebrati v članku Kratka zgodo- 
vina špasa v Jokerju 192, id na stranki 5943.) Izdela- 
li naj bi dvesto teh 'nintendo playstationov' in po raz- 
hodu firm vse uničili. Toda pred kratkim so se na in- 
ternetu pojavile fotografije in video čisto pravega, ob- 
stoječega, nepoškodovanega, nesfejkanega 'super 
disca', kakor bi se reč na kraju utegnila imenovati. 
Fascinantno je videti napravo, ki bi lahko bila most 
med generacijama, in SNESov igralni plošček, na ka- 
terem piše Sony playstation. 


Ko so po tej hidri pobarali Sonyjeve vršace, so ti 
diplomatsko povedali, da je čisto mogoče, da reč 
obstaja, da pa je enako mogoče, da je lažna :). 


Kako je prišlo do odkritja, ki je med zbiratelji glasno 
odjeknilo? Oče Američana Dana Diebolda, ki je fotke 
objavil, je delal kot hišnik za firmo Advanta. Njen 
predsednik je bil Olaf Olafsson, ki je bil predtem šef 
Sony Interactive Entertainmenta. Ko je šla Advanta v 
stečaj, je moral Danov oče Terry počistiti prostore in 
tedaj je našel famozni sistem. Spravil ga je na pod- 
strešje in tam je počakal na Dana. Zdaj iščejo prime- 
ren napajalni kabel, da vidijo, če zadevščina deluje, in 
se odločajo, ali naj jo prodajo ter za koliko. Kak nor 
zbiralec bo gotovo pripravljen odšteti lepe solde. 


Z 


PewDiePie od afnanja do skakanja v lastni igri 


Vreščečemu YouTubovemu slavnežu PewDiePieju se 
bo izpolnila velika želja: dobil bo svoj špil. Tablični na- 
slovčič PewDiePie: Legend of the Brofist bo staro- 
šolska od strani zrta ploščada, zatorej bo pikslasti 
Šved poskakoval po beticah malopridnežev, v tem 
primeru zlobnih ... sodov. Ti so se namreč odločili 
ukrasti legendarni 'brofist' (kar je sicer pozdrav nje- 
govih privržencev), prdeti in spotikati otroke na stop- 
nicah. Špil bo torej podobno zblojen kot njegovi videi, 
v njem pa se bodo Pewdsu, ki bo zaprmej oblečen tu- 
di v ženske kopalke, pridružili še ostali znani liki s ka- 
nala, kot so njegova bejba in psi. Kodo kujejo pri hiši 
Outerminds in bo fertik na prehodu v september. 


ZombiU pride na druge sisteme 

Prvoosebna grozljivščina ZombiU, ki je bila doslej na- 
menjena le wiiju U, bo 18. avgusta prispela še na PC, 
PS4 in xbox one, kjer se bo klicala Zombi. Temelj bo 
ostal enak, se pravi raziskovanje inficiranega mesta in 
stavb, srhljivo vzdušje, redno umiranje in rezurekcijo 
pod novimi pogoji. Bo pa igra na teh sistemih žal os- 
tala brez dobrega lokalnega multiplayerja, kjer je eden 
od igralcev drugemu redil zombije za hrbtom. V za- 
meno bomo dobili dve novi hladni orožji, lopato in pa- 
lico z žeblji, ki se bosta pridružili že znani gorjači, 
dočim bo snop baterijske svetilke lahko segel dlje, kar 
pa bo znalo privabiti kadavre. Za ogled inventarja in 
karte ne bo več treba odmikati pogleda z glavnega za- 
slona na mali ekran wiiUjevega gamepada, vseeno pa 
bo HUD ostal minimalen in pavze ne bo. Vse to za oh- 
ranitev strahogroze, ki odlikuje izvirnik. 


Ukrajinski uporniki preveč igrajo Battlefield 

Na splet je pred tedni prispel novi v vrsti propagand- 
nih videov proruskih separatistov na vzhodu Ukrajine. 
Ta bi bil le še en bizaren detajl v žalostni bratski mori- 
ji, če ne bi premogel komičnega zapleta. V videu nam- 
reč milica odkrije skladišče streliva, ki ga je na letališ- 
ču v Lugansku po umiku za seboj pustila ukrajinska 
vojska, v njem pa najdejo ameriške protiletalske rake- 
te stinger. Ker ZDA in Rusija obe odločno zanikata 
vmešavanje v konflikt, bi taka najdba pomenila med- 
narodni škandal in dala izgovori Rusiji za pošiljanje 
opreme 'svojim'. A glej ga zlomka, učeni opazovalci 
so urno opazili, da so oznake na zabojih in raketnih sis- 
temih slovnično in tipkarsko napačne — in to natanko 
v istem slogu kot v igri Battlefield 3! Očitno ga je pro- 
pagandni oddelek v želji prikazati ameriško zaroto 
malce polomil in lažne rakete oblikoval po špilu. Upa- 
mo, da vsaj rocket jumpov z njimi niso skušali početi. 


Hearthstone bo vnovič razširjen 


S tem mislimo tako na količino igralcev, ki je že maja 
presegla 30 milijonov in se je odtihmal zaradi prihoda 
te bleščave F2P-kvartopirščine na telefone le še ma- 
sovno povečala, kot na zalogo kart. Predvidoma v 
drugi polovici avgusta bo igra namreč deležna druge 
večje ekspanzije, imenovane The Grand Tournament. 
Viteško-turnirsko obarvani dodatek ne bo plačljiv, 
marveč bo po zgledu prve razširitve Goblins vs. Gno- 
mes enostavno pridodal 132 novih kart, ki jih bomo 
naključno dobivali iz paketkov. Tournament se bo os- 
redotočal na hece z močmi junakov in bistvena prido- 
bitev bo mehanika 'inspire'. Ta veli, da se karta na nek 
način okrepi ali nekaj stori vsakič, ko junak uporabi 
svojo moč, na primer pridobi moč napada ali postane 
cenejša. Enako pretresljivi znajo biti novi legendar- 
neži, na primer Justicar Trueheart, ki 'nadomesti ju- 
nakovo moč z boljšo' — tri točke poškodb za hunterja, 
štiri armorje za warriorja in tako dalje. Kljub turnirski 
tematiki pa ni napovedan ustrezni modus, prav tako ni 
načrtov za nove heroje. 


Intel in Micron predstavila nov tip pomnilnika 
Trdninski pomnilnik že dolgo ni doživel tehnološkega 
preskoka. Delimo ga na dva tipa: hitri in neskončno 
prepisljivi RAM, ki ob ugašanju izgubi podatke, in 
NAND flash v ključkih ter SSDjih, ki zna trajno shrani- 
ti podatke, a je počasnejši in zmore le omejeno količi- 
no prepisov. Naveza Intela in Microna pa je prejšnji 
mesec predstavila novi 
izum 3D xpoint (prebrano 
'cross point'), ki ga ime- 
nujejo kar 'prva pomnil- 
niška revolucija po letu 
1989'. Frišni tip trdne sh- 
rambe naj bi bil zaradi no- 
ve zasnove tisočkrat hit- 
rejši in obstojnejši od flas- 
ha ter desetkrat manjši od ramnikov. A njihov namen 
(še) ni nadomestiti čipov NAND ali RAM, kajti xpoint 
bo dražji od prvega in počasnejši od drugega. Posta- 
viti ga kanijo med omenjena, kot novo stopničko. Ker 
je tehnologija skorajda nared, lahko konkretnejše iz- 
delke pričakujemo že v roku enega leta. 


Razer odvlekel največji del trupla ouye 

Androidna platforma ouya je dokončno katastrofalno 
propadla, saj je firma ostala v visokih dolgovih — po- 
plačali so denimo le četrtino razvijalcev iger. Nesre- 
čen kup ostankov so dali naprodaj in junija je Razer 
pobasal največji del. Natančneje: vse programje, pa- 
tente in razvojni oddelek, "ne" pa tudi konzole same 
in njenega kontrolnika. V praksi to pomeni, da bodo 
ouyini uporabniški računi prenešeni v Razerjevo and- 
roidno gejmersko storitev cortex TV, Razer pa bo 
konzolo podpiral leto dni. Zavezal se je celo poplačilu 
dela omenjenih dolgov. A seveda tega ne počne iz člo- 
vekoljubja, kajti podjetje se pospešeno usmerja na Ki- 
tajsko, kjer da bo menda naslednja eksplozija trga an- 
droidnih iger. Z ouyino imovino bodo dobili ogromno 
špilov, programja in izkušenih ljudi za cortex TV ter 
lastno androidno konzolo forge TV. 


Soli, Googlov skok v 
gibalnem nadzoru 


Googlov oddelek Advanced Technologies and Pro- 
ducts (ATAP) je laboratorij, v katerem izumljajo pri- 
hodnost, med drugim snujejo oblačljivo elektroniko in 
druge futuristične prototipe. Na nedavni konferenci je 
ogromno zanimanja požel Project Soli, prototip vmes- 
nika za gibalni nadzor. Na prvi pogled spomni na po- 
manjšani leap motion, ki smo ga predstavili predlani, 
saj tipalo obsega dober kvadratni centimeter veliko 
ploščico, pred katero počno ročne akrobacije. Toda v 
sebi skriva vsaj dve pomembni razliki glede na sta- 
rejše senzorje za mahanje. Prvič, gibanja ne zaznava- 
jo infrardeče kamerice, marveč miniaturen radarček, 
torej radijski valovi. To naj bi napravi omogočalo več- 
jo natančnost in zanesljivost od IR-zaznaval, kot je 
leap motion. Prav tako naj bi bila lažja vgradnja v dru- 
ge izdelke, saj nima leč in valovi potujejo skozi plasti- 
ko. Drugič, inženirji so si soli zamislili za uporabo s 
preprostimi prstnimi gestami, ki so elegantnejše od 
napornejšega mahanja s celo roko. 


Prikaz upravljanja elektronike s solijem navduši. 
Ob naravni gesti se zamenja skladba ali premakne- 
jo številke. Zanimivo bo videti, kako bo ta način so- 
deloval z napredujočim glasovnim ukazovanjem. 


Kretnje razlaga napredna programska oprema, ki je 
druga polovica stroja. Tako na primer božanje s pal- 
cem po kazalcu raztolmači kot vrtenje gumba za ja- 
kost zvoka. Ali pa obračanje zapestja prevede v vrte- 
nje navideznega ključa, zaradi česar odklene avto ali 
zapahne garažna vrata. Radarček je dovolj majhen, 
da ga nameravajo vgrajevati v vsakovrstno ročno in 
potrošno elektroniko, od radiov do zapestnih ur in be- 
le tehnike. Onegaji bi tako dobili zvrhan pehar ukaz- 
nih možnosti brez knofovja ali dotikabilnih površin, 
kar bi prišlo prav denimo, ko bi imeli ob kuhi umaza- 
ne roke in bi radi premaknili postajo ali se javili na te- 
lefon. Zaenkrat se s prototipom sporazumevajo na 
oddaljenosti okrog decimetra. A končnega izdelka ne 
bomo ugledali še več let in do tedaj nameravajo ante- 
no še zmanjšati ter povečati njen doseg. Naše iz- 
kušnje s kinectom in leap motionom nam pravijo, da 
mnogokaj sloni na zamiku in zanesljivosti zaznave ter 
ceni. Toda soli brez dvoma sporoča vsaj to, da gibal- 
ni senzorji hitro napredujejo in da utegnejo biti nerod- 
na zviranja pred xboxom kmalu le še spomin. 

Minil je pretepaški 
veleturnir EVO 2015 


Največje druženje ljubiteljev sobnega garbanja, turnir 
EVO, se je odvilo med 17. in 19. julijem v Las Vega- 
su. Prirejajo ga že trinajst let in na njem se je moč 
udejstvovati enostavno tako, da z lastnim kontrolni- 
kom uletiš kulirat v poljubno pretepačino brez obvez- 
nosti, ali pa se udeležiš tekmovanja za naslov prvaka 
v enem od uradnih špilov. Teh je bilo letos devet: Ult- 
ra Street Fighter IV, Ultimate Marvel vs. Capcom 3, 
Mortal Kombat X, Guilty Gear Xrd, Persona 4 Arena: 
Ultimax, Killer Instinct, Super Smash Bros Melee, Su- 
per Smash Bros for Wii U in Tekken 7. Razen SSB 
Meleeja za gamecube torej sami sveži naslovi oziroma 
najnovejše izpeljanke starih serij; Tekken 7 je denimo 
še zmerom dostopen samo na avtomatu. Največ kont- 
roverznosti je pred dogodkom sprožil prav največji 
naslov, Street Fighter, ki so ga kanili poganjati na 
playstationu 4, nakar so tik pred turnirjem preklopili 
na xbox 360, saj je bila 'next-gen' inačica brezupno 
hroščata in polomljena. Medtem so jo za silo usposo- 
bili, vendar si je Sony zapravil nekaj ugleda. 


Največ pozornosti je bilo usmerjene v Ultra Street 
Fighter IV. To je kronska inačica že orenk stare 
igre, ki bo močna vse do spomladanske petice. 


EVO sicer ni gromozanski dogodek v slogu tekmo- 
vanj v League of Legends. Na posamičen naslov se 
prijavi kvečjemu nekaj tisoč ljudi, pri čemer je zani- 
mivo, da sta obe inačici Super Smash Bros zbrali več 
kot tri jurje turnirskih udeležencev, Ultra SF pa le dva 
tisoč. Najmanj navdušencev je zbral Killer Instinct, ki 
je na voljo le za xbox one, in sicer 397, dočim jih je 
imel MKX dobrega jurja. Tudi nagrade niso milijons- 
ke, marveč v rangu nekaj dolarskih desettisočakov za 
prvaka v posamični kategoriji. A vzdušje v dvorani je, 
kot se reče po nogometno, peklensko, ko si prisotni 
med buljenjem v ogromni zaslon na odru dajo duška, 
navijajo za svoje favorite in izražajo navdušenje ter ra- 
zočaranje nad potezami. Comebackov je bilo za cel 


Zgoraj brez nista bila le tekmovalca v hecnem obra- 
čunu, marveč tudi kak navijač, dočim je modrc fano- 
ve spremljevalke na žalost ostal na svojem mestu. 

jerbas in dosti pozornosti pri neznalcih so pritegnili 
začetni obračuni, ko se je kak mojster pomeril z ne 
tako podkovanim in ga s perfect victoryji zapored raz- 
montiral na drobne koščke. Že začetna faza je trajala 
več ur, ves dogodek recimo v Street Fighterju pa je 
tekel od osmih zjutraj do polnoči. 


z MM 4. 


Yusuke Momochi igra za moštvo Evil Geniuses, pro- 
fesionalno e-športno ekipo, ki se ukvarja tako s pre- 
tepačinami kot Starcraftom 2, Doto 2 in Halom. 


Na letošnjem Evu se je zgodilo kar nekaj kapric, ki jih 
je gmajna izkoristila za oglušujoče dretje ali nejeverno 
strmenje. V finalu Ultra Street Fighterja IV sta se deni- 
mo pomerila Japonec Yusuke Momochi kot Evil Ryu 
in Tajvanec Bruce Hsiang kot Adon. Boj sam po sebi 
ni bil blazno poseben, je pa v drugi rundi odločilnega 
tretjega spopada Momochiju crknila igralna palica, 
zaradi česar je moral rundo predati. Kljub temu je Ja- 
ponec v zadnji rundi triumfiral z novim stickom, ki so 
mu ga vročili organizatorji. (Lanski zmagovalec Luffy 
ni bil eden od najboljših osmih, pušil je tudi Daigo 
Umehara.) Nekje drugje sta se tekmovalca pomerila 
zgoraj brez, pri čemer so navzoči obžalovali, da imajo 
pretepačine tako malo igralk. V Guilty Gearu Xrd, ki v 
Evropi še vedno ni izšel (grr!), pa je tekmovalec po 
dobljeni drugi rundi polfinala že začel praznovati, na- 
kar se je ovedel, da ga čaka tretja runda, v kateri ga 
je nasprotnik, kasnejši prvak v tej igri, že začel tepsti. 
Prenos na ESPNju je poskrbel, da se je ubožec s tem 
megafailom za vedno zapisal v spomin skupnosti, če- 
tudi je minulo rundo dobil z izredno potezo. Tako je to 
v svetu profesionalnega (e)športa. 


BBC predstavil šolski 
minikompjuter 


V naših časih so enajstletniki pri računalniških krož- 
kih drgnili želvakasti programski jezik Logo in na- 
prednejši Pascal. Približno milijon današnjih v Veliki 
Britaniji pa bo brezplačno prejelo lasten miniraču- 
nalniček BBC micro bit. Britanska državna medijska 
hiša je namreč naposled predstavila finalno izveden- 
ko naslednika legendarnega računalnika za izobraže- 
vanje BBC micro iz osemdesetih, ki je bil med drugim 
zaslužen za vzpon firme ARM. Novi micro bit ni samo- 
stojen PC, marveč štiri krat pet centimetrov velika 
ploščica z vezjem, podobna raspberryju pi, le precej 
enostavnejša. Za vnose premore dva gumba, merilnik 
pospeškov in zaznavalo magnetnega polja, dočim je 
poglavitno prikazovalo mreža led diod velikosti 5 x 5. 
Programje bo nastajalo na PCjih, nakar ga bodo na 
micro bit prenesli po USBju ali bluetoothu. Srce na- 
prave predstavlja Armov procesor cortex MO, za kate- 
rega je Microsoft pripravil dve razvojni okolji: grafični 
programski jezik Block Editor, za zlaganje kode iz 
gradnikov, in tekstovnega TouchDevelop. 

Micro bit kljub surovemu 
šolskemu okolišu ne ho imel ohišja. Ob spodnjem 
robu je viden še kraj za priklop najenostavnejšega 
elektronskega vmesnika, zobatih krokodilčkov. 


Gre torej za veliko preprostejšo napravo od pija, ar- 
duina ali galilea, s katerimi nočejo tekmovati. Z njim 
šolarji ne bodo mogli programirati novih Kvejkov, 
marveč bodo pri osnovah programiranja pobliskavali 
z ledicami in micro bit uporabljali kot kontrolnik. Zve- 
zati ga bo moč z roboti in drugo elektroniko, po blue- 
toothu pošiljati signale telefonom ali ga izkoristiti kot 
senzor. S tem želijo Britanci doseči, da bi mladina 
manj lajkala neumnosti na Facebooku in spoznala 
več drobovja pod njim, ob čemer kanijo temeljito pre- 
vetriti računalniško vzgojo. V prvi inačici naprave je 
bilo predvideno napajanje iz minibaterije, ki bi micro 
bitu omogočila nošnjo na obleki. A končna različica 
jo je nadomestila z omenjenim magnetosenzorjem, 
zato bo treba zraven tovoriti dve AAA-bateriji. Otr- 
očad bo BBC micro bit prejela oktobra, do Božiča pa 
naj bi bil za pest evrov dosegljiv vsakomur. 


Snovalci med šolskimi projekti najbolj izpostavljajo 
kontrolnik za kitarico. V sredini micro bit nadzoruje 
senzor svetlobe, spodaj ob mahanju proži ledice. 

Doping v e-športu je realnost 

Že dolgo časa se je na veliko koncih šušljalo, da pro- 
fesionalni igralci iger radi posegajo po poživilih, ki ni- 
so red bull. Govorimo o amfetaminih, ki povečajo od- 
zivnost in koncentracijo. Ljubljenec skupnosti naj bi 
bil Adderall, sicer zdravilo zoper motnjo pomanjkanja 
pozornosti, ki omogoča, da ostaneš osredotočen, tudi 
če se ti ponesrečijo trije zerg rushi zapored. Največje 
lige so tovrstne govorice vselej označevale za neute- 
meljene. Odslej bo to teže, kajti igralec Counter-Strika 
Kory 'SEMPHIS' Friesen (na sliki) je ravnodušno priz- 
nal, da je bilo njegovo moštvo Cloud9 marca na tur- 
nirju lige ESL nabasano z Adderallom in da to počno 
vsi. Odziv ESLa je bil zanimiv: Friesenove ekipe ne bo- 
do kaznovali, čeprav je bilo moč že doslej v pravilniku 
najti prepoved poživil. Verjetno zato, ker doslej še ni- 
kogar niso testirali. Ravno v ta namen uvajajo do- 
pinško kontrolo, po kateri bodo morali igralci pred ci- 
ljanjem s headshoti naciljati še urin v epruveto ... 


Project CARS nič več tudi za wii U 

Kar se je dozdevalo že nekaj časa, je zdaj meso posta- 
lo: kljub predhodnemu hvalisanju dobra dirkačina 
Project CARS ne bo dobila inačice za Nintendov wii U. 
Razvijalci Slightly Mad Studio so za to navedli očivi- 
den razlog — dokajšnja podhranjenost strojne plati te 
naprave, ki je bolj na ravni PS3 in XB360 kot novega 
rodu. Gladkosti grafično zahtevnega naslova jim ni 
uspelo dvigniti nad dobrih dvajset sličic v sekundi, za- 
to so odnehali in napovedali, da se bodo verjetno po- 
svetili naslednji Nintendovi mašini, skrivnostnemu 
NXu. Pri tem niso povedali, ali mislijo na Project 
CARS 1 ali 2, na katerem že delajo. Vsekakor oznanilo 
ni razveselilo lastnikov wiija U, ki so se odzvali na 
množicanje in vnaprej donirali za projekt. 


Obeta se robotski dvoboj celin 

Nedavni članek o Maker Fairu krasi luštna podoba 
stasitega hodca Megabot Mark Il, ki so si ga snovalci 
zamislili za prave robotske boje, saj je opremljen z več 
ogromnimi kanoni za paintball. Američani so v dokaz, 
da jih niso samo besede, na ekshibicijski dvoboj poz- 
vali kar največje robotske eksperte sveta, Japonce. 
Natančneje firmo Suidobashi Heavy Industries, katere 
takisto navdušujočega mecha Kuratas (na sliki desno) 
smo predstavili v hotnici v številki 230. Japonski od- 
govor je bil v najboljšem slogu: čezlužce so pokrovi- 
teljsko podrezali, naj svoj stroj priredijo tudi za mika- 
stenje, ker ga kanijo pošteno namlatiti. Dvoboj so to- 
rej sprejeli in odločno napovedali, da bo Japonska 
ostala prvak v gradnji mechov. Podrobnosti spopada 
še niso dorekli, a že sedaj smo na trnih. 


Za pustolovce pustolovščine 

Avantur ne manjka, toda višeproračunskih oziroma 
kakovostnih pa ni v izobilju. Na Gamescomu je bilo 
napovedano troje večjih projektov. Prvi je Yesterday 
Origins, risankasta predzgodba ne baš navdušujoče- 
ga Yesterdaya. Špil, ki v začetku 2016 dospe tudi na 
konzoli, bo poleg naslovnega protagonista Janeza 
Včerajšnjika vključeval tudi njegovo fračo Pavlo, te- 
matika pa bo to pot španska inkvizicija. Gre za do- 
mače področje madridske skupine Pendulo, ki je naj- 
bolj znana po nizu Runaway. Igralci njihovih preteklih 
špilov upamo, da se bodo sedaj bolj potrudili s pote- 
kom in ugankami, v čemer se doslej niso izkazali. 


Bolj nam je bila všeč pravljična dogodivščina The Whi- 
spered World, ki že dve leti dobiva nadaljevanje s 
podnaslovom Silence. Na pomlad naj bi prišlo prav 
zares. Ustvarjalci so nemška delavnica Daedalic, kjer 
so se tokrat namesto ploskovnih risb odločili za 3D-li- 
ke. Pristop je videti dopadljiv, še več pa obeta pridu- 
šanje avtorjev, da se zavedajo problematike pusto- 
lovščin in da bodo zato elementi v dotični karseda do- 
delani. To pomeni normalen vmesnik, posrečene in 
večrešljive uganke in številne neobveznosti. Poleg te- 
ga bo k izkušnji pridodalo še prosto menjavanje med 
bratcem in sestrico, pri čemer bo vsak imel samosvo- 
je veščine. Zgodbe niso razkrivali, le, da se otroka 
pred vojno vihro zatečeta v domišljijski svet. 


Tretja omembe vredna pustolovščina je Lost Horizon 2, 
od nekih drugih Nemcev izdelovana. Gre za igro tipa 
Broken Sword in Secret Files, torej potepanje širom 
zemeljske oble in brskanje za starodavnimi artefakti. 
Vnovič bomo obuli šolne naključnega junaka Fentona, 
ki je prejšnjič iskal dolino Šangri-la. Zdaj se bodo 
neumnosti druge svetovne vojne umaknile tistim od 
hladne vojne, seveda z dobršno mero misticizma in 
ancientnih prerokb. Pričakujemo lahko lahkotno do- 
gajanje, gromozanski inventar in verigo povsem ne- 
potrebnih kombinacij predmetov. Novembra! 


OuakeGon 2015 


Redno pravimo, da je treba za bučno veličino industri- 
je iger vsaj enkrat odromati na Gamescom. Če želiš 
začutiti pristno gejmersko zanesenjaškost, moraš pa 
v Dallas na teksaški GuakeCon. Največja čezlužna 
LAN-zabava je vzniknila na čaščenju ene najbolj kul- 
tnih nažigačin za lokalno mrežo, Cuaka, se nato pre- 
levila v slavljenje studia Id in po njegovem prihodu 
pod Bethesdino okrilje postala prireditev založnika. 
Predlani jo je zadel odhod Johna Carmacka k Oculu- 
su, zaradi česar na Conu nima več slovitih štiriurnih 
predavanj. A dogodek kljub vsemu ni izgubil do- 
mačnega naboja in je še vedno osrediščen okrog dvo- 
rane za mrežno igranje s približno 2500 mesti, sreba- 
nja sodavice mountain dew, razkazovanja doma na- 
pravljenih okrancljanih PCjev in speedrunov v Contri. 


Ikona letošnjega Cona je bila maska s frisom vault 
boya, ki jo je dobil sleherni obiskovalec. Nekateri 
so jo uporabili v rahlo nestandardne namene. Hej, 
ljudje pod 18 morajo imeti za obisk dovoljenje! 


Med deset tisoč navzočimi so letos najbolj prišli na 
svoj račun ljubitelji Dooma, ki so ga mogli prvič pre- 
izkusiti v večigralstvu. Ali so bolj letele rakete ali čre- 
va, ne vemo, je pa špil veliko hitrejši kot trojka. Idjev- 
ci so ob tem navrgli, da do alfa testa ni več daleč. Za 
one, ki smo prikrajšani za švicanje med sogeeki, 
običajno ostanejo najavice, kajti 23. do 26. julij je ra- 
vno med E3jem in Gamescomom. Ob bok novembr- 
skemu Falloutu 4 dospe 2. oktobra za 50 evrov Anto- 
logija z enico, dvojko, trojko, New Vegasom in Tac- 
tics, zapakirana v plastično jedrsko bombo. Tablični 
Fallout Shelter je ravno dospel še na Android in s se- 
boj prinesel posodobitev z Deathclawi. Igralci Elder 
Scrolls Onlina bodo na dolgo želeni frakciji Thieves 
Guild in The Dark Brotherhood morali čakati do pri- 
hodnje pomladi. Eh, bo že treba v Teksas, na slavo 
starih časov Siolovih Guake strežnikov. 


Pri Doomovem krvavem norenju v več Id trenutno 
testira mnoge zamisli. Na Conu je na primer tisto, 
da se vsak lahko prerodi z bazuko v rokah, obenem 
pa je zmožen tovoriti le dve krepalici naenkrat. 

Evil Geniuses slavili na 
The Internationalu 2015 


Zdaj je že ritual, da vsako leto pred največjim turnir- 
jem Dote 2, The Internationalom, porečemo: "Nak, 
Valve, tokrat vam pa ne bo uspelo zbrati rekordnega 
nagradnega sklada!" A so letos Ventili na mizo vrgli 
dobrih osemnajst milijonov dolarjev, sedem več kot 
lani in brez pardona rekordno v e-športu. Spomnimo, 
kako to gre: firma da na spletno štacuno tako zvane 
Compendiume, zbirke kožic in priboljškov za Doto 2, 
ki so letos koštali od deset do 27 dolarjev, četrtina 
zneska pa se je neposredno prelila v nagrade tekmo- 
valcem. Ni treba dosti matematike, da vidiš, kako 
vneto igralci Dote mečejo cekine v monitorje. Kristus. 


Oder je imel zanimivo postavitev z vsaksebi obrnje- 
nima komorama za peterici igralcev. Na odmor sta 
šli po različnih poteh, da se nista zmerjali. Hec. 


Za tekmovanje so zopet namenili KeyArena Center v 
Seattlu, kjer je okrog 15.000 gledalcev zaključne boje 
gledalo med 3. in 8. avgustom. Med šestnajstimi eki- 
pami z vsega sveta si našel večino velikih imen, z iz- 
jemo predlanskih zmagovalcev Alliance, ki so pogrni- 
li že v kvalifikacijah. A tudi vsi ostali prvaki, od Na'Vi- 
ja do Invictusa, so odpadli že v drugem kolu. Napo- 
sled so spet ostali zgolj Kitajci ... in veteranska čez- 
lužna ekipa Evil Geniuses (taisti pripada zmagovalec 
Street Fighterja v Evu). Američani so prikrevsali do 
vrha in se udarili s povzpetniškim kitajskim klanom 
CDEC, ki se je tjakaj uvrstil šele po odisejadi dodatnih 
kvalifikacij. Sledil je bržda najboljši finale na Interna- 
tionalu doslej, česar končni rezultat 3 : 1 za Genije ni- 
ti ne kaže. Američani so po lanski kitajski zmagi lovo- 
riko spet nesli na Zahod in, prvič v ZDA, pobasali pa 
več kot šest milijonov dolarjev. Še bodo igrali. 


Genijem so zmago privoščili vsi. Najprej zaradi naj- 
starejšega igralca, Clintona 'Fear' Loomisa, ki je dol- 
go čakal uspeh. Drugič pa vsled Syeda 'SumaiL' Has- 
sana, s šestnajstimi leti najmlajšega zmagovalca. 


avgust 2015 

ko si industrijo iger ogleduješ od znotraj, kakor si jo tisti, ki se 
z njo ukvarjamo poklicno, ali če terjaš ekskluzivne napovedi, se 
ti je Gamescom po vsej verjetnosti nekoliko zameril. Datum 
prireditve, ki jo že več let zaporedoma organizirajo na zajetnem 
sejmišču v nemškem Kolnu, so letos namreč dodatno potegnili 
nazaj, tako da se je odvila že na začetku avgusta, med šestim in devetim. Za 
to nedvomno imajo razloge, na primer še daljše uvajalno obdobje v jesensko- 
božično sezono, kar med drugim prija trgovcem. A po drugi strani je to manj 
kot dva meseca po ameriškem smenju Electronic Entertainment Expo, ki se 
je v Los Angelesu pripetil med 16. in 18. junijem. 
Posledica je jasna in pričakovana: manko praktično vsakršnih ekskluzivnih, ni- 
kdar prej videnih ino slišanih najav ter razkritij. Domala vse, kar je imela indu- 
strija predstaviti, je že pritrogala na E3, vključno z Doomom, Falloutom, Batt- 
lefrontom, Fifo in Assassins's Creedom, sistemi za navidezno resničnost, zna- 
nimi osebnostmi na medijskih konferencah in frazami za pecanje strank. S 
tem, da številnih tam obelodanjenih reči v Nemčiji sploh bilo ni oziroma smo o 
njih izvedeli le prgišče novega. Uncharted 4 je bil deležen rahlo razširjenega 
dema, ki je zgolj potrdil, da bo moč po okolici tokrat ubirati več poti ... Halo 5 
je predstavljala prej nevidena večigralska karta ... slišati ni bilo niti fonema o 
bajeslovni novi inačici Final Fantasyja VII, ki ne bo prebarvanka, temveč ri- 
mejk ... Sonyjev Media Molecule kljub svojemu angleškemu poreklu ni nič bolj 
razložil, kakšen bo njihov skrivnostni projekt Dreams ... in tako naprej. 
Še največ, česar smo bili Evropejci deležni v primerjavi z Američani, so bili iz- 
postavljeni igralni deli določenih velikih naslovov, kot je Dark Souls Ill, niz bolj 
lokalnih, 'evropskih' špilov, kot sta Stellaris in Mount 6 Blade 2, ter klasične 
pustolovščine, na primer Lost Horizon 2, ki jih v Ameriki pravzaprav ni več. 
Edini pravi ruker sta povzročila Mafia 3 in Legion, razširitev za World of War- 
craft. Zavoljo praktično enakih informacij je tudi naših predogledov iger tokrat 
manj. Navsezadnje ste bili obsežnega raporta z E3ja deležni komajda v minu- 
lem Jokerju in res nima smisla, da pogrevamo župco. 


Manj Sonyja z več Microsofta 


Krovni sistem, po katerem funkcionirata E3 in Gamescom, je sličen. V dneh 
pred sejmom največji založniki priredijo bombastične konference, ki jih sprem- 
ljajo povabljeni v avditoriju in slehernik prek interneta. Gamescomove so bile 
na splošno videti kot ponovitve E3jevih, le nekoliko manj je bilo čezlužnega na- 
stopaštva - in obenem manj tovrstnega udejstvovanja. Manjkal je denimo So- 
ny, ki se je tradicionalno veliki prisotnosti na Gamescomu prav zaradi bližine 
E3ja odpovedal v korist zasedanju na Paris Game Weeku koncem oktobra. 

d Biack Ops 3 je imel lasten dogodek v obliki spopada dveh ekip s prikazom večig- 1 


ralskih novitet. Tekmovalci bodo pred pričetkom benali kose opreme, podobno kot 
blokirajo heroje v Mobah. S takšnimi prijemi želijo špil napraviti 'bolj e-športen', a 
glavni problem CoDja je vsakoleten prihod novih. Beta bo od 19. do 23. avgusta ek- 
skluzivna za PS4, 26. dospe še na PC in XBO. Za dostop moraš BO3 prednaročiti! 


- kadi da 
Veličastni posnetki igranja iz Dark Souls Ill so znova napovedali udaren temačen in 
srhljiv tretjeosebni frp, ki se bo po bolj ravninsko odprti dvojki vrnil k zapletenim 
globinskim nivojem iz prvenca in Bloodborna. S slednjim bodo povezani večja hi- 
trost, bolj poskočni izmiki in močnejši napadi, kar pa naj ne bi vplivalo na ka- 
kršnokoli zmanjšanje izziva. Igra pride na PC, PS4 in XBO zgodaj naslednje leto. 


Podoba z Gamescoma j 


ništvo izražajo zgolj s kako majico ali barvo las, do cosplayerjev z domačih hofov. 


ASA 
s 
podaji 


e vselej enaka. Na vhode na Kolnmesse množično navalijo vsakovrstni videoigerni friki š giki, od takih, ki pripad- 


Po prejetju starostne zapestnice so izpuščeni v divjino, 


khm, v razstavne hale, ki so videti takole kot Microsoftova desno. Med tednom gneča ni prehuda, za vikend pa se komajda premikaš. 

Ceprav je gužva konkretna, se izkaže nemška urejenost. Preizkušan 

marvi j iali rač iki i toli 

aa ti v O konzolami ali računalniki spusti toliko ljudi, da so vse enakomerno zasedene 
e in se odstranijo, noter pa pride naslednja gruča. Pri tem postopku nisem niti enkrat 


Na licu mesta je kar nekaj štacunic oziroma stojnic, kjer si je moč omisliti vsakovrstno 
gejmersko, animejsko, cosplayersko in drugače pravljično robo. Ker je dika sodobnega 
mladca frizura, si je treba na betico povezniti čimbolj hecno umet(el)no pričesko. Precej 
bolj normalnega videza so obiskovalci retrokotička (spodaj), ki je od skromnih začetkov 
nabreknil čez lep del ene od hal. Dedki in otroci tu skupaj špilajo C64 ter intellivision. 


"a 

je iger zvečine ne poteka po načelu 'kdor prej pride, prej in dlje melje" 
Ko se čas izteče, trenutni igralci 
prisostvoval izpadom ali jadikovanju. 


AE so medijskih konferenc na ločenih prizoriščih, od koder je zgornja 
; icer ne vidijo ničesar, čemur ni prek interneta pris ičaj j 
o ničesar, tvovala običajna gmaj- 
na. So pa kakih ekskluzivnejših vpo ini deležni Hi 
gledov in informacij deležni poslovni obi i, kil 

se zadržujejo v 'business centru' (s j ičajneži nimak k ea 

podaj). Sem običajneži nimajo vstopa, podjetj i 
tu postavijo ograde, kjer gostijo tiste, od katerih si kaj obetajo. Včasih ta opo : 


Podobno ni imel konference Nintendo, dočim se je Activisionova imenovala kar 
'Call of Dutyjeva', ker to je očitno vse, kar prebivalce stare celine zanima v vsem 
portfelju te tvrdke /glavoprask. Da bo DLC-vsebine za Black Ops 3 odsihmal naj- 
prvo deležen PS4 in ne xbox one, je na primer stara novica. 

Tako smo si lahko ogledali le štiri konference: CoDjevo, Blizzardovo (kar je delno 
Activisionova), EAjevo in Microsoftovo. Electronic Arts je od novosti pokazal ne- 
kaj igranja iz Star Wars: Battlefronta in Mirror's Edge: Catalysta, razširitev za Sim- 
se 4 ter, em, kožice za Plants vs. Zombies 2. Naj me nekdo prime, da ne omedlim 
od vznemirjenja. Nekoliko bolj je bil udaren Blizzard, kjer so prvič dali na ogled 
ekspanzijo Legion za World of Warcraft in govorili o novi mehaniki reveal za 
Hearthstone, ki bo spremljala drugo veliko razširitev za to digitalno namiznico, 
The Grand Tournament. Žaromete v Sonyjevi odsotnosti pa je najbolj privlekel 
Microsoft, ki je čas kar dobro izkoristil. Najavili so strategijo Halo Wars 2, ki jo za 
PC in XBO delajo Creative Assembly, avtorji serije Total War, ter razkrili igranje v 
Scaleboundu in Crackdownu 3. Mogoče jim bo to koristilo pri boljši prodaji xboxa 
one, ki na globalni ravni s kakimi 13 milijoni kosov dodobra zaostaja za PS4. Ta 
je že presegel 23 milijonov (wii U je pri slabih desetih). 


Hale čudes 


A ko si v Kelmorajnu, ti za napovedno inferiornost v primerjavi z E3jem iskreno 
rečeno dol visi. Gamescomovo geslo je 'Celebrate the games' in veliko mesto ne- 
kaj dni živi ter diha s tem. Na sejmišče Kolnmesse se je k 806 tvrdkam zbasalo 
rekordnih 354.000 obiskovalcev in štimunga je tu v primerjavi z Los Angelesom 
bistveno drugačna. Nemški smenj je odprt vsakomur, dočim je E3 zaprte, indu- 
strijalske narave. Kolikor mi je znano, Amerika nima javne videoigralske priredi- 
tve take magnitude. Po enormnih halah z neznansko visokimi stropovi v Kalnu ta- 
vajo horde, ki imajo v skladu z nemško zakonodajo dostop le do starostno pravih 
vsebin (to kažejo barvne zapestnice). Naj bodo najstniki ali ne, semkaj se prikla- 
tijo tako iz nemških zveznih dežel kot iz drugih držav, med njimi Slovenije, kamor 
je zainteresirane vnovič peljal avtobus. Ljudje na Gamescomu v prvi vrsti niso za- 
to, da bi se šli biznis - to se dogaja v ločenem poslovnem središču -, marveč da 


osebno preizkusijo naslove, ki bodo izšli v hladnih mesecih ali šele naslednje leto. 


Za to so pripravljeni ure in ure čakati v dolgih vrstah na showflooru. 

Tam vsekakor dogaja. Zamisli si! Gromozanski zasloni z impresivnimi vnaprej 
pripravljenimi animacijami, trušč od vsepovsod in mične hostese, vse to je stan- 
darden del kozmetične opreme. Tako kot številne postaje za igranje, med kateri- 
mi v nasprotju z ZDA ni malo računalnikov. Moč je videti navdušenske co- 
splayerje, ki niso tako profesionalni kot na Comic-Conu, a so vseeno ogleda 
vredni, odrske plesalce Just Danca in sredi hale parkiran tovornjak, v katerem se 
besno nažiga špile. Pa poltovornjak s soldatom, ki reklamira novi Homefront, Ha- 
lovega Master Chiefa, ki obiskovalcem meče sončna očala ter majice, velik TIE- 
fighter pri Battlefrontu, konkretne kipce junakov iz Heroes of the Storm in razga- 
ljene nogometašice v čast Fifini vključitvi ekip z nežnejšim spolom. Saj ne, tako 
daleč ne gredo niti nudistično navdušeni Nemci. Iz razstavnih prostorov nekoliko 
dezorientirani lazijo tisti, ki so bili ravnokar deležni predstavitve ene od VR-iger na 
HTCjevem vivu ali Oculusovem riftu. Na slednjem so enako kot lani furali vesolj- 
sko streljanko EVE Valkyrie, medtem ko je bil vive pri Nvidiji deležen več demov, 
ki so zaradi spremljajoče hoje po prostoru razumno navdušili gmajno. 

Po manj obljudenih halah so razmetani veliki žaklji, kjer si razbremeniš od vand- 
ranja izmučene podplate, in tu ugledaš manjše, a dostikrat prijetnejše aktivnosti 
od glavnih. Recimo dirkanje z avtočki na daljinsko, preizkušanje številnih retro- 
iger na pristnih, lepo vzdrževanih sistemih in igranje odbojke na pesku. Čeprav 
pogled na slednjo radi zasedenih geekovskih teles občasno ni najbolj estetski, je 
krasno prisostvovati vsesplošni sproščenosti in se kopati v jasno razvidni ljubezni 
do videoiger. Drugod so spet konkretno prisotna telesa nemške veje industrije, 
kot sta ceh izdelovalcev iger in telo USK, ki med drugim odreja starostne oznake. 
Naokoli hodijo vladni predstavniki, svoje štante imajo univerze z videoigernimi 
programi, pred Gamescomom pa se odvije razvijalska konferenca GDC. Če je 
kak smenj živ, je to ta! 


Hodi, vozi se, leti - pojdi! 


Kčaln je po več letih obiskovanja Gamescoma za nas resda že nekoliko izčrpal 
možnosti in zanimivosti. Diablovska katedrala, čokoladni in mustardni muzej, naj- 
večji bordel - vse to smo obiskali ter popisali v predhodnih raportih. Smenj pa je 
zaradi datumske približanosti E3ju odvrgel velik del industrijske relevantnosti, za- 
to nima smisla ponavljati ugotovitev iz ravnokar objavljenega poročila s slednjega, 
saj so enake. Evropski in ameriški trg se navsezadnje bistveno ne razlikujeta. Vse- 
kakor pa romanje v Kelmorajn še zmerom priporočamo sleherniku, ki je količkaj 
zagret za gejmersko kulturo, saj je tamkajšnja izkušnja slavljenja iger nepozabna. 

Demo Star Wars Battlefronta je odfrčal v višave, kjer so se v zračnem modusu 
dvobojevali TIE fighterji in X-wingi. Motoviljenja s fiziko ne bo, zato pa ogromno 
žarkovnih snopov in eksplozij. Dogajanje bo začinjeno denimo z lovom in ob- 
rambo bežečega vesoljskega čolniča, sesti pa bo moč tudi v Millennium Falcona. 


ič 


Ubisoftova vseameriška pocestniška in obcestniška dirkalnica The Crew bo 17.[ 
novembra z dodatkom Wild Run postala še bogatejša. Doslejšnjim tipom se bo- 
do pridružili big footi, dragsterji, drifterji in mopedi! Poleg tega bo še več social- 
nega udejstvovanja, največ v obliki zbirališča po vzoru avtomobilskih festivalov. 


Medtem ko se je Ouantum Break lani zdel kot filmska epizodnica s čudnimi na- 
vezavami na epizodni model podajanja vsebine, se je naposled izkristaliziral kot 
bombastična tretjeosebna streljanka za xbox one. Od Alana Waka ga bodo loči- 
le zlasti časovne manipulacije med igranjem, izide pa 5. aprila naslednje leto. 


Batman, Dr. Who in Gandalf na kupu? Orki, dinozavri, Ghostbusterji, Bart Simpson, BE 
Marty MeFly, Scooby Doo, Rogomuca in številni drugi liki z vseh vetrov bodo možni - 
V prihajajočem projektu Dimensions od naveze Lego-Warner. A obilje bo koštalo, 
kajti igra gre po stopinjah Skylanderjev: figure bomo kupovali in jih polagali, glej no 
glej, na plastičen portal. Zadeva sicer izide septembra, a v neslovanskih dežalah. 


h AN k kO NA 


N Navidezna resničnost je bila za razliko od minulih let precej bolj dostopna sleherniku, saj se 
proizvajalci in založniki zlagoma pripravljajo na uradne splovitve naočnikov ter iger. S temi ku- 
kali na čebru si sicer videti kot možganski mrtvec, zombi ali omejenec, ki nekaj praska po luf- 
tu. Ampak del prihodnosti je v tem. Kolikšen, bomo videli. Omenjajo parmilijardni trg do 2020! 

NATHAMN PRAKE 


 CGLLEČT!ON 


Microsoft je izkoristil Sonyjevo pretežno odsotnost in buril duhove s Halom 5 v e-Športne namene. Japonci niso odgovorili s salvo 
marveč s pokanjem petard V obliki Unchartedove HD-zbirke. Itak so na Gamescomu manjkali številni izredno pričakovani naslovi, 
ki jih ni bilo niti na E3ju — Gran Turismo 7, God of War 4, naslednja sobna Zelda, Bethesdina hearthstonovska kvartopirščina ... 


/ 
V črnino oviti Nintendo ni imel medijskega dogodka, niti ni predstavil kakih novosti. Znaten del hal zasede tekmovalna franšiza Electronic Sports League, ki je v 
So pa v času sejma razkrili datume izidov ključnih titul. Super Mario Maker pride 11. Kolnu doma. Letos je poskrbela za kar štiri večje odre. Med njimi je bil Intelov 
a S iki Chronicles X decembra. turnir Extreme Masters, kjer so nažigali Counter-Strike. Druga vsakoletna po- 
java je tekmovanje v modanju PC-ohišij, Deutsche CaseMod Meisterschaft ali 
| DCMM. Umetniki domiselne skulpture iztišlarijo in sešlosajo za časa sejma. 


S ni ABOUT VALUE 


h Vane obransoi, what ba 
h G , . yua nema, Carb 


pne, dedi anj WTO 


ča To seli mare TAP items, 
5 5), BE CLEAR 
so 500 4 v 


V ponedeljek in torek pred sejmom je potekalo srečanje razvijalcev Game Developers 
Conference Europe. Gre za evropski podaljšek dogodka v San Franciscu, o katerem 
večkrat pišemo in koder ti predavajo, kako čimbolj izmolsti igralce F2P-špilčkov. 

N V največjem pre- 

A K senečenju sejma je Blizzard najavil šesti dodatek za nali- 

bi: p poča VA ; nijski heroin World of Warcraft, Legion. Titula cika na de- 
Pa AA monsko silo Burning Legion, najnevarnejšega sovražnika 

sv - , »Č4 AV R Azerotha, ki jo ponovno zbudi Gul'Dan ob koncu Warlor- 
- VaR k dov. Za boj proti njej bo treba uporabiti Illidanove demon 

"a hunterje, ki bodo nova igralna klasa. In to zelo dinamična, 

z dvojnim skokom. Drugo orožje bodo zgodovinski arte- 

Tu . fakti in enhancement shaman bo na primer lahko v roko 

» ' . s ŠA prijel Thrallow Doomhamrner, ki bo levelal skupaj z njim! 

E Pp : ; Pošteno preobražen bo PP, ki bo postal sekundarna smer 
napredovanja z lastnimi petdesetimi stopnjami odklepanja 

veščin. Garnizije iz Warlordov bodo v Legiji nadomestile 

gilde poklicev z manj podaniki, ki pa bodo pomembnejši. 

Ah, in sto deseta stopnja ter nova pokrajina Broken Isles. 

In Alleria! In Turalyon! (ag) Blizzard za PC in mac, 2016. 

Tretji del 'Mafije' ne bo sviral na romantizirane botrovske note, kot sta to počela prvenec in do neke mere nadaljevanje. Šli so ravioli, doni in omerta. Tokrat bo kri- 
minalni povzpetnik mulat Lincoln Clay, ki se pridruži zamorski bandi zoper makaronarje. Edina povezava s predhodnikom bo kamerad Vito, prejšnjič glavni pazant. Špil se bo 
dogajal v New Orleansu v turbulentnem letu 1968, ko je bila vietnamska vojna na vrhuncu in so ubili Martina Lutra. Ali bo oboje dvoje kaj vplivalo na štorijo, ne vemo, bo pa 
vsekakor vsebina ras(istič)no obarvana. Pri tem velja povedati, da razvijalci niso več Čehi, ki so se res potrudili z videzom in dogajanjem, marveč nova sanfrančiškanska ekipa. 
Ni sicer pošteno soditi vnaprej, toda avtorji zagotovo niso tako grafično pikolovski. Prav tako niti slučajno ne bo takega poudarka na zgodbi. Kar so kazali, je bilo namreč le eno 
samo streljanje in klanje, ki ni delovalo kaj prida specialno. Niti ni osrednji lik baš simpatičen. Špil drugače ne bo sestavljen iz niza velikih misij kot enka (kar sploh ni bilo na- 
pačno), marveč bosta voodoojsko mesto in njegova močvarasta okolica odprta ter robnega početja obilo. Recimo futranje krokodilov. (lf) 2K Games za PC, PS4 in XBO, 2016. 

Prvi 
Homefront se je lotil odbitega primera, ko ZDA 
utrpijo brutalno okupacijo s strani združene 
Koreje. Takrat smo jih pregnali iz San Francis- 
ca, v dvojki dve leti pozneje pa bomo odpor 
netili v Philadelphiji. Tudi Revolution bo prvoo- 
sebna streljanka. A če je bil predhodnik pre- 
močrtna rešetalka, bo tale svobodnjaška, pod- 
obna Far Cryjem ali Dying Lightu. Iz zased bo- 
mo napadali korejske patrulje, plenili skladišča 
orožja in predvsem veliko bežali z mopedom. 
Soldateska nas bo iskala z droni in cepelini, za- 
to se bo treba plaziti po kleteh in ne zbujati pre- 
več pozornosti. Pri roki bo kopica v garaži se- 
stavljenih igračk, med katerimi so v demu po- 
kazali eksploziven avtomobilček na daljinsko 
upravljanje. Pričeli bomo kot kanonfutr, toda 
skozi uspehe bo rasla tako naša veljava med 
kameradi kot nagrada na korejski tiralici. (ag) 
Deep Silver za PC, PSA in XBO, 2016. 


Tretjeosebna strateška frpjka brez fantastike Mount 6 Blade je delo turškega studia. Namesto čiračar dobimo realistično vihtenje 
macol in navdušujoč boj iz sedla, namesto zmajskih sovragov pa običajne povzpetniške grofe. Njihove gradove oblegamo z vojsko, ki ji je moč ukazati, naj denimo z lestvami 
naskoči obzidje. Dolgo napovedovana dvojka, ki je v bistvu že tretji del, bo pošteno nadgradila podobo. Grafični srček bo namreč poznal spremenljivo vreme in menjavo le- . 
tnih časov. Špilavno bo niz končno ugledal dolgo želeno kovaštvo in rokodelstvo, obleganja pa bodo dobila večjo bero uničevalnih naprav. Novost bo takisto opcijska pripo- 
vedna linija kvestov, ki bodo postavljeni dvesto let pred prvi Mount 8 Blade, ko se v izmišljeni Calradiji šele oblikujejo prihodnja kraljestva. (ag) TaleWorlds za PC, 2016. 

HITMAN Tole bo šesti del v venčku simulacij morilca, pri čemer založnik ne pozabi povedati, da gre za najbolj ambiciozen naslov doslej. Ne, res? Vnovič bo- 
mo mrkogledi Agent 47, ki ga državne in senčne agencije najemajo za atentate na ljudi mogote. Večjih nalog bo okoli deset, pri čemer so namignili na neo- 
bičajen dostavni model: ob izidu sploh ne bo na voljo celotna vsebina, marveč naj bi stopnje izhajale postopoma. Svašta. Zaenkrat so oznanili pariško modno re- 
vijo, bazar Marakeša in obmorsko italijansko mestece. Vsa območja bodo bojda petkrat večja od predhodnih in s popolno svobodo sprehajanja ter prilagajanja 
taktik. Nekateri dogodki bodo sicer tempirani, ampak načeloma bo pristopov še več kot prejšnjič. Mogli bomo ostrostreljati, uprizoriti nesrečo, nastaviti eksplo- 
ziv, se preobleči in podtakniti strup, navaliti s sekiro ... Nindžavost bo kajpakda bolje nagrajena od rambovstva. Skratka, Hitman kot Hitman. Aja, to pot bo moč 
položaj zaradi nepremočrtnosti shraniti kjerkoli, omenjajo pa še izdelovalnik lastnih nalog oziroma izzivov. (b) St 


SCALEBOUND Zmaje v igrah ponavadi garbamo, zato jebi to- 
likanj bolj osvežujoče, ko postanejo naši prijateljčki. Tradicijo 
Panzer Dragoona in Laira bo nadaljevala tretjeosebna sek- 
A ljačina Scalebound, ki jo z Bayonetto okinčani Japonci delajo 
le za xbox. V fantazijsko-tehnološkem svetu, ki ga bodo tvori- 
li otoki med oblaki, bomo igrali kot zajebantski mladenič 
Drew, ki se naokoli spreletava na hrbtu inteligentnega zmaja. 
Ko bo dinamični duo na tleh odprtega sveta opazil pripadnike 
zlobnega imperija, se bo pognal v boj. Drew bo manjše sovra- 
ge onegavil mečevalsko in lokostrelsko, dočim jih bo zmajuri- 
na tacala in kurila. Pri tem ji bomo sicer lahko ukazali, kam 
naj gre, vendar se bo sama odločila, kaj bo dejansko storila. 
Zmaj bo opravil večino neposrednega dela, ko bodo uleteli 
večji gravži, recimo oklepljena velespaka. Na njej bo človeček 
z umetno roko poiskal ranljive točke ali uporabil specialni na- 
pad. Tako Drew kot krilatež se bosta frpjsko razvijala in obi- 
H skovala tako mesta kot temnice, špil pa bo vseboval tudi so- 
| delovalni modus za štiri. (sn) 


i 

FIFA 16 Ce se je prejšnja FIFA zaradi usmerjenosti v na- 
pad mnogim zdela preveč hitra in arkadna, bodo letos 
malce bolj prišli na svoj račun ljubitelji obrambe, saj naj 
bi imela slednja večjo vlogo. To pomeni okretnejše de- 
fenzivno gibanje, predelano metanje tekmecem pod noge | 
in boljšo umetno inteligenco, ki skrbi za razporejanje be- 
kov ter premikanje ostalih članov zadnje linije. K čvrstejši 
sredini naj bi pripomogla nova vrsta podaje, k še bolj 
vznemirljivemu napadu pa predelano driblanje, s katerim 
bo moč na lastno pest določati razdaljo med igralcem in 
žogo. Si to ti, Messi, ali Janez Novak iz Spodnjega 
Kašlja? Dosti so delali tudi na dodatnih fičrih, med kateri- 
mi so že pred meseci obelodanili ženski fuzbal, četudi le z 
ducatom reprezentanc in v zaprtem razdelku. Modus ulti- 
mate team bo obogaten z naborom zvezdnikov, ki bo 
vsakomur omogočil sestavo zvezdniške postave, in z 
vpogledom najboljših igralcev pred tekmo. Pred sezono 
bo moč igrati prijateljske tekme, komentatorja Smith in 
Tyler pa bosta okrog najboljših na zelenici spletala cele 
zgodbe. Bomo od njiju deležni elektronske ustreznice 


"man Staretove legendarne "Kot vihaaaaaar!!!!"? (sn) 


CRACKDOWN 3 Prvi Crackdown je bil odlična, a nekoliko 
spregledana ekskluziva za xbox 360, in po ne preveč posrečeni 
dvojki zdaj na xbox one prihaja trojka. Vnovič bomo v mestnem 
okolju nastopili kot policist prihodnosti, ki je zahvaljujoč tehno- 
logiji sposoben hitrega vzpenjanja po stavbah in epskih skokov. 
Le s to veliko razliko, da bo okolica tokrat pošteno uničljiva. Ne ( 
sicer do zadnje opeke, kar bo itak maskirala cel-shaded podo- 
ba, vsekakor pa bo destrukcija po Gamescomovem demu so- 
deč epska. Govorimo o nebotičnikih, ki se v oblakih plamenov 
in dima sesipajo vase, razgonjenih stenah z bazuko, uničenih 
cestah in podobnem. Za to bo odgovorna predvsem tehnologi- 
ja, ki bo v realnem času komunicirala s strežniki v oblaku inod sj 
tam jemala izračune. Zato bo fizikalni masaker v enoigralski 

8 zgodbi, kjer ne bo treba biti povezan v splet, opazno manjši in 
manj podroben kot v sodelovalni kampanji za do štiri ljudi. Vse 
to bo dopolnil tekmovalni internetni multiplayer s podobnimi 
apokaliptičnimi tendencami. (sn) 

na. i k MAD MAX Tale usnjato steksturirani Max ne bo skušal 
z ; b posnemati ne Gibsonovega maščevalca, ne Hardyjevega 
4 premaknjenca, marveč bo en samosvoj mamojebec. Tret- 
hi . ve ; IH Ni 
jeosebna akcijada nas bo vrgla v pustinjo, odprto, kot so 
' Far Cryji, naphano z rjavečim železjem, kot je Rage, in z 
več banditi kot v Borderlands. Vsi ti elementi se bodo 
združili v Maxovo kakofonijo rjovečih motorjev na nitru, f 
letečih harpun ter strelov dvocevke v glave. Ker bo streli- 
vo skopo, se bomo veliko mikastili na način, podoben 
Batmanovemu, pa tudi tiholaziti se bo dalo. Kolesni ma- 
gnum opus, ki bo nadomestil interceptorja, bo moč 
pošteno nadgrajevati, celo z motorjem V12! Dirkalo naj bi 
se okrog polovico špila in pri tosortnem boju bomo 
sprožali upočasnjen čas. Max pa ne bo le samotar, mar- 
| več bo osvobajal postojanke in preživelim podarjal igralne 
škatlice. (ag) 

STELLARIS Paradoxov studio poznamo po zgodovinskih nizih Europa Universalis, Hearts of Iron in Crusader Kings. Zdaj pa so se prvič lotili vsemirske igre 4X po vzoru Ma- 
ster of Oriona, kjer bomo vodili medzvezdno civilizacijo. A le po vzoru, kajti v Stellaris vdelujejo čisto odbite prijeme, da bi pretrgali z ustaljenimi principi žanra. Vse življenjske 
vrste, galaksije, raziskovalna drevesa in kvesti bodo zgenerirani naključno! Lahko bomo tako srečali ptičjo frakcijo, ki teži s svojimi znanstvenimi nazori kot Jehovove priče. 
Na potovanjih ne bomo našli zgolj lokacij in čudes, marveč cele verige kvestov. Lahko se bo izkazalo, da je rodni planet votel in iz brezen se bo usula invazija podzemnih beštij. 
Ali pa bodo pobezljali roboti in se namenili uničiti galaksijo. Bo Stellaris prvi 4X-špil, kjer zadnja tretjina dogajanja ne bo dolgcajt?! (ag) 


PRO EVOLUTION SOCCER 2016 Ostajamo mnenja, da 
je počasnejši in bolj taktični Pro Evo 2015 za navdušence nad 
igralno sržjo nogometa boljša izbira od Fife 15 - in morebiti 
se razmerje z izidom PES 2016 ne bo spremenilo. Licenčnost 
še zmerom ne bo na nivoju, saj bo Chelsea ostal London FC. 
Bosta pa tu predelana Master League in uradna Liga prvakov. 
| (Konami je vmes pobasal tudi licenco za Euro, vendar ga še 
ne bomo ugledali, vsaj ne ob izidu.) In zdi se, da so PES Pro- 
|. duction delali predvsem na poustvarjanju pristnega nogomet- 
nega občutka namesto na vznemirljivosti in bombastičnosti 
Fife. Izboljšane animacije nogometašev in več občutka njiho- 
ve teže, nadaljnji zapleti pri jemanju žoge z metanjem pod no- 
ge, izboljšave umetne pameti, jasnejša podoba, spremenljivo 
vreme - vse to so elementi igre, ki bo po prodaji bržda vnovič 
zaostala za konkurentom, ki pa zna ponuditi verodostojnejšo 
in bolj simulacijsko nogometno izkustvo. Glede na to, da je 
demo izšel 13. avgusta, lahko prvo oceno podaš tudi sam. 


(sn) 
v ii, Njer Side 


NEED FOR SPEED Dirkaška serija se vrača v ponočnjaški svet lučkastih pimpmobilov. Reštart dobe Hitrih in drznih ter Undergrounda, torej. Najbolj očitna novost, poleg pol- 
noravne vključitve porschejev, bo znatna raba videa, kar se zdi dobrodošel in svež fičr. V sodelovanje so pritegnili par resničnih imen, ki bodo predstavljala načine igranja. Lah- 
ko bomo sledili Kenu Blocku in poudarjali veščino volana. Če bomo za mentorja izbrali Moroshija, uporniškega jakuzastega Tokijca, poznanega po ekstravagantnih lambotih, 
bodo v ospredju pregoni s policaji. Pridruženje ekipi Risky Devil bo stavilo na moštveni duh, bradač Magnus Walker bo zastopal čisto smer tiščanja do daske, medtem ko bo 
obraz še enega Japonca Nakai-sana pripadal šminkersko-frizerski plati. Ampak pod to obleko se skriva precej nespremenjen NFS, v dobrem in slabem smislu. S tem, da je EA 
kljub simcityjevskemu debaklu spet napovedal stalno potrebo po omreženosti. Ker večigralstvo bo bojda neodtujljiv sestavni kos. (lf) 


SHEME in BL D>ZDSTA 


OZNANILA 


Sneti in Kavbojc vpogledata dvoje 
velikopoteznih prihajajočih igralskih 
projektov, ki izvirata na Japonskem. 
Avtorji so zanju težke cekine nabrali 
na Kickstarterju, s čimer so končno V 
dokazali mevžastim založnikom, da x so 


se jih splača podpreti. 


ko izdajatelj šlevasto menca 


o so vizionarski avtorji in prefrigani investitorji 
leta 2009 zagnali crowdfundersko - množi- 
carsko platformo Kickstarter, so na miselnih tur- 
nih zaplapolali praporji z rdečo zvezdo. Naposled je 
bil dostopen sistem, ki je zaobšel velika podjetja, 
pregovorno naravnana zoper inovativnost in drzn- 
ost, ter omogočil, da so ljudje z lastnimi novci ne- 
posredno podprli želene izdelke. 


Slepi in slabovidni 


Kickstarter, Indiegogo in slične fehtarske pagine so 
udejanjile na tisoče projektov nadobudnih kreativ- 
cev. Na podlagi ljudskega cekina so nastali pamet- 
na ura pebble, prenosni hladilnik 4 mešalnik pijač 
coolest cooler, kvartopirska namizna igra Explo- 
ding Kittens in androidna konzola oyya, vsi po vrsti 
z večmilijonskimi podporami. Pa oživljena detektiv- 
ka Veronica Mars in gejmerski historični dokumen- 
tarec From Bedrooms to Billions. Čudaškosti v slo- 
gu nadomestne roke na parni pogon, mesnega mila 
in plastične slanine. Ter zafrkancije, ki so čisto za- 
res dobile denar, na primer beleženje zadovoljstva 
ob jedenju piščančjega burrita, za kar je nekdo ho- 
tel osem dolarjev in fasal jurja. 

Na enak način so zbrali solde za premnoge igre, na 
primer za odlično frpjko Pillars of Eternity. Scha- 
ferjev Tim je v teh logih nafehtal milijončke za 
avanturo Broken Age, mala firmica Playtronic pa si 
je brk namastila s prostovoljnimi prispevki za triraz- 
sežno miselno platformijado Yooka-Laylee. In kaj je 
skupnega naštetim igram? To, da merijo na neza- 
dovoljneže z modernimi špili, nostalgike in ljubitelje 
ancientnih blagovnih znamk. Pillars je narejen v sti- 
lu Baldur's Gate, Broken Age oživlja zlato dobo pu- 
stolovščin, dočim Yooka-Laylee kanalizira stari hit 
Banjo-Kazooie. Take zadeve pri množicanju dobro 
uspevajo, kar pripelje do vprašanja, čemu jih za- 
ložniki ne financirajo sami. 

Vse to so frišne igre brez uveljavljenega pedigreja, 
ki se sicer šlepajo na (pri)znane špile, a bi bilo vanje 
treba vložiti ne tako majhno količino marketinških 
cekinov. Zato večji založniki v prostoru retra še na- 
prej delajo tisto, česar so vajeni - HD-inačice minu- 
lih uspešnic. Drugače rečeno, znane naslove, ki za- 
gotavljajo maksimalen iztržek za minimalen vložek. 
Šele zdaj se to začenja premikati, pa še to počasi, 
ker so poslovni sistemi EAja, Ubisofta in Sonyja od- 
zivni kot supertankerji. Giganti so resda doumeli, da 
je na Kickstarterju denar, a so ubrali svojstveno pot. 


Oznanijo namreč, da bodo denar prispevali šele, ko 
se bo projekt izkazal za zaželenega v očeh ljudstva. 
S tem posnemajo model, ki je v uporabi že nekaj 
časa. Avtorji naberejo določeno vsoto, večji ali ma- 
njši delež stroškov pa krijejo drugi investitorji. 

Na tak način nastaja vesoljska simulacija v obljude- 
nem virtualnem vesolju Star Citizen, z 908.000 pod- 
porniki največji crowdfundani projekt sploh. Nagra- 
bljeni znesek je marca znašal 74 milijonov dolarjev, 
od tega dva milijona skozi Kickstarter in ostalo sko- 
zi uradno spletno stran. A veliko denarja za sproten 
razvoj se je nateklo od drugih vlagateljev. Tovrsten 
sistem zdaj uporabljata prihajanki zvenečih imen, 
Shenmue 3 in Bloodstained: Ritual of the Night, le 
da tu trgovci z novci niso neznani. 


SHENMUE 3 


filmska odprtosvetovna 
iNeSAi lia ZA Siri trg 


Levji delež slovenskih igralcev še ni slišal za Shen- 
mue (izgovori 'Šenmuu'). Gre za par konzolnih iger - 
leta 2000 je za dreamcast izšla enica, dvojka nekaj 
pozneje za DC in prvi xbox -, čigar posebnost je ta, 
da je oponašal resnično življenje in se odvijal v dokaj 
odprtem, podrobnem svetu. Enica nas je postavila v 
lederjakno najstniškega pretepača Ryoja Hazukija, 
ki išče očetovega morilca po japonskem mestu Yo- 
kosuka. Dvojka se je odvijala v Hong Kongu, a se je 
končala z viscem in ljudje so ostali nepotešeni. 


V Shenmue leta 2000 je Ryo v objemu spremenlji- 
vega časa in vremena vandral po obljudenih uli- 
cah, v odročnih kotičkih OTEjsko tepel kujone in 

razpletal klobčič maščevalske zgodbe. 

Zato se je na Sonyjevi konferenci na junijskem sej- 
mu ob obelodanitvi novice, da prihaja trojka, avdi- 
toriju zmešalo. Pelin v sladilu je bila le cinična Sony- 
jeva opomba, češ, pojdite na Kickstarter in podprite 
projekt, sicer ne bomo odvezali mošnjičkov. Špil je 
namreč leta tičal v predalih, ker ni nihče verjel vanj. 
Kljub fanovskim peticijam so ga zagnali in odpove- 
dali najmanj dvakrat, navzlic Seginim finančnim te- 
žavam pa ta založnik ni bil pripravljen na prodajo ali 
najem znamke. No, nazadnje so popustili in licenco 
podelili firmi Ys Net, v kateri je tudi Yu Suzuki, Shen- 
muov izvirni oče. Yu je za Kickstarter slišal pred tre- 
mi leti in ga takoj videl kot vrata, za katerimi leži 
udejanjenje sanj o Shenmue 3. 

Ko so bile ovire odstranjene, so množicarska dva 
milijona dolarjev zbrali v rekordnih osmih urah, po 
mesecu dni pa so se številke ustavile pri 69.000 
podpornikih in 6,33 milijona dolarjev. To se za igro 
takega kalibra ne sliši veliko, zlasti v primerjavi z iz- 
virnim stroškom v rangu 70 milijonov, kolikor je kot 
tedaj najdražja igra vseh časov požrl prvenec. A pr- 
vič, Shenmue 3 izdelujejo v pogonu Unreal 4, na- 
mesto da bi delali novega, kar je sila drago. In dru- 
gič, k temu bodo avtorji dodali prispevke čez Pay- 
Pal in zasebni kapital, ki bi lahko segel v desetine 
milijonov. 

O igri, ki naj bi izšla decembra 2017 za PS4 in PC, 
je sicer znanih malo otipljivosti. Jasno je, da bo šlo 
vnovič za open-world akcijsko pustolovščino z raz- 
nolikimi zadolžitvami. Štorija bo nadaljevala tisto iz 
dvojke, kljub oznanilu na ameriški grudi pred jenkij- 
skim občinstvom pa Ryo ne bo prišel v NY ali LA, 


57-letni Yu Suzuki je starosta japonske industrije 

iger. Njegovi so Out Run, After Burner in Virtua 
Fighter. V Guinnessovo knjigo rekordov je prišel po 
zaslugi rekordno hitrega nabranja sredstev na KSu. 

OZNANILA 


To ni resničen prizor iz Shenmue 3, katerega videz ostaja neznanka, temveč fa- 
novska želja. Morda bo končni izdelek, za katerega so medtem pridobili izvirne- 
ga dajalca Ryojevega glasu, res videti podoben Yakuzi in Sleeping Dogs. 


temveč v priljubljeno turistično mesto Guilin na Ki- 
tajskem. Omenjajo sistem dinamičnega prilagaja- 
nja obnašanja spremljajočih likov in veliko zena. 
Ryo ne bo hodil okoli in se po GTAjevsko mlatil za- 
to, ker bi mu bilo to všeč ali ker bi hotel postati 
močan, temveč, ker bo to neogibno zaradi nalog in 
sovražno nastrojenih capinov. To se sklada s Suzu- 
kijevim ciljem, da bo s Shenmue 3 zahodnjakom 
predstavil kulturo in ideje iz vzhodne Azije. Pri tem 
nas noče učiteljsko poučevati, temveč nas oviti v 
pripoved, ki je na dosti mestih kruto resnična in od- 
seva pravi svet. 

Odprtost slednjega bo zato le ena od zanimivih di- 
menzij igre s širokim potencialom. S filmskostjo, 
svobodnjakarstvom, težo blagovne znamke in zgod- 
bo, ki je ravno toliko maščevalska kot ljubezenska, 
cilja na množice in je lahko deležna širnega uspeha. 
Tudi zato Suzuki razmišlja o ploščkovni izdaji zra- 
ven digitalne in o tem, da bi Sego pobaral o enici in 
dvojki v HDju. 


BLOODSTAINED 


jeta slado« skle a za 
ljubitelje Castlevanie 


Koji Igarashi alias 'Iga' je eno najbolj zvenečih imen 
Japonske na področju iger. Mož, ki se redkokdaj 
pokaže brez kavbojskega klobuka, je zaslužen za 
najbolj legendarno med vsemi Castlevanijami - pre- 
lomno Symphony of the Night. Ta je leta 1997 re- 
cept prostega vandranja po ogromnem gradu v po- 
gledu od strani obogatila s frpjskimi gradniki. Obe- 

nem pa je posodobila nadzor, tako da sta tepež in 
ploščadenje v njej uživantska še danes. Gotovo k 
temu pripomore dejstvo, da je špil izšel v času, ko je 
bil 3D v polnem razmahu in je z dvorazsežnostjo pi- 
hal na dušo starejšim igralcem. Iga je nato petnajset 
let delal na nadaljevanjih, ki so zmagovito zmes 
nadgrajevali le toliko, kot je bilo nujno potrebno. 
Temelji so bili pač odlični, zagrizeni privrženci pa 
s(m)o jih dobesedno požirali, posebej v zlati dobi na 
Nintendovih drkalicah GBA in DS. 

A kravatarjem pri Konamiju bojda ni dišalo, da bi 
Iga še naprej počel, kar najbolje zna. Zato jih je lani 
zapustil in se povezal z izkušenci iz studia Inti Crea- 
tes. Z iskanjem založnika za novi špil je bil kljub niz- 
kemu tveganju ob tako zvenečem imenu in prilju- 
bljenosti žanra neuspešen kar dobro leto. Da je pre- 
več nišno, so govorili in ga zavračali. Nakar se je 
pojavil na Kickstarterju in za dušnega naslednika 
Castlevanie, imenovanega Bloodstained, zbral re- 
kordno vsoto zelencev. Evo vam nišno! S tem smo 
podporniki založniški hiši Deep Silver dali vedeti, da 
si špila hudo želimo. Uspeh na Kickstarterju naj bi 
bil tudi tu predpogoj, da še sami pristavijo novce. 
Tudi 28 dolarjev, kolikor je bilo treba odšteti za dol- 
poteg igre, ko izide, je nenavadno dosti. Po drugi 
strani pa naj bi bil izdelek zavoljo hudega uspeha 
konkretno razširjen. Iga pravi, da bo to njegov ma- 
gnum opus. 

Gotski grad naj bi bil tokrat večji in polnejši skrivno- 
sti kot kadarkoli doslej, četudi v njem ne bo starega 
znanca Drakule. Po njem bomo vodili zakleto dekle 
z luknjavim spominom, katere koža se bo počasi 
pretvarjala v kristale. Nekje v trdnjavi, polni mon- 
strumov, bosta zdravilo in dežurni skrivnostnež, ki 
trpi za isto boleznijo. Glas mu bo posodil David 
Hayter, ki ga med drugim poznamo iz niza Metal 
Gear Solid. Tudi impresivni šefi bodo. Iga se drži 
pravila, da mora dizajner glavarja poraziti, ne da bi 
sam prejel trohico poškodb, kar je ob zajebanosti 
skoraj neverjetno. A vemo, da se z izvežbanostjo in 
pamtenjem vzorcev da, in tokrat ne bo nič drugače. 
Bejba bo s premagovanjem beštij nabirala izkušnje 
in na tone opreme ter sestavin, kristali pa ji bodo 
dali nadnaravne sposobnosti. Dosti več o fabuli in 
igranju ni znanega, bo pa to prva Ilgina metroidva- 
nia, ki bo narejena v tehniki 2,5D. To pomeni poli- 
gonsko grafiko in pogled od strani. Doslej se ta pri- 
stop ni najbolje obnesel, res pa je, da ni bil še nikdar 
v tako izkušenih rokah kot sedaj. 

Starošolski igralci, ki jih mrgoli, imajo Castlevanie 
radi, zato je bila fehtana vsota pol milijona konkret- 
no presežena. Dejansko je Bloodstained postal naj- 

bolj uspešen strogo videoigerni projekt s Kickstar- 
terja, saj je v standardnem mesecu dni nabral nič 
manj kot 5,5 milijona dolarjev. Torment: Tides of 
Numenera je denimo napraskal 4,2 milijona in Pil- 
lars of Eternity skoraj 4. Največ ob začetku kampa- 
nje in ob koncu, ko so najavili podaljšane cilje v za- 
meno za dodatna sredstva. Kasneje ga je s prestolč- 
ka sicer zrinil Shenmue, a nič ne de. Spričo darežlji- 
vosti bomo v igri deležni nemalo bonbončkov: več li- 
kov, igranja v dvoje, množice načinov udejstvo- 
vanja, orkestralne glasbe, vselej spreminjajoče se 
grajske kleti, dodatne pred-igre in razpoložljivosti ta- 
ko za PS4 in xbox one kot za vito, wii U ter, tako je, 
PC. Predvidena metoda distribucije je digitalna. 
Založniško zadržanost do neke mere razumemo, saj 
je Castlevania trdojedrni niz za sladokusce, skoraj 
kot Dark Souls. A prodajne cifre slednjega jasno 
kažejo, da nas je takšnih dovolj. Sedaj komaj čaka- 
mo pravo moderno 'igavanijo', kot zvrsti pravi avtor 
sam. Mi smo pokazali zaupanje. Iga, glej, da se nam 
ob izidu marca 2017 ne izneveriš! 


Prejš 

zntralno poveljstvo dobi obvešče- 
h valne podatke o pošiljki kemičnega 

orožja, namenjenega teroristom. To- 
vor potuje skozi državo, s katero niso v dobrih 
odnosih, zato so informacije skope in diplomat- 
ska situacija kočljiva. Tveganje je veliko, a tarča 
važna, zato se po hitrem postopku odredi udar 
avtonomnih dronov. Ti samostojno vstopijo v 
tujo deželo, najdejo cilj in ga po lastnem premis- 
leku v kirurškem napadu uničijo. 'Mišn akomp- 
lišd'." Takšne so mokre sanje ljudi v ameriš- 
kem, pa tudi kitajskem, ruskem in katerem dru- 
gem vojaškem vrhu. Umetnopametna orožja, ki 
jih lahko naštancaš na tekočem traku in pošil- 
jaš v boj brez bojazni, da bi nazaj dobival krste 
sonarodnjakov, kar na televizijskih poročilih res 
ne izpade dobro. 
Pozornost oboroženih sil zna že tradicionalno 
močno pospešiti znanstveni napredek in kdo bi 
menil, da je raziskovalcem umetne inteligence 
fajn, da dobivajo golide proračunskih novcev za 
raziskovanje kode, ki gre nato v predatorje. Toda 
sodeč po odzivih akademske sfere ni tako. V ok- 
viru letošnjega srečanja International Joint Con- 
ference on Artificial Intelligence v Buenos Airesu 
je dobrih 2700 raziskovalcev s tega področja in 
še kopica drugih velmož predstavila odprto pi- 
smo, v katerem svarijo pred nebrzdano rabo sili- 
cijeve pameti v oborožitvenih sistemih. Na sez- 
namu najdeš imena, kot so Stephen Hawking, 
Elon Musk, Steve Wozniak in drugi. Česa se bojijo? 


Kalašnikovka ničel in enic 


Besedilo najprej zatrdi, da je napredek prišel do stop- 
nje, ko lahko prva orožja, ki bodo znala sama odredi- 
ti, ali pritisniti na petelina ali ne, pričakujemo v roku 
največ desetih let. Naj gre za leteče drone ali patrulj- 
ne avtomobile, ki varujejo mejo med Izraelom in Ga- 
zo, vsi ti sistemi morajo biti danes še pod nadzorom 
človeka, da ne pihnejo napačnega. Ko bodo povsem 
samostojni, bo to pomemben premik, še bolj družbe- 
no kot tehnološko. V političnih sferah že več kot de- 
setletje poteka debata o tem, ali bo ta korak zmanjšal 
ali zvišal žrtve v oboroženih spopadih. Ameriška ana- 
litična hiša RAND gre bolj v smer, da bo mrtvih ljudi 
manj, ker se bodo namesto soldatov iz mesa in krvi 
mlatili v glavnem roboti. 

Podpisniki pisma so nasprotnega mnenja. Pravijo, da 
bodo robotske vojske znižale prag proženja vojn, kar 
pomeni, da se bomo raje vojskovali, če bo manj las- 
tnih mrtvakov. S poudarkom na 'lastnih'. Več letečih 
krogel pač pomeni več postranske škode, pa če se še 
tako trudiš. Zaradi očitnih ugodnosti bo sleherna 
oborožena sila stremela po takšnih strojih, kar bo 
sprožilo podivjano tekmo. In ker je računalniško ko- 
do lahko množiti in prenašati - veliko laže kot centri- 
fuge za bogatenje urana -, se bo hitro znašla v najbolj 
gnijočih kotičkih sveta v rokah lokalnih gospodarjev 
vojne in teroristov. Zaskrbljeni akademiki zato te sis- 
teme imenujejo kar 'kalašnikovke prihodnosti' in po- 
zivajo k čimprejšnji sklenitvi mednarodnih sporazu- 
mov za prepoved orožij brez človeškega upravljavca. 


Aprila letos je dron X-47B prvič opravil samostojno prečrpavanje goriva v zraku. 
S tem se je zaključil testni program, ki nam je dal vrsto zgodovinskih trenutkov, kot 
je prvo vzletanje in pristajanje drona na letalonosilki. Oba primerka so upokojili. 


Ob pojmu ubijalskih robotov mnogi pomislijo na ter- 
minatorje. Toda kot kažejo Robotics Challengi, se bo- 
do morali humanoidni hodci najprej sploh naučiti ho- 
diti. Prva generacija samodejev bo leteča in vozeča. 

Za strogo regulacijo 


Skratka, glasni poziv ni uperjen proti umetni inteligenci 
kot taki. Čeprav sta Musk in Hawking v začetku leta dvi- 
gala prah z izjavami, da bo UI naša poguba in nas bo 
nadvladala, če ne bomo pazljivi, v pismu ni čutiti na- 
strojenosti proti njej. Nasprotno: raziskovalci menijo, da 
bo vojaška raba po nepotrebnem umazala podobo in 
otežila razvoj sredstva, ki lahko človeštvu prinese og- 
romno dobrega. Na primer v reševalnih robotih, samo- 
dejih za organizacijo in težko proizvodnjo ... Znanstveni- 
ki da neradi razvijajo ubijalska sredstva in še ko jih, so 
namenjena končanju vseh vojn. (Kar vemo, kako se v 
resnici konča, na primer ob izumu mitraljeza.) In drugič, 
tole nima neposredne zveze s Skynetom. Nikjer ni sledu 
o grožnji, da bi se vojaški računalniki zarotili proti člo- 
veštvu in ga želeli izbrisati z obličja Zemlje. Tole je opo- 
zorilo na človeško nespamet, ne umetno pamet. 
Namere so bliže urejanju drugih ubojnih naprav, kot to 
počno s haaškima in ženevskimi konvencijami ter spo- 
razumi o omejitvi jedrskega orožja. Lep primer so bio- 
loška in kemična orožja ter zaslepljevalni laserji. Slednji 
so bili velik raziskovalni hit v osemdesetih letih prejš- 
njega stoletja in naj bi uničevali oči vojakov z laserskim 
snopom. Toda z mednarodno prepovedjo so jih v celoti 
odstranili iz rabe. Se pa umetna inteligenca zelo razliku- 
je od omenjenih prepovedanih orožij v tem, da jo je ve- 
liko laže širiti. Prenos na ključku je nedvomno enostav- 
nejši od zapletene konstrukcije jedrske bombe. Da bi 
takšna prepoved zaživela, bi morala avtonomna umet- 
na pamet dobiti podoben status kot orožje za množično 
uničevanje, sicer se bo črni trg razširil kot bolezni med 
vojnimi begunci. Kiberpankovske napovedi prepoveda- 
nih hackov nenadoma zaživijo v novi luči ... 

Velesile nad takšnimi pozivi niso navdušene, saj od no- 
ve tehnologije največ pridobijo. Težko si gre predstav- 
ljati, da bi opozorila vzele resno. Težava je tudi preple- 
tenost vojaških in civilnih raziskav. Projekti vojaške 
agencije DARPA, ki nam je nenazadnje dala internet, 
robotsko inteligenco v svojih Robotics Challengih zaz- 
daj bolj kot za streljanje testirajo za reševanje in delo v 
nevarnih okoliščinah, na primer v razsutih jedrskih 
elektrarnah. Če se denarna pipica zapre, bodo na slab- 
šem vsi. Je pa zanimivo, da je strokovna srenja glas 
dvignila, še preden je takšna tehnologija nared, kar ni 
pravilo. Gotovo je na ljudi napravila vtis že ameriška 
morija z droni na Bližnjem vzhodu. A zaenkrat so še vsi 
roboti do zadnjega pod človeških nadzorom in še nobe- 
nemu ni 'zdrsnilo'. Se morda v pismu odraža, da se člo- 
vek vseeno zna kaj učiti iz zgodovine? Bilo bi koristno, 
kajti UP se bo slejkoprej začela učiti hitreje od nas. 


Topniški sistem za bližinsko obrambo goalkeeper je ta 
hip orožje z največjo stopnjo samostojnosti. Operater 
pritisne gumb in stroj odloči, na kaj bo streljal. 

FILM PRODUCENTOV 
TRILOGIJE UGRABLJENA 

Ta šofer ima oči in ušesa povsod ter sleherni delček sekunde dojema 
obnašanje vseh okoliških soudeležence v prometu. Morebitne neprilike 
predvidi in z varnostjo potnikov v mislih odreagira matematično pravilno. 
Pri tem ni nikoli utrujen in ne potrebuje ne čika ne sekreta. Tako je robotsko 
vozilo, ki prihaja in bo v naslednjih desetletjih spremenilo naše vsako- 


dnevne navade. 


vtonomni avtomobili, torej taki, ki se za- 
(P vedajo okolice in navigirajo brez posre- 
dovanja človeka, so ena bolj pogostih in 
ix visokoletečih besednih zvez v uporab- 

niški tehniki. Kar se je še pred kratkim 
zdela kot čista znanstvena fantastika, iz dneva v 
dan postaja bolj resnično. Sprva smo videvali foto- 
grafije vozil, s katerih v grozdih visijo senzorji. Zdaj 
so taki avti že neločljivi od navadnih, njihovi uspe- 
hi pa ne polnijo le vestičarskih stolpcev avtomaga- 
zinov in IT-medijev, marveč so čedalje bolj pogosti 
v množičnih občilih. Google je demonstriral samo- 
vozen avtomobilček brez volana ... BMW sam od 
sebe drifta po dirkališču ... Audi TT je brez šoferja 
pridrvel na Pikes Peak ... po cestah Nevade že dve 
leti vozijo robomobili ... Volvo napoveduje javne 


pove zgodbo, ki se ni začela v sodobnem času. 


štirikolesne samodeje že leta 2017 ... Novice pri- 
hajajo od vseh velikih blagovnih znamk in na sle- 
hernem sejmu se zdi avtonomnost bliže. Mar to 
pomeni, da bomo ob desetletju osorej vsi le še 
potniki? 

Glede na to, kako zelo je avtomobil vpet v naš vsa- 
kdan, si takega premika sploh ne znamo predsta- 
vljati. Toda sprememba, čeprav revolucionarna, ne 
bo prišla čez noč. Kakor smo zvezno napredovali do 
popolne odvisnosti od GPSa in mobilnikov ter sploh 
ne vemo, kako smo se v starih vremenih znašli brez 
teh pomagal, tako se bomo v nekem trenutku za- 
vedli, da avti vozijo nas in ne obratno. Pravzaprav 
se pot do avtonomnežev tlakuje že vse, odkar je 
Karl Benz pred stotridesetimi leti sestavil prvi urad- 
ni avto, svoj znameniti motorwagen. 

Brez rok v jutrišnji svet 


Začelo se je z drobnimi pomočmi šoferju v časih, ko 
je bil avto še bolj stroj na kolesih. Pred dobrim sto- 
letjem je denimo prišlo električno vžiganje, da ni bi- 
lo treba več vrteti kurbla. Kmalu zatem so pogrun- 
tali smernike, ki so se ob obratu volana sami izklo- 
pili, in intervalne brisalce. Vse to v Detroitu, kjer so 
se po naključju ugnezdili Henry Ford, Walter Chry- 
sler, Luis Chevrolet in brata Dodge ter William Du- 
rant. S tem so kraj spremenili v srčiko svetovnega 
avtomobilizma. 

Dolga desetletja je smernice panoge narekoval 
koncern General Motors, ki ga je ustanovil slednji 
omenjeni poslovnež. Prav tam so z avtomatskim 
menjalnikom storili prvi zaresen korak k samovozu. 

Ko so na ceste pripeljali cadillaci in oldsmobili s Hy- 
dra-maticom, kakor se je reklo novi pogruntavščini, 
je bil to božji dar za simcityjasto Ameriko ravnih 
cest. Ročno ukvarjanje z zobčeniki odtihmal čez 
Lužo velja za primitivno in nesmiselno. Zato je v tisti 
stari jugoslovanski urbani legendi o Amerikancu, ki 
je v najetem avtu v prvi prestavi peljal od Ljubljane 
do Zagreba, zagotovo nekaj resnice. 


7Rere (sni bie 

Takole so oglaševali revolucionarni avtomatski me- 
njalnik. Princip planetnih zobnikov in oljne sklopke, 
ki glede na navor prilagajajo razmerje vhodnega in 
izhodnega vrtenja, je bil sicer poznan že prej. A me- 
talurška tehnologija do leta 1939 ni omogočala za- 
nesljive proizvodnje. No, ta kos mehanike kmalu ne 
bo igral vloge. Električni avti praviloma nimajo pre- 
stav, če pa že, so te krmiljene računalniško. 


Medtem ko je Nemčija svoje napore vlagala v izde- 
lavo tankov in podmornic, preostala Evropa pa se 
je ukvarjala z nevarnostjo skrajnih ideologij, je bila 
ameriška industrija na krilih vetra. Strojništvo in 
elektrotehnika sta se hitro razvijali ter avtomobili so 
jadrno pridobivali na priljubljenosti. Ko so konec 
dvajsetih let po mestnih ulicah uspešno vodili pra- 
zen avto na daljinsko, so nekateri detroitski vel- 
možje že bajali o štirikolesnikih brez voznika. 
Resnost takega razmišljanja je leta 1939 predstavi- 
la Futurama, veličastno videnje jutrišnje Zemlje na 
Svetovni razstavi. GM je z orjaško delujočo maketo 
svetlogledo pokazal, kako se bo urbana Amerika 
spremenila v dvajsetih letih. V času, ko je bilo v 
deželi le nekaj sto kilometrov modernih avtocest, so 
predvideli štirinajstpasovnice, po katerih utirjen 
promet poteka hitro in avtomatično. Razdaljo naj bi 
ohranjali radijski signali, dočim so za bočno stabili- 
zacijo oziroma za držanje avta na pasu imeli manj 
sofisticirano zamisel: žlebasto vozišče. 

Načrte je za nekaj časa prizemljila vojna vihra, a tu- 
di v naslednjih letih so v Motownu ostali vodilni. Prvi 
so predstavili avtomatsko klimo, samodejno zaprtje 
oken, senzor za dež, samozategljive pasove in zrač- 
ne blazine. Vse to sicer nima neposredne povezave 
z robotsko vožnjo, bolj s skrbjo za potnike. Vseka- 
kor pa je šel v smeri samovožnje izum tempomata, 
napravice, ki vzdržuje hitrost. Čeprav si zasluge za 
cruise control - opeko na stopalki za plin - pripisu- 
jejo turški kamionarji, je rešitev je izgruntal zname- 
niti slepi inženir Ralph Teetor. Legenda pravi, da se 
je nekoč vozil s kolegom, ki je podzavestno upočas- 
njeval, ko je govoril, in pospeševal med poslu- 
šanjem. Nestanovitna vožnja je Ralpha tako motila, 
da je več let v miže snoval sistem, ki z elektromo- 
torjem vleče oziroma popušča zajlo za plin oziraje 
na odčitek hitrosti. Sistem je v obliki vrtljivega gum- 
ba prvi predstavil Chrysler leta 1958. 

spred .,, arailable only om 1958 

Chrysler je cruise control sprva tržil s krilatico 'au- 
to-pilot', kar je bil za tiste čase čisto ustrezen izraz. 
Navsezadnje je avto posihmal za nadzor terjal eno 
samo roko. Za razliko od opečne domislice tempo- 
mat dinamično prilagaja doziranje bencina, zato gre 
avto enako urno po ravnem, nizdol ali navkreber. 


FUTURAINA 1939 


Paviljon, po katerem je ime in uvodno špico do- 
bila Groeningova risanka, je bil del njujorške 
Svetovne razstave 1939/40. Zamislil si jo je pro- 
slavljeni arhitekt in vizionar Norman Bel Gades, 
dolarje zanjo pa je odštel General Motors. Slo je 
za sila podrobno maketo velikosti polovice nogo- 
metnega igrišča, ki je prikazovala mestno in po- 
deželsko krajino, kakršna bi naj bila leta 1960. V 
sredini so se v nebo vzpenjali stanovanjski nebo- 
tičniki utopičnega Metropolisa, okoli so bile raz- 
porejene eksperimentalne kmetije pod steklenimi 
kupolami, energija pa je prihajala iz hidroelek- 
trarn in vetrnic. Gades je pravilno napovedal sko- 
kovito rast števila avtomobilov, zato je zagovarjal 
načrtovanje mest s tem v mislih. Sem so sodile 
široke avtoceste z razdeljenimi pasovi za hitrosti 
50, 75 in 100 milj na uro, kjer šofer vključi avto- 
pilota in si prižge cigaro. 

Za časa sejma se je v Futurami zvrstilo več deset 
milijonov obiskovalcev, ki so si predstavo pri- 
hodnosti ogledali v zračnem preletu. Nad minia- 
turno jutrišnjo deželo se je namreč vil osupljiv te- 
koči trak s sedeži, ki je dajal enako futurističen 
občutek kot vsebina spodaj. Ceprav je šlo za arti- 
stično videnje brez razdelane znanstvene podla- 
ge, projekt velja za neponovljivo remek delo in 
prvo vizijo avtonomnega prometa. 

Resnični poskusi 


Norman Gades je po uspešni Futurami napisal knji- 
go Magic Motorways, v kateri je zagovarjal, da mo- 
ra biti ljudem zaradi varnosti in učinkovitosti odvze- 
to upravljanje z vozili. Javnost je bila nad njegovo 
vizijo navdušena in raziskavam se je pridružila še 
elektrotehnična panoga. Strokovnjaki so sprevideli, 
da morajo avtomobile usmerjati elektroni, ne gravi- 
tacija, na kateri je temeljila naivna ideja o vožnji po 
žlebu. Firma RCA je tako sredi petdesetih uspešno 
preizkusila miniaturni avtoček, ki je brezhibno ma- 
nevriral po ožičenih tleh. Po avtomatičnem presta- 
vljanju, samodejnem držanju hitrosti in stalni tem- 
peraturi v kabini se je zdelo, da manjka do robot- 
skega šoferja le še en korak. Nenazadnje je člo- 
veštvo takrat že dobilo tranzistor, ki je storil revolu- 
cijo v elektroniki. Politiki so eden čez drugega jeli 
obljubljati pametne cestne povezave. 

RCA in General Motors sta se leta 1958 povezala za 
prvi praktičen preizkus avtonomne vožnje. Cestišče 
so podložili z žicami in po njem poslali par chevrole- 
tov, opremljenih s tuljavami, ki so zaznavale tok, in 
elektromotorjem na volanskem drogu. Na tak način 
sta avta sledila sredinski črti in hkrati dobivala in- 
formacije od obcestnih možganov, ki so prek elekt- 
romagnetnih tipal v asfaltu registrirali položaj ter hi- 
trost drugih kovinskih predmetov. Sistem je bil pri- 
mitiven in omejen, saj ne bi zmogel obvladati pra- 
vega prometa in nekovinskih ovir. Toda novinarji so 
kar tekmovali, kdo bo izkušnjo popisal z bolj pre- 
sežnimi pridevniki. Dodatno medijsko prisotnost si 
je blagovna znamka zagotovila leto kasneje, ko so 
preizkus ponovili s futurističnim firebirdom |Ill, ki je 
bolj pritikal prikazu prihodnosti. Na testni progi, ki 
je bila resnici na ljubo dolga manj kot kilometer, je 
zadeva delovala odlično. 


Za bolj populističen efekt so GMovi inženirji za prvi 
eksperiment samovoznega avtomobila leta 1958 
sneli volanski obroč. Najbrž čez petnajst, zagotovo 
pa čez dvajset let, so z mastnimi črkami oznanjali 
časopisi. Ponekod so že obljubljali hitrosti prek 300 
kilometrov na uro. Če danes bereš tiste članke, vi- 
diš, da je bila sedma sila neuka in otroško naivna. 


Pobuda samodejnega prometa se je nadaljevala z 
drugo generacijo Futurame, ko se je leta 1964 Sve- 
tovna razstava vrnila v New York. Na še bolj drzni 
maketi so bile pametne ceste pravzaprav najmanj 
neverjetne, kajti diorama je tokrat prikazovala razis- 
kovanje lune, podoceanske vlake in orbitalne pos- 
taje. Osvajanje jedrske energije in vesoljske razi- 
skave so dajale Američanom slutiti, da je človeštvo 
vsemogočno. 


A takrat niso bili več edini, ki so stremeli k avtonomnim vozi- 
lom, kajti Velika Britanija je takisto pričela z lastnimi preizku- 
si, ki so celo presegli ameriške. Zaradi že vgrajene hidravlike 
so predelali Citroenovo žabo, ki je po testni progi brezhibno 
držala smer pri 130 na uro in v vsakem vremenu. Avto se je s 
kozarcem vode na armaturi izkazal za bolj gladkega voznika 
od človeka. Študija prometnega ministrstva je pokazala, da 
bi bila vzpostavitev takega sistema mogoča do leta 1975. Pri 
tem bi se investicija spričo dvakratne prepustnosti in 
občutnega znižanja števila nesreč povrnila do kraja tisočletja. 


Pametna avtocesta umrje 


Testni primerki so sicer znali voziti po svoji šini in ohranjati 
razdaljo do spredaj vozečega. A težava je bila že menjavanje 
voznih pasov, kaj šele ekosistem, ki bi zaobjemal tisoče vozil. 
Z obstoječo tehnologijo si pametnih cest niso znali predsta- 
vljati, kar je bila slaba popotnica za stomilijonske in večletne 
vložke v nadgrajevanje prometnega omrežja. Kako bi se 
skladala avtonomen in človeški promet? Kaj bi se zgodilo, če 
'šofer' ob zaključku pametnega pasu ne bi vzel volana v roke? 

Ljudje so pred pol stoletja verjeli v pametne avtoceste. Par ameriških držav se je greblo za pionir- 
stvo, da svoj asfalt opremijo za avtopilotno vožnjo. V Angliji so ponekod kablovje celo položili. V 
nekem alternativnem vesolju bi bile ceste v sedemdesetih morebiti res videti take kot v tej reklami 
iz leta 1956. Promet se premika enotno in hitro, medtem ko potniki srebajo limonado in igrajo remi. 


FURSBIRDI 


General Motors, do pred kratkim največji proizvaja- 
lec avtomobilov na svetu, je tiste dni vsako leto pri- 
redil lasten avto salon z imenom Motorama. Prven- 
stveno je tam predstavljal nove modele, ki so ure- 
sničevali ameriške sanje, takisto pa je množice 
dražil s koncepti. Eden bolj zapomnljivih je bil pro- 
gram Firebird, ki se je oblikovno in tehnološko 
zgledoval po letalih. 

Poglavitna lastnost teh prototipov je bila plinska 
turbina namesto klasičnega batnega motorja. (Da 
ne bo pomote: to ni reaktivna mašina, ki bi delova- 
la na potisk, marveč eksplozije poganjajo turbino, 
ta pa gred, ki vrti kolesa.) Tosorten agregat je eno- 
stavnejši in deluje na vse gorljivo, od parfuma do 
tekile. Težava pa je v pregrevanju, porabi in v zvo- 
ku, ki zaradi več deset tisoč obratov spominja na 
sesalnik. Tedaj so številne fabrike raziskovale mož- 
nost takega pogona, toda serijskega avta s plinsko 
turbino ni bilo nikoli. Vseeno izkušnje niso šle vne- 
mar: uporabili so jih pri razvoju tanka M1 abrams. 
Firebirdi za našo zgodbo niso zanimivi zaradi mo- 


ik. 


torja, marveč zavoljo predvidene združljivosti z 
elektrificirano cesto bodočnosti. GM se je v anale 
vpisal z reklamnim filmčkom, ki ga je lansiral na 
Motorami 1956. V njem tipična ameriška familija 
zabavlja nad gnečo na cesti, nakar se prežarči v le- 
to 1976, kjer jih utirjeni firebird II ob pomoči ob- 
cestnega nadzornega stolpa samodejno pripelje na 
cilj. Amerika je prerokbi verjela, zlasti ker je proiz- 
vajalec kmalu zatem izdelal še bolj vesoljski model 
III na sliki spodaj. Ta ni imel le znanstvenofanta- 
stične oblike s sedmimi krili in dvema kupolama, 
marveč je bil kot prvi opremljen s centralnim vode- 
njem prek krmilne ročice. Pri navadnem avtomobi- 
lu sta plin in zavora samostojna, drugačna principa, 
prav tako krmilni mehanizem. Zato je za avtonom- 
nost potrebnega veliko predelovanja. Tu pa je en 
hidravličen sistem obračal kolesa, pospeševal in 
zaviral, kar je bila odlična predpripravljenost na 
elektronsko vodenje. 

Dandanes je ognjene tiče moč videti v muzeju. Kas- 
nejši pontiac firebird oziroma Knight Raiderjev avto 
pa s tem programom ni imel nobene povezave. 


Ali če bi se odločil izklopiti robota prekmalu? Kljub 
temu so bili v šestdesetih prepričani, da bodo avto- 
nomnost spravili v prakso že v naslednji dekadi. Da 
ni prišlo niti do širšega poskusa, ni kriva tehnologi- 
ja, marveč niz nenadejanih dogodkov. 

V drugi polovici šestdesetih je britanski avtomobil- 
ski sektor zašel v težave, Washington pa je pričel 
načrtovati varnostne in emisijske standarde. To je 
fokus raziskav v Detroitu premaknilo na bolj kratko- 
ročne učinke. Nadalje se je General Motors, vodilni 
v snovanju vozila prihodnosti, v tistem času ukvar- 
jal z izjemno velikim številom tovarniških napak. 
Dodatne koščke v mozaiku stagnacije projekta sta 
prinesli vietnamska vojna in futurističnim vizijam 
manj naklonjena politika. Nakar so leta 1973 na 
drugem koncu sveta Egipčani in Sirci napadli Izrael. 
ZDA so zaveznika seveda podprle, zaradi česar so 
Arabci zahodnemu svetu za štirikrat podražili nafto. 
Velika naftna kriza je prinesla recesijo, idejo za Mad 
Maxa in daljnosežen vpliv na avtomobilsko industri- 
jo. Zamisel o avtorobotu je padla v temni vek. 

V devetdesetih je pametne avtoceste oživil konzorcij 
Intelligent Transportation Systems, katerega poslan- 
stvo je optimizacija prometa. Magnetni trakovi, ka- 
bli, tuljave in samodejni volani so se znova znašli na 
načrtovalnih mizah in leta 1997 so v Kaliforniji opra- 
vili nekaj preizkusov. Čeprav so to pot vključili nov 
element, radar, so se na kraju sporazumeli, da prin- 
cip ne pije vode. AHS oziroma Automated Highway 
Systems je za vedno romal na smetišče zgodovine. 

Avto dobi oči 


Naftna draginja je v sedemdesetih zavrla ameriške 
avtomobile in povzdignila varčnejše evropske ter 
japonske. Tehnični primat se je iz Michigana prese- 
lil v Nemčijo, kjer se je odvil prvi poskus naslednje 
generacije pametnega vozila. Takega, ki ni potre- 
boval posebne ceste, marveč se je zavedal okolice. 
Zanj je zaslužen minhenski profesor Ernst Dick- 
manns, eden od pionirjev računalniškega gledanja. 
Več let je s svojo ekipo pisal softver in se igral z za- 
jemanjem slike, dokler ni leta 1986 predelan Mer- 
cedesov kombi videl črt na zaprti avtocesti in jim 
sledil ter zaznaval drugih udeležencev. Pri tem ni 
imel ne radarja, ne satelitske navigacije, marveč se 
je zanašal izključno na več parov monokromatskih 
kamer in čudežne algoritme za prepoznavo objek- 
tov ter njihovega gibanja. In to ob delcu računske 
moči, kakršne dandandašnji nosimo v žepih. 
Dickmannsovo delo je botrovalo največjemu enot- 
nemu eksperimentu v zgodovini avtonomnega av- 
tomobilništva. Leta 1987 je evropska fundacija Eu- 
reka zagnala projekt Prometheus (PROgraMme for 
European Traffic of Highest Efficiency and Unpre- 
cedented Safety), v katerega so države in podjetja v 
osmih letih vložile tri četrt milijarde današnjih evrov. 
Rezultat vložka so demonstrirali leta 1994, ko sta 
dva mercedesa kot prva avto-avtomobila prepeljala 
tisoč kilometrov skozi vsakdanjo gnečo pariške ob- 
voznice. Seveda z varnostnim voznikom in številni- 
mi posredovanji, a vseeno. Leto dni kasneje se je 
taisti avto zgolj s sliko iz črno-belih kamer peljal iz 
Minchna v Kopenhagen, pri čemer je drvel celo 
180 na uro, samozavestno menjaval pasove in brez 
človeške pomoči prepeljal nič manj kot 160 kilo- 
metrov dolg interval. 


Prvi avtonomni vozili v prometu sta bili Mercedeso- 
vi limuzini 500 SEL, ena tovarniška (Vita-2) in dru- 
ga univerzitetna (Vamp). Usmerjala ju je naveza 
najboljših kamer in šestdesetih transputerjev. Tran- 
sputerji so bili procesorji, zmožni vzporednega ra- 
čunanja, ki so se tisti čas zdeli kot prihodnost raču- 
nalništva. Sistem je zaznaval in razbral smer premi- 
kanja šestih okoliških avtomobilov. 


Nemci niso bili edini, ki so profitirali od Eureke. Pri 
podobnem poskusu je sodeloval angleški Jaguar, v 
Italiji pa je Parmska univerza na autostrado poslala 
samovozno lancio themo. Slednja je bila par let 
kasneje z medijsko odmevnim projektom MilleMi- 
glia in Automatico prvi robotski avto z možgani s 
police - izračune je namreč opravljal pentium 200. 
A kakor so bili ti eksperimenti navdušujoči, je bil 
projekt sredi devetdesetih preveč pred časom. Aka- 
demska in podjetniška stroka je bila sklepčna, da je 
zanesljiv avtonomnež neizvedljiv in da je vizija pre- 
več ambiciozna. 

Par primerkov robomobilov Darpinih izzivov. Spodnja dva sta iz pustinjskega tekmovanja 2005. Buggy je 
imel nesrečen gumidefekt, veliko aplavza pa je požel petnajsttonski kamion na desni od proizvajalca vojaške 
opreme Oshkosh. Ta je počasi, a zanesljivo prišel na cilj naslednji dan. Zgoraj je prizor iz Urban Challgenga, 
kjer so morali samovozi obravnavati prometna določila in druge udeležence. Predelani modri passat je prišel 
s Stanfordske univerze, ki je zmagala na prejšnjem tekmovanju, tu pa je zasedla drugo mesto. 


Vojaška motivacija 

V začetku tisočletja so v ZDA začeli novo iniciativo 
po avtonomnem vozilu, vendar ne s tekočim pro- 
metom in zmanjšanjem nesreč v mislih. Pentagon je 
namreč prišel na idejo, da bi bilo do leta 2015 fino 
imeti dobršen del talnega vojaškega premikanja sa- 
modejnega. Zato je agencija za raziskavo naprednih 
vojaških sistemov DARPA leta 2004 razpisala civil- 
ni natečaj. Milijon dolarjev so ponudili ekipi, katere 
robotski avto bi prvi prečkal 240 kilometrov brez- 
potij kalifornijske puščave Mojave. Nobenega voz- 
nika, torej, le računalnik, softver in tipala. Prijavilo 
se je petnajst predelanih terencev, vsi do strehe in 
čez naphanih z radarji, lidarji, stereoskopskimi ka- 
merami in GPS-sprejemniki. A ne le, da nihče ni 
prišel do cilja. Najdaljša pot, ki jo je opravil rdeči 
humvee, tisti na sliki na prvi strani, je znašala manj 
kot dvanajst kilometrov. Odstopom so botrovale ta- 
ko mehanske napake kot zatikanje ob skale, kajti 
prepoznavanje ovir ni bilo ustrezno in avti so si na- 
robe razlagali celo lastno senco. 

Vseeno to organizatorjem in sodelujočim ni vzelo 
zanosa. Ob letu osorej so vajo ponovili s podvoje- 
nim nagradnim skladom. Kraj dogajanja je bila ta- 
ista pustinja, le da je bila trasa kanček bolj urejena. 
A vožnja skozi park to vseeno ni bila, kajti dvestoki- 
lometrska makadamska pot se je serpentinasto vila 
čez prelaz in skozi tunele. Še vedno je bilo mnogo 
odstopov iz banalnih razlogov, kot je snet kabel za- 
radi vibracij ali hrošč v kodi, ki je, brez heca, sto na 
uro pospešil v prepad. A glede na prvo tekmo je bil 
Grand Challenge 2005 popoln uspeh, zakaj čez cilj- 
no črto je zapeljalo pet vozil. Slavil je VW tuareg 
'Stanley' s fakultete Stanford, ki je za pot potrebo- 
val nekaj manj kot sedem ur. 

Darpa je leta 2007 tekmovanje organizirala še v tret- 
je in izziv je bil tokrat urbane sorte. Na zaprtem leta- 
lišču so postavili zasilno mrežo cest in nanjo spusti- 
li enajst robomobilov. Morali so prevoziti devetdeset 
kilometrov in pri tem upoštevati vsa prometna pra- 
niso bili edina ovira. Spopadati so se morali še s 
prometom, saj je gnečo na terenu delalo trideset 
človeških voznikov. To je bil v primerjavi s šofira- 
njem po puščavi velik zalogaj, vendar je šesterica 
udeležencev prispela do cilja ob enem samem trku. 
Zmagala je naveza Pittsburške univerze in General 
Motorsa s časom dobrih štirih ur. 


Vojaška agencija se je kasneje povezala z eno od 
sodelujočih univerz in skupaj so izdelali tovorno 
vozilce, ki je bodisi peljalo čisto samo, bodisi kot 
tovorna mula sledilo oddajniku v nahrbtniku solda- 
ta. A dlje od prototipa niso prišli in kljub temu, da 
smo že leta 2015, ni samodejen niti košček vo- 
jaškega talnega premikanja. Bolj kot robotski avti 
so Darpi zadnja leta zanimivi roboti z nogami. 


Namesto vojske je Darpine avtomobilske izzive izkoristil 
Google, ki je zaposlil nekatere sodelujoče. Med njimi je 
bil Sebastian Thrun, šef zmagovalne stanfordske ekipe. 
Ime sicer ni obče znano, vendar je človek soustanovil ra- 
ziskovalni oddelek Google X in postal šef Gjeve avtomo- 
bilske divizije, kjer je med ostalim 'izumil' Street View. Ze 
v nekaj letih so naredili velik premik glede na velike te- 
rence, ki so se izgubljali in spotikali ob sence. Ko so leta 
2011 v Nevadi zlobirali dovoljenje za robotske avte in 
prvikrat zapeljali na javne ceste, je bil Sergej Bryn tako 
navdušen, da je hrabro oznanil lasten samovoz za sezono 
2017. Vmes so delovanje razširili na Kalifornijo, Florido, 
Michigan in DC, vendar mora biti povsod in vselej za vo- 
lanom nadzornik. V tem času so njihovi priusi in lexusi 
naredili več kot milijon kilometrov, pri čemer niso povz- 
ročili nobene, še tako neznatne nezgode. Bili so sicer 
udeleženi v dvanajstih trkih, a vselej naj bi šlo za tujo, 
človeško krivdo. Vsaj tako pravijo. 

Google za razliko od utečenih proizvajalcev ne testira s 
serijskimi elementi, marveč je v vsakem avtu za več kot 
sto tisoč evrov dodatne opreme. Njihov prepoznavni znak 
je velika kupola na strehi, pod katero je lidar (LIght Detec- 
tion And Ranging). To je svetlobni radar, ki se zavrti de- 
setkrat na sekundo in okolico obstreljuje s kar 64 laserji. 
Dotični kos hardvera, ki ga uporabljajo geodetska letala za 
risanje terena, ob pomoči kamere ustvarja zelo podrobno 
3D-sliko. Sem sodijo take podrobnosti, kot je kolesarjevo 
nakazovanje smeri z roko. Vseeno lidar ni vsemogočen. 
Znajo mu zavdati atmosferski efekti, naj si bo to oblak di- 
ma ali sneg, in za zaznavanje premikanja je radar boljši. 
Poleg tega je predrag za normalno rabo. Je pa treba pri 
Gjevih avtih vedeti, da samošofirajo izključno po cestah, ki 
so jih predhodno natančno skartografirali. 

Predelani avti Googli rabijo samo za testni poligon, kajti v 
resnici želijo v temelju ustvariti potniško vozilo, ki pelje 
popolnoma samo. Prototip jajčka na kolesih z lidarjem na 
strehi so že izdelali in beseda 'voznik' pri njem ne obsta- 
ja, saj sploh nima volana in drugih komand. Zaenkrat se z 
njim vozijo le po zasebnih površinah, kajti pravice za 
vožnjo po javnih cestah nimajo. Kaj želi računalniški gi- 
gant storiti na tem področju, ni čisto jasno. Prodajati 
svoje avtomobile oziroma kar vzpostaviti lasten prometni 
režim in taksiservis? Do nedavnega se je špekuliralo 
marsikaj in velikemu detroitskemu trojčku je nedvomno 
postajalo vroče. Toda pred nekaj meseci so iz Googleple- 
xa sporočili, da sami ne bodo odpirali tovarne, marveč 
nameravajo v Detroitu iskati partnerja. Zdajšnji načrt za 
končen produkt, kakršenkoli že bo, je 2020. 


Čeprav je burleskno manevriranje prvih samodejnih parkirnih pomočnikov poželo veliko smeha, 
današnji sistemi delujejo zadovoljivo tako bočno kot ritensko. Avto zazna vrzel in voznik mora 
običajno le držati prst na gumbu, medtem ko sta sukanje in pedaliranje avtomatična. Za zaznavo 
ovir skrbijo odboji ultrazvoka, čemur pomagajo kamere, ki med drugim razpoznajo zarisano črto. 


Avto-mobili sedanjosti 


Na vložkih in dognanjih od Eureke in Darpinih iz- 
zivov temeljijo mnoge pomoči vozniku, ki jih last- 
niki dražjih avtov danes jemljejo kot samoume- 
vne. Mercedes je denimo prav na podlagi sodelo- 
vanja v projektu Prometheus razvil svoj inteligen- 
tni asistenčni sistem distronic. Pogoj za pomoč 
vozniku je seveda zavedanje, ki je prišlo z napred- 
kom in pocenitvijo raznoraznih tipal. Prva taka 
sodobna zaznavna tehnologija so bili ultrazvočni 
senzorji za parkiranje. Sprva pasivno piskanje ob 
približevanju oviri so v prvi dekadi, ko so uvedli 
električne volane, nadgradili z docela samodejnim 
parkiranjem. Druga pridobitev je bil aktivni tem- 
pomat, ki ohranja distanco do spredaj vozečega. 
Najbolj dovršeni taki sistemi to počno do popolne 
zaustavitve in se držijo voznega pasu, kar pomeni, 
da lahko ob zastoju na avtocesti v resnici bereš 
cajteng, saj avto speljuje, zavira in krmari sam. 
Adoptive cruise control, kakor se reče pomočni- 
ku, ki pospešuje in zavira namesto voznika, je v 
sodobnem premijskem avtomobilu podprt z več 
koncev. Poglaviten je radar, ki z ultrakratkimi ra- 
dijskimi valovi usmerjeno obstreljuje okolico, na- 
kar zaznava zvočni odboj in tako izračunava raz- 
daljo. Dobra plat je, da deluje v megli ali črnočrni 
temi. Zaradi Dopplerjevega učinka, ki gosti valo- 
ve pri približevanju oziroma jih razteguje pri odda- 
ljevanju, je radar odličen za določanje premikanja. 
Znajo pa imeti cenejše inačice težave s stoječimi 
objekti in njihovo velikostjo. Zato nekatere tovar- 
ne vdelujejo več različnih radarjev in druge še la- 
serski oddajnik. Prav vsi taki avti pa se naslanjajo 
na postroj kamer. Računalniško gledanje je ključ- 
no za tako imenovan lane assist, ki motri črto. Ta 
je v zgodnjih inačicah piskal in tresel volan ob pri- 
bližanju, zdaj pa že obrača kolesa. 


Video Ultrazvok 


s DOO. O AO —— —za 


Rotirajoči lidar zgoraj je vrhunec tehnike, a 
enak princip določanja razdalje s svetlob- 
nim žarkom so uporabljali pametni tempo- 
mati v devetdesetih. Šlo je za poceni, sta- 
tične variante senzorjev, ki so se kasneje 
umaknile radarjem (spodaj). Ti vidijo širše 
in v vsakem vremenu ter so v zadnjih letih 
izredno napredovali. Zato so majhni in 
okolje obstreljujejo z ultravisokimi frekven- 
cami (76 GHz). Za razdalje do nekaj sto 
metrov so radijski valovi odlični, saj raz- 
ločijo celo počasno peščevo premikanje. 
Vseeno nekateri, med njimi Bosch, pravijo, 
da bodo morali biti avti istočasno oprem- 
ljeni s 360-stopinjskim lidarjem. 


Avtocestno samovožnjo sem preizkusil z več modeli. Audijev sistem stop 8 go deluje od O do 250 
na uro: ob zastoju zavre do ustavitve, nato sam od sebe spelje in doseže želeno hitrost. Pri tem v 
blag ovinek obrača volan — za razliko od mercedesov, ki zavijajo s tankovskim zaviranjem notra- 
njega kolesa. Pomoč deluje le, dokler imaš roko na volanu, saj ni vsemogočna in je voznikov nad- 
zor samoumeven. Taka asistenca ne obstaja le v visokem razredu. Enako dobra je tudi v golfu. 


28 avgust 2015 


Kakor je pogumna Bertha Benz pokazala, da je možev izum pripravljen za rabo, s čimer je asfaltirala cesto av- 
tomobilski dobi, tako tale Bertha sporoča, da so robotska vozila, ki sama vrtijo volan, vidijo in predvidijo, že 
izvedljiva. Vseeno bo roboavto za uveljavitev potreboval ravno toliko časa kot izvirni: par desetletij. 


Funkcij, ki jih opravljajo čutila, je še precej. Bližins- 
ki radarji opozarjajo na vozilo v mrtvem kotu. GPS v 
navezi s tempomatom omogoča bolj gladko vožnjo, 
saj predvidi vzpon in pravočasno prestavi. Kamera 
dojame vklopljen smernik spredaj vozečega, ki za- 
vija na izvoz, da avto ne začne zavirati po nepotreb- 
nem. V nekaterih BMWjih, volvotih in mečkah oko 
celo razpozna znake z omejitvami hitrosti in za eno- 
smerno ulico ter opozori šoferja. Nadalje 'gledanje' 
uravnava snop žarometov glede na promet. In ne- 
nazadnje vsi ti senzorji sodelujejo pri varnosti. ABS 
in tipala, ki ob zdrsu zavirajo kolesa ali prelagajo 
navor, so bila le začetek. Mnogokateri boljši model 
se pred oviro in pešcem zaustavi sam od sebe, če- 
prav tega fabrike ne oglašujejo. Takisto sistem zaz- 
na neizbežen trk od zadaj in v trenutku zategne pa- 
sove, zapre okna ter pohodi zavoro. Pri tem so vse 
avtonomnosti na voljo že v srednjem razredu. 

Oni dan sem se s hibridnim in pametnim golfom 
GTE v največji poletni gneči odpeljal na otok Krk. S 
svojo staro toyoto bi v zastojih in kolonah ob nepre- 
stanem nožnem in ročnem garanju res trpel. Tako 
pa sem kljub štiriurnemu cijazenju odnesel nepre- 
cenljivo izkušnjo, kako dobro se adaptive cruise 
control in lane assist obneseta v praksi. Le ohlapno 
sem držal volan, medtem ko je avtoček sam od sebe 
speljeval, držal razdaljo, se zaustavljal in celo ostajal 
znotraj pasu. Slednje sicer ne deluje povsem zanes- 
ljivo, premikanje v račjem redu pa, bodisi pri 5 na 
uro ali 150. Dobesedno ne rabiš nog. 


Berthina pot 


Resda je vozil z radarji in kamerami na današnjih 
cestah zelo malo. Ampak te tehnologije, ki so v po- 
nudbi domala vseh blagovnih značk, so temeljni 
koščki avtonomno premikalne bodočnosti. Parkira- 
nje, držanje hitrosti in smeri na avtocesti, ubadanje 
z zastoji ter zavrtje pred karambolom vendarle pred- 
stavljajo dobršen del voznikovih dolžnosti, ki jih zdaj 
prevzema tehnika. Ni pa vse v hardveru. Navsezad- 
nje ne računalnikov, ne radarjev, ne fotozajemalk 
ne izdeluje noben avtomobilar, marveč uporabljajo 
zvečine enako opremo od Boscha in izraelske firme 
Mobileye. Pomemben je softver, ki morje teh podat- 
kov analizira, ovrednoti in ukrepa. Zato se proizva- 
jalci povezujejo z univerzami in najemajo najboljše 
programerje. Kaj se da storiti s serijskimi sestavni- 
mi deli ob ustrezni mečini, so predlani dokazali Mer- 
cedesovi inženirji. 

Navidez običajna črna limuzina razreda S se je av- 
gusta 2013 prebijala skozi gost promet navadnih 
cest južne Nemčije. Mercedes je gladko zavijal sko- 
zi krožišča, se umeščal na pravilen pas in ustavljal 

pri rdečih lučeh, držal varnostno razdaljo, prehiteval 
in pazil na kolesarje, se ogibal zaporam ... Skratka, 
vse tisto, kar avtomobilisti zvečine podzavestno 
počnemo vsakodnevno. Le s to malenkostno razli- 
ko, da posredi ni bilo avtomobilista. Šlo je namreč 
za avtonomno vozilo 'S 500 inteligent drive', ljubko- 
valno imenovano Bertha. Nadimek ima razlog. Na- 
tanko 125 let pred tem se je Bertha Benz, žena Kar- 
la Benza, odpeljala na prvi avtomobilistični izlet. Ta 
historična vožnja velja za mejnik v zgodovini trans- 
porta, zato so si za enega od korakov naslednjega 
rodu avtomobilizma zadali enako pot. 


// 


Različni principi računalniškega gledanja okolice. V 
devetdesetih so sivinske kamere le sledile črti in za- 
znavale premikajoče se zaplate. Bertha gleda z dve- 
ma očesoma, kar ji daje globinsko komponento, in 
videno primerja z radarsko sliko. Tako ve, kaj je bli- 
zu, kaj daleč in kaj se premika. Googlovi avti pa se 
za dojemanje okolice v dobršni meri zanašajo na 
svetlobno skeniranje. To daje najboljši rezultat, 
vendar ob daleč najdražji napravi. 

Žensna 


Volanom 


Samognana vozila so se pojavila že kmalu po 
iznajdbi parnega stroja in kronike 19. stoletja 
omenjajo veliko poskusov, tudi takih na elektri- 
ko in motor z notranjim izgorevanjem. A to so 
bile slabo vodljive, z mašino nadgrajene kočije. 
Uraden izum avtomobila zato pripada Nemcu, 
nezakonskemu sinu karlsruhške služkinje Karlu 
Benzu, ki mu je patentni urad potrdilo izdal 29. 
januarja 1886. Čudežu tehnike se je reklo eno- 
stavno motorwagen, šlo pa je za odprt trocikel s 
štiritaktnim motorjem prostornine litra in moči 
slabega konja. A malokdo ve, da se je na prvi iz- 
let z njim odpravila ženska. To je bila Bertha 
Benz, Karlova žena in poslovna partnerka. 

Kot premožni investitorki v moževo podjetje 
Berthi ni bila pogodu nezaupljivost javnosti do 
počasnega in ropotajočega trikolesnika. Da bi 
pokazala uporabnost vozila, je nekega lepega 
avgustovskega jutra leta 1888 pograbila sinova 
in se brez Karlove vednosti z motorwagnom od- 
pravila na obisk k materi. Prašna cesta jo je iz 
domačega Mannheima peljala čez hribe in doli- 
ne v 106 kilometrov oddaljeni Pforzheim, ka- 
mor je prispela pozno zvečer. Seveda je bil to 
cel podvig, ki je terjal nemalo iznajdljivosti. V 
neki lekarni je na presenečenja apotekarja kupi- 
la deset litrov benzenskega topila, ki je tisti čas 
najbolj mirno poganjal batni motor. Ko je začela 
preskakovati pogonska veriga, je sama odkrila 
okvaro in poiskala kovača. Kovinske zavore se 
na klancih niso obnesle, zato je prosila čevljar- 
ja, da ji je na čeljusti pritrdil usnje, s čimer je 
menda zaslužna za izum zavornih oblog. In ne- 
nazadanje je z lasnico očistila cevko za gorivo v 
uplinjaču ter s podvezico izolirala žico. 

Bertha se je tri dni kasneje uspešno vrnila v do- 
mači kraj in rojakom ter svetu dokazala, da 
stroj, v katerega je verjela, deluje. Karl je na 
podlagi ženinih izkušenj vozilo dodelal in med 
drugim dodal prestavo za lažjo vožnjo navkre- 
ber. Zgodba, ki jo v njeni očetnjavi obeležijo na 
vsaki dve leti s turističnim relijem po taisti trasi, 
se sicer bere kot zgodovinsko olepšana. A men- 
da je do zadnje trditve resnična. Velja se je 
spomniti, ko boš naslednjič zabavljal, kdo je 
ženske spustil za volan! 


Paradni model, opremljen s standardnimi, a števil- 
nejšimi radarji in kamerami, se je iz Mannheima od- 
pravil v dobrih sto kilometrov oddaljeni Pforzheim. 
Pri tem je bil specialen edinole zemljevid, ki ga je v 
ta namen pripravila Nokia. Glede na traso, ki je vk- 
ljučevala 23 vasic, 155 semaforjev, 18 krožišč in 
to daleč najbolj zahtevna samovožnja dotlej. Bertha 
je v slehernem trenutku spremljala ducate premika- 
jočih se elementov in predvidevala možnosti, ki jih 
ni videla. Pri tem kajpak ni bila prazna, saj docela 
samovoznih avtomobilov še lep čas ne bo na ces- 
tah. Ampak človeku za volanom sploh ni bilo treba 
urgirati. Posredovati je moral le, ko se je Bertha 
ustavila za stoječim dostavnim kombijem. Program 
namreč ni dovoljeval prečkanja neprekinjene črte. 

Bertha se je dogajanja zavedala z bližinskimi in daljnosežnimi radarji, s stereoskopsko kamero za glo- 
binsko zaznavanje na vetrobranu ter dodatnimi širokoglednimi kamerami spredaj in zadaj. A prava 
čarovnija je, kaj z nabranimi podatki storiti. Kako ločiti steber od pešca in kombi z vklopljenim smeroka- 
zom od kontejnerja? Kateremu podatku dati večjo veljavo, če se radarska slika razlikuje od tiste, ki jo vi- 
di kamera? Vsak test doprinese nove izkušnje. Je pa res, da avto ni bil prepuščen samemu sebi, kajti po- 
magal si je z zelo podrobnim načrtom poti, kjer sta bila vnaprej označena vsak robnik in telegraf štanga. 


Od zemljevidov do etike 


Audi je po uspešnem drvenju na Pikes Peak demon- 
striral še predelani model RS7, ki je brez človeka v 
kabini, a z zelo podrobnim načrtom steze postavil 
zadovoljiv čas na Hockenheimu. Volvo se po drugi 
plati postavlja na civilnem področju in namerava le- 
ta 2017 na ceste Goteborga poslati floto stotih test- 
nih vozil, ki bodo po svojem domačem kraju šofira- 
li robotsko. Pri tem za volanom ne bodo tovarniški 
uslužbenci, marveč navadneži, ki bodo spodbujani, 
da se naslonijo nazaj, pišejo SMSe ali si popravljajo 
šminko. Stična točka na videz nepovezane Volvove 
in Audijeve, pa še Mercedesove in Googlove zgodbe 
so podrobnejše karte. Za vse te poskuse klasični 
zemljevidi namreč niso dovolj, saj so na centimeter 
natančno vnaprej poskenirali traso. To pomeni vse 
pasove, prehode za pešce, pločnike, drevesa, ovire 
in ograje oziroma v Audijevem primeru dirkališče. 
Kako bi se dotični avti obnesli v okolju, kjer bi se 
morali zanašati le na svoja čutila, ne povedo. Zato 
ni jasno, ali bodo take HD-karte v prihodnosti de- 
jansko predpogoj. Google že meni tako, prav tako 
nemški avtokonzorcij, ki je za tri milijarde kupil na- 
vigacijo Here od Nokie. A samo ZDA imajo štiri mi- 
lijone kilometrov cest, ki bi zahtevale pet let vno- 
vičnega analiziranja, in okolica se prehitro spremi- 
nja. Resda je mogoče, da bi avti z lastnimi skenerji 
nadgrajevali podatkovno bazo. Vseeno večji del 
stroke meni, da bodo dobri načrti pomagali, nika- 
kor pa ne bodo obvezni. Tudi zato, ker docela ro- 
botske javne vožnje v tem desetletju še ne bo, vmes 
pa bodo tehnologije pošteno napredovale. 

Prazen audi TTS, ki ga tišči po legendarnem hribovskem brzincu Pikes Peak, se s 27 minutami še zdaleč ni 


približal Loebovemu času. Vseeno daje dosežek misliti na avtošport prihodnosti. Začuda tosmernih iniciativ 
ni, čeprav bi se nalik Urban Challengu že lahko odvila kakšna dirka robomobilov. Najbrž se to zanalašč igno- 
rira, da ne bi športnosti zasenčilo brezkompromisno robotsko gladiatorstvo. 


Normalno je, da se preizkušajo različne tehno- 
logije. Morda se bo celo uveljavilo več pristo- 
pov. A kljub temu določeni standardi morajo 
biti, kajti avto-avtomobilnost ne bodo le mega- 
piksli, gigaherci in osnovna programska koda. 
Vozila bodo za boljšo učinkovitost morala ko- 
municirati medsebojno (V2V) in z infrastrukturo 
(V2I). To so predvideli že pred šestdesetimi leti. 


zili 


Tole je jutrišnji kamion, ki ga Mercedes testira na cestah 
Nevade. Vozi avtonomno tudi po ovinkastih cestah, pri 
čemer se za sledenje vozišču zanaša tako na kamere kot na- 
vigacijo. Ko je v avtomatskem modusu, spredek žari z mod- 
rimi ledicami. Pri tem porabi petino manj nafte kot s člo- 
veškim upravljalcem. Ali lahko kamiondžija vmes dejansko 
zadrema, ne povedo. Študija ima letnico 2025. 

Nalinijskost sicer že obstaja, vendar gre za zaprte 
ekosisteme, dočim o skupnih dogovorih ni slišati 
nič. Ta povezanost bo vsekakor velika težava, saj 
po eni strani posega v anonimnost in po drugi omo- 
goča zločesto kodo. Hekerjem, pred katerimi niso 
varne ne vlade, ne letališča, bo poseg v avtonomno 
prometno omrežje izziv, kakršnega še ni bilo. 
Naslednja alineja je naravno obnašanje. Kdaj lahko 
vozilo prekrši predpise in gre čez polno črto, da se 
izogne oviri? Koliko cincanja bo pri umeščanju na 
prednostno cesto? Kako robot spozna geste soude- 
ležencev oziroma sam gestikulira? Bo avto z gumo, 
ki je prazna do četrtine, oziroma nedelujočo lučjo 
peljal ali bo trmasto vztrajal, da je pokvarjen? Kam 
v to robotsko pamet sodijo odločitve med samimi 
slabimi možnostmi? Mercedesov glavar Dieter Ze- 
tsche je na CESu izpostavil na prvi pogled otročja, a 
resnična vprašanja: "Če je trk neizbežen, kaj bo ra- 
čunalnik v limuzini izbral: tovornjak ali fička, starč- 
ka ali mamico z vozičkom, zid ali jarek?" Kdo bo 
pravzaprav o tem odločal? 


Revolucija mobilnosti 


Zaradi vsega tega se zakonodaja obotavlja pri daja- 
nju zelene luči robotskim avtom. Tu bo še veliko 
vročih debat med politiko, industrijo in zavarovalni- 
cami, kajti odgovornost je velika. Predvsem v ZDA, 
kjer mora na vrečki čipsa pisati, da embalaža ni 
užitna, pretirano oglaševanje robotskega avta ni na 
mestu. Volvo je pogumen in je od lokalnih oblasti 
dobil dovoljenje. A splošni zakon je jasen: roke mo- 
rajo biti med vožnjo na volanu. Zato nemški avto- 
mobili vsem pomočem navzlic težijo, če niso. Asis- 
tenti zaenkrat zgolj pomagajo in ne nadomeščajo, 
pravijo. Temu se Elon Musk roga, vendar se mora 
tudi on pokoriti višjim instancam. 


Tesla z naslednjim firmwarom, ki se, mimogrede, 
nadgradi kar po zraku, obljublja avtocestnega avto- 
pilota, ki bo aktivnemu tempomatu in samozavijanju 
dodal menjavanje pasov oziroma prehitevanje. Da 
bo odgovornost še vedno na strani šoferja, bo treba 
slednje sprožiti s smernikom. Elon drugače najavlja 
popolno tehnično avtonomijo za leto 2018, vendar 
pri tem poudarja, da znajo zakoni to zamakniti. 

goče bo nekoč obstajal avtocestni pas za robote, ki bodo vozili hitro in le nekaj metrov vsakse- 
bi, saj bodo medsebojno delili podatke. Kar bo videl prvi, bo vedel zadnji. Izraz za to je car train. 


V teoriji se boljša prometna učinkovi- 
tost in varnost dobro slišita, toda ali bo 
naše zaupanje dovoljšnje? Na avto- 
nomneže se mora družbe še pripraviti. 
Pravzaprav ne samo nanje, marveč na 
splošno spremembo premičnosti. No- 
ve tehnologije, od električnih pogonov 
prek senzorjev do povezanosti, in so- 
dobni pogledi na prometno problematiko bodo pre- 
cej spremenili avtomobilizem, eno temeljnih kom- 
ponent vsakdana. Po eni strani bo prevoz postal av- 
tomatiziran, po drugi pa ne bo več samoumevne 
potrebe po lastništvu. Marsikomu je to nezaslišano, 
zato avto kot osebna imovina, statusni simbol in za- 
bavni objekt zlepa ne bo izumrl. A deljena avtomo- 
bilnost v slogu javnih izposojevalnic koles v nekate- 
rih mestih že obratuje. S samodeji pa bo storitev po- 
stala nadomestek taksija. 

Na novem področju, kjer izkušnje z Ottovim princi- 
pom ne bodo pomenile nič, toliko bolj pa elektro- 
tehnika, se bodo premešale tudi industrijske karte. 
Dospeli bodo novi igralci, med njimi nedvomno 
Google in Apple. Tesla žanje velike uspehe, ker raz- 
mišlja silicijsko, ne zobniško. Poleg tega bodo vse 
več pomenili elementi, ki jih avtomobilska panoga 
ne izdeluje. V nekaj letih bodo procesorji za v avto- 
mobile, senzorji in komunikacijski elementi pred- 
stavljali milijardni posel, zato rinejo k novemu kori- 
tu vsi, od Nvidije prek Samsunga do Huaweija. Bo 
pa nova mobilnost nedvomno pokopala marsikate- 
ro uveljavljeno znamko. Zaradi večje varnosti se bo 
prodalo manj avtov in še manj rezervnih delov. 


Prvi avtomobil, ki bo šofiral sam in prazen, v resnici ni daleč. 
Mnogi so že pokazali, kako voznik poravna svojo vozilo pred ozko 
parkirno mesto in stopi ven, nakar z mobilnikom zapove, naj avto 
sam zapelje v boks. Naslednji korak bodo garažne hiše, opremlje- 
ne z 'odlagališčem', kjer bo lastnik izstopil, sistem pa bo avto po- 
peljal do prostega mesta. Priklic bo takisto z rabo telefona. 


Pravzaprav se zdi, da bodo nova avtomobilska vre- 
mena velika pogibel za sto let staro branžo. 

Kdaj bo prvi prazen robotski avto zapeljal na javne 
ceste, je vprašanje za milijon evrov. Morda 2025, 
morda 2030, vsi zgolj ugibamo. Ampak ko se bo to 
zgodilo, bo družba imela od tega le korist. Premika- 
li se bomo hitreje, več bomo imeli časa in manj bo 
živciranja. Urbana podoba, ki jo je doslej vse pre- 
večkrat narekovala naša neoptimizirana priveza- 
nost na avtomobile, se bo takenako spremenila. Ne 
bo več potrebe po parkiriščih tik pred vhodi, saj nas 
bo majhen voziček odložil na želenem mestu in se 
nato sam napotil v bolj oddaljeno garažo, domov ali 
k drugemu iskalcu prevoza. Res pa je tudi, da gre- 
mo v smer brez poti nazaj, kar pomeni, da bo 
človek sčasoma postal nevešč šofiranja. 

In kako se bo tiha, električna samodejna premič- 
nost razumela z obstoječimi primitivnimi, ročno vo- 
denimi ropotarnicami, ki bodo nedvomno še deset- 
letja soobstajale? Ravno tako, kot se je nekoč dav- 
no prvi avto s konji: slabo. Nek razumni novinar je 
že v članku leta 1958 preroško zapisal: "Razlog, ki 
bo zavdal zmagi avtomatike, je znan: pametnjako- 
vič za volanom." 


Mečka F015 na gorivne celice, ki so jo pokazali januarja v Vegasu. Da vozilo šofira samo od sebe, je še naj- 


manj. Študija pravi, da gre za mobilni življenjski prostor za leto 2030, ki skrbi za kvaliteten čas, preživet na 
cesti. Notranjost je kot luksuzna kabina z displeji na vseh stenah. S svetom se sporazumeva na priljuden 
način: govori, razpoznava geste in neverbalno gestikulira z mrežo ledic na spredku in zadku. Medtem ko na 
cestišče projicira prehod za pešce, na riti predvaja opozorilo drugemu prometu. In prototip dejansko deluje. 

Kaj je franšizing? 

Še en odtujeno zveneč ekonomski termin, ki v praksi 
preplavlja naša življenja. Ob njem pogosto pomislimo 
na Amway ali Herbalife, kar pa je zelo narobe. Franši- 
zing ni mrežno ali piramidno razpečevalništvo, tem- 
več poslovni sistem, ki v povprečju poskrbi za kar po- 
lovico vsakdanje robe v naših življenjih. Najbolj po- 
enostavljeno to pomeni, da se neko uveljavljeno pod- 
jetje ne širi z odpiranjem lastnih podružnic, temveč s 
podeljevanjem franšiz zunanjim izvajalcem. Tako de- 
lujejo celo Mercatorjeve špecerije in Petrolove pum- 
pe. Če na Jokerja nisi naročen, pa si tale izvod brž- 
kone olastninil v franšizni trafiki. 

Izraz izhaja iz starofrancoske besede franc (svobo- 
den) ter izpeljanke fraunchise, ki je v srednjem veku 
označevala od suverena podeljeno obrtno svobošči- 
no. Kot moderni poslovni model ga je sredi 19. stolet- 
ja uvedel Američan Isaac Singer - taisti stric, ki je 
zgaranim šiviljam ponudil prvi praktični šivalni stroj 
za domačo rabo. Povpraševanje je bilo tako veliko, da 
ga distribucija težko dohajala. Domislil se je rešitve: 
namesto odpiranja lastnih štacun je ponudil licenco 
lokalnim podjetnikom. Ti so mu za ekskluzivo plače- 
vali, on pa je poskrbel, da si medsebojno niso hodili v 
zelje. V zameno so se zavezali k spoštovanju standar- 
dov in poučevanju potrošnikov o rabi stroja. Le malo 
za Singerjem je metodo udejanjila Coca-Cola. 
Franšiziranje je torej nekoliko trša oblika licenciranja. 
Tudi franšizna pogodba omogoči rabo avtorskih pra- 
vic določene znamke, a k temu doda kopico dodatnih 
kavljev. Lastnik franšize - franšizor, recimo McDo- 
nald's jih potrebuje, kajti on je tisti, ki izdela koncept. 
Če v enem meku stranka med nagci najde cvrto miš, 
bo prodaja padla po celem svetu. Zato franšizorji izde- 
lajo navodila o vseh vidikih operacije, ki se jih morajo- 
najemniki oziroma franšiziji držati. To je obenem pred- 
nost: natančno iztuhtan poslovni model, od celostne 
podobe prek izpiljenih receptov do globalne prepo- 
znavnosti. Z uveljavljeno blagovno znamko in pristo- 
pom se franšiziji izognejo tveganju samotarskega za- 
četka. Pogosto so zavezani k enovitemu izvoru dobav- 
nega materiala, s čimer potrošnik načeloma pričakuje 
enako izkušnjo v južnoafriški ali ameriški izpostavi. In 
ker je uspeh v interesu nadrejenega podjetja, le-to na- 
vadno zagotovi široko podporo franšizijem in s terito- 
rialno razporeditvijo preprečuje kanibaliziranje. 

Med največje svetovne franšizorje se uvrščajo Burger 
King, KFC, McDonald's in Subway. Slednji je skoraj 
vedno na vrhu lestvic. Kako bi pridobitev njegove 
franšize izgledala za povprečnega Slovenca? Najprej 
bi moral zagotoviti prostor, nabaviti opremo in plačati 
uvodne dajatve, kar bi naneslo od 50.000 do 150.000 
evrov - še najbolj odvisno od velikosti placa. Do de- 
set tisočakov bi padlo za uvodno licenčnino in tečaje. 
Pri tem bi podjetje ostalo v njegovi lasti, v nasprotju s 
prej omenjenimi, ki si odrežejo 51 % delež. Ameriš- 
kemu Subwayu bi nato mesečno odštel 8 % prometa, 

Aggressor in McMungo sta na sledi milijonom let starim or- 
ganizmom, ki danes polnijo franšizne bencinske črpalke. 

Subway je največji franšizor na svetu — odprtih ima 
44.000 restavracij v 110 državah. V Sloveniji ima 
zazdaj le eno, Skotovi hamburgerji pa šestnajst. 


dodatnih 4,5 % bi šlo v fond za promocijo. Ostalo bi 
podjetnik obdržal. Za primerjavo: odprtje meka naj bi 
stalo od 800.000 do slabih dveh milijonov evrov. A 
obenem velja, da slednji prinese več prometa. 

Franšiz je na tisoče in temu ustrezna je raznolikost 
pogojev. So pa to dostopne šablone za vsakogar, ki 
nima ideje za lasten, inovativen biznis. Pri največjih 
svetovnih imenih je možnost za neuspeh zelo majhna. 


Od kje se je vzela nafta? 

Bržda se nekaterim ob naslovnem vprašanju pred 
očmi še narišejo podobe nesrečnih dinozavrov iz sta- 
rih šolskih slikanic, ki se spotaknejo čez kamen in pa- 
dejo v močvaro. Tam storijo kruto smert v blatu, na- 
kar potonejo na dno ter skozi milijone let postanejo 
nafta in premog. A večina fosilnih goriv v zemljini 
skorji je pravzaprav nastala pred dobo velociraptor- 
jev. In še tisti neznaten del, ki izvira iz mlajših časov, 
odpade na nižekakovostni material. 

Najboljši pogoji za začetek procesa nastanka fosilnih 
goriv so bili okrog 350 milijonov let v preteklosti, v 
karbonski in devonski fazi paleozoika. Kopno površje 
je bilo močvirnato, dočim je v morju mrgolelo alg in 
planktona, malih mikroorganizmov. Ko so ti odmrli, so 
potonili. Če je šlo za mirnejšo vodo z malo kisika pri 
dnu, se niso mogli docela razgraditi in namesto tega 
so jih sčasoma prekrile druge usedline. Plast na plast 
slednjih, pa je nastal tlak, spričo katerega se je iz or- 
ganskih ostankov formiral tako imenovani kerogen, 
mešanica ogljikovodikov, iz katere je denimo sesta- 
vljena kamnina oljni skrilavec. Za dokončen nastanek 
črnega zlata so morali biti sloji izpostavljeni še višjemu 
tlaku in visoki temperaturi tisoče metrov pod površi- 
no. Prav zaradi tega danes iz oljnega skrilavca dobijo 
nekaj nafte tako, da ga segrevajo pod pritiskom. 


Črna tekočina je redkejša od vode, zato je po nastan- 
ku spremenila smer in skozi skorjo spet odpotovala 
navzgor, tudi več kilometrov. Ko se je ujela ob plast 
neporozne kamnine, je nastal podzemni žep - nahaja- 
lišče nafte, kakršnega si želi najti slehernik. Največje 
zaplate vode so bile tiste stotine milijonov let nazaj na 
področju današnjega Mehiškega zaliva in pradavnega 
morja Tetis, ki se je raztezalo na prostoru od današnje 
Evrope do krajev vzhodno od afriške celine. Zato 
imata Amerika in Bližnji vzhod pod ritjo nemajhne za- 
loge sodčkov. Izvor premoga je po drugi plati malce 
drugačen, saj izvira iz organizmov, največ dreves, ki 
so se potopila v močvirja na kopnem, njihovi ostanki 
pa so bili izpostavljeni kanček drugačnim razmeram. 
Je pa proces soroden in obe surovini prideta od pra- 
davnih malih živalic in rastlin ter sta zato organski 
snovi - spojini iz ogljikovodikov. 

Vsaj tako pravi splošno veljavna biogenična teorija, ki 
so jo začrtali pred okrog osemdesetimi leti, ko so v 
nafti prvič odkrili sledove planktona. Svoje privržence 
ima takisto abiogenična hipoteza, ki trdi, da vsaj ne- 
kaj fosilnih goriv v globinah Zemlje obstaja že skoraj- 
da od njenega nastanka. Toda v nasprotju z uradno 
idejo, ki premore zvrhan pehar znanstvenih potrditev, 
zanjo še niso našli jasnega dokaza. Čeprav take tajin- 
stvene zaloge surovin res obstajajo, bo morala tehni- 
ka napredovati, da bi jih izkoristili, saj bi morale ležati 
globlje od običajnih nahajališč. 

Ker je proces potekal skozi vsa obdobja do danes, sta 
omenjeni oljni skrilaVec in nizkokakovostni premog 
lignit pač surovini v zgodnji fazi formacije. Zanimivo 
je, da so za nafto šele v zadnjih letih dognali metode 
za natančnejše datiranje starosti nahajališč. Je pa jas- 
no, da nastajanje poteka stotine milijonov let. S prije- 
mom, pri katerem bi iz genetskih ostankov oživili di- 
nozavre, jih zakopali v jame in predelovali v nafto ter 
tako rešili surovinsko krizo, ne bo nič. 


Črno zlato izvira iz takih organizmov — zooplankto- 
na, zelo drobnih živalic, ki jih morski tokovi nosijo 
naokoli in lovijo še manjši rastlinski plankton. 

Tošla praznina 


dostikrat nizke ali neredne, če sploh 

so, in pretežno si lahko vesel, da si sp- 
loh lahko prekarec. Samostojni podjetnik, 
kot se temu spevno reče v naši 'državi' - ozi- 
roma, realno rečeno, najemnik, ki se ga lahko 
znebijo v vsakem trenutku in ne uživa nikakr- 
šne resnične socialne varnosti, kljub temu pa 
ne sme nikdar zamuditi s plačilom prispevkov 
državi, sicer ga ta nemudoma užge s kaznijo. 
Takih je pri nas na desettisoče, medtem ko je 
vojska brezposelnih gotovo večja od tistih 
uradnih sto dvajset tisoč, kakor veli uradna 
statistika. Mark Twain je že vedel, ko jo je 
označil za najhujšo med lažmi. V taki situaci- 
ji je težko mesečno odšteti 6,90 evra za Jo- 
ker in na ta rovaš smo izgubili številne bralce, 
ki so nam užaloščeno sporočili, da si nas od- 
tihmal ne morejo privoščiti. Še teže se zate- 
gadelj dosti ljudi spravi h količkaj rednemu 
kupovanju iger, zlasti v primeru, da se z izdat- 
kom 40 do 70 evrov, kolikor stanejo novi tež- 
kokategorni naslovi, fino nategneš. 
Kar sploh ni težko. Ravno zadnjič sem med ru- 
tinskim brskanjem po polični ponudbi enega 
naših večjih trgovcev pomislil, koliko dreka je 
zapakiranega v vse te celofansko bleščave 
škatlice. To vem, ker ga dobivam na mizo in se 
včasih prav mukoma kopljem skozenj. Pomi- 
slil sem tudi, kako jezen bi bil, če bi na mesec 
ruknil več sto evrov za nič drugega kot kup 
obljub ter praznega tržniškega niča. V oko me 
je denimo piknila šatulja F1 2015, navadnega 
polizdelka, ki ga kljub izredno kilavi vsebini ni 
prav nič sram mahati z besedo 'revolutionary' 
in se hvaliti s 'profesionalno sezono', ki je zgolj 
navadna na najtežjih nastavitvah. Ali tista so- 
rodnega MotoGPja 15, ki se je glede na inačico 
14 premaknil za kak meter naprej. Ali švab- 
skih Cities XXL, ki so tako okorna in zanikrna 
mestogradnja, da te prime srat. In tako dalje. 
Sicer je res, da pred nakupom marsikdo pre- 
veri kakovost igre na internetu, morda celo v 
strokovnem tisku nalik farbovitemu magazinu. 
Marsikdo pa tega spet ne stori, nakar je veliko 
možnosti, da bo razočaran in se mu bodo vi- 
deoigre zamerile. Založniki, distributerji in pro- 
dajalci si s tem pljuvajo v lastno skledo. A 
očitno je ta zadosti polna, da bi se kaj premak- 
nilo in bi objektivna skropucala, če že ne sub- 
jektivnih, bojkotirali ter jih sploh ne bi umestili 
na police. Prodani Mario Party 10 je pač enak 


C: so težki, draginja pritiska, plače so 


prodanemu Bloodbornu, znabiti je marža pri 
prvem celo večja, in kolo se obrača, dokler se 
pač obrača. Ko bo razočaranih dovolj, se ne bo 
več in tedaj bo prepozno. 
Že tako so se nakupovalne navade zaradi krize 
in tehnoloških premikov spremenile. Ljudje v 
strahu pred novo krizo varčujejo, kar ob vsem 
podpihovanju škodoželjnih medijskih izpostav 
ni prav nič čudno, spet so se navadili piratizira- 
ti in vse manj igrajo na proper napravah, kot 
sta PC ter PS4, in vse več na telefonih in tabli- 
cah, kjer je itak vse zastonj. Nakar imajo dosti 
možnosti, da kljub poštenemu plačilu naletijo 
na slab izdelek, v katerem po možnosti še 
mrgoli ponudb za dodatne nakupe, kot so mi- 
krotransakcije in DLCji. Je čudno, da si dol- 
povlečejo League of Legends in za vekomaj 
ostanejo pri njem, mulčadi pa fuknejo gusarski 
Minecraft na Androidu? 
Ob ignoranci distributerjev in izdajateljev, ki 
nočejo izpostavljati dobre robe ter se izogibajo 
nižanju cen starejših titul, kakor je običaj v raz- 
vitih deželah, imamo kupci na razpolago več 
opcij. Ena je načrtno bojkotiranje slabih titul, 
pri čemer pa ne smemo pozabiti na nagrajeva- 
nje dobrih. Prezrimo, kar ni v redu, in kupimo, 
kar je, četudi smo že stegnili verzijo od brata 
pirata. Obenem pomislimo, da ni prav, če gre- 
mo v veleblagovnico ali celo k malemu, spe- 
cializiranemu prodajalcu počekirat robo, nakar 
jo zaradi evra prihranka naročimo čez net. 
Živimo v Sloveniji, ne v Angliji, in če bomo de- 
nar odlivali tja, bomo vsi skupaj na slabšem. 
(Seveda to ne velja pri nenormalno visokih ce- 
novnih razlikah!) Drugi je zadostitev igralskim 
potrebam s starejšimi, še zmerom kvalitetnimi 
titulami, ki jih je v obtoku kolikor hočeš. Ob 
oddaji tega Jokerja v tisk sem denimo za tride- 
set apoenov kupil zbirko Rare Replay za xbox 
one, v kateri dobiš trideset starejših špilov in 
vsaj pol od teh je biserčkov. Naj gre za ancien- 
tni Atic Atac s spectruma, Blast Corps z N64 
ali Vivo Pinato z xboxa 360. Da ne ostanem pri 
konzoli, PC-scena je slično obdarovana z 
Gog.com. 
Tretja varianta pa je, da videoigram vobče na- 
menimo nekoliko manj pozornosti in se lotimo 
kakega drugega hobija, ki po možnosti vklju- 
čuje več sonca in telesnega napora. Dolgo- 
ročno se splača bolj kot še tako poceni nakup 
na Zavviju. 

Sneti 


Niso vse brezplačnice nategunske. Zraven 
vseh iger MOBA ne gre pozabiti na odlično 
diablovščino Path of Exile, ki se lepo krepi. 


Angry Birds 2 so v tednu dni nabrali dvajset 
milijonov dolpotegov. Mikrotransakcij je po 
novem še več, celo za ponavljanje nivojev. 


33 


o vidiš Muska, Bransona, Bezosa in ostale multimilijo- 
narje pošiljati plovila nad Karmanovo linijo, ki 100 ki- 


podivja in prime te, da bi se raketne znanosti lotil še 
sam. Saj ne more biti tako težko, če je stric Carmack presedlal 
na zrakoplove z igric, ane? Zakopal bi se v učbenike o astro- 
nomiji in aerodinamiki ter zvijačil vkup nekaj cevi in ventilov. 
Nato bi se drl "HOUSTON, PROBLEM IMAMO!", ko bi nastali 
umotvor goreč padel na sosedov skedenj. Au. Najbrž vseeno ni 
bilo koristno šparati pri tesnilih za gorivo. Ampak rezanje pro- 
računa je bilo nujno, saj v nasprotnem oni mesec ne bi mogel 
niti enkrat na pivo. Saj program Apollo tudi ni uspel iz prve. 
Zelo redke posameznike takšne fantazije skozi desetletja trde- 
ga dela pripeljejo do mesta v Nasi ali kateri drugi vesoljski 
agenciji, medtem ko ostalim ostane domišljija. Toda iger, ki bi 
se v znanstvenem in tehnološkem smislu bolj vestno dotikale 
izstreljevanja raket v orbito ter zadostile podoživljanju odšteva- 
nja "3, 2, 1... VŽIG!", v bistvu nismo imeli. In gotovo je zato 
navidez risankava neodvisnica Kerbal Space Program postala 
takojšnja uspešnica. Odlikuje jo namreč ravno pravšnja zmes 
igrivosti in tiste realistične neizprosnosti, ki ti astronavte glad- 
ko zaduši sredi leta, če gredo rezervoarji s kisikom v maloro. 


Malo smejoče zeleno 


Kerbal Space Program ali KSP je na hitro povedano 3D simu- 
lacija upravljanja vesoljskega programa malih zelenih možic- 
ljev, ki se kličejo Kerbali. Ne štartaš torej na Zemlji, marveč na 
planetu Kerbin v sistemu Kerbol. S tem prijemom so si avtorji 
zagotovili nekaj svobode, tako v inženirskem kot vzdušnost- 
nem smislu. Kerbol sicer nemalo spomni na naše osončje, saj 
je tudi tu modro-zeleni naseljeni planet tretji po vrsti od zvezde 
in ima šaljivo zvenečo Luuno (Mun), ki je prvi resnejši cilj. A 
hkrati ga ne posnema docela, saj je Kerbin kljub zemeljski gra- 
vitaciji šestkrat manjši od nje, da so ga lahko vsega spravili v 
špil. To pomeni, da lahko svoje rakete razkantaš kjerkoli na 
njegovi površini. In jih tudi boš, o ja. Kerbali so hecna rasa ma- 
lih zelenih človečnjakov, ki spominja na v travnato prepleska- 
ne minione iz risanke Jaz, baraba. Kljub temu, da so uspeli 
zaštartati lasten vesoljski program, so s svojim nenehnim ot- 
roškim čudenjem rahlo prismuknjeni. Še dobro, kajti nihče pri 
zdravi pameti ne bi ostal v mojem vesoljskem projektu po tem, 
ko sem planet zbombardiral s petdesetimi ponesrečenimi ra- 
ketami, ki bi morale iti GOR, NE DOL, 'bemuboga. Koliko jih 
je imelo posadko, raje ne povem. 

Ne glede na izbrani modus igranja, katerih se 
bom lotil pozneje, je špil osredotočen na snova- 
nje plovil, njihovo izstreljevanje in usmerjanje 
proti ciljem v tem osončju. Največ tvojega časa 
je porazdeljenega med hangarjem, v katerem se- 
stavljaš plovila, in misijami v vesolju, kjer moraš 
dotična ročno upravljati, da se na primer pravilno 
utirijo v orbito, namesto da bi nepovratno odfrča- 
la v praznino. Za polnejšo sliko naj že na začetku 
povem, kaj KSP "ni". Špil ni urjenje za raketnega 
znanstvenika, saj se ne spušča v podrobnosti de- 
lovanja raket in ti ni treba vedeti, zakaj imajo ne- 
katere ozke, druge pa široke šobe. Prav tako KSP 
ni simulacija kolovratenja po vesoljskih ladjah, 
saj je zretje v njihovo notranjost privzeto omejeno 
na zorni kot sedečih kerbonavtov. Naslov je osre- 
dotočen na fizikalne zakonitosti letenja po 
osončju. In to je za štart več kot dovolj! 


Moja prva raketa 


Sestavljalnik letalnikov je preprost: iz kopice 
predpripravljenih gradnikov, kot so motorji, re- 
zervoarji za gorivo in senzorji, zvariš skupaj za- 
devo, ki naj bi šla na izstrelišče. Videti je kot lego 


kocke, saj predmete spajaš na pritrdiščih in mo- 
reš v luštni svobodnjaški naturi napraviti dobe- 
sedno, kar ti srce poželi. Si svojčas gledal odpu- 
ljene risarije davno pozabljenih sovjetskih pro- 
jektov z miljavžent pogonskimi raketami, ki niso 
nikoli ugledali luči dneva? No, v KSP jo - pa luč 
kasnejše eksplozije tudi, hihi. Sergeju Koroljovu 
bi se gotovo utrnila solza. Leteče žlice in likalniki 
so čiste nedolžnosti. Opazka, da je Kerbal Mine- 
craft za navdušence nad vesoljem, je na mestu. 
Toda genialnost igre se ti razkrije šele takrat, ko 
mora raketa v zrak. Po možnosti približno nav- 
zgor, ne 'v zrak' kot eksplodirati. Takrat so tvoji 
pogumni dizajni soočeni s kruto realnostjo, kajti 
gibanju v KSP vlada sicer poenostavljena, toda 
stroga newtonovska fizika. Če je goriva glede na 
maso premalo, reč ne bo zlezla iz objema gravi- 
tacije. Če je napravljena nerodno, da jo atmosfe- 
ra preveč ustavlja, takisto ne. Kot v realnosti 
med izstrelitvijo na konstrukcijo delujejo močne 
sile in pri zapletenejših umotvorih je najznačil- 
nejši izid tisti, kjer reč na nekaj deset kilometrih 
najprej razpade, nakar gromko eksplodira in iz- 
gori v orbiti kot novoletni ognjemet. Za špil brez 
orožij ima KSP preklemano veliko eksplozij! 


Kerbal Space Program na zunaj ne izgleda prelestno, a ima veliko dušo. V 
tej mešanici lego gradilke raketnih plovil in hkrati fizikalno dokaj vestni si- 
mulaciji gibanja se lahko na šaljiv način naučiš marsikaj o letu po osončju. 

V hangarju za grajenje plovil vidiš na levi seznam sestavnih delov. Konstrukciji tu še ni 
EI Ci treba biti v ravnotežju, kar daje varljiv občutek uspeha, dokler ne greš na izstrelišče. 


Majhen korak za Štefana Kermana, velik za Kerbalstvo! Vsi zelenkoti ima- 
jo isti priimek, Kerman. Kaj to pomeni za njihov razplod, raje ne ugibam. 


Pogled iz kabin skozi oči privezanih kermonavtov je tako hudirjevo ne- 
uporaben za karkoli, da se vprašaš, kako se orientirajo človeški astronavti. 


Ena bolj zaguljenih nalog že na začetku je spajanje različnih modulov v ve- 
solju. Švicajoče drezanje gumbov ali joysticka ob minipremikih ti ne uide. 

IGROVJE 


Po nekaj takih pripetljajih pričneš bolj zavzeto opazovati številke, 
ki ti jih izdelovalnik letalnikov sešteva ob robovih, ko polagaš en 
rezervoar na drugega. Sleherni gradnik ima maso z določenim 
težiščem, električno je požrešen in samosvoje se obnaša tako v 
atmosferi kot izven nje. Pozneje, ko se greš pristajanje na drugih 
planetih in lunah, moraš upoštevati še zaloge kisika za posadko 
in samosvoje razmere težnosti, ki vladajo tam. Tudi prste boš 
moral umiriti. Ročno nadzoruješ vse tri osi gibanja in dotok gori- 
va, pri čemer je moč priheftati joystick ali joypad. Odveč je go- 
voriti, da tole ni akcijska letalščina, marveč kirurška. Za napred- 
ne manevre moraš biti hladen kot špricer in natančen kot robot 
TARS v tisti sceni spajanja med divjim sukanjem v Interstellarju. 


Nič nas ne ustavi 


Mirne duše povem, da ima Kerbal Space Program zaguljeno 
učno krivuljo in terja potrpežljivost ter nekaj naravnega nav- 
dušenja nad vesoljskimi poleti. Najdeš sicer uvajalne scenarije, 
ki ti povedo, kako sestavljaš plovila in s katerimi tipkami jih 
usmerjaš. A to ti kvečjemu omogoči, da spektakularno uničiš 
prvih ducat projektov, nič več. Da bo prva posadka zelenih sme- 
jočih možicljev ohranila nasmehe tudi po vstopu v orbito, boš 
moral dobiti občutek za obnašanje plovil v Kerbinovem gravita- 
cijskem polju. In to bo prišlo le skozi brezštevilne neuspehe. To- 
da podobno kot si v fizikalni gradilki Armadillo Run nekoč cepal 
s stola ob tem, ko so se tvoji mostovi gromko zrušili, ti gre sedaj 
na smeh, ko se satelit tik pred utirjenjem zaradi mimogredne ne- 
pazljivosti začne nekontrolirano sukati in odfrči v tri krasne. Do- 
bro, da špil slikovito ne poudarja usode kerbonavtov, sicer se 
verjetno ne bi režal. 

A ko ti enkrat uspe, je občutek zmagoslavja neopisljiv. Ko raketa 
dospe natanko tja, kamor si se namenil, in bitjeca v skafandrih 
vriskajo (predvsem pa ostanejo živa), se počutiš kot po uspešno 
oddani zahojeni seminarski nalogi. Pazi to: sam si fizikalno in 
inženirsko ustrezno sestavil letalnik, natančno prirejen delovanju 
v Kerbinovi težnosti, in jo premagal. Kerbali so po tvoji zaslugi 
postali vesoljska civilizacija! Jurij Gagarin je bil proti temu ama- 
ter! Prisežem, tole je bolje kot šolske kontrolke. Koga briga, da je 
fizika poenostavljena. (Za znalce: ne simulira n-delčne interakci- 
je teles sončnega sistema.) Važno je, da se miselno in s prsti tru- 
diš natanko toliko, da te špil prepriča, da si nekaj usvojil. 


PROTI VESOLJU 


Da se izviješ iz prijema Zemljine sile težnosti, je potrebnega 
ogromno napora. Da bi zalučal kamen v vesolje, bi ga teore- 
tično moral vreči s tako imenovano ubežno hitrostjo kar 11,2 
kilometrov na sekundo, pri čemer ni vštet vpliv ozračja. Po- 
šiljanje koristnega tovora v vsemir na tak, torej topovski način 
je neizvedljivo. V ta namen še vedno uporabljamo stare dobre 
rakete, ki plovila potiskajo na osnovi zakona o ohranitvi gibal- 
ne količine. S kemično je dolo bljuvajo masni tok veno smer 

IGROVJE 


Ko si takole na poti okoli planeta požvižgavaš, se vprašaš: kaj 
zdaj? Veliko, veliko. KSP namreč ni eden tistih neodvisniških 
špilčičev, ki se zadovoljijo z dobro osnovno zasnovo, a jim manj- 
ka vsebine. Nak, z uspešnim poletom v orbito tu šele postaneš 
vajenec. Ostali planeti in telesa v Kerbolovem osončju ti zdaj izzi- 
valno žmigajo, da jih pridi obiskat. Naprej seveda Luuno, s čimer 
podoživiš vesoljsko tekmo hladne vojne in govoriš kot JFK. To je 
glede na prvega več kot podvojen zalogaj. Ne le, da moraš z lu- 
narnim modulom tamkaj pristati tako, da se Kerbali ne zdruznejo 
v pašteto, marveč je treba od tamkaj prileteti nazaj. Hja, saj ne 
"greš tja zato, ker bi bilo lahko, marveč zato, ker je težko", hehe. 
Ko ti uspe, imaš osnove za ostala popotovanja dlje. Na primer 
Duno, tukajšnjo analogijo Marsa, ali Eve, ki nadomešča Venero. 
Slednja je pasja, Kristus. Pristati se še da, ampak potem ... okej, 
nima veze. Na tej stopnji moraš vse bolj motriti vesoljsko karto in 
na njej sam določati smeri letov - seveda tudi tako, da upoštevaš 
gravitacijo drugih teles. S tem se odpre čisto novo poglavje in joj 
prejoj, na plano boš potegnil zvežčič in pisalo. 

Kam in kako greš, najbolj določa izbrani način igranja. Če te mi- 
ka zgolj svobodna gradnja in letanje, vzameš peskovniškega, 
kjer ni omejitev gradnikov. Bolj zaguljena sta dva višja modusa: 
znanstveni in karierni. Prvi ti strukturira napredovanje s postop- 
nim odklepanjem vse modernejših delov raket v neke vrste razi- 
skovalnem drevesu. Z uspešnimi misijami, na primer s spreho- 
dom v breztežnosti, dobivaš točke, s katerimi odklepaš večje re- 
zervoarje goriva, smerne motorje, module z večjim prostorom za 
posadko ... A v bistvu je to zgolj generalka za karierno igranje, ki 
znanstvenega nadgradi v polno simulacijo upravljanja vesoljske- 
ga centra. 

Da se razumemo: to ne pomeni, da izometrično zreš v prostore in 
kerbonavtom ter inženirjem slediš kot Simčkom. Vse se dogaja 
skozi menije. A izven tega se verjetno res počutiš kot direktor 
Cape Canaverala pri seštevanju stroškov. Nenadoma imajo se- 
stavni deli raket zasoljeno ceno. Posadk ne moreš več nekontro- 
lirano izgubljati: prvič zato, ker prideš na slab glas, in drugič za- 
to, ker skozi uspešne naloge zbirajo izkušnje. Izgubljati vešče 
može in žene je neugodno. Če se ti sredi Dune pokvari rover, po- 
trebuješ izučenega inženirja, da ga popravi, sicer je fuč. Zapore- 
dje uspehov ti omogoči vse bolj širokopotezne projekte, tudi po- 
stavljanje baze na drugem planetu ali lovljenje asteroida, kar je 
misija, ki so jo avtorji napravili lani v sodelovanju z Naso. Po dru- 
gi plati ti katastrofe zapro pipico. To vsekakor ni izbira za 
začetnike. 


Gnano z domišljijo 

Kerbal Space Program uspe prepričati z nedolžno, iskreno igri- 
vostjo na eni strani in spoštljivo resnostjo na drugi. Gre za izziva- 
len naslov, ki veliko zahteva, a ogromno povrne. Hkrati pa nimaš 
občutka, da bi te nalašč zafrkaval (v redu, tipkovno upravljanje 
plovil bi bilo lahko natančnejše). Dokler ne izbereš najzahtev- 
nejšega, kariernega načina, te pravzaprav ne sili, da pojdi v to ali 
ono smer. Ni ti treba proti oddaljenim plinskim orjakom. Lahko 
zgradiš osemkolesni lunohod in z njim oddirjaš kar po Kerbinu, 
recimo obiskat kraj, kjer si teden dni nazaj razkantal prejšnjo ra- 
keto. Z vso posadko, seveda. Špil je z vsemi kotički za razisko- 
vanje naravnost gigantski in že načrtovanje ene zapletenejše od- 
prave ti lahko vzame ves teden, zato je 40 evrov na Steamu 
pravšnja vsota zanj, neodvisnica gor ali dol. 

Temu pritrjuje ogromna, fanatična skupnost privržencev, ki je z 
modifikacijami igro povzdignila na višjo raven. Z modi lahko po- 
barvaš oziroma nasploh polepšaš privzeto sivinsko, neugledno 
podobo Kerbala. Na seznam gradnikov pa dodaš sestavne dele 
Enterprisa, vojnozvezdnih baz ali zgodovinskih projektov, kot je 
Gemini. Tonačinovno si lahko igro obogatijo tisti, ki želijo poku- 
kati v znanstveno fantastiko, saj bera privzetih izumov ne pokuka 
izven repertoarja modernih človeških velesil in je vrhunec prva 
inačica ionskega pogona. Ponudba modov je široka tudi zato, 
ker je špil v alfi na plano pokukal že pred štirimi leti. A vsekakor 
ni švoh za neznano mehiško hišo Sguad, ki se je prej ukvarjala s 
trženjem. Ko je eden njenih članov, Felipe Falanghe, nadrejene 
obvestil, da zapušča firmo zaradi razvoja vesoljske igre, so mu 


36 


2 


Trdim, da vsaka igričarska fizikalna simulacija stoji in pade na smešnosti 
načina, na kakršnega ti stvaritve eksplodirajo. KSP se tod dobro odreže. 


da sprehajati. S klikom na stavbe skočiš v menije za odrejanje navodil. 


dejansko odvrnili, da naj jo napravi kar pod nji- 
hovim okriljem. Skoraj neverjetno. Igro neut- 
rudno širijo tudi po izidu in v kratkem dospe 
komunikacijska mreža za sporazumevanje z 
oddaljenimi postojankami. 


V vsako šolo! 


Kerbal Space Program ni brez hib. Glavna je 
omenjena švoh podoba, ker so za okolje izbrali 
Unity, ki bi ob podrobnejšem univerzumu kle- 
cnil, razvojne skupine pa studio tudi ni bistveno 
širil. Razen tega je še tu in tam kakšna manjša 
nerodnost, med drugim hroščevje. Nekateri de- 
li karierne poti so neizgrajeni, pa večigral se ne 
boš. Pokuk izven Kerbolovega osončja je zaen- 
krat še močno v medzvezdnih meglicah. 

A to so dokajšnje malenkosti v stvaritvi, ki je iz- 
jemna v svojem pogumu in enkratnosti. V Ker- 


balu nikogar ne ustreliš, marveč se lahko učiš 
dejanske stvari o raketni znanosti. ln ravno zato 
je tako dragocen. V svetu Call of Dutyjev potre- 
bujemo več iger s pametnim poslanstvom, ki 
bodo otroke in mlade po duši pripravile do te- 
ga, da bodo odšli v Hišo eksperimentov in 
spremljat izstrelitve raket. Spodobilo bi se, če 
smo res civilizacija, ki gleda proti zvezdam. 


odfura doma sestavljeno raket- 
no mečko do Luune in nazaj. 


izjemno ravnotežje igrivosti 
velik iz- 
ogrom- 
neugleden videz 


in resne znanosti 
ziv, velike nagrade 


na količina dejavnosti 
manjše nerodnosti 

"RA OD USTVARJALCEV "USPEŠNICE 


MOŽJE X: DNEVI PRIHODNJE PRETEKLOSTI 


CA TIČNI 


SPREMEMBA JE NA OBZORJU 
MARVEL V KINU OD 20. AVGUSTA. 


JE FANTASTICFOUR ii iOS 


a vrhu stvari, ki jih imamo fantje radi, sta nogomet in avtomobili. 

Čemu ne bi torej tega dvojega združili v futurističen šport na gromo- 

zanskih stadionih, ki bi privabljal množice? Morda ga nekoč bodo, 

magari z roboti. Zdaj pa tak obstaja v virtualnosti kot Rocket League, 
ena najbolj zabavnih zadev, odkar je nek človečnjak ugotovil, da lahko ob- 
jekt na tleh brene v zasilen gol, pri čemer se počuti fajn. (Še večji žur je bil, 
ko tega ni več počel z velikimi kosi granita. Zanj, ne za opazovalce.) 
Predvsem večigralski naslov je sicer ozko usmerjen v eno samo početje, ki ni 
kompleksno kot pravi žogobrce. A v tej svoji osredotočenosti je dodelan in 
prefinjen ter nudi mnoge ure prostodušne arkadne zabave, ko šteje le nas- 
lednja tekma. Ter naslednja in naslednja ... 


Bučke s havbo 


Filozofiranja in zgodbe ni. Na širnem igrišču se v dveh ekipah znajdejo hitri, 
gibčni avtomobili, ki se v pogledu od zadaj podijo za veliko žogo in jo sku- 
šajo spraviti v nasprotnikova vrata. Zmaga moštvo, ki v petih minutah dose- 
že več golov. Ni polčasov, sodnikov, prekrškov, outa, kotov, enajstmetrovk, 
ofsajda, oglasov - tako kot ne omejenega goriva, preluknjanih gum, razbitih 
stekel, poškodb šoferja. Zdi se ti, da si se znašel na ringlšpilu z avtočki za za- 
letavat, ki imajo poleg običajne vožnje nekaj posebnih veščin. Znajo uporab- 
ljati raketni turbo za občuten pospešek, katerega zaloga pa je omejena in jo 
je treba nabirati z vožnjo čez rumena polja. Prav tako umejo skakati visoko v 
zrak in se prekopicevati vstran, kot bi šlo za nekakšne okorne kiborške fuz- 
balerje. 

To je pravzaprav vsa zaloga gibov, ki jo imaš na razpolago, da spraviš frda- 
mano okroglino v gol. Ne govorimo o malem nogometnem usnju, kajti žoga 
je pošteno zajetna in se obnaša nekako tako kot tista lahna plastična za na 
plažo. Odskakuje kot pritegnjena, tudi tja do stropa, kjer ji izlet v atmosfero 
prepreči prozorni energijski zid - taisti, ki je zaobljeno nameščen vsenaokrog 
štadiona. Po njem se je moč neovirano furati z avti, kar lahko botruje kakemu 
zvitemu manevru, ko se po ograji neopažen prikradeš pred nasprotni gol. 

To pa je le ena od številnih fines, ki so na razpolago tistim, ki vložijo čas in 
trud v pridobivanje občutka. Hitro sicer ugotoviš, kako igrati, pri čemer po- 
maga prijazen tutorial. Vendar je mojstrovanje vse prej kot enostavno. Avti so 
pač avti, brez rok in nog za prijemanje ter brcanje, in vse je treba storiti z za- 
letavanjem. To botruje ničkoliko hecnim situacijam, ko žogo zgrešiš za mili- 
meter ali vanjo priletiš tako, da jo odfedra povsem drugam, kot si pričakoval. 
Na drugi strani pa navdušujočim potezam, ko se nekdo s turbom in med pre- 
kopicevanjem zabriše čez kamerade ter nasprotnike in pod vesoljskim kotom 
zadene žogo, da čez polovico igrišča odfrči naravnost v gol. Praviš, da je imel 
srečo? Malo nemara res, saj je v vseh športih nepredvidljiva. Toda ali je imel 
poc tudi Mario Gotze, ko je žogo v finalu minulega mundiala po podaji s stra- 
ni sprejel na prsi, jo spustil na nogo in jo hladnokrvno potisnil v gol? Ali pa je 
enostavno obvladač? V tem je eden od čarov fuzbala in Rocket League. 

Vsakemu golu sledi nekajsekundni posnetek%wkaterem se lepo vidi, kdo je bik? 
car in kdo šeprtljavec. Seveda se vldgi ob naslednjem zadetku zamenjata :). 


Shranjene replaye je moč gledati v posčbnem vmesniku, kirmed-drudim omo- 

avgust 2015 


epša odrtiste za PS4. 
Igranje tipkami in miško page enako udobno in učinkovito kot zjoypadom"' 

Vse avtomobile odkleneš hitro, bolj elitne pa so nekatere variante barv in nalepk 
|? gezanje, različni izpuhi in podobna kozmetika. Ta daje vedeti, kdo ni več rookie. 


Žogastična unificiranost 


Resda je to vse, kar v tej igri počneš - suvaš žogo po 
enako velikih, ne prav raznolikih štadionih brez po- 
sebnosti, kjer dež ter tema ne vplivata na nič. Prav ta- 
ko ni mutatorjev ali perkov, dočim je izbira štirikoles- 
nika kozmetična. Naj bo to retro vagn, ferrarijski dir- 
kalnik ali dostavni kombi, in ne glede na okraske - 
državno zastavo, med katerimi je slovenska, mehurč- 
ke namesto izpušnih plamenov, kronico na strehi in 
podobne traparijice. (Nič od tega ni na razpolago z 
dokupovanjem, marveč vse odkleneš z igranjem. 
Skoraj že redkost v teh F2P-časih.) Vsi so enako hitri, 
z enakim pospeškom in enakimi manevrirnimi spos- 
obnostmi. 

Prav tako je igralni način pravzaprav le en, samo da 
so lahko ekipe sestavljene iz enega do štirih članov. 
Običajno so v njih trije, kar je ravno prav za neke 
vrste nadzorovan kaos. Pridruževanje spletnim tek- 
mam teče skozi samodejni iskalnik igralcev na prib- 
ližno enakem spretnostnem nivoju, kar deluje zelo 
dobro. Količina ljudi, ki so v danem trenutku na izbi- 
ro, se giblje od nekaj deset tisoč pa tja do več kot sto 
jurjev, saj so lastniki inačic za PC in PS4 povezani. 
Mogoče je urediti lastno tekmo s Steamovimi prijate- 
lji ali sprožiti lokalni multiplayer na razdeljenem za- 
slonu za do štiri sodelujoče. Oboje lahko popelješ v 
spletne obračune. Alternativa so računalniški na- 
sprotniki, ki so na razpolago tako v posamičnih tek- 
mah kot v ligi. 

Prav tu se odličnost Rocket League kanec skrha. 
Umetna pamet je neživljenjska, z nagnjenostjo k za- 
porednim čudežnim potezam, tako da to ni špil, ki bi 
ga ubodel za samotarsko ubadanje. Vendar imajo 
tekme proti abaku prednost: orenk ligo oziroma sezo- 
no s sprotnim beleženjem rezultatov, seznamom sre- 
čanj in tako dalje, ki je v internetni obliki ni. Tu si 

zgolj dvigaš enotni rating, kar je mogoče tako v ran- 
giranem kot nerangiranem modusu, in skačeš v ne- 
povezana srečanja. Upoštevaje, da umetna pamet 
včasih ne nadomesti tistih, ki so vmes odšli, da strež- 
niki občasno klecajo in da je dodeljevanje točk v ran- 
giranih srečanjih čudaško, je očitno, da avtorje čaka 
še nekaj dela. 


Raketni avti FTW 


A tudi v tej še malo neizpiljeni obliki Rocket League 
seka in reže ter dela šale in kape. Način je resda samo 
eden, se pravi pet minut za zmagovalca v golih. A 
točno toliko jih potrebuje, tako kot Battlefield nuca le 
zavzemanje nadzornih točk. Plus to je, da se zaradi te- 
ga skupnost ne deli. In četudi je udejstvovanje videti 
na moč simplistično, ni, podobno kot ni bilo v manj 
dodelani predhodnici za PS3, klicani Supersonic Ac- 
robatic Rocket- Powered Battle-Cars ali SARPBC. 

Ko si začetnik, se ti nabijanje žoge z avtočki občasno 
zazdi krneki in njihova privzeta okornost sama sebi 
namen. Toda ko zadevo malo poštudiraš, ugotoviš, 
da sta veščina in taktika dodobra nagrajeni. Ne gre le 
za to, da znaš prišibati v idealnem trenutku in kot 
kača Inzaghi spehati žogo v gol, ki je potopljen v zid, 
ali spretno žonglirati vzdolž zelenkaste površine. Velik 
del dobrega igranja tvori vzdrževanje in pobiranje tur- 
ba, kajti brez njega si dokaj počasen, dočim lahko s 
karambolom pri najvišji hitrosti raztreščiš kakega so- 
vraga in mu vzameš nekaj sekund, preden oživi. Po- 
tem je tu bistro prevzemanje napadalnih in obramb- 
nih nalog, saj je preprečeni gol vreden toliko kot za- 
deti. Če vsi v ekipi silijo k nasprotnim vratom, od 
boljših tekmecev mimogrede kasirajo gol z razdalje. 
In seveda mnoge napredne poteze, zlasti zračne, ki se 
v grupni obliki nesluteno nadgradijo. Videti znalce, 
kako si dejansko namenoma po luftu podajajo veliko, 

zmikljivo žogo in nato pricinijo gol, je podobno kot 
opazovati headshote z railgunom čez tričetrt karte v 
Guaku. Ali nogometne zadetke s 35 metrov. 

Škoda, da si ne moreš ogledovati tekem drugih v ne- 
kakšnem TV-vmesniku. Moč si je vrteti le shranjene 
ponovljene posnetke. A v končni fazi itak raje igraš, 
kar je zaradi inteligentne zasnove mačji kašelj. Na- 
mesto da bi se prebijal skozi kupe menijev in čakal 
kot butast, samo izbereš prvo opcijo na seznamu in 
že se išče partija, medtem pa v garaži krancljaš avto. 
Morebiti se sliši kot malenkost, a taka hitrost je pod- 
obno osvežilna kot instantni reštart v dirkačinah. Gra- 
fika pa je, četudi ne zala, funkcionalna in zaljubljena 
v gladkih šestdeset sličic na sekundo, pri katerih se 
Rocket League najbolje počuti. Kamera je pri tem 
lahko osvobojena spon ali vseskozi pripeta na žogo, 
kar je najboljša izbira. 


Denarnica, pohodi plin 


Ne morem reči, da za 20 evrov v digitalni distribuciji 
dobiš čisto vse, kar bi si želel. Vsekakor pa si deležen 
obilice zabavnega športnega norenja z zadosti globine 
in potenciala za študiranje, da je cena upravičena. Ra- 
ketno ligo za olimpijski (e-)šport leta 2065! 

IGROVJE 


Her Story 


nteraktivni filmi, visokoleteča besedna 

zveza iz druge polovice devetdesetih, so 

bili poskus dviga iger na nov nivo. S pra- 

vim videom so skušali preseči revno raču- 
nalniško grafiko, po drugi plati pa so zavoljo 
pristopa in znanih imen cikali na širšo publiko. 
Čeprav so bili pod kožico nizkorazločljivih pos- 
netkov zvečine le klasične pustolovščine. Ne- 
kaj uspeha je zvrst požela, vendar so se izdelki 
izkazali za drage in omejene ter so v novem ti- 
sočletju poniknili. Dandanes, ko je mogoče vse 
ustvariti verodostojno z modelirnimi programi, 
je raba videa odveč. Zato toliko bolj pade v oči 
filmščina Her Story, ki nas tako vsebinsko kot 
upodobitveno vrača v 90. leta. In to sploh ne 
slabo. 


Umor, je vtipkal 


Igra te v kleti policijske postaje posede pred 
staro kišto, na kateri se sveti brskalnik po arhi- 
vu posnetkov zaslišanj. Prvo geslo je že vpisa- 
no: murder! Beseda daje slutiti kriminalno na- 
ravo zgodbe - in to je vse, kar spočetka veš. 
Kot v novo stanovanje vržena mačka se počasi 
razgleduješ in ugotavljaš, kje si in kaj za vraga 
sploh počneš tukaj. A fokusa ni težko odkriti: 
posnetki ponujajo vpogled v drobovje starega 
zločina, kar te hitro pošlje na tobogan klikalne- 
ga raziskovanja. 

Her Story je računalnik v računalniku. Posne- 
ma Oknom 95 podobno namizje, vključno s 
256-barvno paleto, shekano igrico ranga pas- 
jansa, ki jo je moč za kratkočasenje pognati, in 
odsevom pisarniške svetlobe na steklu štiri- 
najstpalčnega katodnika. Ob strani ležijo navo- 
dilca Readme.txt, kjer izveš, da so ti miličniki 
dovolili ogled zaslišanj temnolase dečve iz leta 
1994, Ta se nanašajo na izginulega možaka in 
niso na voljo v kosu, temveč je več daljših iz- 
praševalnih seans razsekanih na stotine kratkih 
klipov. Kao za lažjo uporabo na sodišču. Izseki 
tudi niso dostopni neposredno, saj abak ne nu- 
di brskanja po trdem disku, temveč skozi pred- 
potopni, sila preprosti program. Kdor zna gu- 
glati, zna igrati. Vanj vtipkaš besedo, abak pa ti 
izvrže videe, kjer je bilo tisto zaporedje črk iz- 
govorjeno. 

Tako zgodbe ne izveš od začetka do konca, 
temveč se skoznjo prebijaš nelinearno. V tem 
je svojstven čar. Koščki sestavljanke se ti sko- 
rajda naključno pojavljajo pred očmi, pač gle- 
de na vpisano geslo, in izzovejo več vprašanj 
kot odgovorov. Zaslišana mladenka govori o 
zločinu, odnosu z ostalimi akterji, ki jih nikoli 
ne uzremo, o skrivnostih iz otroštva, brani se in 
verbalno napada detektiva. Prava igra se tako 
ne odvija na minimalističnem zaslonu, temveč 
v glavi, kjer krčevito povezuješ nevrone in po- 
skušaš zgraditi hišico iz kart, kaj se je res zgo- 
dilo usodnega dne. Klip za klipom se nabira 
vse več dejavnikov, vse več dogodkov, a že na- 
slednji video ti lahko mukoma zgrajeni model 
sesuje. Tvojo mizo napolnijo počečkani listi od- 
nosov, imen in časovnic. Po kakšni uri se po- 
čutiš kot Fox Mulder iz X-Files, ki zvečer ždi v 
temni čumnati in prežvekajoč sončnična seme- 
na tuhta o še enem nerešljivem primeru. 


MeMungo ne zavida kriminalistom, ki 
morajo cele dneve povezovati niti prezamo- 


tanih zločinov. 
8 1 merno za večer z drago(-im) v 
poceni v nelinearna v tlaka 
proti koncu x preveč dvoreznih mečev x 
neklimaktičen konec x Sam Barlow 


eksperiment, ki deluje v pri- 


Mali nočni Freud 


Dodatnih gradiv, kot so policijska poročila ali 
zaslišanja drugih oseb, enostavno ni. Dostop 
do takih zadev bi bil logičen, če že rešujem pri- 
mer in se moram odločiti o (ne)krivdi ženske! 
A stvarnik igre Sam Barlow, med drugim od- 
govoren za zahodnjaška dela serije Silent Hill, 
ve, zakaj te pušča v temi. Poustvarja nezado- 
voljstvo in obup kriminalistov, ki dolgo in jalo- 
vo strmijo v ekrane, preiskujoč nerešene, z in- 
formacijami borne primere. S tem je igra bolj 
realistična kot detektivke, ki te vodijo za roko 
in neizogibno založijo s potrebnimi dokazi. 
Drugi razlog za okrnjenost je, da postane so- 
očenje z zvito žensko tolikanj bolj osebno. Ko 
drugih slamic ni, vložiš vse napore v empatijo. 
Zakaj je punca ob tej izjavi pogledala stran? 
Čemu se igra s prsti? Kaj se je zgodilo, da je 
kot otrok ždela na podstrešju? Je morda shizo- 
frena? Pri tem je treba pohvaliti igralko, saj je v 
nastop vpletla nemalo podrobnosti. Iz spomina 
poskušaš napraskati vsa amaterska spoznanja 
o psihoanalizi, pri čemer se gledaš v ogledalu. 
Čemu si kot naslednji iskalni termin izbral prav 
tisto besedo? Je bil to mali freudovski zdrs? 

Je pa res, da igranje sčasoma postane nekoli- 
ko tečno. Kriv je iskalni mehanizem, ki ti na 
dano besedo izvrže le prvih pet posnetkov iz 
celotnega nabora izidov. Barlow je tako pre- 
prečil takojšnji dostop do vsega, kar je razum- 
ljivo - igre bi bilo hitro konec. Obenem pa je to 
največja hiba Njene zgodbe, saj neogledani kli- 
pi postajajo proti koncu vse teže dostopni. Do 
te mere, da se igranje sprevrže v tlako, saj zad- 
njo uro ali dve porabiš za skoraj brezumno vpi- 
sovanje raznoraznih besed, iščoč še poslednje 
nevidenosti. To bi morala biti detektivska ana- 
liza, ne tekmovanje, kdo ima daljši angleški 
slovar! 

Občinstvo bo delil tudi zaključek. Avtor ga pu- 
sti odprtega, nemara kot nastavek za nadalje- 
vanje ali kost, v katero bodo navdušenci po fo- 
rumih še dolgo zasajali zobe. Žal pa bo tak iz- 
tek za marsikoga antiklimaktičen. Čemu na- 
prezati možgane, če na koncu ne izveš resni- 
ce? Še opice hočejo banano po opravljenem 
triku. 


Namesto kriminalke v 


kinu 

A priznati je treba, da misli nehote vračajo na 
zgodbo, ki se ne zapre. Skrivnosti privlačijo, 
kar umetnik dobro ve. Za njegov tvegani izde- 
lek, ki te za šest ur popelje v gosto atmosfero 
devetdesetih, se ga s pičlimi 6 evri splača na- 
graditi. Nenazadnje dobrih filmskih videoiger 
skoraj ni že dve desetletji, način igranja pa je 
tako preprost in vsakomur dostopen, da se bo 
tvojemu Mulderju hitro pridružila še Scullyjeva. 


Lukavo žensko upodablja večopravilna Viva Seifert. 


Pevka, igralka, pa še olimpijska gimnastičarka. 


lilij 


12:05 

Vtipkaj. Klikni. Gledaj. Ponavljaj v nedogled. Za tako mi- 
nimalistično mehaniko je igra vzdušno zelo razgibana. 


Zaslišanja so posneta ob različnem času, ženska pa se vmes 
spreminja. Vse skupaj otežuje sestavljanje puzel v glavi. 


20:53 
27/06/94 


Vzdušje zakajene pisarne iz 90' kar šprica iz ekrana. Mor- 
da je uvodno besedo MURDER vtipkala Jessica Fletcher. 

Ozemlje Ele ald ima s 
Fallen En Nara 


v gl zeml 6 


omajda si je svet Elementala opomogel 
od vojne s coprnico Cereso, je z vzhoda 
že prilomastila nova nevarnost. Zli arte- 
fakt Curgen's Bane je spridil maga Mir- 
dotha, da je civilizirane dežele preplavil z mon- 
strumi. Legendarni junaki so zopet prijeli za 
meče in se herojsko zoperstavili pokvarjenemu 
čarovniku ... ter pocepali. Mirdoth jih je pregazil, 
kakor so bili dolgi in široki, redke preživele pa 
spremenil v kamen. 

Uh oh, fantazijska poteznica Sorcerer King se 
začne na kanček nestandarden način. Na štartu 
ima vso deželo že v primežu negativec. Ne le to, 
v bistvu igramo v vlogi enega njegovih glavnih 
pribočnikov, s katerih pomočjo si je podjarmil 
živelj, in nismo dobri fantje. Toda naš coprniški 
šef je še za stopnjo bolj oduren, tako da ni pene. 
Želi si postati božanstvo in za veliki ritual vstaje- 
nja bo žrtvoval ves svet. Ker bi bilo to za nas pre- 
cej nezdravo, mu tega ne smemo dopustiti. 

aje Druga stran je mnogo bolj pisana, 
ški nadaljavo krddčjo duše: 


Na ramah prednikov 


Sorcerer King je po vrsti četrti naslov Stardocko- 
ve franšize Elemental, fantazijskih 4X-strategij, 
ki so igralno blizu Herojem moči in magije. Zem- 
ljevid zelenih planjav in zasneženih hribovij je 
razdeljen na štirikotnike, po katerih rožljaje potu- 
jejo vojske. Na rodovitnih predelih zidaš mesta 
in iz rudnikov grebeš na plano surovine, medtem 
ko v zakotjih iščeš starodavne kripte. Tamkaj te 
čakajo hudomušno zastavljeni minikvesti, ki jih 
lahko izpolniš kot dobrodušnež ali grobijan. Ena 
bolj luštnih samosvojosti Elementala. 


Če se srečata vojski, se sproži spopad. Tudi ta je potezen in v 
njem usmerjaš oddelke človeških soldatov, da nasprotnika 
treščijo s sekiro po betici. Na kupu je pametno imeti čimveč bo- 
jevnikov, ker znajo tedaj na nasprotno polje udariti skupaj. Zelo 
se zanašaš na veščine in na primer s sunkom suličarjev zakolješ 
ves bataljon konjenikov. Nasproti ti v glavnem stoji nečloveška 
zverjad in smelo je paziti, da ti kakšna gigatarantela z urokom 
ne ohromi vse vojske. Našega velemaga sicer na bojišču ni ose- 
bno in od daleč copra sovrage v žabe. Z zmagami in osvajanjem 
dozidavaš mesta ter razvijaš izkušnje herojskih likov. Skratka, 
poznane reči, ki jih je začrtal davni Master of Magic. 


Gnilo jajce 

Tovrstni naslovi imajo običajno hibo, da je, ko enkrat nabildaš 
sile, zmaga le še vprašanje časa. Sorcerer King se problemu ze- 
hanja v endgamu zoperstavi s časovno omejenim ciljem: zlega 
velemaga moraš prekucniti s prestola, preden z urokom 
božanskega vstajenja uniči svet. Ves čas zreš v zlovešči meril- 
nik, ki ga Mirdoth postopoma polni in ne sme doseči konca. V 
ta namen mu moraš denimo preprečevati, da bi uničeval ma- 
gične kristale širom karte, s čimer te igra sili v gibanje. Posebno 
fajn pa je, da štartaš kot njegov zaveznik in v prvih korakih 
skušaš razviti vojsko, ne da bi falot kaj posumil. 

V tej začetni polovici špil briljira. Mirdoth bdi nad tabo kot Sauro- 
novo oko in ga moraš zvito prinašati naokoli. Skozi dialoge z 
njim se kaže Stardockov humor, podobno kot v Galactic Civili- 
zations 3. Vzdušje je za nohte pogrist in preden rečeš keks, ti špil 
potezo za potezo odvzame ves tisti čas, v katerem ponavadi spiš 
ali počneš druge življenjske nujnosti. Nerodna reč. 

No, ko vse karte padejo na mizo in pride do odprte vojne, zli 
mag pokaže svojo moč ter ti pred vrata mest nateleportira de- 
monske monstrume. In tu pride do glavnih težav. Umetna pa- 
met v poznejši fazi kljub vsemu ne zna izvajati takšnega priti- 
ska, da bi se ohranilo vzdušje, da igraš proti grozoviti, težko 
ustavljivi sili. Nasploh se ne odlikuje ne pri strateškem odloča- 
nju ne v potezah v boju, kjer denimo vneto strelja tvojega viteza, 
na katerega si ravno pred tem položil urok neranljivosti. Žalo- 
stno, saj imaš vseskozi občutek, da bi z borih nekaj popravkov 
sistem deloval tako, kot so si avtorji zamislili. 


Ne povsem kraljevsko 


Sorcerer King ima zanimivo zasnovo, velik potencial in sprva 
vleče kot hudič. Toda Stardock igre spet ni izpilil. To se odraža 
tudi v hroščatosti, ki je sicer ni toliko kot v kilavem prvem Ele- 
mentalu, a najeda. Ob še kakšno malenkost bi se lahko obre- 
gnil, na primer zamudno opremljanje soldatov. A pod črto naj- 
bolj boli, da Kralju prehitro poide sapa, zaradi česar trpi vno- 
vično preigravanje. Tako kampanja kot peskovniški modus 
imata enako apokaliptično premiso in eno veliko ozemlje kla- 
sične sorte, ne zaporedja misij. Le da si v svobodnjaškem mo- 
dusu nastaviš več detajlov sveta. Večigralstva pa ni. No, zaradi 
kvalitet 35 evrov ni prehudo, četudi špil hkrati ljubiš in sovražiš. 


Fe) 4) Bojišča kaj dosti posebnosti nimajo. Tudi naskoki,mestnih obzidij se so na moč »podobni običajni karti, le da 
Se bitki pridruži garnizija, postavljena za lesenim plotom. Katapultov i in razbijanja obzidij iz Hefojev tu ni: 


torej so Milestone dottoreji - maherji za 

motociklistične simulacije? Jok, slaba lo- 
gika. Rossi je umetnik v sedlu, Milestone pa 
so obrtniki, ki delujejo po liniji najmanjšega 
odpora. Edini imajo uradno licenco za elitno 
tekmovanje MotoGP in ker so na tem presto- 
lu neogroženi, po laško lenarijo. Prepričljiv 
dokaz za to je petnajstica. 
Ne rečem, da Milančani niso vdelali čisto ni- 
česar svežega. V ospredju so zagate iz res- 
ničnih dirk minule sezone. Na primer, ko je 
Lorenzo v ZDA zaradi kršitve pravil izgubil 
kup mest, nakar si jih je mukotrpno vračal, 
ali ko sta se Marguez in Rossi na kraju tek- 
me v Losailu večkrat prehitela. Sorodni te- 
mu so dvotaktni izzivi, kjer so zbrani tako iz- 
mišljeni kot resnični kritični scenariji. V ka- 
rieri lahko zdaj prevzameš nadzor nad ekipo, 
nakar ti stalno težijo sponzorji, dočim je na 
PS4 s popravkom prišla večigralska liga, ka- 
mor se sproti beležijo rezultati. Ti so važni 
tudi v modusu beat the time, kjer je treba na 
določeni progi doseči zadani čas. Ti gradniki 
dopolnijo odlike od prej - soliden in prilag- 
odljiv vozni model, ki je lahko dokaj reali- 
stičen, zelo arkaden ali nekje vmes, odvisno 


| Dottore je Italijan, Milestone so Italijani, 


se počuti, kot bi mu v 
yamaho nalili dizel. 


Milestone 


darice, kar so dokazali najmanj z odličnim ni- 


HE WayForward se spozna na 2D-plošča- 
zom Shantae. Kot tista luštnica je tudi Mighty 


od vključenih pomagal ... napredovanje do 
najvišjega razreda skozi šibkejši klasi moto 
in moto3 ... večigralstvo na razdeljenem za- 
slonu za do dva udeleženca in spletno za do 
dvanajst motociklistov ... ter, seveda, popol- 
na uradna licenca za vse razrede, ekipe in 
proge. 

Kot paket je MotoGP 15 razumno nabrekel, 
vendar je glede na štirinajstico bistveno pre- 
malo nadgrajen, da bi bil vreden polne cene. 
Na PCju je ta 40 evrov, na PS4 in xboxu one 
pa nič manj kot 70, kar je rop pri belem dne- 
vu. Vozni model je domala enak in poškod- 
beni tako kot lani neobstoječ. To velja tako 
za dvokolesnike kot voznike. Umetna pamet 
ostaja neživljenjska in nagnjena k zaletava- 
nju vate. Grafika je malo boljša samo glede 
motorjev, ostalo je tako sprano in mrtvo kot 
prej, dočim so prizori v garaži neverjetno 
oglati in bedni. Menedžerska plat je hudo pli- 
tva, medijski spektakel reven, kar je totalno 
nerazumljivo, motociklistični fetišizem neob- 
stoječ in multiplayer brez trohice novosti. 
Omenjeni modus real events je bil prisoten 
že lani in daleč od tega, da bi bila igra ob izi- 
du popiljena, saj so morali hitro izdati nujen 
popravek. Kljub vsemu temu pa si drznejo 
kot DLC tržiti dodatne izzive, ki bi za tak de- 
nar morali biti že vključeni, in sezonsko kar- 
to za 15 evrov, za katero sploh ni navedeno, 
kaj bo prinesla. Milestone potrebujejo kon- 
kurenco, pa hitro! 


rdeči pa ostanejo v istem položaju, če stoji na 
njih. To botruje nekaj hitroprstnim miselnim za- 
gonetkam, kjer so ravno toliko na preizkušnji ref- 


Switch Force štartal na 3DSu, in sicer pred dobrimi 
tremi leti. Zadnje čase pa tile kalifornijski razvijalci 
svoje izdelke radi predelujejo in pošiljajo na PC, tako 
da je bil razširitve, olepšave in frišnega podnaslova 
deležen še ta. Glasi se Hyper Drive Edition. 

Nekaj je skupnega vsem WayForwardovim skakalšči- 
nam, in sicer izpiljen nadzor. Še dobro, saj je srž igra- 
nja preprosta, a zahteva dosti natančnosti. Junakinja 
se skozi 21 nekajminutnih stopenj odpravi s pokalico 
in čelado, s katero obrača bloke. Zdaj so neprehodni, 
ob pritisku gumba pa se umaknejo in lahko stopi skoz- 
nje. Ko se požene z enega, mora sredi skoka priklicati 
drugega, pri čemer prejšnji izgine. To še ni vse, saj ne- 
kateri delujejo tako, da jo izstrelijo skozi zrak, modri in 


Š Hi o x te 
Pri kužku je nadaljevalna točka, zgoraj levo pa se rojevajo hodeče bom- 
bice. Moraš jim pomagati čez ploščadi, nakar jih razstreliš ob razpokah. 

leksi kot predvidevanje in premišljevanje, kako 
naprej. Ponekod mora preudarno skakati in sproti 
ustvarjati ploščadi, drugič eksplozivnim sovra- 
gom pomaga čez vrzeli, nakar jih s pištolico deto- 
nira ob skrhanem zidu. Ali pa želvaka izstreli čez 
pet trampolinov in ga na koncu spešta z blokom. 
Vse to počne, da reši po nivojih raztresene ujete 
prijateljice, do katerih vselej vodi puščica. Tudi 
glavar je, vendar boj z njim ni nič posebnega. Je 


šviga mogočno in silo- 
vito. Blondinke so hvaležne. 


WayForward 


ič. 15 


PAK: E:IO.NO 


Prehod na novo generacijo strojne opreme se seriji MotoGP bore malo 
pozna. Višja ločljivost, nekolikanj podrobnejši motocikli — in to je vse. 


MotoGP 15 


V 'zgodovinskih' scenarijih začneš na ključnem delu dirke, kar je lah- 
ko tudi proti koncu. Škoda, da so le-ti pravzaprav višek kakovosti igre. s 


pa prijetno zaguljena stopnja, ki vodi do njega in mehani- 
ko preklapljanja malce obrne na glavo. 

Prvi skozihod traja štiri urice, nakar se prične lovljenje 
časovnih rekordov in primerjanje le-teh z drugimi na sple- 
tnih lestvicah. Odprejo se tudi predrugačene, težje stop- 
nje, ob katerih zna trpeti tipkovnica, čeprav si zavoljo per- 
fektnega nadzora za neuspeh kriv sam. Tu se pokaže zo- 
prna plat, saj je nadaljevalnih točk dosti, življenj pa ne. Ko 
dekle trikrat podleže špicam, sovragom ali težkim blo- 
kom, mora od samega začetka nivoja. Saj najde kak do- 
daten srček, a taka arhaičnost bolj kot ne gre greni iz- 
kušnjo. Obenem kljub kratkosti pogrešaš kak prijem, ki bi 
dodatno razgibal dogajanje. 

Čeprav občasno stopi na živec, je špilčič večinoma v uži- 
tek, saj je osnovni igralni hakeljc domiseln, nadzor pa 
brezhiben. Risankasta podoba z nekaj različnimi lokacija- 
mi ni nič posebnega, je pa muzika kulska. Če se ti dese- 
tak na Steamu, wiiju U ali 3DSu za malce oskubljeno, a 
osredotočeno skakalščino brez balasta zdi preveč, boš 
pač počakal na neogibno znižanje. Nakar boš upal, da 
predelajo še dvojko, ki je na Nintendovih konzolah že 
izšla. 


S pomočjo vijoličastih blokov junakinja frči po nivojih. Tu je po- 
membna milimetrska natančnost, saj špice pomenijo takojšnjo smrt. 

Gontradiction 


Spot a Liar 


etek popoldne, mene pa kličejo s postaje. V an- 
P:.: vasici je v sumljivih okoliščinah preminila 

Kate Vine, obetavna študentka medicine. Lokal- 
ne oblasti incident pometejo pod preprogo kot samo- 
mor, saj je bila punca kronično depresivna alkoholi- 
čarka in so v njeni krvi našli sledi morfija. Temu nav- 
kljub ima komandir občutek, da nekaj smrdi. Na me- 
ni, detektivu Jenksu, je, da skozi interaktivno filmsko 
izkušnjo po poirotovsko pretresem vsa relevantna dej- 
stva in izvoham, kdo v resnici stoji za njeno smrtjo. 
Moje delo je dvodelno. Manjši zalogaj predstavlja pre- 
mikanje med lokacijami in iskanje dokaznega gradiva. 
Za to ne potrebujem ravno Šerlokovega uča, saj pred- 
mete največkrat pobašem potem, ko nekomu ne- 
spretno zdrsnejo iz rok. Včasih si s kakšnim poma- 
gam, recimo z najdeno svetilko prešnofljam klet. Ven- 
dar je teh avanturističnih priložnosti za prste ene roke. 
Nabirko nato kažem v pogovorih z lokalnim prebivalst- 
vom, ki se o njej občasno razgovori bolj, kot je zanj 
zdravo. Tu nastopi najpomembnejši del moje službe. 
Povzete izjave zaslišanih si vestno beležim v zvežčič in 
jih nato primerjam med sabo. Ko zapazim dve, ki si 
nasprotujeta, z uporabo protislovja podkurim osebi in 
jo pripravim do žgolenja. Podobno, kot je to njega dni 
počel Phoenix Wright. 
Pretirano udvorljivi vaščani dajejo vtis, da vedo več, 
kot so pripravljeni izdati. Organizacija Atlas pod krin- 
ko poslovnih tečajev organizira okultne seanse z mas- 
kami, kurjenjem lutk in avtohipnozo. Njen kolovodja 
pa se izkaže za vpletenega v izvenzakonsko afero, ki 
jo je Kate hotela razkrinkati. Število motivov se kopiči 
in ravno toliko kot z dialogi uspem razštrenati s pozor- 
nim opazovanjem mimike, ki se na trenutke zdi rahlo 
pretirana. Dodaten požirek viskija ob provokativnem 
vprašanju? Vročičen prepir, ki ga nepovabljen opazu- 
jem skozi kuhinjsko okno? Pronicljiv občutek za em- 
patijo je polovica detektivskega dela. 
Sicer obožujem svojo službo, a določene stvari me 
vseeno motijo. Četudi stikam po vrtnih lopah in malo- 
dane kradem predmete, se praktično nihče ne vpraša, 
kako sem prišel v posest njegove osebne lastnine. 
Takisto mi gre na živce nenehna hoja med koncema 
vasi in od ene do druge osebe, medtem ko se trudim z 


Ko pofočkaš nasprotujoči si izjavi, se Jenksu ust- 


nice razlezejo v porogljiv nasmešek. Sledi temač- 
na skrivnost, ki odpre nove pogovorne možnosti. 
Black 'Scrying' Mirror 


j have a black mirror himself | 
Used to read about blaci magšc and Satanic rituah 


Doesn'! believe in anyihing supernabzal now 


navzkrižnim povezovanjem dejstev. Se pa medtem 
dostikrat pripeti kaj nenavadnega, kar mi pomaga iz 
slepe ulice, ko me že ima, da bi odložil pipo in lupo. 
Če je aktualni in prav tako posneti Her Story bolj iz- 
kušnja, je Contradiction čistokrvna igra, primerna tudi 
za družno kravžljanje nevronov v dnevni sobi z joypa- 
dom v šapah. Z dobrim scenarijem, ki je kronan z ne- 
predvidljivim končnim preobratom, ob katerem pade 
čeljust. Ima sicer peščico pretežno formalnih hib. Ver- 
jetno največja je okoren vmesnik. Je pa cena 10 evrov 
za osem ur deduktivne zabave sila prijazna, kadriranje 
in kvaliteta posnetkov izvrstna, igralna izkušnja pa ta- 
ko intenzivna, da ob zastojih nemalokrat odideš na 
balkon, med kajenjem premlevaš izjave osumljencev 
in jih v mislih že besno roštiljaš. 
Trier si končno dokaže, da vsa tek- 
6) 0 movanja iz logike niso bila zaman. 


Baggycat 


ritoprask 2015 

Računalniki PCX - 3, 
za vsakega 
uporabnika... GO 


za vsako 
potrebo... 


ka 


d-— 


na voljo 


po vse 
Sloveniji! 


bu 4-4 


Računalnike PCX poganja Intel' 
Core družina procesorjev. 
Intel, Intel Logo, Intel Inside, Intel Core in Core Inside so 


zaščitene blagovne znamke podjetja Intel Corporation v 
ZDA in /ali drugih državah, 

GONVOY 


e dobivajo samo veliki naslovi posnemovalcev, 
N marveč tudi uspešne indiejanke. Tako se Con- 

voy očitno naslanja na razvpiti FTL (Joker 231, 
88), ki ga vmeša v nekoliko madmaxovski scenarij. 
Tvoja vesoljska ladja strmoglavi na puščavski planet, 
sličen puščavski Zemlji, in z vozakanjem naokoli mo- 
raš pridobiti rezervne dele, da se vrneš v vsemir. A se- 
veda ne bo šlo zlahka, saj bo treba vozila nadgrajeva- 
ti in jih popravljati, paziti na denar in gorivo ter šteti 
rebra več plemenom, ki rovarijo po planetu. 


Staromoden tekstoven zaslon se pojavi, ko moraš 
opraviti kako izbiro skozi dialog. Med slednjimi nale- 
tiš na varianto mečevalskih debat iz Monkey Islanda! 


Roguelike dogajanje, kar pomeni naključno nanizane 
dogodke in začenjanje od začetka po vsaki smrti, je 
tridelno. V ptičjem pogledu se furamo po stilizirani 
karti, pri čemer se lahko k enemu od naštetih ciljev 
ali bluzimo - najpogosteje počnemo kar oboje. Na 
zemljevidu naletimo na točke, kjer se nekaj pripeti, ali 
pa nas dogodek zaloti sam od sebe. Tedaj se kakor v 
FTLju izpišejo tekstovne opcije in od naših izbir je od- 
visno, kako se bo zagata iztekla. Lahko rešimo brez 
konflikta, če ugodimo frakciji, a to ume za sabo pote- 
gniti spor z drugo stranjo. No, Convoy se tu ne ustavi, 
saj se je moč tudi iz teh škripcev potegniti z dobrim 
pogajanjem ali celo zadovoljiti oba tabora. 

Krepitev ene vasi pomeni šibkost neke druge, pri 
čemer je treba paziti, da se določena ne ojača preveč, 
sicer znaš naleteti na težave. Predvsem v boju, ki 
predstavlja dobršen del igre. Tega so očitno navdihni- 
li pregoni v Mad Maxih. Po pustinji se neupravljivo fu- 
ra glavno vozilo, ki ga ščitijo manjša, mi pa v realnem 
času odrejamo premike in katero capinsko šajtrgo naj 
samodejno napadajo. Glavni tovornjak sodeluje z 
EMP-napadi in slično podporo. Elektromagnetni pulz 
je najbolj uporaben, ko se bliža kaka ovira, da omo- 
tični voznik trešči vanjo. 


V boju je Convoy akcijska strategija, v kateri zapove- 
duješ premikanje vozil okrog osrednjega vagna in 
kam naj streljajo. Saj kar deluje. 

Pretežni del časa Convoy deluje, a mu manjka globi- 
ne in daljnosežne zanimivosti, ki sta odlikovala FTL. 
Čeprav sčasoma naletimo na različne vrste sovražni- 
kov, kot so raketni kamioni in taki z metalci plame- 
nov, se obračuni začno kmalu ponavljati in vleči. Tu- 
di tekstovni dogodki se prehitro izčrpajo, v zameno za 
previdno igranje pa si deležen le dodatnih avtov in 
orožij, ki ne vplivajo kaj dosti na taktiko. Namesto da 
bi FTL nadgradili, so iz njega raje vzeli tečno nenadne 
skoke zahtevnosti oziroma instantne smrti, ob katerih 
te res pogreje. Avto v boju se recimo ne odzove na 
klik oziroma se zgodi kaj nepredvidenega, in ko ga iz- 
gubiš, je vseeno, če začneš od začetka. Zato Convoy 
za razkritje čarov terja veliko potrpežljivosti. Sneti 
Indietopia e 13 EUR 


PAPERBOUND 


razcvetu indieja smo dobili veliko iger, ki nas 
V hočejo vrniti v dobre stare čase. Ena takih je Pa- 

perbound, od strani gledana arenska borilščina 
za do štiri igralce naenkrat, ki se močno zgleduje po 
sorodni indie uspešnici Towerfall. Udejstvuješ se v šti- 
rih načinih: klasičnem deathmatchu, jemanju zasta- 
ve, preživetju in zanimivem kralju, kjer vsi lovijo ene- 
ga igralca. Vendar ni nobene kampanje, niti spletnega 
modusa. Tako si omejen na posamezne boje s fizično 
prisotnimi prijatelji ali obračunavanje s polsposobni- 
mi boti, ki jih odpravljaš z levo roko. 


Na sliki se vse skupaj zdi pregledno, toda v gibanju 
svojega junaka hitro izgubiš izpred oči. Sledita panič- 
no stiskanje vseh gumbov in upanje na najboljše. 


Ko si izbereš možička in areno, ti najprej pade v oči 
videz. Igra je narejena v slogu papirnih in kartonskih 
izrezkov, kar je sveže in lično. Sledi dober prvi vtis 
adrenalinskega, kaotično brzopetega mlatenja, ki ob- 
sega skakanje, udarce od blizu in strele od daleč. 
Borci se premikajo hitro, lepijo se na površine in za 
smrt zadostuje en sam zadetek. Tega je moč blokira- 
ti, vendar je treba to storiti v pravem trenutku. To ni 
lahko, zlasti ne vsled sunkovitega premikanja. Svoje 
pridoda še menjavanje gravitacije, posebnost Paper- 
bounda. Svojega striclja lahko namreč kadarkoli poš- 
lješ s tal na strop in obratno, kar pripomore k vse- 
splošni zmedi. 

Žal pa špilu manjka globine, ki jo odkriješ denimo v 
Super Smash Bros in še enem sorodniku, Samurai 
Gunnu. Arene so zaprte in brez prepadov ter ovir, kar 
dodobra zmanjša njihovo zanimivost. Bojevnički pa 
nimajo nobenih posebnih gibov in napadov, tako da 
je vseeno, katerega izbereš. Nizka cena 10 evrov na 
PCju ali playstationu 4 gor ali dol, vse skupaj je pre- 
malo zanimivo in preveč ohrno, da bi upravičilo stro- 
šek. Besko 

Dissident Logic e 10 EUR 


0 BLAUPUNKT 


Blaupunkt ni potrebno posebej 
predstaviti, saj je njegova prisotnost, 
skozi desetletja vedno znova potrjevala 
kakovost in tehnično inovativnost 
njegovih izdelkov. Ta se kaže tudi pri 
klimatskih napravah, saj z visoko 
kvaliteto in širitvijo razvojnih linij ciljajo 
na sam vrh. 


Blaupunkt Punto Azul 
3,5 kW hlajenje/gretje 
Energijski razred At/At. 
Vgrajen HEPA filter za izredno 
kakovost zraka v prostoru. 
Samostojno čiščenje. 


pure acoustics" 


Pure Acoustics je ameriška družba, ki 
je s svojim delovanjem začela pred 
dvajsetimi leti. Ponuja široko paleto 

avdio izdelkov, ki v zadnjem času 
vzbujajo pozornost tudi na širšem 
tržišču. 


KARAOKE PRENOSNI ZVOČNIK 
« Bluetooth povezava 
» Priložen žični in brezžični mikrofon 
» Aux vhod 
» Vhod za USB in SD kartico 
« Vgrajena polnilna baterija, ki omogoča 
10 ur neprekinjene zabave 


Uvoznik in zastopnik: 


jutrnan 


www.lutmanco.com 


MODRA ŠTEVILKA 


(Ce os0 38 03) 

RONIN 
w 


eprav je reč po slikah videti kot še ena od strani 

gledana starodavniška ploščada, gre v resnici za 

akcijsko strategijo. S sodobnim nindža moril- 
cem v čeladi se podaš v premočrten niz hiš in stolp- 
nic, kjer moraš priti do ključnih računalnikov in na 
podlagi minimalistične zgodbe o maščevanju po- 
končati krivce za svoje slabo počutje. Nato sklizneš 
na motorju, kar je lep poklon davnemu spectrumove- 
mu Saboteurju. A ta simpatičnost in čislanje garažnih 
avtorjev ne vpliva na to, da bi bil poljski Ronin na 
spodobni ravni. Idejno je močan in spočetka priv- 
lačen, nakar začno pomanjkljivosti najedati. 


Videti je, da je nindža gotof. A ko čas stoji, lahko ne- 
kaj stori, denimo se oprime police zgoraj desno ali iz- 
koristi z dobrim igranjem pridobljeno ekstra potezo. 


Dokler te sovražniki ne ugledajo, se premikaš žanrsko 
normalno. Torej tečeš, se kakor hi-tech ašašin oprije- 
maš zidov in skačeš. Nastane pa posebnost že pri 
slednjem tipskem gradniku. Namesto da bi stisnil 
gumb kot običajno, moraš z miško ali desno gobico 
na kontrolniku pomeriti v polnem krogu. Tedaj se do- 
gajanje ustavi in pokaže se trajektorija, kjer višina 
skoka pada z razdaljo in obratno. Tako veš, kje v pro- 
storu boš pristal - na tleh, zidu, stropu, zgornji polici, 
ob zunanji strani okna, pri dvigalu. 

Čas se ustavi tudi, ko te varnostniki opazijo. Takrat 
Ronin udejanji del velikega potenciala, saj je na vrsti 
taktičen, potezen boj. Vsakič, ko si na vrsti, lahko iz- 
vedeš dejanje: skočiš, udariš, vržeš meč, pričaraš 
dvojnika, s katerim zmedeš stražarje. A istočasno ne- 
kaj storijo tudi oni - najpogosteje ustrelijo. Če se te- 
daj, ko se hkrati izvedejo vsa dejanja, znajdeš v og- 
nju, si mrtev. Nasploh te takoj ubije vsaka krogla in 
okoljski hazard, na primer električne žice na zunanji 
strani zgradb. Je pa kul, da greš po crkotu od zadnje 
nadaljevalne točke, ki so postavljene dokaj dobro. Vi- 
di se, da je glavni avtor, nek Poljak, tudi sam igralec. 


Tiholazenje doseže višek v ogibanju osvetljenim pre- 
delom in ogibanju temu, da bi delal hrup z vpadi sko- 
zi steklene površine. Spil te stalno potiska v boj. 

Pri prvi sliki omenjeno dodatno potezo je moč izvesti 
v obliki specialke. Mednje spadajo daljinski izlet sab- 
lje v sovraga in začasno masovno onesposabljanje. 


A žal Roninu manjka fines in kompleksnosti. Real- 
nočasovno-potezni sistem je zanimiv, a kmalu posta- 
ne preveč omejen. Maščevalec ne zna nič drugega 
kot ubijati, situacije pa so sestavljene kot male puzle z 
eno samo rešitvijo. Namesto da bi mogel ugasniti 
luči, odstraniti steklo ali s šepetom premotiti stražar- 
ja, moraš storiti natanko tisto, kar je ustvarjalec pred- 
videl. Ko ugotoviš rešitev, si sicer vesel in ko tipček v 
pršcih krvi ugonablja zalego agentov ter občasnih sa- 
murajev, ti to dogaja. A moraš biti filigransko preci- 
zen in se ne zmeniti za elegantnejši pristop. Dejansko 
igraš s plašnicami na glavi. Pri tem ti sama igra dosti- 
krat povzroča neljube težave, ko nikakor ne moreš 
prav naciljati ali padeš skozi kako nevidno luknjo. 
Saj na kraju gre, če si potrpežljiv in vešč. Počasi na- 
bereš nadgradnje in nekateri trenutki so epski. Toda 
ne moreš si kaj, da se ne bi počutil kot podgana v la- 
birintu z enim samim izhodom. Nemara bo morebitna 
dvojka spretneje narejena, dotlej pa ti od sorodnih za- 
devščin bolj svetujem Mark of the Ninja. Sneti 
Devolver Digital e 13 EUR 


DEX 


ova češka neodvisnica s Kickstarterja je od stra- 
N ni gledana mešanica pretepanja in skakanja z 

močno kiberpankovsko noto. Postavljeni smo v 
vlogo modrolase dekline Dex, ki se ujame v zaroto or- 
ganizacije Complex. Ta drži v primežu futuristično 
metropolo Harbor Prime, razdeljeno na več okolišev - 
od gnilih stranskih ulic prek tipično rdeče obarvane 
kitajske četrti do prestižne soseske. V pomoč pri neli- 
nearnem raziskovanju je pregleden zemljevid, ki omo- 
goča skakanje iz ene soseske v drugo. Utrip mesta v 
lični risankasti grafiki je vrhunski in odlično odraža fi- 
lozofijo kiberpanka, saj na vsakem koraku okušaš 
tehnološko nadvlado in človeško bedo. 


Tale striček punci omogoči nadgraditve telesnih 
udov. Med splošno anestezijo pa njegove roke rade 
zatavajo ... Pacek! 


Harbor Prime je mesto velikih nasprotij. Večino časa 
preživiš v getih in smrdljivih ulicah, kjer pravico deli- 
jo lokalne tolpe in huligani. 


Dex se v begu pred rablji obrne na upokojenega he- 
kerja, ki ji naloži nadaljnje naloge. Z njimi se ubada- 
mo okoli dvajset ur - dečvina stalnica na poti do cilja 
kmalu postanejo klepetanje, raziskovanje, trgovanje, 
miniigre v obliki tradicionalnega kiberpankovskega 
hekerstva in seveda pretepanje ter strelski obračuni 
po zakotnih ulicah. Nekateri sovragi tehnologijo s pri- 
dom uporabljajo, drugi so strogo proti njej in terori- 
stično težijo sleherniku, ki se z njo preveč spogleduje. 
Faloti bolečino zadajo od blizu in z avtomatskim orož- 
jem najedajo z razdalje, medtem ko šefov igra ne po- 
zna. Umetna pamet je sicer primitivna, a so boji adre- 
nalinski, saj znajo nepridipravi udarce blokirati in 
uporabljati boleče specialke. Tudi Dex jih ima, med 
drugim spotika in zahrbtno onesposablja. Žal pa je 
premikanje na trenutke okorno in se taktika preveč- 
krat prelevi v manično skakanje in izvajanje prevalov 
v upanju na najboljše. Čeprav igra na prvo mesto po- 
stavlja boj od blizu, strelno orožje obstaja, vendar je 
zaradi premoči municija omejena. 

Za doseganje končnega spoznanja ni vse v tepežu in 
rešetanju, četudi sem cika dosti nadgraditvenih mož- 
nosti in kibernetskih okrepitev. Nemalo se pogovarja- 
mo, pri čemer je ponekod na voljo več poti za dose- 
ganje cilja. V nekem nočnem klubu na primer sre- 
čamo pevko, ki dobiva grozilna pisma zalezovalke, ta 
pa nam ponudi denar, če ji pomagamo pri kraji pev- 
kine lastnine. Lahko zaslužimo ali kupčijo odklonimo, 
kar botruje drugačnemu, mračnejšemu odvijanju klob- 
čiča. Avtorji nam na ta način večkrat dajo občutek 
moči odločanja o usodi likov. Z investiranjem točk v 
karizmo odpiramo prej skrite dialoge, ki so na trenut- 
ke ključni za dokončanje kvesta. 

Dex kazijo tudi nametan inventar, okoren vmesnik in 
skromno drevo sposobnosti. Vendar neodvisnica ima 
svoj čar. Avtorji so zadeli v polno na vizualnem po- 
dročju, kjer navdušijo detajli, ročno narisana ozadja 
ter celostno vzdušje kiberpankovskega mesta prihod- 
nosti. Dialogi so odlično govorjeni, ključni liki življenj- 
ski in zgodba solidna. Čeprav bi lahko zadevo po 
igralni plati še izpilili, ni slaba, sploh če imaš rad ki- 
berpank. Shadowed 

Dreadlocks e 20 EUR 


Kupovanje hitre hrane in medikamentov je nujno, saj ti 
obnovijo zdravje. V lekarnah ni vrst, ker špil ne pozna 
upokojencev. 

D4: DOB 


presms 


Donv ble 


1 V 


Dolgočasen dan. Diler dospe. Droga deluje dobro. 
dogaja. Dejmo densat! 


aponci niso znani po pustolovskih igrah. Če 
tole odbito zmes stripa, pritiskanja tipk po na- 
vodilih na zaslonu (GTE), stikanja po okolju 
in klepetanja sploh lahko označim za avantu- 
ro. Bolj gre za interaktiven anime, tokijsko varian- 
to Telltalovih izdelkov in Heavy Raina s še bolj lah- 
kotnim igralnim delom. Vendar D4 ni tako napre- 
den kot dotični, saj nima odločitev z daljnosežnim 
vplivom, cepljenja štorije in inventarja. Zaenkrat je 
na voljo prva sezona, sestavljena iz uvoda in dveh 
epizod, ki je na PC prišla z xboxa one. Tam je bil 
nadzor osredotočen na mahanje in dretje pred ki- 
nectom. Računalniško upravljanje seveda teče po- 
tom miši ali joypada, dasiravno znaš ob totalni 
usekanosti še vedno kričati in se zvirati. 


Japonsko-bostonska 
naveza 


Zgodbe iz Dežele vzhajajočega sonca rastejo iz likov 
in ne obratno, kar za D4 še kako drži. Fabula na prvi 
pogled deluje kompleksno, a kmalu postane jasno, 
da je le izgovor za spoznavanje raznih odbitežev. V 
središču je bivši bostonski privatni detektiv David s 
še kar pristnim narečjem. Pred dvema letoma so 
mu pred nosom umorili nosečo ženo in travmatična 
izkušnja mu je zradirala spomin. Vse, česar se 
spomni, so poslednje besede: "Poišči Dja." Srečo- 
ma je z izgubo spomina dobil supersposobnosti. 
Zdaj se ume s pomočjo ključnih predmetov vračati 
v preteklost, kjer lahko spremeni potek dogodkov. 
A časoplov ni tak kot v Life is Strange, kjer je previ- 
janje ure del mehanike igranja. Tu gre za bolj skrip- 
tan pristop. 


Uvod se odvije v stanovanju, ki hitro pokaže prismu- 
knjeno naravo igre. Vsakdanji okoliš pestrita bivši 
sodelavec, ki si v usta hkrati zatlači pet kosov pice 
in šest hot dogov, ter zblojeno mačje dekle. Punca 
mijavka, pleza po pohištvu in Davidu prodaja futer 
ter obleke. Oboje je vpeto v neobičajen sistem, v ka- 
terem vsaka poteza zlakotni, kredite za nakupe pa 
dobivamo z neobveznim stikanjem po pohištvu. To- 
da preden dobro osvojiš hecni pristop, pri katerem ti 
res ni kaj prida jasno, David skozi čas odpotuje na 
letalo, ki je med Bostonom in New Yorkom frčalo 
skozi cono somraka in se navezuje na umor. 

Avion postreže s še večjimi bizarnostmi. Tu sreča- 
mo kriminalca v spremstvu nasikanega agenta, 


simpatično stevardeso, ki nekaj prikriva, usekane- 
ga modnega oblikovalca, ki potuje s svojo lutko, 
srh vzbujajočega dohtarja in še marsikoga. Pogovo- 
ri z njimi so totalno čudaški in ko David med kram- 
ljanjem opazuje vsakdanje podrobnosti, kot so se- 
kretna dila in šal okoli potnikovega vratu, še vedno 
nimaš pojma, kaj imajo te reči opraviti z umorom. 
Je pa vsakemu drugemu ime na črko D, kar ga na- 
pravi za osumljenca. Za nameček je vpletena nova 
droga, ki uporabnike spreminja v polbogove, ki na- 
to umrejo v blazno sumljivih okoliščinah. 


Malo igre, dosti kruha 


Igranje je 'kinectičnemu' izvirniku primerno okleš- 
čeno in poenostavljeno. Junaka kljub trirazsežni 
okolici iz pogleda od zadaj z miško pošiljaš po vna- 
prej določenih zaslonih, kjer se lahko vrti okoli, na- 
giba, preučuje in krade hrano. Vse počneš s prepro- 
stimi GTEji: vrata odpreš s premikom miši oziroma 
gobice, kakšno bolj 'akcijsko' dejanje izvedeš z za- 
porednima pritiskoma in slično. Vsake toliko se tudi 
spektakularno stepeš. Početja in opazovanja je ne- 
malo, od tresenja fikusa v tri dni do listanja revij, in 
večinoma ni povezano s pripovedjo. Zdaj so na spo- 
redu hokejske zanimivosti, naslednji trenutek izveš, 
kako delujejo možgani. Tak pristop je imel tudi 
Heavy Rain, kjer je bilo čuda robnih opravil. A tam 
je to odlično gradilo vzdušje, tu pa zaradi obče od- 
klonskosti nima tolikšne veljave. Še največ odneseš 
od iskanja pisem, ki jih je pokojna žena skrila po 
stanovanju, s čimer odkriješ vsaj nekaj zgodbenega 
ozadja. 


Prvi stik in videz s tehniko cel shading spomnita na Telltalove avanture. Toda za fa- 
sado se skriva drugačen, bolj zaprdgin manj privlačen špil, ki gotovo ni za vsakogar. 


a 
i k 


Dialogi so, a z njimi ne vplivaš na dogajanje. Štorija se tako 
ali tako ne veji, tako da jih pač odposlušaš in greš svojo pot. 

Poudarek je na odštekanih likih, med katerimi 
je tale Modni oblikovaleeski je seveda na drogi. 


Slično utirjeno je početje. Pač poklikaš vse vroče 
točke, ki jih razkrije Davidov supervid, nakar se do- 
gajanje premočrtno premakne naprej. Zgodba se ne 
veji, vplivov ni in čeravno se ti ne mudi, do nadalje- 
vankastega konca prispeš v petih uricah z občut- 
kom, da si dosegel in odkril bore malo. Zapomnlji- 
vih in odpuljenih likov je dosti, a za večino se ti niti 
sanja ne, kakšno vlogo imajo. Dvometrski dohtar 
denimo junaku zapre pot, pri čemer srhljivo drgne 
nožek ob vilico, gleda postrani in govori ugankasto 
ter s hitrostjo petih besed na minuto. Nakar se stlači 
v jašek in iz njega moli glavo, David pa flegmatično 
odkoraka naprej, kot da se ni pripetilo nič nenavad- 
nega. To je le eden od mnogih naključno nanizanih 
dogodkov, ob katerih se čudiš norim tokijskim go- 
bicam. 


Olivia Jones 


t Mm. 
Takole so videti Davidove 
čen predmet ali osebo. Precej nepomembne so. 


ii "Mm 


Klobčič mračnih sanj 

D4 je čudaška izkušnja, ki resda sodi v spočetka 
omenjeno zvrst interaktivnih igrofilmov, a jo bo ce- 
nil malokdo. V prvi vrsti najbrž japanofili, ki za na- 
meček čislajo filme Davida Lyncha. Vsekakor špil 
ni privzet za navdušence nad izdelki skupinic Tellta- 
le, Guantic Dream in Dontnod (Life is Strange), 
čeprav bi ob morebitni drugačni vsebini bil. Večina 
se bo ob bombardiranju z nekam neosmisljeno čud- 
nostjo praskala po glavi, nakar na živec stopi še zo- 
prno odprt konec. 

Že res, da je tak zanimiv eksperiment vsled drugač- 
nosti kul poskusiti. A za 15 evrov, kolikor zanj ho- 
čejo na Steamu, bi želel, da bi prva sezona vsaj dob- 
ro raztegnila rdečo nit. Tako pa na toboganu nena- 
vadnosti le niza vprašanja in karakterje, se zapleta v 
nedogled ter junaka ne pripelje nič bliže morilcu. 
Ker je prihodnost serije negotova, niti ne vemo, če 
se bo imela priložnost osredotočiti in ponuditi kak 
odgovor. 

<Rač2 TI TIEIDI JE, DI SI SE VEDNO 939€» O prejmi vsakega 
pa 15. v mesecu 

še toplega Jokerja 

v domač nabiralnik 

in prihrani 


20 odstotkov! 


Nov natočnik 
dobi eno od teh 
pisanih daril po 
lastni izbiri! 


knjiga Tolkienov svet 


| | 


simulacija 
Batmana za PS3 


simulacija poklicnega 
morilca za PS3 


zgodovinska strategija 


z vključenim barbarskim 
dodatkom Rome Total 
War Gold Bditi 
prvi del pustolovščin ar on 
Lego Harry Potter 
knjiga 
Krajša zgodovina časa Years 1-4 
Naročilnico in vse podrobne informacije najdeš na s 


Med tomesečnimi novimi naročniki bom izžrebali 
pravega moškega, ki bo z žavbami znamke Nivea 
posihmal še bolj zal. 


Snecnihjulijski 


maspajemec ga 


s Ulo Beeg 


Za nagrado prejme komplet Nivea. 


95 


/ogressor opozori na del servisa Steam, kise muizaradi nevednosti ali stra- 
hu mnogi izogibajo, četudi pomeni eno prelomnih zmogljivosti v igranju na 
PCju. Na tržnico doma narejenih igralnih dodatkov Steam Workshop. 


ua onudba modifikacij ali modov je ena od 
prednosti igranja na računalniku. Naj gre 
za pomanjkljivo oblečene like v Falloutu 3 
ali popolno preobrazbo, ki iz Crysisa na- 
4 pravi Mechwarriorja - včasih se z modi za- 
bavaš bistveno dlje, kot si se z osnovnim špilom. A 
dodajanje tovrstnih skupkov kode zahteva preda- 
nost, saj jih je običajno treba namestiti ročno. Obe- 
nem zna tako spremenjena igra protestirati in terja- 
ti ponovno inštalacijo. Če gre za večigralske naslo- 
ve, trčiš še ob nekompatibilnosti z drugimi igralci. 
Spominjam se, kako smo že v Guaku 2 mukotrpno 
študirali, kaj je treba imeti naloženo, da se prihef- 
taš na želen strežnik. Danes ni nič drugače. 
Steam Workshop te zagate omili. Gre za ločeno 
okolje v okviru Pare, kjer mod najdeš in naložiš z 
nekaj kliki, brez ubadanja s tehničnimi podrobnost- 
mi. Razvoja v smislu programiranja in risanja je tam 
malo, zato je ime 'delavnica' kanček neposrečeno. 
Bolj gre za štacuno na vhodu v manufakturo. Na to 
zbirališče zanesenjaki dovažajo doma sklamfano 
vsebino, nakar jo igralci uvozijo in uporabljajo. Pri 
tem edino poslanstvo Workshopa ni zgolj v kadi 
za lažjo distribucijo, marveč na tej stojnici domači 
ustvarjalci v nekaterih igrah lahko dobro služijo, ce- 
lo na desettisoče evrov. Tudi Slovenci! 


Mojster pokrivalo na 
ogled postavi 


Vse se je pričelo s pisano spletno streljanko Team 
Fortress 2. Leta 2007 je za običajno plačilo izšla v 
okviru komplacije Half-Life 2: The Orange Box, na- 
kar je doživela nesluteno preobrazbo. Ventili so 


začeli eksperimentirati s puškami in ... klobuki. Do- 
dali so jih kot kozmetiko za nakup, naključen izplen 
in surovino za sestavljanje nadaljnjih predmetov. 


V Doto 2 vgrajena trgovina je tipičen F2P-bazar. 
Naphana je s kožicami, ki privzeta bitjeca preobra- 
zijo v opaznejše nafrfuljene pojave, dočim na igro 

ne vplivajo. Cene znašajo nekaj evrov za kos. 


Igralci so cilindre in lasulje pograbili in studio je po- 
treboval vse več nove vsebine. Padla je genialna 
ideja, da bodo zanjo uporabili kar navdušence z 
oblikovalsko žilico in znanjem modeliranja. Najbolj- 
še ideje pa bodo sprejeli in jih pošteno poplačali. V 
štirih letih je vzbrstel tako velik trg s tem predme- 
tovjem, da so lahko junija 2011 Team Fortress 2 po 
vzoru azijskih streljank ponudili zastonj kot naslov 
free to play. Nato so v manj kot letu dni prihodke 
povečali še za dvanajstkrat! 

Tehnična hrbtenica za sprejemanje predlogov mo- 
derjev je oktobra tistega leta naposled dobila prenov- 
ljen spletni portal z imenom Steam Workshop. S 
TF2 se je razširila na Counter Strike: Global Offensi- 

ve in Doto 2, koder garažni oblikovalci izdelujejo 
pozlačene kalašnikovke in leteče kurirske krastače. 
Hkrati je Delavnica sprejela zunanje, ne-ventilarske 
naslove, a s pomembnim razločkom. Pri trojici Val- 
vovih iger je vsebina v tako imenovanem 'Curated 
Workshopu' namenjena le preizkušanju. Igralci klo- 
buke, kožice in slično ocenijo, studio pa izbere naj- 
boljše in jih uradno vključi v igre, kjer so zatem do- 
segljivi v plačljivi štacunci. Pri preostalih naslovih je 
Workshop kraj za hitro brezplačno distribucijo mo- 
difikacij. Ustvarjalci tamkaj ne morejo služiti, mar- 
več le ponudijo mode na ogled. 

Lanskega maja je številka s Steam Workshopom 
podprtih naslovov presegla sto. Med njimi danes 
najdeš tako težkokategornike Total War: Rome 2 in 
Arma 3 kot zajebantski Goat Simulator in številne 


ER 


Večina kožic bojevnikov ne spremeni v klovne, 
marveč so bolj zadržane. Valvove igre poznajo več 


kozmetičnih odložišč na telesih kot sorodne. Še 
vedno ena najgenialnejših ventilarskih zamisli. 


avgust 2015 


neodvisnice. Množina kart, orožij, popolnih predelav 
in ostalega je tedaj presegla milijon. Še en podatek 
iz lanske statistike: modifikacije si je nasnelo dva- 
najst milijonov uporabnikov Steama. Ker vemo, da 
je njihova celokupna številka v začetku letošnjega 
leta zrasla na 125.000.000, lahko približno oceni- 
mo, da Workshop uporablja desetina vseh Poparjen- 
cev. To relativno gledano ni veliko, saj pomeni, da 
devetdeset odstotkov igralcev ne mara za naknadno 
maličenje svojih iger. Toda absolutna cifra je visoka. 


Utice iz bankovcev 


Tako Valve kot tisti, ki so z razvojem za Delavnico 
zaslužili, so glede zneskov skrivnostni. Januarja so 
iz firme sporočili, da so od začetkov Workshopa do 
tedaj tisoč petsto oblikovalcem skupno izplačali 57 
milijonov dolarjev. Prejemki se od osebe do osebe 
močno razlikujejo, saj so odvisni od uspešnosti pro- 
daje njihovih umotvorov. Potrjeno je najmanjši zas- 
lužek znašal čez 250 dolarjev, dočim je rekorder 
prejel dobrega pol milijona. 

Eden redkih, ki je razkril številke, je Britanec Will 
'Ruskeydoo' Segerman. Nekaj dodatkičev za strel- 
skega hrusta Heavyja v Team Fortress 2, med dru- 
gim medvedje šape in indijanska oprava, mu je na- 
vrglo skupno 88.000 $. Pomemben podatek je, da 
gre razvijalcu četrtina vsote, ki jo igralci pljunejo za 
izdelke v trgovinicah. To pomeni, da so nabijalci 
Team Fortressa 2 za nekaj kožic zapravili 352.000 
dolarjev! Naenkrat se tisti 'free' v F2P sliši hu- 

do smešno. 

Edini potrjeni Slovenec na tem spisku 
je Jan 'Yanzl' Gortnar, avtor pred- 
jamske karte za Counter-Strike, ki 
smo jo predstavili lani avgusta v 
Jokerju 253. Tudi on natančnega za- 
služka ne razkrije - pravi, da je v rangu 
štirih ničel za enico. Udejstvovanje na 
tržnici uspešno nadaljuje, saj je imel 
prste vmes pri dveh kartah, Resort in 
Zoo, ki sta prišli v zadnjo od kartičnih 
razširitev za CS. Ob tem poreče, da no- 
vinci vse teže prodrejo v Workshop, saj se 
Valve zadnje čase zanaša na preverje- 
ne kadre. Nekateri se zato za 
promocijo svojih stvaritev v 
Doti 2 povezujejo s profesio- 


o 


Mechwarrior: Living Legends je robotska preobra- 
zba Crysisa. Takšnim modom pravimo popolne 
predelave (total conversion). Na Workshopu jih je 
zaenkrat manj kot drugih, kozmetičnih preoblek. 


nalnimi tekmovalnimi ekipami. Nove priložnosti 
bržda ležijo v širitvi zaslužkarstva na druge igre. 
Pred kratkim sta kuratorje za svoj del tržnice, ki od- 
birajo predmete za evrsko prodajo, dobila Chivalry 
in Dungeon Defenders. 
Niso pa vsi tako navdušeni nad Steamovim bolšja- 
kom. Bolj ko greš proti ambiciznejšim modifikaci- 
jam, večji so pomisleki. Da lahko platforma nemo- 
teno deluje, se morajo snovalci vsebine zaenkrat 
pokoravati nekaterim togim zapovedim, pred- 
vsem glede vrst in velikosti datotek. To gre 
navzkriž s svobodnjaško naravo moderske 
skupnosti. Poleg tega zna biti Valve prislo- 
vično počasen pri moderiranju, zato 'izposoja' 
vsebine dolgo ostane nekaznovana. Celo resni 
razvijalci se pridušajo, da so morali po od- 
kritem hrošču v svojem plačljivem produk- 
tu čakati mesece, preden se je podjetje zga- 
nilo in zadevo v igri posodobilo. In pa, heh, 
s piratskimi inačicami igre se Workshop se- 
veda ne mara. Spričo tega ima- 
jo naslovi z najbolj obsežnimi 
garažnimi množicami, kot 
je Skyrim, lastne centre, 
večje od Workshopa, 
na primer Nexus. 


Kdor je Team Fortress 2 nazadnje povohal okrog originalnega izida pred osmimi leti, bo pobuljil, če se bo 
vanj vrnil danes. Krepnjeni nasprotniki puščajo za seboj kose orožij in oblačil, da si lahko naslednjo igro 
nadeneš denimo pruski šlem. Ker so bili prvi tovrstni artikli naglavni, se jih je oprijel naziv 'klobuki' (hats). 


ritoprask 2015 B/ 


Linksys", vodilno podjetje v 
omrežnih rešitvah za dom in mala ter 
srednje velika podjetja, je oznanil 
prodajo več kot 
100 milijonov 

žičnih in brezžičnih usmerjevalnikov 
po vsem svetu. Linksys je prvič 
predstavil svoje domače rešitve 
decembra 1999, ko je na trg lansiral 
prvi usmerjevalnik za splošno rabo 
EtherFast Broadband Cable/DSL s 4- 
portnim stikalom - BEFSR41. Ta 
usmerjevalnik je postavil temelje 
vzpostavitve interneta v domovih 
potrošnikov. Danes, 16 let 
kasneje in z več kot 60 
različnim ii 
usmerjevalniki, ki 
povezujejo stotine milijonov ljudi in 
naprav z internetom, je Linksys 
dosegel mejnik, ki ga je pred tem 
uspelo doseči le malo izdelkom. 


Poiščite svoj izdelek Linksys pri 


svojem odličnem prodajalcu, 


kjerkoli v Sloveniji! 


Distribucija: Avtera d.o.o, www.avtera.si 


KJE NAJDEM DELAVNICO 


Posamezna igra mora biti posebej prirejena za 
Workshop. Takih je šele poldruga stotnija. Če 
je, boš razdelek Workshop našel v njenem Co- 
mmunity Hubu. Tam se razgledaš po ponudbi 
in ko najdeš zanimivo, se nanjo naročiš (sub- 
seribe). To je pomembna podrobnost bazarja — 
moda ne pretočiš le enkrat, marveč se ti samo- 
dejno posodablja skozi Steam na enak način 
kot igra sama. Tečnosti znajo nastopiti, ko se 
želiš moda rešiti, kajti tu Steam ni tako odločen 
in v veliki meri prepušča avtorjem igre, kako 
odstranitev uredijo. Pri nekaterih je postopek 
gladek, pri drugih moraš kukati v drobovje 
med datoteke in jih brisati ročno. 

JEST Bi TUDI BOGATE 


Počasi. Steamova delavniška tržnica je še ved- 
no namenjena razpečevanju izdelkov in na njej 
se NE boš naučil modeliranja ali programira- 
nja. To moraš početi zunaj nje. Vedi, da velika 
večina tistih, ki so na Workshopu uspeli, priha- 
ja iz vrst študentov grafičnega oblikovanja in 
podobnih izobraževalnih smeri, tudi Jan. Taki s 
tem niso začeli zaradi zaslužka, marveč iz nav- 
dušenja. Zato Workshop ni priložnost za hiter 
zaslužek nažigalcev, marveč dobra vaja za tiste, 
ki vstopajo v tak posel. Če si že ročen z virtual- 
no kelo, pa le zavihaj rokave. 

Dobiti boš moral tudi občutek za to, kaj je Val- 
vovim kuratorjem všeč. Predmeti morajo biti 
slogovno v sozvočju z obstoječo vsebino iger. 
Dostikrat piljenje izdelkov v sodelovanju mo- 
derja z Valvom traja še dolge mesece. Tisti, ki 
jim dejansko uspe, nimajo bistvenih proble- 
mov s prejemanjem novcev. Valve jih nakazuje 
neposredno na bančni račun prek servisa 
WorldPay. Ker imata ZDA in Slovenija sklenjen 
sporazum o obdavčevanju takšnih denarnih 
nakazil, so davki urejeni. 

Divide et Impera je eden proslavljenih modov za Total War: Rome 2, ki spremeni tako kampanjo kot boj. 
Hkrati pa izpostavi togost Workshopa, saj ga moraš zaradi njegovih omejitev prenesti v šestih delih. 


Glasna druščina 


A čeprav ameriško podjetje včasih daje vtis, da ne 
ve natančno, kam hoče, se Parin bazar vztrajno raz- 
vija. Na noge recimo postavljajo sistem denarnega 
nagrajevanja snovalcev orodij, kot je okolje za mo- 
deliranje Blender, in vodnikov zanje. Ta so na tržnici 
še slabo zastopana, saj je to prvinsko prostor za 
končne kreacije in ne postopke njihove izdelave, 
zaradi česar so orodja izvzeta iz prej opisanih bajnih 
zaslužkov. Valve upa, da se to spremeni. Poleg ko- 
de za igre želijo gor spraviti tudi spremljevalno vse- 
bino, kot so na primer stripi. 

Odmevnejši je bil poskus širjenja prodaje za prave 
novce na vse mode, ki so ga aprila uprizorili v Sky- 
rimu. Valve je tedaj avtorjem na celotnem odseku 
Bethesdine igre nenadoma dovolil, da sami določijo 
morebitno ceno za svojo modifikacijo. Približno pet 
in pol sekunde je trajalo, da se je vse skupaj izrodi- 
lo v fiasko, ki bo še dolgo odmeval. Ko se je namreč 
vpletel pravi denar, se je združba kleparjev doda- 
tkov sesula sama vase. Jasno - skupnost temelji na 
prijateljski izmenjavi idej in vsebine, zatorej so mno- 
gi avtomatsko postali tatovi, ker so uporabljali tuje 
teksture, modele in zvoke. Hkrati so se igralci zbali, 
da bodo moderji delali le še za plačnike, zastonjkar- 
ji pa bodo potegnili kratko. Iz vseh smeri so se usu- 
li protesti in Gabe je moral poslušati zelo nelepe be- 


sede na svoj račun. Po štirih dneh so eksperiment 
ukinili. Zaenkrat ostaja dvojni režim, kjer na eni 
strani najdeš zastonj mode in na drugi dodatke, ki 
jih kuratorji skrbno odberejo za peščico izbranih na- 
slovov. A Valve pravi, da nad načrti za plačljive mo- 
difikacije še ni obupal in da bo poskus ponovil s ka- 
ko igro, ki ni tako velika kot Skyrim. 

No, Gabe in druščina bi morali biti nad protestom v 
resnici navdušeni. Pokazal je, da je Workshopova 
skupnost - tako razvijalcev kot odjemalcev - moč- 
na in zna povzdigniti glas. To pomeni, da PC-igral- 
stva ne tvorijo le tisti, ki miši drgnejo za streljanje 
teroristov, marveč tudi oni, ki jih gnetejo za obliko- 
vanje terorističnih klobukov. 


Odmev kladiva 


Steam Workshop je torej pod črto poskus centrali- 
zacije težko otipljivega področja modifikacij, da bi 
postalo privlačno za igralce brez zadostnega znanja 
za njihovo iskanje vsepovsod in ročno nameščanje. 
Čeprav Valvu to še ni čisto uspelo, je z Delavnico 
področju vseeno nadel prepoznavnejši obraz. Večje- 
ga, kot mu ga je dotlej najvplivnejši moderski por- 
tal, Mod Database, dasi slednji ni izgubil na veljavi. 
In takšnega, ki je z zajetnimi številkami o prodaji ter 
zaslužkih mamljiv za vsakogar, ki se zna gibati po 
3DS Maxu ali Mayi. Namig, namig. 


Srednjeveška sekljalka Chivalry je član ta hip še majhne gruče naslovov, pri katerih Workshop vsebuje tako 
običajne modifikacije kot predloge za uradno vsebino. Ta model se bo verjetno širil med nalinijskimi igrami, 
S čimer se jim podaljša aktualnost. To je nujno, če želiš plačevati kuratorje, da se prebijajo skozi ves šodr. 

Z APSRASSI 


jo sTnajij 


se želi razširiti in obogatiti. 
Zato vabi k STALNEMU sodelovanju! 
Zahtevamo veliko, plačamo nebajno, a redno. 


Če obkljukaš vse postavke na desni in niti ene na levi, 
se lepopisno pofočkaj na 


Koga NE nucamo: Koga potrebujemo: 

repusti Nintendu, da moderno večig- 

ralsko streljanko otrebi do najbolj bist- 

venih gradnikov, jih premeče in odene 

v privlačno barvito podobo. S čimer 
ne ustvari le svoje prve novosti (svežega IPja, 
kot se reče v branži) zadnjih petnajstih let, 
temveč rešetalko, ki je enako privlačna za za- 
četnike, otroke in družine kot zagrete igralce 
ter izkušene streljače, ki se še niso izgubili v 
vojaško-teroristični štimungi Call of Dutyja. To 
je Splatoon, Mario Kart strelskih špilov. 


Umivajo naj se le 
umazanci 


Na enak način kakor legendarna arkadna dir- 
kačina Splatoon za wii U sledi načelu 'takoj 
dojemljivo, težko mojstrovano'. V večigralskih 
internetnih bitkah, ki so srž špila, se na dokaj 
majhnih nivojih iz tretje osebe spopadeta ekipi 
s po štirimi risankastimi, ljudem podobnimi 
hecneži Inklingi. Ti nosijo različna orožja, ki jih 
veže to, da namesto svinca bljuvajo barvo. S 
špricljaji slednje je moč tako zavdati pripadni- 
kom sovražne ekipe kot barvati tla in zidove. 

Po eni strani je malanje bistveno zato, ker v 
osrednjem načinu turf war zmagovalca odloči 
količina pobarvanega območja oziroma ključ- 
nih predelov. A to še ni vse. Z lastno barvo 
obrizgane površine omogočajo hitrejše premi- 
kanje, saj se lahko tam spremeniš v sipo. 
(Splatoon je igra japonskega porekla in tam so 

'. Splatoon je prisrčna, kičasto barvita tretjeosebna streljanka za Nintendov 
wii U, ki se najbolje počuti na internetu v ekipnih obračunih štiri na štiri. 

"Že kot otrok sem bil zmeraj 
usran!" si Map dp nn Va 


intimno povezani z morjem. Metaforika!) Na ta 
način je moč tudi plezati po zidovih, kar dru- 
gače ne gre. Obenem tvoja barva ovira nas- 
protnike, saj tam ne morejo biti ne spremenje- 
ni v sipo, ne hitro hoditi, ne učinkovito poska- 
kovati. In še zadnji plus čofotanja: polniš si za- 
logo jupola za streljanje, ki ga hitro zmanjkuje. 


wii wiU OO Nintendo 


"um "m 4. 

Adijo, prosti čas 

Tako torej barvaš tla, da omogočiš hiter pre- 
hod svojim, zaviraš neprijatelje in tlakuješ pot 
do zmage, ter streljaš sovražničke, da jih 
pošiljaš nazaj na rojstno mesto na skrajnem 
koncu zemljevida. S tem jim jemlješ voljo in 
dragocene sekunde, saj je čas krepko omejen. 
Če ekipa zmaga, si deležen izkušenj, ki ti 
višajo stopnjo, in denarcev. Z njimi kupiš nova 
orožja in oblačila, ki lik spremenijo kozme- 
tično in nekoliko izboljšajo sposobnosti, na 
primer te bolje zaščitijo ali ti pohitrijo čmoka- 
nje po barvi. 

To je pravzaprav vse, kar moraš vedeti, da se s 
Splatoonom zabavaš, naj si star šestdeset, 
šestnajst ali šest. Nekje pri slednji starosti se 
začne učinkovito ravnanje z likom, saj drugače 
kot z gamepadom ni moč igrati. Zadevica terja 
nekaj privajanja, celo če si vajen mahalnega 


Nekatere zna vznejevoljiti način rotiranja kart, ki na vsake štiri ure - 
ponudi dve, na katerih se nato udejstvujejo vsi. Mene ni motilo. 


Na karti, ki jo tvori sredi neba obešeno stopnišče, so še bolj kot 
drugod pomembne skakalne veščine. Najboljše skačeš kot sipa. 


nadzora in drugače sposoben ter izkušen igralec, saj meriš s fizič- 
nim premikanjem igratorja. Predvsem gor in dol, ni pa se ti treba 
sukati na stolu, saj kamero levo in desno sučeš z desno gobico. 
Občutek je za tradicionalne miškarje in joypadovce sprva čuden, a 
če vložiš nekaj truda in dela, postanejo ciljanje, skakanje in ostali 
elementi kmalu docela precizni ter intuitivni. Do tu ni težko priti, 
saj je igranje fantastično zabavno in poseduje tisti znani klic nav- 
lečenosti na digitalno drogo, ki te ob dveh zjutraj, pred odhodom 
na šiht ali kadarkoli, ko imaš čas, potiska k 'samo še eni rundi". 


Tako je zato, ker so Nintendovi senseiji v razdelku EAD2, kjer je 
nastal tudi Wii Sports, natanko doumeli, kaj je tisto, kar v veliki 
meri poganja tekmovalno spletno rešetanje. To je užitek pri adre- 
nalinskem, na majhen prostor zbitem odstranjevanju sovražnikov 
in zasedanju ozemlja, kar je zapečeno v moške gene. Dotično priv- 
lačnost pa so znali križati z otroško, verjetno nikdar pozabljeno za- 
ljubljenostjo v packanje, ki so nam ga starši stalno preprečevali. Ni 
čudno, da moj štiriletnik s takim veseljem prisostvuje tem pleskar- 
skim obračunom - končno kraj, kjer se da neovirano svinjati! 

Ta ideja je kljub ohlapni povezanosti z Jet Set Radiem in podobni- 
mi naslovi zelo inovativna in tovrstnega strelskega naslova dejan- 
sko še nisem igral. V prislovično zasičeni, s terorizmom in junaki 
preplavljeni zvrsti je to velika pohvala. Splatoon je dejansko nekaj 
čisto drugačnega, obdarjen s takoj prepoznavnim, rahlo deformira- 
nim slogom, nalezljivo popglasbo in ne samo litri, temveč hektoli- 
tri, ne samo hoboki, marveč cisternami barve, ki brizga od vsepo- 
vsod. V primerjavi z zamorjenimi paletami militarističnih šuterjev 
to igro kar razganja od življenja, smrti Črnivcev pa so vse prej kot 
travmatične. Kot Team Fortress 2, le da še za stopnjo bolj benigno 
in očarljivo, saj je po zidovih razmazana rdečina naposled ke- 
mična, ne biološka. 


Molk je bron 


Je že res, da se Splatoon ne more povsem enakovredno spopasti z 
Battlefieldom 4 oziroma Advanced Warfarom. (Ali kateri je že naj- 
novejši CoD, vedno pozabim :).) Za kaj takega mu manjka količine 
in fičrov, kot se reče. Modus je pravzaprav le en, omenjeni turf war, 

in zaloga osmih prizorišč je zaradi njihove precejšnje majhnosti ne- 
koliko preveč ohrna, da bi bil čisto zadovoljen. V Splatoonu pač ni 
vozil, ki bi povsem spremenila pristop. Takisto ni podprto glaso- 
vno komuniciranje, kar je trn v peti tistim, ki bi se radi normalno 
sporazumevali s člani ekipe. Samodejni iskalnik sotrpinov, ki je 
edini način za povezovanje z naključneži, pa v ekipe redno vtika 
ljudi vseh mogočih stopenj in moštev ne uravnoteža zares dobro. 
A dejansko so to vsi objektivni očitki, ki sem jih sposoben izpljuni- 
ti v Splatoonovo smer. So na mestu, a ne tako pereči, kot se sliši. 
Glasovno komunikacijo si bodo predani teamsterji omislili prek 
računalnika in če sem pošten, niti ni zares potrebna, saj so karte 
majhne in je kmalu vsakomur jasno, kaj mora početi. Izkristalizira 
se nekaj idealnih taktik, h katerim vsi stremijo, prilagajanju situaci- 
ji pa briljantno rabi dotikabilni zaslonček wiiUjevega gamepada, ki 
je mnogo boljši 'second sereen', kot ga je znal kadarkoli udejanjiti 
Battlefield. Ne le, da si z nekaj pritiski takoj v štacuni z robo ali 
iskalniku bitk, marveč je zadeva izredno uporabna med bojeva- 
njem. En vidik je zemljevid, na kateri vidiš pobarvanost območja in 
premike tovarišev. Drugi pa to, da se jim s tapkom na njihove 
sličice z izletom po luftu pridružiš, da se akcija ne ustavlja. Da ne 
omenjam nalezljive osembitne igričke s skakalno sipo, s katero se 
kratkočasiš med čakanjem na vstop v boj. 


Vedno daljša epoleta 


Seznam Splatoonovih skritih odlik se tu ne zaključi. Drži, da osem 
kart ni fantastična cifra, po drugi strani pa med njimi ni niti ene sla- 
be. Nasprotno, več je pravih dizajnerskih biserov in vse so izjemno 
raznolike. Od rolkarskega parka, polnega ramp, ki so kot nalašč za 
prežanje na mimotekoče, prek skupka ozkih brvi sredi neba do 
okrogle arene, kjer si je na višjih prehodih zaradi rešetkastih tal ne- 
mogoče polniti barvo, zato se za osrednjo platformo odvija še srdi- 
tejši boj. 

Prav tako so zelo zanimiva številna orožja, med katerimi niti eno ne 
nudi odločilne prednosti. Inačice pljuvalk, ki nesejo na daljavo, so 
švoh od blizu, rolerji, ki pokrijejo veliko količino tal, so efektivni le 
ob stiku teles, mitraljeze je treba sproti polniti, bazuke so počasne. 
Takisto so raznolike alternativne sposobnosti, ki jih nudijo krepel- 
ca, od udara barve z nebes (airstrike!) prek zaščitne barvne zavese 
do levitve v krakena, ki veselo plava naokoli in uničuje tiste, ki jim 
ne uspe zbežati. V interesu zakoličene uravnoteženosti pa teh 'per- 
kov' ni moč po mili volji mešati in pripisovati različnim orožjem. 
Svoje dodajo še dobrote, ki jih prispevajo oblačila, zlasti ob razvo- 
ju v višenivojske inačice za krepke solde. 

Vse to pripomore k presenetljivi količini taktike in ekipne strategi- 
je. Oboje je sicer bolj temeljne sorte v slogu nadzora nad ozkimi 
grli in skupinskih pluženj v nasprotnikov teritorij. A deluje in je za- 
bavno, tako v nerangiranih kot rangiranih tekmah. Do slednjih pri- 
deš šele z desetim nivojem, kar pomeni kar nekaj ur uvajanja, kar 
je odlično, da tam ne serjejo neznalčki. Pogoji turf wara se v rangi- 
ranih spopadih spremenijo, saj v tem novem splat zones šteje le 
časovni nadzor nad ključnimi območji in ne več skupna pobarva- 
nost ozemlja. Bitk je lahko konec čez nekaj deset sekund, ko po- 
idejo 'ticketi', in tu zgube ne dobijo ničesar, zmagovalci pa pobere- 
jo orenk nagrado. V rangiranem sistemu si deležen tudi drugega 
modusa, tower controla, kjer je bistven nadzor nad premičnim stol- 
pom. Tomesečni update pa naj bi dodal še enega, inačico jemanja 
zastave. Nasploh je bil Splatoon deležen več zaplat , ki so poskr- 
bele za boljše ravnotežje, uredile igranje s prijatelji in brezplačno 
dodale kup stvari, od orožij do kart. 


Barve spremenijo dom 


Kakor Bayonetto 2, Wonderful 101, Lego City Undercover in pod- 
obne odličnice za wii U bo Splatoon zaradi nerazširjenosti tega si- 
stema pri nas videl malokateri Slovenec, kar se mi zdi velika ško- 
da. Sploh če ima otroke ali neguje tistega v sebi. Soldi bodo raje 
leteli za Black Ops 3, Battlefront in podobne naslove, pri čemer 
Splatoon stane zgolj 40 evrov. Ampak to, da naša dežela ne ve za 
marsikak dober špil, je njen problem, ne Splatoonov. Ta čaka na 
pleskarske strelce, od koderkoli že so, in verjemi - splača se po- 
stati malar v njem! 


ritoprask 2015 


K 


ME ne 


Z valjarskimi mački v najkrajšem času pomalaš največ tal. Uravnoteže- , 

Ko zlevelaš do dvajsetega nivoja, si odklenil in verjetno kupil vsa orožja. 
Ni pa s tem igranja kar konec, saj čakajo stopnje do 50. in razvoj oblek. 

nost orožij v ekipi je važna in škoda, da se jih med spopadi ne da menjati. 

SAMOTARSKA PLAT 


V nasprotju s številnimi večigralskimi rešetal- 
kami, ki za puščavniškega igralca ne marajo, 
ima Splatoon spodobno kampanjo. Tu se od- 
praviš v deloma nelinearno nanizane, krajše 
stopnje, v katerih moraš na koncu pobrati 
električno ribo. Da prideš do tja, moraš početi 
vse mogoče, od spretnega skakanja in lazenja 
po stenah do ogibanja tečnim robotom, ki te 
zalezujejo po labirintih. Vmes garbaš šefe, kot 
je leteči obmetovalec s topniškimi napadi, in 
nabiraš dokumente, s katerimi pri trgovcu v 
večigralskem delu pridobiš premiksana orožja. 
Škoda, da ni ta plat še daljša in da nima težav- 
nostnih stopenj, ampak je vsekakor za pre- 
igrat. Če drugega ne, je trening za multi. 

Je pa res, da ni kakih posebnih opcij za druž- 
no igranje na enem wiiju U. Manjka razdeljen 
zaslon in edini način ni sodelovalen (tudi tak 

ne, da bi skupaj šel na linijo), marveč tekmo- 
valen. Tu eden z gamepadom in drugi s pro 
controllerjem poka balone, zadeva pa je precej 
apn. Razlog za osamitev je preprost: z wiijem 
U ni moč povezati več kot enega gamepada, ki 
so ga ustvarjalci predvideli kot privzeto kon- 
trolno metodo. 

pomnim se dni, ko je bila formula 1 resnična 
kraljica motošportov, ko je bila domala vsaka 
dirka nekaj vznemirljivo posebnega in smo 
zadržanega diha buljili tako v šoferske viteze 
kot njihove brutalne mašine. Naj je šlo za 'leteče ci- 
gare' zgodnjih dni organiziranega tekmovanja, ki se 
je začelo leta 1950 (če te zanima celotna zgodovina 
Fl, klikni na vedež na Joker.si pod zaporedno cifro 
710) ... za štirikolesne turbopošasti z začetka osem- 
desetih, ki so razvile skoraj tisoč kilovatov moči ... za 
rivalstvo med Senno in Prostom, ki je seglo v devet- 
deseta ... ali za Schumacherjevo že prav nesramno 
prevlado desetletje kasneje. Tudi F1-simulacije so bi- 
le nekaj časa elitna, sladokusna roba. Trepetaje smo 
pričakovali Crammondov Grand Prix 2 in GP Le- 
gends, ki je simulirala omenjene cigare iz leta 1967, 
ter zanje kupovali drage igratorje, med njimi tisti zna- 
meniti Volan slovenskega sestavljalca. 
Nakar je šlo vse skupaj pretežno v franže. Šport je za- 
radi premnogih regulacij in omejitev postal sterilen in 
nevznemirljiv, tako da številni stari fani dandanes ko- 
majda vedo, kdo je zmagovalec minule sezone. Urad- 
na licenca pa je iz rok resnih, navdušenskih podjetij, 
kot je bil Microprose, najprej romala tudi v roke firm, 
ki jih je zanimal predvsem izkupiček na masovnem 
trgu, kot sta Sony in EA, nakar jo je dobila v roke ena 
sama tvrdka. To je od konca minulega desetletja Co- 
demasters, ki sleherno leto izpljune novo oficielno for- 
mulaško titulo, namenjeno v prvi vrsti splošni publiki. 
Spočetka je recept 'pelje se dobro, zato smo veseli' še 
zažigal, zdaj pa serija glede opcij in splošnega napred- 
ka že nekaj časa pretežno stopica na mestu. 


Tudi FH 2015 je, kot že prejš ji deli, arkadna simulacija, ki združuje zaba- 
vo z nekaj garaštva, če izklopiš pomagala. Prehitevanje tule ne bo težava. 

Žal navdušenje ni osnovano niti letos. F1 2015 je gle- 
de vožnje in določenih gradnikov sicer ambiciozen 
paket, ki se spogleduje z resnejšimi odjemalci. Ven- 
dar je tako shujšan in prestreljen z napakami, da bi 
ga morali prodajati po polovični ceni. To je posledica 
hitrega izida, saj so formule Codemasterjev prihajale 
jeseni, zdaj pa so datum premaknili, da bi ujeli večji 
del sezone, ne par dirk kot prej. Ideja je pohvalna, iz- 
vedba pak manj. 


Delno sveža generacija 


Premik na razvoj za playstation 4 in xbox one v prvi 
vrsti botruje boljši grafiki in asfaltnemu občutku. Videz 
sicer ni na ravni Project CARS, saj okolica prog kljub 
ljudem na tribunah in vihrajočim zastavam ostaja 
mrtvaška. Tehnologi pa so pretiravali z mehčanjem vi- 
zualij, tako da je vse v daljavi nekoliko zamegljeno. A 
vtis visoke hitrosti je krasen in zunanjostni napredek je 
očiten takoj, ko se znajdeš v boksih. Tam ti animirana 
posadka podaja zapisnike, peha bolid v garažo in na 
pnevmatike pripenja ogrevalne plaščke. In potem na 
stezi, kjer je kompleksnost bolidov neprimerno višja 
kot v F1 2014 ter je pravi užitek opazovati dimne izpu- 
he, iskre izpod podvozja in odpadajoče kose. Poškod- 
be so dokaj podrobne in zapleteno vplivajo na vožnjo. 
Tako sem na eni od tekem v zadnjem krogu komaj iz- 
vlekel zmago z naluknjano gumo, na drugi pa imel te- 
žave zaradi rahlo udarjenega prednjega krilca, kar je 
subtilno vplivalo na vozne lastnosti. 


Prehod na playstation 4 
dijo vizualno navdušujo 


Je prinesel nekaj korakov naprej, kamor pa ne so- 
če poškodbe. Več subtilnosti je v njihovem vplivu. na 


Je pa res, da poškodbe še vedno niso take, da bi se 
školjka formul izdatno preoblikovala ali po prekopi- 
cevanju ter pristanku v zidu razpadla, zagorela oziro- 
ma eksplodirala. To bi bil lahko del obljubljene 'tele- 
vizijske prezentacije', ki jo oglašujejo na ovitku, ven- 
dar dotična ne seže dlje od nekaj hitrih kadrov stoje- 
čih formul pred štartov, ki jih obkroža gmajna in još- 
karice z marelami. Tedaj je slišati tudi komentatorja, 
ki pa med dirko obmolkne. Je že res, da vozimo in ne 
gledamo, a morebiti bi se našel pogum za ališičevsko 
dretje, ki bi doprineslo k vzdušju. Vsekakor pa pogre- 
šam obrizgavanje s šampanjcem, intervjuje za medije 
in podobno. Formula ena je vendarle šov in tega le- 
tošnja igra ne posreduje dobro. 


Sama vožnja se v tej seriji zdržema preoblikuje že ne- 
kaj let in 2015 ni izjema. V splošnem smo še vedno 
nekje med lahkoživo arkado in garaško simulacijo. K 
prvi šoferstvo potegnemo tako, da vključimo poma- 
gala, kot so samodejno zaviranje, sistem proti zdrsu 
koles, prikazana idealna linija, avtomatično pretikanje 
in previjanje časa nazaj, k drugi z izklopom tovrstnih 
bergel. Vendar so formule letos v igri bolj žive (v res- 
nici niti ne, saj ni kakih bistvenih razlik glede na sezo- 
no 2014, ki je po dolgem času uvedla turbopolnilnik). 
Podvozja drhtijo. Amortizerji se stiskajo in raztezajo. 
In če zavrneš pomoč, zadek izredno rad zapleše ali 
vsaj neugodno zdrsne, zato je treba biti pri obrnjenih 
kolesih ekstra previden pri dodajanju plina. 

S tem je povezan najbolj prenovljeni element, obraba 
gum. V minulih izdajah znucane pnevmatike še zda- 
leč niso tako vplivale na vožnjo, tu pa dobesedno 
vsak nov krog zaznavaš, kako se razgrajujejo in nudi- 
jo vse manj oprijema. To ni le blagodejno za dirkaški 
občutek, marveč vpliva na taktiko, saj moraš precej 
natančno upoštevati odrejene čase oziroma kroge za 
prihod v bokse. Tam se na splošno bolj zadržuješ, saj 
je letos nekoliko več nastavitev bolida in so pomemb- 
nejše. Poleg vrste gum in višine krilc denimo razpore- 
ditev teže in trdota amortizerjev. Vse to se očividno 
prenese na vožnjo in pravi šoferski užitek je šraufarijo 
pod pokrovom izkusiti na asfaltu. Po tehničnem Sil- 

"WAEMMIII, | ksih podrobno komuniciraš s posadko, ki ti vlači bolid pod streho in 
ti podaja tablico za nastavitve. Zal pa dolge animacije ni moč preskočiti. 


verstonu pač ne gre voziti z enakimi nastavitvami kot 
po odprtem Melbournu. Za povrh se ti skozi zvočnik 
na dual shocku 4 oglaša inženirski vodja, podatke pa 
lahko namesto skozi meni terjaš glasovno, če imaš 
slušalke z mikrofonom oziroma kamerico. Še dobro, 
kajti omenjeni meni je zelo neroden in med vratolom- 
nim divjanjem se v njem mimogrede zmotiš. 


Nejeverno strmiš v zaslon 


Bolj kot furaš, bolj ceniš dokajšnjo podrobnost vozne- 
ga modela, ki je v tej izdaji do neke mere prilagojen 
dirkačem z realistično žilico. Ne le po bežanju riti in 
drhtenju šasij, marveč tudi po razlikah med bolidi po- 
samičnih ekip. Dirkalniki udeleženk hitrostnega cirku- 
sa, od Williamsa in Red Bulla do uboge Manor Marus- 
sie, ki je komaj ubežala bankrotu, se opazno razlikuje- 
jo. Lotusov škaf na štirih kolesih ni niti pod razno enak 
diki nemške avtomobilske industrije, Mercedesu, in ta 
je hladnejša ter bolj precizna od italijanskega žrebca. 
Nismo sicer še tam, da bi imele vlogo tudi lastnosti 
voznikov, kot je utrujenost ali živčnost. A morebiti nas 
s tem osrečijo v neogibni F1 2016, za katero bodo na- 
posled imeli zadosti razvojnega časa. 

Prav naglico pri prihodu na trg pa gre okriviti, da je 
aktualna F1 problematična, kakor hitro se ne ukvar- 
jaš več z osnovnim lovljenjem časovnih rekordov. Ti- 
me triali na devetnajstih dirkališčih, med katerimi je 
novinka mehiška velika nagrada, so krasni. Vmes zna 
pasti dež in loviti formulco po mokroti je do kraja 
adrenalinsko. Rekord nato roma na spletne lestvice. 
Toda že na kvalifikacijah in pravi tekmi nastanejo ka- 
price, ko ugotoviš, da je umetna pamet čudna. Lepo 
je, da se vrstni red računalniških dirkačev mnogokrat 
zamenja (minus Hamilton, ki jo redno podurha) in da 
so pri agresivni pri jemanju pozicije. A umetni tekme- 
ci prevečkrat prezrejo, da sploh obstajaš, in se ti mirne 
duše zakantajo v rit ali bok, celo če imajo zadosti pro- 
stora. Ko ti to stori še moštveni kamerad, doumeš, da 
te igre pred 'odhodom v tisk' niso zadosti preverili. 


Vidiš tole zamegljevanje ozadja, ki i moč izključiti 
DRA gjeva ja, ki ga ni moč izključiti? Ustvarjalci so z 
njim že kar pretiravali. Je pa občutek hitrosti soliden in gladkost takisto. 


Križem bi šlo gledati že, če bi se seznam kapric v ta- 
ki igri nehal pri pomanjkljivo bistrem siliciju. A se ne. 
Nič nenavadnega ni, če se pri flashbacku namesto 
pred boksi, kot bi se moral, stoje znajdeš na ciljni 
ravnini, če v ovinku naletiš na neviden zid, če raz- 
glašeni zmagovalec ni tisti, ki je bil asfaltno prvi, ali 
če je s spletna potegnjeni duhec omejen na del proge 
(?!). Pokvečen je tudi realizem, kamor se igra štuli. 
Sistem ERS (Energy Recovery System), ki spravlja 
energijo pri zaviranju in v dejanskosti omogoča doda- 
tnih 33 sekund hitrejše vožnje na krog, kakor v edici- 
ji 2014 deluje kar samodejno in se ga ne da sprožati 
ročno, kar krni taktiko. Še bolj hecen je DRS (Drag 
Reduction System), ki s položnostjo zadnjega krila 
omogoči začasen pospešek. V špilu se DRS obnaša 
kot nitro iz Need for Speedov, ki ni odrejen le v zares- 
nih odrejenih conah. In če se ozreš nazaj, se spojler 
pri vklopu DRSa ne spremeni. Tako gre v očeh resne- 
ga dirkača po zlu nezanemarljiv del dobrega vtisa, ki 
ga F1 2015 naredi z denimo podrobnejšim ukvarja- 
njem z gorivom. Tega je moč natočiti v želeni količini 
in ne le izbrati mešanice. 


A čeravno bi Codemasterjem po nekem čudežu us- 
pelo z zaplatami urediti vse te sitnosti - 'po čudežu' 
pravim zato, ker se s hitrim in efektivnim patchanjem 
v preteklosti niso baš izkazali -, bi bil F1 2015 še 
zmerom krmežljav in suhljat paketič. Vse, kar dobiš 
za svojih 60 evrov, je letošnja oziroma lanska uradna 
sezona s poljubnim članom izbranega moštva, dirke 
na čas in spletno večigralstvo. Le-to je urejeno v obli- 
ki nekaj kategorij, kot so začetniška, srednje težka in 
mojstrska, kar pomeni zlasti, katera pomagala so 
omogočena. Za prijatelje lahko ustvariš zasebno ča- 
kalnico, od koder sprožaš ločene dogodke ali poljub- 
no dolgo sezono. Fino je, da se lahko med iskanjem 
soigralcev ukvarjaš z drugimi vidiki igre; tudi sicer 
lahko med samotarskim dirkanjem tekmo zapustiš in 
se položaj na stezi shrani. Vendar je povezovanje zelo 

"Broadcast TV presentation!" 
malo. Nekaj takihle prizorov, 


LO0Ab CAR ni AC RATE 
se trka po prsih škatlica, vendar je tega bore 
občasna dekla, ki drži transparent, in to je vse. 


nezanesljivo in ni normalnega iskalnika strežnikov, 
tako da se ne čudi, če se boš partij načakal. Še dob- 
ro, da letos vmes prosto voziš, dasi je to slaba tolaž- 
ba. Takisto je število človeških udejstvujočih kot v 
stari generaciji omejeno na šestnajst, kar je manj kot 
na pravih tekmah. 

In to so vsi načini, ki jih igra nudi. Multiplayer brez 
posebnosti, time triali, posamične velike nagrade in 
sezona s tipskimi nastavitvami ter 'profesionalno' 
podverzijo, najprimernejšo za volan. Slednje pomeni 
le, da ti odvzamejo vsa pomagala in je umetna pamet 
nastavljena na najhudejšo. Kot da si tega ne bi znali 
urediti sami - ne, to je posebna in celo oglaševana 
možnost. A s tem so zgolj za spoznanje omilili veliko 
praznino. Kje je stvaritev lastnega dirkača, s katerim 
bi se karierno udejstvoval pri različnih moštvih? Kje 
je preizkus mladega voznika? Kje je sodelovalna, co- 
op večigralska sezona od prej? Kje je razdeljeni zas- 
lon za družno dirkanje na enem kavču? Kje so posa- 
mični scenariji? Kje so legendarni avti izpred dveh 
let? Ne vem, kam je vse to šlo, ampak vsekakor ne v 
FI 2015! 


Potrpežljivost se splača 
Če se ti naštete vrzeli ne zdijo problematične in rad 
drgneš kroge na samem ali se udejstvuješ v spletnih 
dirkah s prijatelji, je nova formula pogojno v redu. 
Tudi datum izdaje je končno primernejši, da ga lahko 
ohrnost Codiejev je letos taka, da F1 2015 ne morem 
imeti za nič več kot za dražnilnik za naslednja leta, ko 
bodo obstoječo osnovo pilili ter jo nadgrajevali. Če ti 
ni nujno, počakaj. 


Sneli odpelje avto k oderuškemu 
menhankarju. Leti, a predrago. 


Ps4 /XBO /PC Codemasters 


Najbolj simulacijski je kajpak pogled izza volana, ki je hkrati edini dovoljen v 
profesionalni sezoni. Vidljivost je tu slaba in bolj se zanašaš na občutek. 


Hrček je eden zgodnejših šefov, ki izdaja otroško poreklo igre. Kleč je prepros- 
to v tem, da mu zbiješ male pridaniče pod ritjo, nakar mu skočiš na tintaro. 
de [ORI "— m 


nivojih, kjer jih mrgoli. Nekatere lahko skušaš pridobiti večkrat, druge gredo mimo. de. Pojesti je ne moreš, jo pa lahko obmetavaš. To ni problem, saj potuje počasi 
Y — — 

ČI Gromozanski Yoshiji nudi golo sprostitev. Tu ni skrivnosti, za razliko od siceršnjih 0) M vse likovje je narejeno iz volne, med drugim tale velikanska riba, ki prifrli iz d- 


9 5 Če bi bil to Mario, bi njegove granate frčale hitro in edini način prečkanja globeli 
bi bil ta, da bi skakal po njih. V Yoshiju pa jo udobno mahaš po dimnih vlečkah. 


s - ti 
Če so zgodnejši šefi zelo enostavni, kasnejši malce vzorce malce 


nadgradij 
in povišajo zahtevnost. Pri tej kuri lahko nabašeš v krogle in padeš z robov. 

esel sem, da imamo Nintendo. Njihove igre so 

precej drugačne od tistih za PC, PS4 in xbox 

one, ki so v bistvu ena in ista platforma. Pisa- 

ne so in židane, z radostno estetiko ter pona- 
vadi zdravim igralnim srcem, primerne za otroške 
duše vseh starosti, od tri do triindevetdeset. Ali več, 
če ni alchajmerja. Na računalniku in playstationu do- 
stikrat ne vem, kaj bi dal deci igrat razen Legove se- 
rije. Z wiijem U pa s tem nimam niti trohice težav. 
Sploh zdaj, ko se odličnicam v slogu Super Mario 3D 
Worlda in Nintendolanda na tej kriminalno podcenje- 
ni konzoli pridružuje prisrčni Yoshi's Woolly World. 
Ob njem mi je žal edino tega, da je prišel poleti. Rad 
bi ga namreč igral ovit v babičin topli pulover in z vol- 
nenim Yoshijevim amiibom pri ušesu, ki bi izpuščal 
mavrice ter deške sanje v obliki milnih mehurčkov. 
Oboje bi bilo moč videti samo s srcem. 


Mar bi šel v Namo, Kamek! 


Prav pri srcu te zaboli, ko vidiš, kako strašansko uso- 
do so doživeli lepo pleteni Yoshiji na volnenem Roko- 
delskem otoku. Od nekod se pojavi njihov stari so- 
vrag, coprnik Kamek na tisti svoji butasti metli, in no- 
sate dinozavrčke spremeni v čudežno prejo za svoje 
pletilne poskuse. Ostaneta le dva navihanca, ki mo- 
rata rešiti žlahto in se skozi pet svetov prebiti do Ka- 
mekovega brloga, najverjetneje polnega zgodnjih 
edicij revije Naša žena, raznobarvnih naprstnikov in 
homoerotične memorabilije. A ne obsojajmo ga. Kdo 
ve, s čim se v prostem času ukvarja Bowser. 

Igranje v osnovi ni nič presenetljivega. Gre za dosti 
klasično ploščadno arkado s primesmi mozganja, ki 
se podreja temeljnemu izročilu Yoshijevega niza. Člo- 
veškoidni dino jo maha z leve na desno, z normalnim 
in podaljšanim skokom premaguje platformske pre- 
preke in s kameleonsko dolgim jezičkom golta so- 
vražnike. Iz gobca jih lahko neposredno izstreli v po- 
ljubno smer ali pa jih pogoltne in pokaka, nakar mu 
nanizani v vrsto sledijo, pripravljeni na topovsko ra- 
bo. Toda če so se kanaljice v izvirniku spremenile v 
jajca, zdaj iz njih nastanejo klobke volne. Navsezad- 
nje smo v Woolly Worldu! 


Mehurčki in mavrice 


Izredna, svojstvena estetika je velik adut nove Yoshi- 
jeve odprave, prve na sobni konzoli po prazgodovin- 
skem letu 1997. Ob visokotehnoloških, srednjeveš- 
kih in realistično odraslih svetovih, ki vse bolj preže- 
majo igre, se je osvežilno podati med seštrikane kose 
blaga, ki se stiskajo in raztegujejo, pletene košare, 
igle in mnogokaj drugega, kar še spada zraven. Ori- 
ginalno to ni, saj je bil slično volnen Kirby's Epic Yarn 
pred nekaj leti. A večja moč wiija U prinese nad- 
močno subtilnost. Naštrikane površine niso več toli- 
ko stilizirano risankaste, temveč malodane otipljive v 
svoji debeluharski nitkavosti, da bi si iz njih kar 
palčnike naredil in stekel na polje gradit snežaka. 
Gumbov in pletilk je toliko, da se bi zmešalo vsaki 
pridni krščanski mamici. Zmaga pa sam volneni Yos- 
hi, ki je med nepopisno fletnim stopicljanjem na me- 
stu prava blazinica gorkote in udobja. 

No, vse ni iz preje. Dinozavrček se znajde na milnih 
mehurčkih in mavricah, na plaži in pod zemljo, med 
oblaki ter pod vodo, med piškotki in v džungli. Bolj 
kot za golo volnenost gre za njeno premišljeno meša- 
nje z bolj običajnimi gradniki, kar občutku na dolgi 
rok prav nič ne škodi. In čeravno je Woolly World na 
prvi pogled videti enako pocukran kot Mario ter ne- 
dolžnost risankav kakor Donkey Kong Country, je 
Yoshijeva avantura vseeno samosvoja. Ne le videzno, 
tudi igralno. 

KIRBY'S EPIC YARN 


Recimo, da nimaš wiija U, temveč le stari wii, pa bi 
vseeno rad mulčadi daroval njej primerno igro. To 
je vsekakor Kirby's Epic Yarn iz leta 2011, ki smo 
mu v Jokerju 211 podelili 83. Gre za tematsko 
slično zadevo, kot je Yoshi's Woolly World, saj se 
prav tako odvija v svetu iz preje. Takisto ni ravno 
težka — dejansko je celo lažja, saj te smrt postavi 
samo malo nazaj. Bistveno je to, da krpanje okoli- 
ce tvori toliko prijemov. Ponekje s Kirbyjem, ki v 
vodi mutira v podmornico, toneš v globočine, kjer 
čakajo ribe z lučkami pred čelom, drugod se poti- 
kaš po zimski koči, ozaljšani s kamini in urami. V 
gozdu skačeš po gobah, pomagaš medvedku, da 
si ozdravi nogo, švigaš med dinozavri in roboti, se 
ogibaš snežnim kepam ter v glasbeniškem okolju 
iz inštrumentov izvabljaš note. Špil je domiseln, 
miren in pravljičen, če nimaš wiija, pa ga lahko iz- 
kusiš v brezplačnem računalniškem emulatorju 
Dolphin. Tega dobiš na strani Dolphin-emu.org. 


YOoSHI, YOSHI! 


Reci 'Yoshi'. Ne zveni ravno kot maravderski krik, s 
katerim bi ledenel kri v žilah nasprotnikov, ko bi nad- 
nje kopitljal na iskrem vrancu s potegnjeno sabljo, 
kajne? Je pa to japonski izraz, s katerim poveš, da ti 
je nekaj zelo všeč oziroma da je super. In hkrati ime 
najbolj ljubkih dinozavrov v svetu videoiger. Da, 
množina, kajti zeleni Yoshi, ki ga običajno vidimo, je 
le eden od številnih, ki tvorijo lastno biološko vrsto. 
Zivijo na otoku Yoshijev, a tudi drugod, kot je Isle 
Delfino iz Super Mario Sunshina. Tako kot ljudje se 
starajo — v Super Mario RPGju je eden od njih sivolas 
Yoshiji so izgruntavščina Shigefumija Hina, enega 
od številnih nevidnih, a genialnih Nintendovih delav- 
cev. Njihovega zelenega odposlanca si je zamislil za 
prvo igro, na kateri je delal — Super Mario World za 
SNES leta 1990. Mariov oče in glavna faca Shigeru 
Miyamoto si je za brkateža zaželel dinozavrskega 
spremljevalca in tako je nastalo neznansko prisrčno 
bitje s prevelikim okroglim nosom. Velike krožne 
površine namreč oznanjajo nežnost in nenevarnost 
ter so značilne za otroške kreacije. (Zato moški na 
ženskah čislamo obline in velike učke.) V SM Worl- 
du se je Yoshi izkazal kot Mariovo jezdno živinče z 
dolgim jezikom, s katerim je junak igre s precejšnje 
razdalje goltal manjše capinčke. Z Yoshijevim suka- 
jočim skokom pa se je laže znebil večjih sitnob in za- 
nesljiveje prečkal platforme. 


POSEBNA IZDAJA 


Če si zbirateljsko ubrisan ali imaš preprosto rad oti- 
pljive cortkanosti, se boš nedvomno vzradostil ob 
Special Editionu Volnenega sveta. V njem za okrog 
70 evrov dobiš igro in enega od treh Yoshijevih amii- 
bov: zelenega, rožnatega ali modrega. Na razpolago 
je bil tudi pakeljc z vsemi tremi amiibi, vendar so ga 
takoj razprodali. Ta 'yarn Yoshi' je malo drugačen od 
običajnega plastičnega, saj je obdan v blago in je pri- 
jeten na otip ter lep za na polico, po možnosti zaprto 
zaradi prahu. V igri si zaradi njega deležen samosvo- 
josti, in sicer samotarskega modusa po zgledu sode- 
lovalnega načina. Tako dobiš dva Yoshija, med kate- 
rima preklapljaš z enim joypadom in s tem laže pri- 
deš do skrivnosti. Uporabiš lahko še druge amiibe, ki 
botrujejo novim kožicam, recimo mariovski. 


pa 


Odtlej je Yoshi eden bolj promi- 
nentnih članov Nintendove bande 
in stalen Mariov prijatelj, ki se je 
pojavil v ducatih iger z njim. Od 
pretepačin, kot je Super Smash 
Bros., prek tenisa, golfa in. % 
dirkanja do raznih delov glav- 
ne serije, naj bo to Super Mario 
Galaxy 2 ali New Super Mario Bros 
U. Ima pa tudi lasten, presenetljivo 
kratek niz ploščad, ki se začne z 
Yoshi's Islandom za SNES leta 
1995, se nadaljuje z Yoshi's Story 
za nintendo 64 (1998) in njegovimi iz- 
peljankami za GBA, DS ter 3DS in se zazdaj 
konča z Woolly Worldom. 

Vsem je skupno to, da je Yoshi lačna animalija, 
ki lahko robavske žre in jih nato pljuva. Tedaj se na 
ekranu pokaže merek, ki potuje v polovičnem krogu 
pred dinozavrovim obrazom, in če gumb za strel sti- 
sneš pravočasno, lahko kaj zadeneš. Ključno pa je 
to, da je igranje počasnejše in bolj umirjeno kot v 
Mariih, saj je Yoshijev značilni podaljšani in zvišani 
skok kot nalašč za popravljanje napak. Tudi sosledja 
skokov so manj zaguljena kot pri vodovodarju, čigar 
rane odprave so do obisti hardcorovske. Skratka, 
gre za velike razlike v tehniki ter občutku in samo 
nepoznavalci s plašnicami Yoshija, Maria, Kirbyja in 
ostale zmečejo v en koš. 

45 nivoji te občasno pričaka bonusna miniigrica, v kateri je treba s NI ZM ' 
» 


in metanjem klobk nabirati sadje. (Sprva sem napisal sanje. Kako zelo Eti 


Krilc divota 


V prvi vrsti Woolly World ni ne Donkey Kong, ne New Su- 
per Mario Bros. ali Sonic. Gre za bolj počasno in metodično 
igro, ki ne stavi toliko na adrenalin in drvenje naprej kot na 
ocenjevanje ploščadnih situacij in šele nato na njihovo 
vešče razreševanje. To ne pomeni, da ni nobenih brzinskih 
zaporedij, kjer se je treba izkazati. Vendar je tovrstnih 
kočljivosti občutno manj kot v omenjenih naslovih. 

Yoshi se zadev rad loti tako, da najprej z razdalje pogoltne 
bistvene tolovajčke oziroma jih obmeče z volno, ki jo dobi 
tudi iz priročno nameščenih košar v zraku. Na ta način jih 
fašejo inačice klasičnega belofrisnega Shy Guya, ihtave 
torbice za šivalsko opremo, ribe s peemesom, sprevrženi 
hrčki in podobna zalegica. Šele nato se zložno loti prema- 
govanja ovir in prepadov, pri čemer mu najbolj prav pride 
značilni yoshijski skok. Vmes se lahko ob držanju gumba 
nekoliko dlje zadrži v zraku, vmes manevrira in se celo dvi- 
gne. Padce pa zna na tak način zadržati ravno toliko, da 
občasno zaide na varno. 

Tudi zato, ne le zaradi cortkanega videza, je Woolly World 
primeren za mlajše odjemalce, ki niso ročni joypada. Kjer 
bi pri Mariu zaradi nespretno odmerjenega skoka že tride- 
setič padli v brezdanjost, nakar bi pretila naveličanost, 
Yoshi omogoča obilo zložnih popravkov in reševanj iz god- 
lje. Poleg tega tu ni omejenih življenj kot v Mariih, temveč 
je moč neskončnokrat iti od zadnje nadzorne točke. Teh ni 
ogromno, a spet ne tako malo, da bi dete brž zajadikovalo 
in obupalo. Sploh ker je moč kadarkoli brez vsakršne kazni 
vklopiti in izklopiti Yoshijeva krilca, ki zverinici omogočijo 
lebdenje v zraku. To pride zelo prav pri šefih, po dveh na 
svet, ki segajo od poredne kure, ki Yoshija nadleguje z vi- 
harčki, do psička, ki skače po njem in ga zasuva z ognjem. 
Treba jim je odvezovati očitne pentljice in jih v pravih tre- 
nutkih ciljati v občutljive dele. 


Hercule Volnaot 


Volneni svet otrokom sede tudi zavoljo jasno določenih 
pravil in številnih skrivnosti. (V praksi preizkušeno na več 
primerkih, starih od pet do enajst let :)). Šefa je treba deni- 
mo treščiti natanko trikrat in povsod nabiraš draguljčke, ki 
so plačilno sredstvo za kupovanje bonusov. Ko greš v nivo, 
si lahko v zameno zanje privoščiš eno dobrotico s sezna- 

ma, ki se sproti daljša. S sabo vzameš prijaznega kužka, ki 
te ponese čez lavo in ti pomaga doseči višje sfere, si omi- 

sliš zaščito pred padci v prepade ali jeziček, ki je zmožen 
pobirati predmete. 

To pa je že del nebroja skritosti. Na sleherni stopnji je moč 
pobrati pet rožic, s katerimi odkleneš dodatno stopnjo v 
svetu, ravno toliko prgišč volne, s čimer pridobiš alternati- 
vne kožice za Yoshija (ognjeni, džungelski, pisani ...) in 
obilico štampiljkic za Miiverzum. Če imaš ob tem pri izho- 
du še vse srčke energije, je Kamek gotovo čisto živčen. Ni- 
voji so zastavljeni tako, da lahko skoznje besno hitiš, pri 
čemer ves špil traja le nekaj ur, ali pa se greš detektiva. S 
tem ne le, da bistveno podaljšaš igralni čas, marveč zaznaš 
pravo dušo in srce Yoshija. Ter si opazno povečaš izziv, ki 
ga ob iskanju sleherne skritosti ni tako malo. 

| Nivoje izbiraš v cortkanih, tematsko samosvojih nadsvetovih, ki pa žal ne 
ogočajo nelinearnosti. Tu tudi menjavaš Yoshije različnih volnenih oblik. | 
— ON NE NE 


Ne le, da se lahko v nivoje podaš v sodelovalnem dvojcu, tudi tu te oziroma vaju lah- 

ko spremlja zvesti kuža, ki še olajša dostop do tajn. Moč je uporabiti tudi druge bo- 

nuse, s čimer pravzaprav sam odrejaš, kako (zmerno) težka ali (zelo) lahka je igra. 
(ono vege 


Zgledi vlečejo 

Izziv sicer ni prva stvar na Woollyjevi prednostni li- 
sti, kar pa ne pomeni, da je špil primeren le za ot- 
ročad nižjih razredov osnovne šole. Le starejši bo- 
do denimo sposobni ceniti tisto, česar se je Yoshi 
naučil od svojega cirkuškega skrbnika Maria in 
predhodnika Kirbyja - grmadenja zamisli. Tudi 
Woolly World te namreč kakor Super Mario 3D 
World dobesedno zasipa z novimi domislicami. 
Praktično ne mine nivo, ne da bi izkusil kako no- 
vost, s čimer še zdaleč ne cikam le na okolico. 
Med staroegipčanskimi piramidami sovražnički 
mumijsko oživljajo, zaslon se ponekod giblje sam 
in te priganja, določene stopnje pa niso take, da bi 
zgolj lazil z leve proti desni, temveč so bolj blod- 
njaške in raziskovalne. Prav tod srečaš levji delež 
ugankic, ki so zapletene ravno toliko, da moraš 
malo pomozgati, a ne toliko, da bi se pri njih dlje 
ustavil. Ponekod naokrog vališ veliko kroglo, ki 
pritiska stikala in ki jo slačiš iz volne ter jo oblačiš 
nazaj vanjo, drugod z goltanjem in bljuvanjem pla- 
menov prižigaš svetilke v ustreznem vrstnem redu, 
da dobiš ključ za vrata, spet nekje te čaka razbija- 
nje po stebrih, ki jih je treba pravilno poravnati. 
Občasno Yoshi spremeni obliko in na kratkih ni- 
vojčkih postane podmornica, krt in letalo, dočim v 
bonusnih miniigricah spretnostno golta sadje. 

Vse ideje sicer niso enako močne kot v Super Ma- 
rio 3D Worldu, kjer se je Miyamotu čisto zmešalo, 
in ni takih preskokov, kot so tamkajšnji ugankar- 
ski nivoji z gobico. Kljub temu pa je Woolly World 
zakladnica raznovrstnih prijemov in je zaradi tega 
nenehno uživantski ter raznolik. Za vsak primer je 
tu še bolj osmišljeno sodelovalno večigralstvo kot 
v povprečnem Kirbyjevem mavričnem čopiču za 
wii U, saj si je moč v dvoje konkretno pomagati pri 
iskanju skritih kotičkov in nabiranju bonusov. 


> (U.S 
Nasmeh na obrazu 


Saj ne, da je Woolly World brezhiben. Najbolj tečni 
so nenadni porasti težavnosti, ki so značilni za to 
serijo. Četrt ure te ne ogrozi nič, nakar prideš do 
določene razpostavitve ploščadi nad instantno 
smrtonosnimi špicami, kjer se zlahka zaštrikaš in 
nemudoma crkneš. Če pogibel storiš pri šefu, od- 
kriješ, da nadaljevalne točke ni tik pred njegovo 
votlino, marveč je brez potrebe oddaljena nekaj 
minut vnovičnega poskakovanja. Volnena temati- 
ka ni nova in nekaj idej je vzetih od drugod, na pri- 
mer orjaški Yoshi, ki je kopija gromozanskega vo- 
doinštalaterja iz New Super Mario Bros. In pod črto 
je tole ne pretirano drzna evolucija recepta iz Kir- 
by's Epic Yarna, ki ga je prav tako udejanjila firma 
Good-Feel. A po drugi strani je še zmerom boljši 
pomik h Kirbyju kot tista beda od Yoshi's New 
Islanda za 3DS, ki je pokazala, da se stari sistem 
izven nostalgičnega jadikovanja ne obnese več. 
No, kljub občasnemu kolcanju in določeni merici 
neizvirnosti gre za biserček, ki ne bi smel manjkati 
v zbirki navdušenca nad ploščadami - in lastnika 
wiija U, ki mu ta zvrst ni mrzka. Še zlasti, če ima 
otroke, kajti taki očaranosti dotičnih nisem priso- 
stvoval že dolgo. Sold ni stran vržen niti, če si ig- 
ričar s kilometrino, saj je Yoshi's Woolly World oa- 
za uživancije in umirjenosti. Lotiš se ga za premor 
od Bayonett in Bloodbornov, se vanj zaljubiš kakor 
v udarne neobveznice tipa Lego City Undercover, 
uživaš v fantastični zunanjosti in požvižgavanja 
vredni glasbi ter se skozi radost v srcu vrneš v 
otroštvo. In si vesel, da imamo Nintendo. 


"PREJA!" z glaskom zacvili — in 
začne razpletati najlepši klobčič. 


wiiU Nintendo 


avgust 2015 


ZNOVA KRATOS 


ugotovi, da je God of War 3 Remaste- 
red na PS4 dokaj zal in igralen. Pa čeravno 
so občutki pri njem nekoliko antični, bančni 
račun pa krvavi kot zaklan minotaver. 


k Ploščadenje je z igralnega stališča rutinsko, zlasti ko"sev 
vzpenjaš in spuščaš. Njegov smisel je predvsem v vzdušju: 


energi- 
stanjem." 


Svetleči"krogci nakažlljejo, katerim soVraž ( 
je, da jih lahko'pokončaš kinematografičnoali p ue. 


sr 


orda se ne zavedaš, kako čas beži, ampak od kronološko zaključnega po- 

glavja Kratosovega boja z Olimpijci je minilo že pet let in pol. Tedaj je bil 

PS3 sredi življenjske dobe, God of War 3 pa njegov grafični, zvočni in odlič- 

nostni pokal. Ko se je Kratos poslednjič odpravil maščevalsko garbat grški 
panteon s poudarkom na kolovodji Zevsu, je redkokdo ostal nerazširjenih oči. Sedaj 
smo na močnejši sistem dobili prebarvano izvedenko te mešanice sekljanja, raziskova- 
nja in ugankarstva, ki daje misliti na več ravneh. 


"| will have my revenge!" 


Najprej glede tega, kako je GoW3 na PS3 po vsem tem času spektakularna in zunanjo- 
stno sploh ne starikava igra. Vse, kar so predelovalci Wholesale Alghoritms storili, je bi- 
lo to, da so priredili motor, nadgradili pršilne učinke in uporabili izvirne teksture, ki so jih 
bili pred leti primorani okrniti. Tisti fantastični, kinematografični uvod, ko titani napadejo 
Olimp, Kratos pa z Gaijinega hrbta mlati Zevsove podanike in ugonobi čarobnjaškega 
Pozejdona, na PS4 sploh ni videti TOLIKO boljši. 

Resda je Bog vojne manj nazobčan, jasnejši, čistejši in gladkejši. Namesto v 720 linijah s 
35 do 45 sličicami na sekundo teče v 1080 v stalnih šestdesetih. To blagodejno vpliva na 
odzivnost in vojskovanje na višjih težavnostih. Tudi zato, ker je zdaj manj izpuščenih frej- 
mov, kar je opazno pri ritmičnem stiskanju gumbov, na primer pri GTEjih in skakanju 
med padajočim kamenjem. A preskok ni tako očiten kot v zglajenem God of Waru 2, ki je 
s PS2 prešel na PS3. Vmesne videee pa so pustili v izvirni, artefaktasti obliki. 

Če odštejemo nekoliko bolj uživantsko bojevanje, vizuelne bonbončke (učinki in bomba- 
stična glasba so ostali na uho enaki) ter zelo omejen 'fotografski' način, je God of War 3 

Minotavre pokončaš z besnim drgnjenjem glimba:s krogcem, 
medtem ko mitološki bik pretresljivo muka, A'milosti zanj ni! 

Za razliko od tehnično naprednih sekljačin, kot. je DmC, šefe v ključnih 
trenutkih potolčeš s stiskanjem ukazanih gumbov. To%otruje filmu. 


Remastered vsebinsko tak špil kot prej. Do te mere, da uporablja isti 
vmesnik za shranjevanje. To sicer pomeni vso kakovost, ki jo je igra 
prinesla. Malce preprosto, a vsekakor vznemirljivo arkadno ubijanje 
ducatov različnih sovražnikov, od zombijastičnih nakaz prek kačjelikih 
meduz do troglavih ognjenih psov in mutiranih škorpijonov ... gladko 
menjavanje številnih orožij (rezila na ketni, lok, rokavica) med kombi- 
nacijami ... veličastno tolčenje mnogoterih jeznoritih, orjaških šefov ... 
ploščadno premagovanje ovir ... iskanje skrivnosti ... verjetno naj- 
boljšo zgodbeno podlago v nizu ... in številne uganke. Te niso ravno za 
člane Mense, a so pridobile na širini, kakor dojameš v rotirajočih se 
kockastih sobanah in pri igranju z dimenzijami v slogu Escherja. Pred- 
vsem pa tisti znani, nenadjebljivi občutek pravomoškega klavstva, ko 
Kratos s šprici adrenalina in testosterona brutalno obračunava z na- 
sprotniki. Ta plat je v trojki še posebej izdatna, zato se ne čudi, ko boš 
moral z drkanjem gumba nekomu streti glavo in boš ubožca, ki te pro- 
si milosti, kratkomalo sežgal. 


"You will pay for this, mortal!!!" 

A kljub dobremu igralnemu načrtu, neproblematičnemu poteku in šte- 
vilnim epskim lokacijam, kot je Had, v katerega stalno dežujejo vreš- 
čeča trupla, se mi je zazdel God of War 3 ob tem novem preigravanju 
malce ostarel. Težko bi rekel, da je žanr sekljaških iger vmes neslute- 
no zbezljal po svoje. Toda GoW3 se okorelo drži njegovih davno zako- 
ličenih plotov. Boj in uganke so ostro ločeni in se ne stekajo, napredo- 
vanje je docela linearno, ploščadenje ostaja okorno, vmes pa so se 
špili znebili fascinacije s sekvencami GTE, ki jih je ta Kratosova moril- 
ska odprava nabito polna. Ne le šefe, celo običajne capine krepavaš s 
pritiskanjem tistih knofov, ki se narišejo na ekranu, kar presede. Ob 
boku DmC: Definitive Edition se God of War 3 enostavno ne izkaže za 
modernega. 

Res je, da je ta zvrst na PS4 slabo zastopana. Kaj več od Devila, ki je 
usmerjen v kvalitetnejši boj, in GoWa, ki je z mešanjem gradnikov na- 
menjen širšim množicam, niti ne moreš kupiti. Vendar to ne pomeni, 
da moraš na vsak način takoj v štacuno, saj se je Sony ceno odločil na- 
viti na 50 evrov. Resda si deležen dokumentarca o izdelavi, odklepabil- 
ne najvišje zahtevnosti, ločene bojevalne arene in prilagodljive težav- 
nosti, ki je primerna tudi za manj spretne. Vendar je bilo vse to že prej 
in tretji Bog vojne je ravno toliko 'last-gen', da je strošek kljub ozaljša- 
nosti prevelik. Oziroma bi za tak denar v škatlici pričakoval tudi nada- 
ljevanje Ascension, kakor si v GoW Collectionu za PS3 dobil enko in 
dvojko v HD. No, vsaj glede tega, kateri bo naslednji remastered God 
of War za PS4, mi ni treba po prerokbo v Delfe ... 


E—, 


Prigode lovca na demo- | 
ne Danteja smo spremljali v petih Devil 
May Cryih. Najbolj sta čislana izvirnik in 
trojka, ki je pred leti dobila HD-inačico za 
PSS in X360. Zdaj sta bili sličnega tretma- 
javdeležna štirica in petica. Ovi ju 


ecen naziv, kajne, tale 'Devil May Cry'? Ta- 
ke fraze v angleščini ni, je pa 'devil may ca- 
re', kar pomeni, da se brez razmisleka vr- 
žeš v nekaj, denimo v napad. Kako primer- 
no za serijo japonskih iger, ki se že od pr- 
venca za PS2 iz davnega leta 2001 osredotoča na 
hitro tretjeosebno bojevanje, polno spektakularnih 
potez in rabe tako hladnih kot ognjenih orožij. 
V glavni vlogi običajno nastopa belolas zatiralec pe- 
klenske zalege Dante, ki rad žre pico in ima z demo- 
ni vroče-hladen odnos. Itak, saj je z dvojčkom Vergi- 
lom sam napol njihove baže. Nekatere hudičnike 
zmlati, z drugimi se druži - toliko raje, če so ženske- 
ga spola in prsati. Taka je fukfrendica Trish, ki jo na 
kraju prvenca oblijejo solze, nakar drugače precej 
adolescentni Dante pesniško ugotovi: "Zdaj si člo- 
vek, kajti zlodej ne joka." Hudič se torej lahko kljub 
vsej svoji peklenskosti razjoče, čuti kakor človek, in 
to dvojnost nato serija zgodbeno počasi raziskuje. 


DEVIL [ 


SPET saj [ fon 


Skupnost se spočetka ni hotela ogreti za četrti del, 
predvsem zato, ker te ni dal v kožo zafrkantskega 
Danteja (ta nastopi kasneje), temveč mrščečega se 
Nera. Ta je prav tako opremljen z mečem in pištola- 
ma, pa še z demonsko roko, vendar nima Danteje- 
vih slogov iz trojke. A špil se je odjemalcem čez čas 
priljubil in je najbolje prodajan del niza. 

Osnova je tipska za serijo, torej tek naprej po triraz- 
sežnih nivojih in obračunavanje s hordami peklenšč- 


PRI 


kov, ki so istočasno izrojeni in stripovsko smešni. 
Na koncu nivojev dobiš valuto za nove spretnosti in 
oceno, v kateri. je ultimativni smisel, saj se stalno 
reč mojstrovanje - čimvečja raznolikost v uniče- 
vanju peklenščkov in čimmanj staknjenih poškodb. 
Na ta rovaš predanežem ni težko skozi igro iti več- 
krat in s požrtvovalnim treningom izboljševati rezul- 
tata. Drugače rečeno, definicija hardcoraštva. 


Ž " "a 
Šefovje navduši že po vizuelni plati: orjaški?peklenšček, cvetlična strupe- 
njača, gibčen mečevalec. Še bolje je, kako sproti zvito spreminjajo vzorce. 


sm ča s: P 
V primerjavi z Dantejem .So:novi liki -opazno drugačni. Namenjeni so zlastiz->-se. > 
tistim, ki so zadevo že preigrali,z belolascem in terjajo alternativne pristope. "ma 

Če ne sodiš v to srenjo, znajo biti naknadni skoziho- 
di Special Editionu nekoliko mučni. Res je, da je na- 
lišpani videz oster in teče pri 60 sličicah v sekundi. A 
zgradba igre se je postarala slabo. Pusti, prazni in li- 
nearni nivoji, enolični gradovi, mestne ulice in kata- 
kombe, statični koti kamere, da se počutiš kot v Re- 
sident Evilih, duhamorno pretikanje stikal, da se ne- 
kje nekaj sproži ali odpre, okorno ploščadenje, dosti 
vračanja v drugi polovici igre - vse to najeda bolj kot 
pred sedmimi leti. Motijo tudi zgrešenosti, kot so 
neodklenjene višje težavnosti (vsako je treba odpre- 
ti s končanjem celotne igre) in sprva zaprta Krvava 
palača, kjer obračunavaš z navali tolovajev. 

No, ob navdušenju nad bojem je moč DmC4 odpu- 
stiti marsikaj. Njegov ravs je eden naprednejših, na- 
tančnejših in bolj raznolikih v žanru, naj se meriš z 

običajnimi sovragi ali orjaškimi šefi. Vedno je preci- 
zen in istočasno frajerski ter taktičen, s prefriganimi 
lastnostmi sovragov, ki pri kombinacijah omo- 
gočajo tako svobodo kot terjajo specifiko. Kul so 
tudi novi liki - katanski Vergil, bliskovita Trish, ba- 
zukaška Lady. Štafeto je vmes sicer prevzela Bayo- 
netta in sodobnejšemu igralcu bo bolj ustrezal za- 
hodni DmC: Devil May Cry. A 25 evrov v digitalni 
distribuciji bo pri naprednem sekljaču, ki mu ni 
mrzek retroobčutek, dobro naloženih. 


DMC DEVIL MAY CRY: 
DEFINITIVE EDETIOM 


sa ao. 


KONZOLEC 


bo v lepo ozaljšani Definitivni inačici za PS4 in xbox 
one, ki teče pri 60 fpsjih (prej je to zmogla le PCje- 
va verzija, dočim sta PS3 in X360 ostala pri 30), 
vsekakor užival bolj kot v bolj čudnem, ostarelem in 
okorelem DMC4 SE. Prednost slednjega je čista 
tehnična plat bojevanja, saj je tale v DmCju kljub 
nadgrajenemu spektaklu in mnogovrstnim sitno- 
bam le nekoliko enostavnejši. Ni treba biti več tako 
precizen (pa že tako je to v štirici napram trojki bolj 
ohlapno) in tolovaje dokaj efektivno upepeljujejo že 
precej naključne kombinacije. 

Po drugi strani pa je res, da je Definitive Edition k 
stari vsebini prinese še kaj več kot le grafiko, medli 
dodatek Vergil's Downfall in vnaprej odklenjen 
Bloody Palace, ki je prisoten tudi v novi inačici za 
Vergila. Sovražnike je moč lastnoročno jemati na 
muho, kar je v izvirniku zelo manjkalo, in dodali so 


i se zadržujejo predvsem okrog rdeče in mo 


- dre. Definitivna edicija doda prepotrebno ročno ciljanje 


Petica je nenavaden Devil. Ni nastala pri Japoncih, 
temveč so jo le-ti 'outsourcali' k britanskim Ninja 
Theory. Zaljubljenci v serijo so bili zgroženi, saj so 
Angleži uporabili bistveno drugačen slog. Dante je 
postal temnolas, igra pa bolj kinematografska in iz- 
delana po kopitu 'naših' uspešnic, s statičnimi god- 
ofwarovskimi šefi in resnejšo, bolj koherentno in 
smiselno zgodbo, v kateri Hudič skozi medije ter 
banke nadzira svet. 

Ta nejaponskost ni tako slaba, kot se pridušajo pri- 
segovalci na stare epizode, saj naredi celoten paket 
privlačnejši za običajnega slovenskega igralca. Ta 


zda 


( 


krožec na sliki). 


LEA 


modifikator hardcore, ki subtilno prilagodi mnogo 
elementov, recimo prej predolgo trajanje Danteje- 
vega mogočnega napada. Ob tem je ustroj špila ve- 
liko modernejši od DMCA4 SE in je bližji naslednici 
Bayonetti, skakanje je boljše ter okolica mnogo bo- 
gatejša in domišljijska. 

Če torej iščeš dobro sekljačino na PS4 ali xboxu one, 
kjer je zvrst slabo zastopana, je to to. In sprva malo- 
dane polna cena zna biti po nekaj mesecih od izida 
polovična. V tem primeru nadgradnjo priporočam 
celo tistim, ki so obrnili izvirnik, saj je vnovični sko- 
zihod nenavadno svež. Kako zelo devilmaycryevsko! 


V primerjavi S štirico so skakalni razdelki bistveno bolj elegantni in manj 


RI 


buč ? Zadar 

težijo z zagonetnimi koti kamere. Ni jih preveč, poudarek je na rezljanju. 


mr Len U 
PREJSNJIHUDICI 
Če imaš rad sekljaške igre, gotovo veš, da se 
Devil May Cryji uvrščajo v vrh žanra. Na srečo 
jih ni treba iskati po boljšaku, saj so začetni deli 
na razpolago v olepšani zbirki Devil May Cry HD 
Collection za PS3 in xbox 360. Ce si računalni- 
čar, pa DMC3 Special Edition dobiš na Steamu. 


Devil May Cry (2001, PS2) 


Prva epizoda Dantejevega lova na demone je 
prelomila s tradicijo Resident Evila ter uvedla 
spektakularno bojevanje, pri katerem si zlodjev: 
ce onegavil z mečem, s pištolama pa si jih za- 
drževal v zraku in tako podaljševal poškodbe ter 
kombinacije. Kamera se je sicer znala postaviti 
neumno, arhitektura je dandanes manj privlačna 
in dosti je malce zateženih ugank. A igra je kljub 
temu dobro preživela ugrize časa. 


Devil May Cry 2 (2003, PS2) 


Zanikrnost DMC2 je legendarna. Izvirni avtor Hi- 
deki Kamiya tu ni sodeloval, marveč je vajeti 
prevzel nekdanji videoigerni novinar, ki ni vedel, 
kaj počne. Sicer smo dobili priložnost zaigrati 
kot demonka Lucia, okolica je bila precej manj 
utesnjujoča in ni bilo toliko puzel. A bojna meha- 
nika je bila manj prefinjena in Dante le bleda 
senca testosteronskega nastopača iz enice. 


Devil May Cry 3 (2005, PS2) 

izpopolnjen bojni sistem in uvedba več slogov 
za Danteja ni edino, kar je prinesla cenjenartroj- 
ka. Najbolj je bil na dlani dvig težavnosti, pri 
čemer: že enica ni bila ravno popustljiva. Velika 
prizorišča so zamenjale manjše arene, v katerih 
je spretno gibanje postalo bistveno, Dante's 
Awakening pa se je zgodovino zapisal kot eden 
najboljših špilov zadnje tretjine PS2jevega cikla. 


HE 


PUSTI VAS 


MA 


ze spomni dobe pred tremi desetletji, ko zo bile igre Fer ze 
Tudi tiste, v katerih zmo strelsko odstranjevali sovražnike in, 
Hm, Uustugr jali boljšo svetovno klimo? kakor za koga ... 


oderne igre, ki vojno predstavljajo 
realistično ali tudi filmsko, imajo 
nalepljeno visoko starostno ozna- 
ko. Vsaj 12, če ne kar 18. Menim, 
da upravičeno, kajti vzdušje v njih 
je hudo nazorno. Ko se v Battlefieldih okrog mene 
podirajo stolpnice, ko v Call of Dutyjih rešetam iz 
helikopterja, da ne ostane celo nobeno skladišče 
goriva, in ko v Sniper Elitih s kilometra sovražniku 
razčefukam lobanjo - to so trenutki, za katere ne 
želim, da jim otroci prisostvujejo. 

Je že res, da proženje orožja v igri in v resnici ni ena- 
ko. Klik z miško ali pritisk gumba na joypadu sta bi- 
stveno manj vzdušna in konkretna kot poteg peteli- 
na, ki mu sledi trzaj težke kovine v rokah. In, seveda, 
pred zaslonom ne čutiš bolečine, ko te ustrelijo, ne 
čutiš mokrine tovariševe krvi in ne vohaš vsebine 
črevc, ki jo jo granata razsula po odredu. To bi pri- 
nesel samo legendarni smellblaster, ki je obtičal v 
razvojnih laboratorijih. A sodobne igre niso več igri- 
ce izpred tridesetih let. Tedaj vojački niso bili ljudje, 
ampak čačke, eksplozije packe in izstrelki piksli. Ta 
abstrakcija je naredila podobno razliko, kakršna je 
med črnobelo fotografijo tete, ki nagajivo kaže gol 
hrbet, ter HD-pornografijo s petimi črnci, korenjem 
in oslom. Prvo šele vodi k cilju. Drugo je že tam. Za- 
to se mi ne zdi problematično, če moj petletnik gle- 
da, kako po ekranu frčijo brezoblični kvadratki. Ga 
pa gotovo spodim, ko začne tolči puškomitraljez v 
Advanced Warfaru. 


Ampak vojna je vojna, nazorna ali ne. Tako sredi 
osemdesetih kot danes se ljudje pobijamo na jako 
kreativne načine, strahove in travme pa rešujemo s 
številnimi prijemi, tudi z videoigrami. Se je pač fino 
počutiti junaka, ki reši svet in lokalni način življenja. 
Naj to storiš v zahodnem izdelku, kot je CoD, ali ka- 
ki kitajski in ruski streljanki, kjer so vloge obrnjene. 
Guglaj recimo 'Glorious Mission', kjer se v vlogi ki- 
tajske narodne armije boriš proti zlobnim Japon- 
cem, ki hočejo Pekingu vzeti otočje ali dve. Do 
ozemlja je seveda upravičen Peking, ne Tokio! 

Pred tridesetimi leti smo počeli isto, le da je bila teh- 
nologija veliko bolj primitivna. Analogni sovražniki 


današnjim Severnim Korejcem in terorističnim tol- 
pam so bili južnoameriški trgovci z mamili, Viet- 
namci in Sovjeti. Slednji so bili v času Reaganove 
administracije in vesoljsko-oboroževalne tekme 
pravi peklenščki. Dobesedno, saj je ta pokojni kav- 
bojski predsednik ZSSR označil za zlobni imperij, ko 
je zagovarjal obrambni sistem, ljudsko imenovan 
Vojna zvezd. Ne le, da so imeli Kremeljčani zadosti 
cepilnikov atomov, da bi razmontirali planet, furali 
so grdo družbeno ureditev, komunizem. Skratka, 
vse te nebodijihtreba je bilo treba sesuti, kar si sp- 
remljal na filmskem platnu, nakar si za pihalnik po- 
prijel še sam v igrah. Denimo v tehle legendah. 


Ko sem bil mulc, sploh nisem vedel, da obstajajo originali. Igre na lastnih kasetah, kakšna potrata! Zato ni- 
sem poznal teh akcijskih naslovnic, ki so imele s pikslasto vsebino bore malo skupnega. 

LAJ F JE M $f PEPSI SLOVENIJA 


GREEN BERET 


Konami, 1985 - avtomat, spectrum, C64 
Sovjetska zveza je bila leta '85 morebiti res polna 
medvedjih hrustov, ki so ti z mezincem zlomlli tilnik, 
ne da bi nehali srebati vodko. Toda Američani so jih 
radi videli kot bednike, prepuščene mogoti čezlužne 
vojske. Japonski Konami je poskrbel za izživetje teh 
fantazij z avtomatom Rush'n'Attack, kar zveni kot 
Russian Attack. V njem postaneš pripadnik zelenih 
baretk - od tod evropski naziv špila -, ki v pogledu 
od strani šiba na desno in masovno ubija sovjetske 
vojake, da bi rešil sotrpine. Največ komunajzarjev 
teče proti tebi in te skuša fentati z dotikom, kajti za 
izgubo življenja zadostuje en stik. Drugi skačejo, tre- 
tji streljajo iz pušk, četrti upravljajo z možnarji in pe- 
ti uletavajo s padali. Na tleh so mine, na kraju sto- 
penj pa šefi, denimo naval krvoločnih psov in trojica 
v malih helikopterjih. Kleč je v tem, da redko dobiš 
kaj strelskega, na primer bazuko. Večinoma si obo- 
rožen z nožem, tako da moraš biti kanaljam stalno 
blizu. A štihaš tako brzinsko, da ni velikih težav pri 
uničenju polovice rdeče armade. Seems legit. 


LIVES 2 


RULE 


Zgornji podobici lepo pokažeta razliko med močjo 
C64, ki je imel namenske procesorje, ter spectru- 
ma, kjer je vse opravil ubogi osrednjik. Kljub temu 
se Green Beret na mavrici igra kar lepo. 


Na to igro imamo številni lepe spomine, a se je sla- 
bo postarala. Primitivna je in levji delež vsebine je 
rutinski, izvzemši skoke težavnosti, ki se jih moraš 
nadudlati. Vsekakor pa je to lina za uvid v čas, ko 
politika ni težila glede politične nekorektnosti. Prav- 
zaprav jo je spodbujala. 


HHHLI 


RAMBO 


Ocean, 1985 - spectrum, C64 

Kljub nazivu je tale igrička nastala na podlagi filma 
Rambo 2. Nasprotniki so bili formalno Vietnamci, a 
kot vemo, so za njimi stali diabolični Sovjeti. No, to 
na zaslonu ni važno, saj je vrst sovražnikov le pešči- 
ca, vsi čudaško blodijo naokoli ter precej naključno 
streljajo nate. Temu je tako, ker je Rambo precej 
manj režirana igra kot Green Beret. Slednji izvira z 
avtomata, Ramba pa so naredili za domače mikre in 
je naprednejši - postavljen je v odprt džungelski 
svet. Na Rambu, ki začne z bombami in noži, je, da 
najprej najde čimveč orožij, kot sta mitraljez in lok z 
eksplozivom, nakar gre po ujetnike. Odveže jih lah- 
ko v poljubnem vrstnem redu! Še več, ko najde heli- 
kopter, se pramovoško prevaža po džungli, pristaja 
na črkah H in rešuje trpeče Američane. Kar vidim 
tole v Unreal Enginu - vsekakor bi znalo biti dosti 
bolje kot novodobni, 'filmski' špil z Rambom. 


Verzije za posamične sisteme so se tistihmal orenk 
razlikovale. Rambo na C64 je fejst drugačen kot na 
spectrumu. Med drugim ima junak črto z energijo. 


COMMANDO 


Capcom, 1985 - avtomat, C64, spectrum 
Slovencem morebiti najbolj znana strelska arkada 
osemdesetih ne temelji na istoimenskem filmu s 
Švarcijem v glavni vlogi. Navsezadnje je njeno izvir- 
no ime Wolf of the Battlefield. Si soldat Super Joe, ki 
ga odvržejo v džunglo, iz katere se mora prebiti. Za- 
slon se v pogledu od zgoraj pomika le proti vrhnje- 
mu robu, tako da nimaš svobode gibanja, in naokoli 
mrgoli generične soldateske. Vendar se ta skriva za 
naravnimi ovirami, tiči v jaških in skače iz bajt. Nje- 
ni valovi so urejeni bolje kot v večini tovrstnih stre- 
ljank, dočim za vzdušje poskrbijo edinstvene poteze. 
Nadlegujejo te namreč motoriziranci, od motociklov 
do tankov, na koncu vsake stopnje pa se odpro vra- 
ta utrdbe in izza njih kot mravlje navalijo prašinarji. 
Joe zalegi zavdaja z neskončno zalogo streliva in 
omejeno količino bomb, ki vedno letijo proti vrhnje- 
mu robu zaslona. Zabaven špil brez političnih kono- 
tacij, ki si je sloves ustvaril z nepopustljivo akcijo. 


[is 


Katera je naj predelava Commanda? Komodorjeva 
zgoraj je dokaj zvesta izvirniku in caruje z glasbo. 
Spectrumova spodaj pa je presenetljivo hitra. 


BEACH-HEAD 


U.S. Gold, 1984 - C64, spectrum 

Številni v igrah cenijo predvsem raznolikost in 
Beach-Head jo dostavi. V njem se za časa druge 
svetovne vojne, kar je izjema med naštetimi, kot 
Američan bojuješ proti Japoncem na Pacifiku. Naj- 
prej se znajdeš na krovu bojne križarke, kjer izza to- 
pa streljaš po napadajočih letalih. Nezaslišano, da 
ni kamikaz! Potem sedeš za drug kanon in skušaš 
zadeti sovražne ladje. Pri tem večaš ali manjšaš na- 
klon in motriš, ali je granata padla predaleč ali pre- 
blizu. V tretjem delu arkadno z desne proti levi voziš 


40.0 DIZG.ELEY? 


Igre s tematiko druge svetovne so poniknile, a po 

krivici, saj ni edini format tisti klasične prvoosebne 

streljačine. Obalni naskok avtorjem pokaže, kaj vse 
bi se dalo storiti. Tanki! Ladje!! Več pristopov!!! 

tankec po plaži, polni ovir in bunkerjev. Četrti del pa 
ti naloži, da v slični perspektivi kot spočetka uničiš 
gromozanski top, ki ovira ameriško ladjevje na poti 
do Tokia. Noben od teh gradnikov ni kakorkoli za- 
pleten in grafika je konkretno za časom. Je pa me- 
njavanje vzdušno in raznotero, tako da ni čudno, da 
se je igra zažrla v možganske vijuge. 


RAID OVER MOSCOW 


U.S. Gold, 1984 - spectrum, C64 


RaID OVER moscow 


ENEMY LAUNLH DETECTED 
CHICAGO 
:, 87:34.0 


SCORE: 880008 


Ha POSITION X HD 
VERT [IS ALTITUDE 
AME "TU o JI rv go 
REIRCRHFT i Malej 
Naslovno sliko za Raid Over Moscow je navdihnila 
Vojna zvezd — ravno prav, kajti Sovjetska zveza je 


bila kakor zlobni, svinčeni, enomiselni Imperij! 


ELOCITY «: 


Javno mnenje se je tako spremenilo, da danes ne 
recno šli nad prestolnico količkaj močne države. V 
osemdesetih pa ni bilo frke, zato v tejle spominčici 
poletimo nad Moskvo. Podobno kot pri Beach-Hea- 
du istega založnika udejstvovanje tvori več delov. 
Najprvo je treba iz postaje v orbiti spravljati oboro- 
žene vesoljske čolniče, pri čemer moraš upoštevati 
inercijo in ob pravem času odpreti vrata. To je naj- 
težji del, saj se zlahka razmažeš po stenah. Sledi se- 
litev v stransko perspektivo, kjer letiš na desno, st- 
reljaš in se ogibaš oviram. Ko takole opraviš s štiri- 
mi mesti (Kijevom, Leningradom, Minskom in Sara- 
tovom), kot soldat stopiš pred Kremelj v Moskvi in 
skušaš z možnarjem raztreščiti vrata. ln nazadnje je 
tu spopad z roboti pod palačo, kjer je zlobni jedrski 
reaktor. Prostodušnosti scenarija je težko verjeti in 
špil je tako težak, da je malokdo ugledal tretjo in 
četrto fazo. A z drznostjo se je zapisal v anale. 

OPERATION WOLF 


Taito, 1987 - avtomat, spectrum, C64 

Vse naštete igre so grafično tako primitivne in se 
odvijajo iz takih pogledov, da res ni skrbi za pohuj- 
šanje. Operation Wolf je bil iz drugačnega testa. Gre 
za streljanko na tračnicah, kjer se pogled premika 
sam, ti moraš zgolj šicati sovražne soldate. V njem 
se rešetanja lotiš iz prve osebe, kar je za več magni- 
tud bolj nazorno kot na primer Commanda in Ram- 
ba. Ko neprijatelji, ki ti v džungli trpinčijo ameriške 
tovariše, goltajo krogle, digitalizirano kričijo in odle- 
tavajo v zlomljenih pozah. Vozila cvetijo v eksplozi- 
jah, naokoli frčijo bombe, s strojnico in granatami 
pa lahko pokosiš bolniške sestre in ptice v letu. Ni 
čudno, da je pokojni urednik Mojega mikra Aljoša 
Vrečar zapovedal, da te 'simulacije vojne' v reviji ne 
bodo opisali. Pa četudi bi šlo za domačo verzijo, ki 
za avtomatom ni zaostajala le po grafiki, temveč tu- 
di po občutku. Kabinet je imel namreč nameščeno 
kovinsko brzostrelko, ki jo je igralec obračal, med 
realističnim mitraljiranjem pa se je tresla. Kasnejši 
inačici za amigo in DOS sta uporabljali miško za 
nadmočno preciznost. 

Danes je Wolf resda do obisti staromoden in upam 
si trditi, da si lahko z njega igranjem pokvariš mar- 
sikak nadmočen spomin. A njega dni je bil to eden 
od naslovov, ki je z Mortal Kombatom oral ledino 
gamerske kontroverznosti ter utiral pot današnjim 
udarnim rešetalkam, kakršen je Battlefield. 

YOU HAVE SUSTAINED A LETHAL 
INJURY. SORRY, BUT YOU ARE 
FINISHED HERE. 

Wolfa ima marsikdo v spominu kot barvit špil, a v 
resnici je bila paleta močno omejena. Najprej na 
rjavo oporiščno, nato na džungelsko zeleno. Temu 
navzlic je bilo luknjanje capinov prepričljivo. 

Konvencija piflarjev. Maškarada (ne)odraslih otrok. Festival čudakov. Marsikaj je 
Comic-Con že slišal, a opazke s slabšalnim prizvokom so čedalje redkejše. Na- 
predne družbe štekajo, da gre vendarle za kronski manifest ljubiteljev domišljije. 
To je tista široka skupnost, ki ume sredi dolgočasnega vsakdana jahati mavrične 
samoroge, se spopadati s silami pekla in potovati na tujske planete. 
Poroča , ki v svojem milnem mehurčku redno gosti vilinske kraljične! 


eprav se pod blagovno znamko Comic- 
Con odvijajo prireditve po celem svetu, 
osrednji dogodek ostaja tisti izvirni, ki ga 
v južnokalifornijskem San Diegu organizi- 
rajo vsako poletje že od leta 1970. Takrat 
ga je spočela trojka mladeničev kot zbor nekaj sto 
stripovskih frikov. Letošnji se je odvil med 9. in 12. 
julijem in je gostil 130.000 navdušencev nad fanta- 
stičnimi svetovi. Zaradi kapacitet tamkajšnjega raz- 
stavišča je obisk že nekaj sezon omejen in vstopnice, 
ki veljajo 50 dolarjev po odrasli glavi, v predprodaji 
poidejo že mesec poprej. Nič naključnežev torej, karte 
pa dosegajo visoke cene na Ebayu. Ako te obisk mi- 
ka, ti za začetek priporočam manj odmevni, a dostop- 
nejši in po naravi enaki londonski Comic-Con, ki se 
pripeti maja in oktobra. 


HOLIVUOb UKRADE ŠOV 


Vsebina Comic-Cona je preprosta: vse, kar je poveza- 
no z odraslejšo fantazijo. V prvi vrsti sem sodijo stripi, 
filmi in TV-serije, sledijo videošpili, namiznice ter tokij- 
ska roba, vse pa obkroža industrija zbirateljskih arte- 
faktov. Najbolj vidno je prav slednje področje, saj je 
največja površina sejma odmerjena prodajalcem in 
preprodajalcem igrač, akcijskih figuric, kostumov in 
drugih pritičnih vitrinskih ter prahlovilnih artefaktov. 
Geeku se ob pogledu na to slikovito tržnico milijona 
popkulturnih zanimivosti kar milo stori. Cenenega kiča 
pravzaprav ni in naprodaj je vse mogoče, od zaresnega 
Andurila in portal guna prek profesionalnih umetnih re- 
pov ter japonskih dekliških uniform do unikatnih kip- 
cev in redkih stripov. Vmes pa še spodnje perilo od 
Wonder Woman, preživetveni pribor za zombikalipso in 
plišasti facehugger za ninico dojenčku. Ni, da ni. In po- 
vsod sprejemajo kreditne kartice! 

A ta sejmarski del je le ena plat prireditve. Druga 
se dogaja v okoliških konferenčnih dvoranah, kjer 
se zvrsti sto in več dogodkov, projekcij, preda- 
vanj, govoranc in promocij novih izdelkov. Tam 
publiko dražijo prihajajoči filmi, nadaljevanke, 
stripserije, mange in družabni špili. Avtorji, reži- 
serji, igralci in pisci odgovarjajo na vprašanja lju- 
biteljev. Lego je za 2016. oznanil novo linijo Ang- 
ry Birds, Ben Affleck in Henry Cavill sta se drgni- 
la ob Gal Gadot ter Alfie Allen je kazal, da ima za 
razliko od Njuha vse prste. Channing Tatum je 
pomagal 92-letnemu očaku Stanu Leeju z odra, 
vsi možje in žene X so škljocnili en gromozanski 
sebek in Harrison Ford je kot edini gostujoči požel 
stoječ aplavz. Skratka, vse tiste velike najave pro- 
jektov in izjave ter fotografije igralcev, ki polnijo 
množična občila, pridejo iz teh prostorov. 

Filmarji so dogodek že davno vzeli za svojega in 
ekskluzivni napovedniki za znanstvenofantastične 
ter superjunaške predstave so samoumeven sesta- 
vni del Comic-Cona. Studiji in televizijske mreže 
privlečejo na oder celotne igralske zasedbe s sce- 
naristom in režiserjem vred, zaradi česar fani omed- 
levajo. Hollywood je bil v ospredju tudi letos, kajti 
spektakli Batman proti Supermanu, Vojna zvezd, 
Suicide Sguad in Warcraft so zasenčili vse ostalo. 
Znanih frisov zato na Comic-Conu nikoli ne manj- 
ka in mnogokateri med njimi, tokrat najmanj Da- 
niel Radcliffe, Wesley Snipes ter Jennifer Lawren- 
ce, se pojavijo celo med štanti. Je pa res, da kon- 
ference kljub dolžini in sproščenosti niso višek za- 
nimivosti. Igralci mlatijo prazno slamo, mnogokrat 
posiljeno duhovičijo in s kakšno tumpasto izjavo 
celo škodijo dojemanju lika. 


Ben je novi Bats, Hanry je stari Sups in izraelska lepotica Gal je Wonderca. Ko taka ekipa stopi na oder, 


fani padejo v trans in ne opazijo, da režiser Zack Snyder ne zna povedati ene same zaključene povedi, Gal 
pa nabija o čustveni inteligenci svojega lika. Wonder Woman je premore komaj kaj več od Dark Seida. 


TELEVIZIJSKA JESEN 


O superjunaških TV-serijah smo obširno pisali v 
prejšnjem Jokerju. Poleg tega kakšnih velikih pre- 
mikov ni bilo slišati, dasi je imela skorajda vsaka la- 
stno sejo. Drugi sveženj Flashevih dogodivščin pride 
6. oktobra, zgodba pa se bo precej bolj naslanjala na 
vzporedne svetove in časovnice. Kot je s tisto starin- 
sko plehnato čelado namignil zadnji del, se bo poja- 
vil celo Jay Garrick, prvi stripovski Flash ... 21. sep- 
tembra pričnejo sveže gothamske kronike, ki bodo 
pokazale, kako mesto po Falconejevem odstopu to- 
ne v kaos ... Stephen Amell je povedal, da bo Arrow 
po novem bolj zelen, da bo četrta sezona vsebovala 
več nadnaravnosti in da bo prvo puščico sprožil 7. 
oktobra ... Nova nadaljevanja Daredevila pridejo fe- 
bruarja ali marca, pri čemer bosta imela Punisher in 
Electra konkretni vlogi ... The Legends of Tomor- 
row, v katerem se bodo nadljudje iz serij Flash in Ar- 
row zoperstavili hitlerjanskemu pračloveškemu mu- 
tantu Vandalu Savagu, so na spomladanskem urni- 
ku ... Supermanova sestrična Supergirl bo na malih 
zaslonih vzletela 26. oktobra, serija pa zaradi svet- 
lejše vsebine cika na žensko občinstvo ... 

Na sporedu je bilo še čuda nestripovskih nadalje- 
vank, od katerih smo zanimivejše frišne vpogledali 
v okvirčku. Večina prezentacij je namreč pripadla 
novim sezonam obstoječih. BBC je razočaral z oz- 
nanilom, da bo četrti letnik Sherlocka na ogled šele 
leta 2017 ... Oktobra vnovič stopijo na pot The Wal- 
king Dead, kjer bo v šesto poudarek na dinamiki 
moči med voditelji v zavetišču, prav tako pa napo- 
vedujejo sveže prijeme pri podajanju zgodbe ... Za- 
hodnjani so potrdili, da Jon Snow ni niti sanjal, niti ni 
imel neprebojnega jopiča, zato je mrtev, kot je pač 
mrtvak lahko mrtev (več bomo izvedeli na pozno 
pomlad) ... 19. septembra se vrača Gospodar časa 
oziroma Doctor Who z novimi peripetijami v času in 
prostoru ... Podobne večdimenzionalne dogo- 
divščine sta drugosezonska Rick and Morty pričela 
že konec julija ... Gledalci so podpisovali peticijo za 
četrto sezono Hannibala, ki jo je NBC pred kratkim 
skenslal (na žalost ni bilo tovrstne iniciative za čezle- 
sno risanko Brickleberry) ... Mattu Groeningu še ni 
zmanjkalo zaleta in 27. septembra bodo Simpsoni 
nastopili že sedemindvajsetič zapored, pri čemer so 
takisto napovedali tradicionalno halloweensko epi- 
zodo Treehouse of Horror XXVI ... Po poletnem za- 
tišju bodo na jesen kavči zatorej ponovno trpeli. 


WARCRAFT 


Z: film po Warcraftu kljub 

veliki dozi besedičenja na 

dosedanjih konvencijah navad- 

ni smrtniki še niso uzrli gibljivih 

sličic. Žal so spletne opazoval- 

ce za pošteno prikolico prikraj- 

šali tudi tokrat in neposvečena 

raja je dobila le sicer kulski 3D- 

prelet nad človeško metropolo 

Stormwind na grifonovih rame- 

nih. Očitno jo šparajo za no- 

vembrski BlizzCon, čeprav ima 

nadzor nad tem v rokah produ- 

cent, ne Blizzard. Zato pa je 

srečneže na panelu hiše Legendary pričakala im- 
pozantna predstava. Stene prostora so bile odete 
v ogromne plakate z vsemi pomembnimi liki, ki 
jih bo kar okrog ducat. Film se bo namreč globo- 
ko zakopal v originalni spor med orki in ljudmi 
ob čisto prvem Warcraftu, ko so zobati silaki 
skozi temni portal vdrli v Azeroth. Na seznamu 
bodo slovita imena, kot so Orgrim Doomham- 
mer, Durotan in kralj Lothar (na sliki). 


76 


na, . 
NE AME 

pe VA BA, |" 
sale; 
VET Mm? ri; 


4 


Njihove motive so prisotnim predstavili s šestminu- 
tnim kolažem prizorov iz filma. Začel se je s prika- 
zom orkovske horde, ki ji na umirajočem svetu 
Draenorju pohajajo življenjske surovine, zato se po- 
služi temne magije warlocka Gul'Dana, s katero od- 
prejo prehod med svetovi. Možje in žene iz Storm- 
winda na drugi strani niso navdušeni, da jim deželo 
preplavljajo neki grobijani. Šele zaključek videa je 
postregel s pošteno bitko in tudi iz besed snovalcev 
je moč razbrati, da bo Warcraft d muvi močno us- 
merjen v večplastno pripoved, 
ne le udarce sekir po čeladah. S 
tem ne bo šlo za črno-belo bor- 
bo med dobrim in zlim, ker orki 
pravzaprav ne bodo slabi fan- 
tje. Vsaj ne vsi. Gul'Dan seveda 
bo poreden. 
Druga važna podrobnost, vi- 
dez, je pustila mešane občutke. 
Digitalna podoba, četudi vr- 
hunska, je opazna, zato naj bi 
bil film bolj podoben Avatarju 
kot srednjeveškim spektak- 
lom. Orki niso maske, marveč 
računalniški. Njihovi 'igralci' 
so naokoli skakali v 'pižamah 
z bunkicami', da so kamere 
zajele premikanje. Ljudski liki 
so seveda švicali v oklepih. Za 
odrom se je zvrstila malone vsa igralska zasedba, 
na čelu z 'vikingom' Travisom Fimmelom kot Lot- 
harjem, Robom Kazinskim (Pacific Rim) kot Doom- 
hammerjem in Paulo Patton iz Ghost Protocola kot 
polorkinjo, polbabo Garono. Režiser Duncan Jones 
pravi, da je zadeva praktično končana in kot gre ja- 
vna skrivnost, bi bila lahko nared že za letošnji 
Božič. A so se kravatarji ustrašili Vojne zvezd in 
Warcraftov film potisnili na 10. junij 2016. 

e 
ee: dveh največjih superjunaških šem je 
studio Warner osrečil s kar tri minute dolgim 
napovednikom. Ta pokaže veliko, a izda malo. 
Kot vemo, se bo štorija napajala iz poznanega 
spora med Batmanom in Supermanom, saj prvi 
ne zaupa nadmoči drugega. Bruce je previdnež in 
zagovornik reka 'nič nas ne sme presenetiti', zato 
ima premišljene načrte, kako v slučaju pobezlja- 
nosti onesposobiti vse kolegialne nadljudi. Vse- 
eno to pot ne gre zgolj za sumničavost, marveč je 
bojazen upravičena, kajti Superman je v prejš- 
njem poglavju Man of Steel spektakularno razsul 
pol mesta. Takrat vidnih žrtev ni bilo, nad čemer 
je mnogokateri gledalec vihal nos, toda posledice 
pridejo zdaj. Ljudstvo ni zadovoljno in poziva, da 
alien prepusti Zemljo Zemljanom. Gibanje podpre 
še master Bruce, saj je Kal-El med ravsom z ge- 
neralom Zodom porušil stolpnico podjetja Wayne 
Enterprises. 
Ideja, da si navaden človek sploh drzne zopersta- 
viti se letečemu in neuničljivemu božanstvu z la- 
serskim pogledom, se sicer zdi absurdna. Toda v 
stripih in risankah jih pravzaprav Sups mnogokrat 
dobi po pički od Batmana. Ponavadi s pomočjo 
kriptonita. Kako globoka bo razprtija in kakšna je 
pravzaprav fabula, ostaja najbolj varovana skriv- 
nost. Ljubitelji lahko zgolj premlevamo in pame- 
tujemo o prizorih iz trailerja. Čeprav tega video ne 
pokaže, naj bi bil glavni sovrag Doomsday. To je 
najjača kreatura v vsemirju, ki se po vsaki smrti 
resurekta in postane imuna na prejšnjo pogibel. 
Po izročilu je pošast genetsko ustvaril nek nori 
kriptonski znanstvenik, vendar sklepamo, da bo 
imel tu prste vmes najinteligentnejši človek, Lex 
Luthor. Kako? S pomočjo Zodovega trupla. Če je 
temu res tako, bo rešitelj planeta le Superman, 
kajti s pametjo, batarangom in bančnim računom 
pač ne moreš nad Doomsdaya. 
Kaj pa Joker, ku mu pripada tisti zločesti napis na 
kostumu preminulega Robina? (Igralci Arkham 
Knighta seveda vemo, da dotični vajenec sploh ni 
umrl, he he.) Bojda se bo Jared Leto kot Burkež iz 
Suicide Sguada pojavil tudi v tem filmu, medtem 
ko bo Taščico v retrospektivni sceni menda igral 
sin režiserja Zacka Snyderja. In najbolj pereče 
vprašanje: ali nam bo Ben Affleck film priskutil? 
Na prvi pogled njegov ksiht ne deluje ne pod mas- 
ko, ne kot Bruce Wayne. Pri tem je težko spregle- 
dati, da je Ben že bil v vlogi superjunaka - Dare- 
devila. Ob neskončnem bazenu igralcev pona- 
vljanje obrazov res nima smisla. Tujski je takena- 
ko Alfred. Ta je v vseh inačicah uglajeni britanski 
butler, tokrat pa je njegov lik čisto nasprotje, pri 
čemer ga dodatno robati Jeremy Irons. 
B proti S ne bo zgolj prva filmska povezava DCje- 
vih nadmož, marveč uvodni korak k izgradnji 
širšega kinematografskega univerzuma. Podnas- 
lov Dawn of Justice namreč nakazuje na ustano- 
vitev superkrožka Justice League. V predstavi bo 

zato imela nekaj besede in kritičnih udarcev Won- 
der Woman, ki bo prišla pomirit merjenje tičev. Prav 
tako bodo vidni nastavki še za ostale like, najmanj 
za Vodamoža. Film, ki na slovenska platna prispe 
24, marca 2016, bo spočel petletni, devetdelni pro- 
jekt Warnerjevih bratov. Lastne povesti bodo dobili 
Wonder Woman, Shazam, Flash, Green Lantern, 
Cyborg in Aguaman, vmes pa po zgledu Avenger- 
jev prideta še dva filma s celotno pravičniško za- 
sedbo. O njih ni bilo rečenega nič z izjemo tega, da 
filmski Flash ne bo Grant Gustin iz TV-nizike. 


ilm o Gothamčanu zoper 

Kriptončana je bil resda v 
največjem soju žarometov, 
vendar ni bil edini. Na DCje- 
vem bregu mu je sledil Suicide 
Sguad, katerega sprva eksklu- 
zivni trailer je studio po vzniku 
telefonskih videoposnetkov 
javno objavil na spletu. Ime 
kljub povezavi z Batmanovim svetom tod 
naokoli ni poznano, zato vedi, da gre za po- 
trošno ekipo naključnih barab. Te zamorklja 
Amanda Waller, kao vladna predstavnica, 
pošilja na neuradne naloge, pri čemer jih po- 
navadi motivira z bombnimi ovratnicami. 
Praviloma imajo fige v žepih vsi, tako Aman- 
da kot vsak pridanič posebej. Nič ne dvomi- 
mo, da bo tako tudi v filmu, kjer se bodo 
gvišno hoteli opetnajstiti križem kražem. 
Scenarij je kakopak bolj skrivnosten od Jo- 
kerjevega porekla, a glede na veliko število 
likov zgodba gotovo ne bo preveč zamotana. 
Kolovodja bo bržda snajperist Deathshot, saj 
ga igra Will Smith, edini prvorazredni Holi- 
vudčan. Preostali capini bodo Kapitan Bu- 
mergang, psihopatska Harley Guinn, čarov- 


nica Enchantress, smirko- 
vi Killer Croc, Katana in 
še par manj pomembnih. 
i Pri tem bodo pojave bolj 
'realistične' od pojav v 
stripih - Krok bo denimo 
zgolj človek z dermato- 
loškimi neprilikami in ne 
zaresni kuščarmož. 
MI A celotna zasedba zna biti 
v senci Jokerja, katerega 
nora podoba in njegov strašljivi citat "I am 
not going to kill you. I'm just gonna hurt you 
really, really, BAD!" sta že osvojila splet. 
(Zalo verjetno je norec to rekel svoji tedanji 
zdravnici Harleen Guinzel in jo spremenil v 
Harlekinko.) Igral ga bo srednje znani akter 
Jared Leto, ki mu gre preoblačenje dobro od 
rok, če se ga spomniš kot transvestita v Dal- 
las Buyers Clubu. Ličila, zelen preliv in kro- 
mani zobje so ga tokrat spremenili v izjemno 
pojavo, ki deluje verodostojno in je obenem 
zelo drugačna od Jacka ter Heatha. 
Kako se bo zlobnjakarska tovarišija obnesla 
v praksi, bomo videli avgusta prihodnje leto. 
Dotlej si velja za predjed ogledati izrisanko 
Assault on Arkham, ki odlično predstavi na- 
ravo samomorilskega voda. 

MAŠKARAOA ČEZ VSE 


Za užitek še enega obraza Comic-Cona ti ni treba 
niti odštevati dodatnih zelencev, niti se gnečiti v 
dvoranah, saj je vseprisoten. To je seveda cosplay, 
hobijaško, a izredno posrečeno maskiranje v omi- 
tjene like. Našemljena je četrtina obiskovalcev, 
ampak zaradi barvitosti in izstopanja so videti v 
večini. Pri tem praviloma ne gre za kupljene kostu- 
me, marveč za rokodelstvo in improvizacijo. Rezul- 
tati so, kot pričajo objavljene fotografije, osupljivi. 
Dekoltejaste, razgaljene in oprijete maškare so za 
prste obliznit in prenekateri moški bi kakšno Leio, 
Malo morsko deklico ali Powergirl z veseljem odpe- 
ljal domov. Za v vitrino, se razume. Bržda bi to s 
številnimi zgoraj brez junaclji storila tudi kakšna 
geekinja. Pravzaprav se čudim, da na dogodku, ki 
sloni na fantaziranju, ob vsej gneči in nebranjenih 
joških letos ni bilo omembe vrednega spolnega in- 
cidenta. Morda se s šlatanjem strinjata obe strani. 
Največ maškar izhaja iz treh glavnih mitologij, torej 
Marvelove, DCjeve in Lucasove, toda praktično ni 
nezastopanega področja. Najdeš pojave iz še tako 
obskurnih japonskih risank ali davno pozabljenih 
filmov. Se še kdo spomni Sport Billyja in njegovega 
čarobnega pedertošla? Ali Rocketeerja, Leeloo in 
He-Mana? Nič manj domiselne niso zmešanice v 
slogu Evel Knievel Boba Fetta, naciMaria, zombi- 
Sneguljke, steampunkovskega Vaderja ali židov- 
skega Wolverina z menorami namesto krempljev. 
Na razstavišču se nato odvijejo naključni spopadi, 
ko trije Jokerji lovijo Temnega viteza ali se Sub-Ze- 
ro po babje stepe s Predatorjem za trop Disneyjevih 
princesk. Dodatne burleske se odvijajo v toaletnih 
prostorih, recimo ko se pred pisoarji z bezanjem 
lulčkov iz pajacev mučijo trije Deadpooli. Kako vic- 
no mora biti šele na ženskih sekretariatih ... 

IGRICE IN STRIPEKI 


Videošpili si takisto takisto režejo svoj 
prostor na Comic-Conu, čeravno svetov- 
nih premier ni in je založnike moč prešteti 
na eno roko. Na paviljonih se je igralo 
Assassin's Creed: Syndicate, Lego Mar- 
vel's Avengers, Mario Maker in Just Cau- 
se 3, nekaj dogajanja pa je bilo še v sej- 
nih sobah. Tam je Pratchettova hči Rhia- 
nna razlagala zgodbo novega Tomb Rai- 
derja, Tekkenovi avtorji so promovirali 
zastonjsko pretepačino Rise of Incarnates 
in udeleženci so lahko gradili svoje le- 
goidne nivoje ali se vključili v delavnico 
glasovne sinhronizacije. Namizniško ig- 
ranje je ravno tako prisotno, toda razdro- 
bljeno na nebroj imen in izdelkov, od ka- 
terih večina nikoli ne bo prišla čez Atlan- 
tik, kaj šele v Slovenijo. V prvem planu 
sta bili neka vojnozvezdna strategija in 
zimzeleni Magic: The Gathering. 

Ob filmskih spektaklih, bliskanju iger in 
hotnosti zbirateljske robe so stripi, naslov- 
na osnova konvencije, na videz porinjeni 
v ozadje. Toda zgodbice v oblačkih pod 
vsem truščem vseeno ostajajo temeljni 
del vsebine. So vendarle originalni vir 
ameriškega bajeslovja, ki ga nato sreču- 
jemo v drugih pojavnih oblikah. Prisotnih 
je čuda založb, ki izdajajo še tako nepri- 
čakovane zgodbice. Celo igrica Plants vs 
Zombies je dobila lasten strip. Dobršen 
del si jemljejo tudi svobodnjaški risarji, ki 
izza malih mizic prodajajo svoje prvence 
in pritegujejo pozornost javnosti ter ured- 
nikov večjih zaloniških hiš. Nadobudneži 

N.: ne dvomi, da bo sedmi del vesoljske sage največji 
letošnji film, zato je imela Prebujena sila temu primer- 
no mesto na Comic-Conu. Osrednji dogodek je bila konfe- 
renca s celotnim moštvom, ki se je je udeležil celo Harrison 
Ford. Šest tisoč fanom, kolikor se jih je stlačilo v dvorano, 
je njihova pojavnost resda dogajala, toda resnici na ljubo iz- 
jave niso imele baš veliko zrn. Prevladovali so neposrečeni 
dovtipi in (ne)globokoumnosti v stilu Hamillove: "Nič se ni 
spremenilo. Pravzaprav se je spremenilo vse, a nič se ni 
spremenilo." Ker so zadnjo reklamo pokazali pred nekaj 
meseci na Star Wars Celebrationu, so to pot raje postregli z 
nekajminutnim zakulisnim videom. Njegovo sporočilo je bi- 
lo tisto, kar režiser JJ Abrams že ves čas ponavlja: po pre- 
tirani rabi računalniške grafike v zadnji trilogiji se ustvarja- 
nje vrača na stara pota maket, kulis in preoblek. 

Kot smo navedli že ob več prilikah, se Epizoda VII dogaja tri 
desetletja po uničenju druge Zvezde smrti. Vseeno Imperij z 
Vaderjevim in kajzerjevim koncem ni propadel. Vojna med 
uporniki in belimi jurišniki, ki se po novem imenujejo Prvi 
red, se nadaljuje na vseh koncih galaksije. Kaj konkretno se 
je dogajalo ves ta čas oziroma kako se v to sliko umešča 
film, pa so bolj kot ne ugibanja oziroma osamljeni mozaični 
se lahko učijo risbe in kupijo specialne flukije ali se koščki. Pravilno, da je scenarij skrivnosten, ker si nihče ne 
za desetaka pustijo mangirati Japončicam. Slado- želi skvarjenja. A razpredanja teorij in samoizpraševanja so 
kusci pa kupujejo posebne sejemske izdaje, recimc zabavna. Snovalcem se ob prebiranju blogov in forumov 
stodolarsko trdo vezano stripknjigo Street Fighter najbrž le smeji ob mimosunkih. Oziroma škrtajo z zobmi, če 
ali debel almanah Fire and Stone, ki poveže Prome- kakšna pravilna informacija vseeno pricurlja na plano. 

teja, Aliena in Predatorja. Je tisti tipček s svetlobnim krucifiksom sith, vajenec ali 
Področju nesporno vladata hiši DC in Marvel, pri zgolj nekdo, ki zbira staro robo? Kdo vodi slabe fante? Ne- 
čemer je zadnje čase v prednosti slednji. Lani je bila mara lik, ki ga igra Andy 'Gollum' Serkis in mu je ime Su- 
denimo najbolje prodajana serija Marvelov Death of preme Leader? Načeluje upornikom Kalamar? Jar Jar še 
Wolverine, kjer je Rosomah, oropan samozdravilnik. živi ali ga je Abrams krepnil in njegove kosti skril v pušča- 
sposobnosti, prav zares umrl. Letos vodi njihov ven- vo, kot je nekoč napovedal? Zakaj rankor in banta nista 
ček Secret Wars, v katerem se pomešata svetova zaželjena v moseisleyski kantini? Je Han oplodil princeso? 
navadnih Avengerjev in tistih ultimatnih (Earth-616 Kdo je Lukov otrok? Je to po odpadu puščavskega planeta 
proti Earth-1610, za znalce). K Marvelovi prednosti Jakku stikajoča in v razvalini AT-ATja prebivajoča punca 
je ravno tako pripomogla široka ponudba novih voj- Rey? Najbrž ne črnec Finn, ki je kot imperialni soldat dezer- 
nozvezdnih izdaj, med drugim sta letos lastno dobila tiral? Poznamo pa vsaj srebrnega stormtrooperja: to je kapi- 
Darth Vader in princesa Leia. Slovencu je to področ- tanka Phasma, ki jo pod šlemom upravlja Brienne iz Igre 
je nepoznano, domala tujsko, saj periodičnih stri- prestolov. Njen štab je baza Starkiller, kar je poklon prvi 
pov, kamoli mang, v našem jeziku praktično ni. To- ideji za Lukov priimek. 

da večina obiskovalcev odide s kakim zvežčičem v Studio je jasno povedal, da delajo zaokroženo trilogijo, zato 
bisagi, nekateri celo z antikvariatnimi primerki, ki jih bo Force Awakens le uvod v širšo povest. Stari trojček likov 
zbiralci in preprodajalci tržijo za štirimestne zneske. oziroma šestorček (isti akterji špilajo tudi Chewbacco in 
oba droida) bo verjetno imel postransko in prehodno vlogo, 
ki se za večino ne bo nadaljevala v osmo poglavje. Tudi za 
Abramsa ne, saj se je režiser pridušal, da si zaradi družine 
ne more privoščiti še enega takega projekta. Veliko špeku- 
lacij je, da bo Han Solo naposled umrl (kar je Harrison želel 
že v Jedijevi vrnitvi, a mu Jurij ni ustregel). Šofer Tisočlet- 
nega sokola bo itak novi lik Poe, pri čemer bo nesmrtno 
ladjo našel na odpadu in v njej menda Lukov stari meč. Z 
roko vred. Tisto, ki mu jo je odsekal fotr. 

Za odgovore bomo morali počakati do srede decembra, ko 
se bomo v galaksijo daleč daleč proč odpravili po točno de- 
setih letih in pol. Širša promocija pa se prične že septemb- 
ra. Tedi bo padel embargo in na police bodo prišle nove le- 
go kocke, Hasbrove makete, Ravellovi modelčki, sto vrst 
kosmičev ter baje povsem delujoči 150-evrski BB-8. 


81 


ogleda nov hollywoodski 
snovan na našem omil- 
inu filtriranja krutega 
lana. Med prvimi je, ki bo 

1 še zdaleč ne gre za ka- 
pixel) art — a tudi priznal, 
da se je v kinu prešerno zabaval. 


Alieni prijazna igralna bitja, kot je Pac-Man, 
spremenijo v strašna — že prej zoprna, 
kot je Donkey Kong, pa še spodbodejo. 


dam Richard Sandler, letnik 1966, 
pokasira okrog dvajset milijonov ev- 
rov za film in je premoženjsko vre- 
den petnajstkrat toliko. Vendar ni le 
hollywoodski komedijant v službi 
drugih, temveč ima svojo produkcijsko fir- 
mo, Happy Madison (ime je sestavljeno iz 
dveh njegovih zgodnjih uspešnic, Happy 
Gilmora in Billyja Madisona). Tu je nastalo 
veliko brezmožganskih komedij, pri kate- 
rih je fino žlampati sodavico in se zabavati 
ob petkih zvečer. Denimo Waterboy in Wed- 
ding Singer, ki sta v prvem letu sukanja 
prinesla več kot sto milijonov prihodka, pa 
Little Nicky, Deuce Bigalow, Anger Mana- 
gement in Zohan. 
Znabiti te je ob teh naslovih prijelo srat in 
tako ali tako je Sandlerja enako modno 
šimfati kot politike, Dana Browna in 50 od- 
tenkov sive. Njegovi izdelki so zlasti spro- 
stitvena zabava z občasnim prebliskom. 
Svoje delo jemlje dobesedno kot delo in 
množice zalaga s tistim, za kar meni, da 
hočejo. Za to ima dober nos in pri brskanju 
po nezasedenih nišah je naletel na videoi- 
gre. V pripravi je sicer kar nekaj višepro- 
računskih in uradnih filmskih franšiz po špi- 
lih, kot so Warcraft, Assassin's Creed ter 
Hitman. A v tem trenutku smo gamerji to- 
zadevno precej na suhem in ne moremo si 
vsevdilj sukati prejšnje Sandlerjeve igričars- 
ke navdihnjenke, Grandma's Boya. Opcija 
je torej ogled Pikslov, filma, ki cilja tako na 
nostalgične geeke z nagnjenostjo do uspeš- 
nic iz osemdesetih kot na splošno populaci- 
jo, pri kateri sta Pac-Man in Donkey Kong 
kot kulturni ikoni zapisana v podzavest. 
Idejo je Sandler dobil v filmčku Pixels Patric- 
ka Jeana, ki si ga lahko ogledaš na Tubi. 


Oživljena pikslarija 

Zaplet temelji na tem, da ljudje v osemde- 
setih v časovno kapsulo med drugim prip- 
nemo posnetke iz tedanjih avtomatnih špi- 
lov in jo pošljemo v vesolje iskat inteligen- 
co. Trideset let pozneje nas alieni poiščejo, 
vendar niso E.T.jeve baže. Z bizarno govo- 
rečo Madonnino glavo nas izzovejo na niz 
obračunov, in če jih izgubimo, bomo ob 
planet. Napadejo nas s svetlobnimi telesi, 
ki se oblikujejo v pikslasta plovila in druge 
kockaste sovražnike iz špilov. Nad letalsko 
oporišče privršijo žverce iz Galage, naokoli 
se na kolesu vozi fant iz Paperboya, priče 
smo teptanju kovinkotov iz Robotrona 
2084 in tako dalje. 

Izkaže se, da lahko tujske napadalce preže- 
ne le posadka 'arkadarjev' - starih navdu- 
šencev nad videoigricami, ki ji načeluje 
njega dni najboljši gamer na svetu Sam 
Brenner (Sandler). Pomagata mu debeluš- 
ni teoretik zarot in takisto spreten igričar 
Ludlow Lamonsoff (Josh Gad) ter vase za- 
verovani Eddie Plant, ki ga upodablja mid- 
žet Peter Dinklage, imp iz Igre prestolov. 
Posadko zaokrožata privlačna soldatinja in 
zavaljeni predsednik ZDA Will Cooper (Ke- 
vin James), Brennerjev najboljši prijatelj. 
Ker pač, zakaj pa ne. 


Anita Sarkeesian 
ne bi kapirala 


Natanko to je sandlerska filozofija, ki pre- 
veva celotne Piksle v režiji Chrisa Colum- 
busa in z naključnimi drugimi prepoznavni- 
mi vlogami, kot je Brian Cox kot ostareli 

Levji delež obračunov se seveda odvije 
v Ameriki, ki vse postori brez zunanje 
pomoči. Bodo Pixels 2 sodobnejši, 

s Starcraftom? 


Arkadarji Pac- Mana po vele- —. 


mestnih ulicah preganjajove« x. 
pli ki oi Medo vi v 


Posadka bi lahko vsebovala 
kakegd boljšega komika od 
medlega Kevina in spogledljive 
Michelle. Sandler je pač 
Sandler. 


general. Zakaj ne bi v interesu popolnega eskapizma 
ustvarili nekaj, kar ima približno toliko smisla kot 


Transformers 2 in kar je ob podrobnejšem premisle- 
ku niz skečev, ki včasih delujejo in včasih ne? Ple- 
menitost komedije in družbena kritičnost sta neob- 
stoječi in to ni kakorkoli napreden 'igričarski" film, ki 
bi se odklopil od nametavanja referenc ter gamersko 
udejstvovanje počastil kot kulturo, ne kot početje. V 
temelju Pixels stori tisto kot zgodnji filmi te baže, na 
primer Last Starfighter. Igranje se v njem ne izkaže 
za tratenje časa, marveč v izrednih okoliščinah pri- 
pomore k temu, da dobiš seksi babo in rešiš planet. 
Na inverzen način s tem sicer pove, da se to ne bo 
nikdar zgodilo, kajti alieni pač ne bodo uleteli in se ti 
nastavili, da jih boš potamanil z veščinami iz Call of 
Dutyja. Ampak hej, sanje so sanje in Sandler ve, ko- 
liko so ljudje zanje pripravljeni plačati. 

Namesto tega je Pixels sto osem minut naskoka na 
čute, žilico za smeh in dober okus. Je posoda kokic, 
na veliko prelitih z nečim kalorično nagnusnim, 
dabl čiz z litrom sprajta, pijan seks z dvema krota- 
ma ali glasbeni spot Vedada Jašareviča, za katere- 
ga veš, da je drek, a ne moreš nehati gledati, ker sta 
notri napol nagi Severina in Petra Kovačevič. Je 
zbirka klišejev, kot je trud v resničnosti luzerskih 
gamerjev, ki se trudijo doseči družbeno prepoznav- 
nost. Je dregljaj v oko feministkam, saj so polkov- 
nica v suhljatem telesu Michelle Monaghan, svetlo- 
lasa amazonka iz izmišljenega špila in celo Serena 
Williams trofeje, biološke mašine, ki jih moški osvo- 
jijo, ko so zadosti dobri. 


g PACeMAH 
Zvaka-žvaka-žvaka, motherfucka! Pre- 
močne besede za eno najbolj umirjenih, 
celo zenovskih igralskih ikon, ki to leto 
praznuje 35-letnico (glej anale v Joker- 
ju 146)? Mogoče. Navsezadnje je bil to E 
lik, ki je prvi, še pred Mariom, prodrl v 

javno zavest. Nemara zato, ker je spo- 


mnil na tričetrt pice ali zato, kersiv ,. igo 


njem nenehno žrl, kar je ljudem blizu. H 


Frank lUnderwood 


bi kapiral 


In je brezsramno štepanje igralskih referenc, 
ki v navezi s klasično strukturo guy-gets-girl 
daje vedeti, da je Sandler deloval predvsem 
kot poslovnež, ki voha želje masovnega gle- 
dalstva. A prav z dežjem neonske estetike, 


ki spomni na Wreck-It Ralpha, in risanjem 
podob iz mnogih uspešnic včerajšnjika se 


Pixels prežamejo s piflarsko energijo. V njej 
je ob poznavanju področja težko ne uživati 


na enak način kot ob Fast 6 Furious, če si 
zatreskan v japonske in ameriške avte. 

Razumem lastno plehkost in vem, da si ga- 
merji v širšem, kulturnem smislu zaslužimo 
več od tega. Toda ob naštevanju analnih hi- 
tov in dojemanju referenc sem se imel neob- 
remenjeno lepo. Težko je oporekati domiš- 


Yorku tlačijo s tetromini, da po cesti med 
avti skače Frogger in da velemestne ulice 
uporabijo kot blodnjak za lov na velikanske- 
ga Pac-Mana, ki ga skuša v normalnost pre- 
pričati njegov izvirni kreator Toru Iwatani. Ta 
nato med begom angreško kriči "GET THAT 
BITCH!", kar je dober lakmus papir, da pre- 
veriš, ali ti bo ta film sedel. Prištej druge ne- 
slane šale, stalno otročjost in pridih homoe- 
rotike, kot veli priročnik Happy Madisona. 


Tako ali drugače se je nesmrtna avto- 
matna igra priljubila sleherniku in ceki- 
ni so leteli na kup, ko se je gmajna na 
begu pred štirimi duhci trudila požreti 
vseh 240 mareličnih pik v labirintu ... 
in nato v naslednjem ... ter v nasled- 
njem. Vzorec premikanja duhcev je na- 
stajal na podlagi Pac-Manovega giba- 
nja in nikakor ni bil naključen, kar Pi- 
xels lepo posredujejo. 


DonkEer KOHG 
Leta 1981 Mario še ni bil Mario, temveč 
Skočko, Jumpman, in Donkey Kong ni 
bil njegov prijateljček, temveč ostudna 
žival, ki je v slogu King Konga ukradla 
deklino Paulino. Odvedla jo je na vrh 
gradbenih prizorišč, od koder je Jump- 

mana obmetavala s sodi in klicala na 
pomoč plamenčke. Čez tovrstne pre- 
preke se je bilo treba po lestvah prebiti 
do vrha in pri tem doseči kar največ 
točk. Sliši se trapasto in v osnovi je DK 
enostavna, hitro dojemljiva igr(ic)a. A 
oblikovala sta jo genialna Shigeru Mi- 
yamoto in Gunpei Yokoi, kar se pozna. 
Špil terja presenetljivo visokonivojsko 
razmišljanje o izbiri smeri in rabi bonu- 
sov, in dlje kot si v njem, bolj naključno 
postaja potovanje sodov. Ljudje Konga 
dobesedno študirajo. 


ASTERDIDZ 
Za urjenje zemeljskih sil proti vesolj- 
cem v Pikslih med drugim uporabijo 
Asteroids. V njegovi nenavadno preti- 
rani verziji Brenner demonstrira, kako 
je treba za uspeh prepoznavati vzorce 

NEU 
— da ši ste še) 


O" be je že V v avtomatnem iz izvirnik l jako. prisrčen, zato je 


(0) generiranega! pribočnička. 


Čakajoč Nolana 


Opaziti je tudi občasne poskuse scenarija, da bi nagradil 
duhovičenje in spakovanje, pri katerima prednjačita vreš- 
čavi Josh Gad in Dinklage, ki se spusti z vajeti. Denimo pri- 
merjanje starih in novih iger v smislu mehanike, pri čemer 
je dosti resnice na tem, da so tedanje zahtevale več razpo- 


znavanja vzorcev ter natančnosti. Res je le, da bi morali ob 


in biti precizen. Oboje je nujno, saj te 
avtomat iz 1979 prelevi v eno samo, od 
zgoraj gledano vsemirsko ladjico, proti 
kateri letijo številni asteroidi ter krožni- 
ki. Trikotno plovilce je moč obračati le- 
vo in desno ter dodajati potisk. To bot- 
ruje daljšemu potovanju v tisto smer, ki 
ga je moč prekiniti le novim plinom. Fi- 
zikalni model ni ravno za vikat, vendar 
prispeva plast globine in veščine, še 
zlasti, ko se asteroidi odločijo priletava- 
ti v večjem številu. Njihovo razpadanje 
na manjše kose, ki potujejo v lastne 
smeri, terja nemalo taktike. 


O"'BERT 
V evropskih igralnicah je bil O"bert 
precej redek gost, dosti bolj priljubljena 


je bila ta izometrična miselna arkada v 

teri debelo gledali, kdo sploh je mali 

okrogli čudak s trobljastim nosom. 
SIS, 

(Razlog za toliko pozornosti je Sonyje- 
vo uradno lastništvo licence.) Mimo- 
je bilo "21?0!" Res. Igranje poteka ta- 
ko, da O"bert skače med kockami v pi- 


Ameriki. Tudi zato bodo v Pikslih neka- 
". 

| 

grede, njegovo prvotno poimenovanje 

ramidi in jim tako spreminja barvo. Na 


tem bolj filigransko paziti na stvari, ki gamerju takoj pade- 
jo v oči. Na primer igranje playstationa 4 z ugasnjenim dual 
shockom in dejstvo, da Donkey Konga pač ne premagaš 
tako, da vanj fukneš macolo. 

Ampak to že pomeni razmišljanje, kar pri Pixels ni pripo- 
ročljivo. Cilj filma se je lahkotno sprostiti ob mastnih dovti- 
pih, neonsko-pikslasti estetiki ter dobršni merici igralske 
nostalgije, in v tem je izdelek uspešen. Za kaj več in bolj 
poglobljenega pa se bo moral zapuščine videoiger lotiti kdo 
drug kot Adam Sandler. 


naslednjo stopnjo gre, ko so vse kocke 
obarvane enako. Nakano mu skušajo 
preprečiti zdrizaste kaplje in sitne kači- 
ce, toda O"bert je določene sposoben 
odstraniti. Spil ni videti nič kaj poseb- 
nega, a je med retronavdušenci jako 
čislan, zlasti med tistimi, ki lovijo re- 
korde. 


CEHTIPEDE 
Tole je še ena arkadna starina iz leta 
1981, ki ima v Pixels zraven Konga in 
Pac-Mana najdaljšo minutažo. Gre za 
strelsko zadevščino, ki se odvija na vr- 
tu. Po črni površini premikamo stilizira- 
no glavo, ki z laserjem (glej, osemdese- 
ta, prav?) strelja stonoge. Te se spuš- 


čajo skozi množico gob, ob katerih se 
preusmerjajo. Če žuželko zadeneš v te- 
lo, se razdeli in pusti novo gobo, tako 
da šteje le nažiganje v glavo. Kar pa se- 
veda ni lahko, saj se stonoge zvijajo in 
so precej hitre. Pridružijo se jim še dru- 
gi insekti, kot so pajki, bolhe in škorpi- 
joni, vsak s svojstvenim vzorcem ob- 
našanja. Centipede je sooblikovala Do- 
na Bailey, ena prvih programerk videoi- 
ger, in dejansko je bilo nad to igro nav- 
dušenih veliko žensk. 


MISSION: IMPOSSIBLE — 
ROGUE NATION 


časih, tam nekje v sedemdesetih, je bila pro- 
stodušni sprostitvi namenjena televizija, dočim 


je marsikateri visokoproračunski hollywoodski 
film nudil obilico razmisleka in globljega vpogleda. 
Zdaj sta vlogi zamenjani in je kino tisti, kamor hodi- 
mo sanjarit. ln ker je treba za vstopnico kar pošteno 
plačati, so spektakli hruščotrušč navili do enajst, da 
se ne bi kdo slučajno za sekundo počutil nezabavane- 
ga. Točno tak je peti Mission: Impossible, ki pod tak- 
tirko Christopherja MceGuarrieja s prvo sekundo po- 
hodi plin in ga ne spusti vse do kraja. Čudno za sce- 
narista Usual Suspects, ampak hej, ko govori denar, 
vse ostalo odpade. 
Odpade tudi kakšna nacija, ki tako postane Odpad- 
niška. Res pa je, da ne gre za pravi narod, ampak za 
skrivnostno organizacijo pod vodstvom še bolj skriv- 
nostnega mofota. Ta se postavi po robu IMF (Impossi- 
ble Missions Force) z Ethanom Huntom na čelu, s 
čimer obračun ne teče na sistemski ravni, temveč po- 
stane oseben. K temu pripomore zala agentka llsa 
Faust. To je trikotnik, ki poganja večino filma, name- 
njenega hitrostnemu žvečenju kokic, goltanju sodavi- 
ce in zijanju ob adrenalinskem početju. Naj gre za pre- 
gone z avti, ki jih je po vrsti zakupil BMW, testosteron- 
sko motoristično hajko, podvodne afnarije, visenje z 
aviona med letom, fajte z noži ali niz drugih prekucarij. 


k 


Fergusonova je prej igrala v švedskih žajfnicah in ne 
preveč znani srednjeveški seriji, kjer se je slekla. Tu 
se ne, vseeno pa žaromete privleče bolj kot Tom. 


Ne rečem, da kadri niso dobri posneti in da film nima 
kvalitet. Predvsem navdušita švedsko-angleška igral- 
ka Rebecca Ferguson, ki s svojo mešanico miline in 
atleticizma dejansko zasenči Toma Cruisa, ter več kot 
spodobni negativec, za čigar kripi upodobitev bi mo- 
ral Sean Harris prejeti nagrado. Vendar Rogue Nation 
v nasprotju s spretno tempiranima trojko (JJ Ab- 
rams) in štirico (Brad Bird) sploh ne zna vdihniti, 
marveč kot nespretno izdelan vlak smrti piči od za- 
četka do kraja, da si hitrosti in rukanja naveličan že 
pred polovico. In bognedaj, da bi v njem iskal karkoli 
več od dveurne pozabe na vsakdan. Privlečenost za 
lase je za več stopenj hujša kot v minulih dveh delih, 
dočim sta politična metaforika De Palmovega prven- 
ca in golobičasta poetika Woojeve dvojke zgolj odda- 
ljen spomin. Ob vseh nesmislih in logičnih luknjah, ki 
daleč presežejo suspenzijo nejevere ob gumijastih 
obrazih, bi se lahko Ethan Hunt v negativčevo trdnja- 
vo zlahka teleportiral kot čarovnik, nakar bi mu zrasla 
krila in bi se tepel po zraku. Čemu ZDA ob vsem tem 
nemogočju še potrebujejo špijone, ko pa imajo super- 
junake? Sneti 

Odpadniška nacija dobro služi po svetu in je na raz- 
polago tudi še pri nas. 


ANT-MAN 


ravljinec ne sodi v prvi razred Marvelovega 
M panteona, toda vseeno ima dobro poreklo. 

Ustvarili so ga namreč največji znameniteži 
Stan Lee, njegov brat Larry Lieber in risar Jack Kirby. 
Junak je leta 1962 štartal kot drugi jaz znanstvenika 
Hanka Pyma v krajši zgodbi znanstvenofantastičnega 
zbornika Tales to Astonish. Izročilo pravi, da je bioke- 
mik odkril vrsto podatomskih delcev, ki so mu omo- 
gočili pomanjšanje na velikost mravlje. V pomoč mu 
je bila punca Wasp in malo znano dejstvo je, da sta 
bila prav ona dva ustanovitelja Avengerjev. Toda ker 
Ant-Man dolgo ni dobil lastnega zvezka in ker so ri- 
sarji slabo ponazorili njegovo majhnost, nikoli ni do- 
segel znamenitosti kolegov, kot so Spider-Man, Hulk 
in Captain America. A vendarle je lik preživel. 
Doktor Hank, ki je svojo sposobnost sčasoma vezal na 
posebno obleko in se pričel sporazumevati z mrav- 
ljami, se je kasneje upokojil in prepustil poslanstvo 
zmikavtu Scottu Langu. Ta je pravzaprav najbolj zna- 
na različica Mravljamoža in kot tak nastopa v aktual- 
nem filmu. Igra ga že videni, a nikoli zapomnjeni ko- 
medijantski Paul Rudd, dočim bolj poznan Pymov ob- 
raz pripada Michaelu Douglasu. Skupaj simpatično 
predstavita dve generaciji Ant-Mana. Film ni strogo 
superjunaški, nadnaraven ali celo vesoljski, marveč 
svetlo tozemski, primeren še za punce. Gre za Scottov 
'origin story', iz katerega proti Marvelovemu kinema- 
tografičnemu univerzumu resda rastejo številne vitice, 
a je docela samostojen in ne zahteva predznanja. 
Preprosta, priljudna vsebina je popolno nasprotje Ul- 
trona in spomni na prvega Iron-Mana. Sicer je fabula 
z zlorabo tajinstvenega orožja že videna in na prvo 
žogo, vendar v svojem namenu za staro in mlado de- 
luje. Pomanjšanje ni zgolj junakova supermoč, mar- 
več obenem dober filmski element. Po vesoljskih in 
futurističnih prigodah nas Ant-Man popelje v redko 
videni mikrosvet, kjer jaha na mravljah in se plazi 
skozi ključavnice. Za nameček so takisto posrečeni li- 
ki, od vsakdanježa Scotta prek Pymove hčerke, ki jo 
igra vilinka Tauriel, do obveznega humornega čefur- 
ja. Pa negativec? Boš že videl. 
V vidu zadnjih superjunaških zgodb in prihajajočega 
pompastičnega BvS je prizemljeni Ant-Man prej dru- 
žinski film kot znanstvenofantastičen spektakel. Toda 
morebiti mu ravno ta drugačnost daje privlak, zavoljo 
katerega je v prvih nekaj tednih predvajanja podvojil 
vložen kapital. Je lepo presenečenje letošnjega pole- 
tja in znatno bolj priporočljiv (ter bolj verodostojen) 
ogled od aktualne Misije nemogoče. Marvel je zato že 
razkril, da bomo Hudo mravljico še videvali. Najprej v 
Civil Waru, nakar bo zelo verjetno dobil še preddel, 
Pymovo izvorno štorijo. LordFebo 
Dobrodošel Ant-Man glede na naše kinematografske 
razmere že zaključuje predstave, zato se podvizaj. 


Ant-Man krči razdaljo med atomi in se ume pomanj- 
šati celo na kvantno raven. A takrat prostor in čas ne- 
hata obstajati, poti nazaj pa ni več. Ali pač ... 

JUSTIGE LEAGUE: 
GODS AND MONSTERS 


ozabi na poznano izročilo o novinarju Clarku 
B Kentu, playboyu Waynu in amazonski princesi 

Diani. Superman je sin generala Zoda in ima 
na Zemlji mehiška krušna starša. Wonder Woman je 
Bekka s peklenskega planeta Apokalips, od koder 
pobegne pred tiranskim fotrom. In Batmana je zdravi- 
lo spremenilo v vampirsko kreaturo, ki pije kri nas- 
protnikom. Taka je pravičniška liga v najnovejšem 
DCjevem alternativnem vesolju Gods and Monsters, 
ki se malček napaja iz starega stripovskega venčka 
New Gods. V svež svet so od letošnjega poletja umeš- 
čene tri krajše youtubne animiranke, dotična celo- 
večerna risanka in zbirka zvežčičev. A založba je že 
najavila, da bo nenavaden scenarij, v katerem Sups 
nosi bradico in reče "Dios mio!", peljala dalje na vseh 
medijih. 


Če se boš lotil ogleda tele neobičajne trojke, ki kuri, 
prebada in grize ljudi, vrzi uč ravno tako na par krat- 
kih youtubnih spremljevalnih animirank. 


Trojček ni hudoben in kakor v poznanem scenariju 
brani Ameriko pred neprijatelji. Le značaje imajo ju- 
naclji drugačne, morda celo bolj privlačne. Superman 
je namesto klasične vladne copate nadut uničevalec 
tistih, ki se mu zoperstavijo, in Batman prav tako nič 
ne pomišlja pred neusmiljenim lomljenjem vratov. 
Klasični doktrini 'justice, not vengeance' tu ni mesta in 
števec trupel nikomur ne povzroča slabe vesti. A eki- 
pa je postavljena na preizkušnjo, ko nekdo pobije 
znanstvenike, trupla pa kažejo na njihove metode. Tu 
se štorija dotakne problema, ki izhaja že iz rimskih ča- 
sov in bo srž prihajajočega filma BvS: kdo nadzoruje 
nadzornike. Pravičniki morajo dokazati svojo nedolž- 
nost in najti najinteligentnejšega Zemljana Lexa Lut- 
horja, ki zagotovo stoji za to spletko. Ali pa tudi ne ... 
Zavoljo drugačnega sveta je risanka kajpakda intere- 
santna za ogled slehernemu ljubitelju DCja. Ta bo 
prepoznal številne reference in križanja. Bats je deni- 
mo Kirk Langstorm, ki ga iz temeljnega univerzuma 
poznamo kot Man-Bata. Med pobitimi učenjaki sta 
Victor Freis (Mr. Freeze) in Silas Stone, oče Cyborga. 
In predsednica ZDA je nihče drug kot culukafrasta 
Amanda Waller, bolj domača kot načelnica Suicide 
Sguada. Največji smeh pa je videti Darkseida, sicer 
enega najbolj zajebanih vesoljskih negativcev, kako 
na poroki nazdravlja s kozarcem penine. Vseeno pa 
Gods and Monsters s povprečnim dogajanjem in ne- 
kam nezadovoljujočim razpletom niso nikakršen pre- 
sežek, ki bi pritegnil zanimanje širše javnosti. Od 
vzporednovesoljskih izdelkov je denimo mnogo boljši 
Crisis on Two Earths, kjer se znanci spopadejo z Ul- 
tramanom, Superwoman in Owlmanom. LordFebo 

Drugačne superjunaclje najdeš na različnih servisih, 
plačnih in brez. 


avgust 2015 


FANTASTIC FOUR 


eboot Fantastičnih štirih črpa iz stripov Ultima- 
R te Marvel, kar pomeni, da je dogajanje postav- 

ljeno v današnji New York, protagonisti so 
mlajši kot v izvirniku, pa tudi izvor njihovih supermoči 
je drugačen. A to ni edina razlika, ki jo prinaša nova 
visokoproračunska manifestacija stripovske akcije, 
posneta točno deset let po prvi upodobitvi. Oziroma 
sedem po nadaljevanju, v katerem se je pogumna 
četverica združila srečala s Srebrnim letalcem. 
Reed, Sue, Johnny in Ben so običajni najstniki, preden 
jih dr. Franklin Storm združi v želji izkoristiti nesluteno 
energijo drugih vesolj. Najbrihtnejši med njimi se zbu- 
di kot orjaški žvečilni gumi, poljubno raztegujoč svoje 
okončine. Na videz krhka mladenka je lahko nevidna, 
njen 'polbrat' pa postane goreča bakla, kar čisto godi 
njegovemu samovšečnemu karakterju. V primerjavi z 
njimi jo četrti član, ki se pretvori v kamnito gmoto, od- 
nese precej slabše. Da ne omenjamo nesojenega 
mentorja Viktorja, ki ostane v onostranstvu. Seveda 
samo do takrat, ko se vrne kot pogubni dr. Doom. 
Namesto zabavnega več ali manj odraslega zafrkava- 
nja, ki je bilo ob naspidirani akciji gonilo starih oziro- 
ma izvirnih Fantastičnih, so tukaj po kratkem otroš- 
kem uvodu v ospredju najstniške dileme na račun 
šole, prijateljstva, zaljubljenosti in disfunkcionalne 
družine. Razlika je tudi ta, da je ognjeni Johnny tokrat 
temnopolt in da je Benov kamniti alter ego v celoti 
računalniško generiran. Modifikacij je še nekaj, deni- 
mo pridruženi dr. Doom, ki je mešanica 'Ultimate' 
verzije računalniškega programerja s kovinsko kožo, 
metalno zelenookega bitja Anhillus in Mole Mana. 


Sorodstveno navezo temnopolte človeške bakle John- 
nyja in po potrebi nevidne belopolte Sue scenaristi 
opravičujejo s posvojenostjo. 


Na splošno film čisto spodobno funkcionira v duhu 
sorodnih izdelkov, s tem, da je po vzdušju in rabi spe- 
cialnih efektov bliže Možem X kot Spider-Manu. Ka- 
rakterji in njihove dileme nosijo zametke kompleks- 
nosti, ki občasno presegajo stripovsko dvodimezio- 
nalnost. A kljub temu ostaja glavni poudarek na poli- 
tično-militaristični manipulaciji ter manifestaciji su- 
permoči in temu pridruženi akcijsko-pustolovski 
komponenti. Če je prvi prihod na tuji planet še v ran- 
gu klasičnih vesoljskih ekspedicij, so si ustvarjalci da- 
li bum-tresk duška v spektakularnem sklepnem obra- 
čunu, ki takisto servira poučni apel: v slogi je moč! 
Za konec morda pomislek o prikriti družbeni konota- 
ciji. Je načrtno, da postane najmanj izobraženi Ben 
idealni prototip pehotnega vojaka ali, z drugimi bese- 
dami, kanonfutr? Tudi izbira temnopoltega Michael B. 
Jordana kot gorečega junaka bo v komu morda vzbu- 
dila neokusno asociacijo na čase Ku Klux Klana. Pa 
čeprav še bolj sveži nekaj-nad-tridesetletni režiser 
Josh Trank etnično raznoliko druščino zagovarja kot 
idealno prispodobo družine 21. stoletja. Fanatik 
Fantastični kvartet se predstavlja od 20. avgusta. 


ritoprask 2015 


MAN FROM U.N.C.L.E. 


oško rivalstvo, podžgano s skupnim predme- 
M tom poželenja, je očitno brezčasno. In ne- 

skončno hvaležno kot glavni element film- 
skega dogajanja. V to je prepričan tudi britanski reži- 
ser Guy Ritchie, ki se je lotil predelave slavne tv serije 
iz šestdesetih let in ustvaril polnokrven vohunsko-ro- 
mantični izdelek, ki se ponaša s kančkom nostalgije 
po bondiadah iz časov železne zavese. Pravzaprav iz- 
gleda približno tako, kot če bi freh inovativni britanski 
režiser nove dogodivščine agenta 007 posnel v osem- 
desetih. In pri tem zavestno dupliral glavnega junaka. 
V skladu z osnovno poanto in časovnim izhodiščem 
izvirne serije se seveda vse skupaj začne v Berlinu, 
razcepljenem z zidom. Šarmantno samovšečni Napo- 
leon Solo in robustno umirjeni llija Kurjakin morata 
neprostovoljno združiti moči na lovu za skrivnostno 
kriminalno združbo, ki grozi z uporabo jedrskega 
orožja. Nič novega, bi lahko upravičeno zavili z očmi 
in se pripravili na še eno prežvečeno lajno z dolgočas- 
nimi liki, klasičnimi cestnimi pregoni, spektakularni- 
mi eksplozijami, demonstracijo tehnoloških igračk ter 
skrajno predvidljivim razpletom. A kljub upoštevanju 
vseh teh elementov, ki determinirajo klasičen vohun- 
ski triler, film deluje presenetljivo sveže. 
Prvič. Scenarij ne skuša impresionirati z umsko žalji- 
vim pretiravanjem pri razpletanju zarot in naskakova- 
nju hudo varovanih objektov. Namesto tega enostav- 
no formulo špijonažnega zapleta začini z dinamiko 
med glavnima likoma. Pravzaprav med tremi, saj se 
med ameriško lepega agenta Cie in rusko zadržanega 
agenta KGB vrine hčerka ključnega nemškega znan- 
stvenika, ki predstavlja edino sled pri preprečitvi ka- 
tastrofe svetovnih razsežnosti. Duhoviti dialogi, lah- 
kotno moško podjebavanje z nedolžno seksističnim 
pridihom in testosteronska tekmovalnost - hm, je 
žičnato ograjo laže in bolj elegantno prerezati s kleš- 
čami ali laserjem? - so odlično uravnoteženi z akcijo. 
Ta sega od divjanja s plastičnimi vzhodnonemškimi 
avtomobili prek motoristične gozdne vožnje do vo- 
jaškega tovornjaka, ki pristane na čolnu. 
Drugič. Ustvarjalci so se zavestno izognili pretirani 
uporabi računalniških efektov ter raje uporabili atrak- 
tivna zunanja prizorišča in četico kaskaderjev. Poh- 
valna je tudi minutaža posameznih akcijskih sekvenc, 
ki niti pod razno ne delujejo transformersko razvleče- 
no, temveč kratkočasno zaposlijo gledalčevo potrebo 
po adrenalinu. Kljub kakšnemu tipičnemu ruskemu 
nastopaštvu, kot je poskus ustavitve vozečega vozila z 
golimi rokami! Možje iz agencije U.N.C.L.E., kar je 
akronim za United Network Command for Law and 
Enforcement, so tipično moški film, na ogled katerega 
brez slabe vesti peljete tudi spremljevalko. Fanatik 
Sodobno zajebantska revitalizacija starih bondiad vas 
bo hladila v prihajajočih avgustovskih dneh. 


Glavni objekt Solovega in Ilijevega poželenja - ter dis- 
trakcije pri delu! — je privlačna Gaby v podobi Alicie 

NA ZALeGI 
in GNBA 
AKCIJSKE FiGURE 


E. L. James: 
GREY 


adaljevanje sage Petdeset odten- 
hi! kov sive je Christianova zgodba, 

primerna za velike oboževalke in 
kakšnega 'razsvetljenega' moškega, 
ki bi rad izvedel, kaj na skrivaj vzburja 
njegovo žensko. Avtorica je že na kon- 
cu trilogije prekanjeno postregla s po- 
glavjem, ki ga pripoveduje Christian. 
Bilo je drugačno, vznemirljivo, in pri- 
kladno se je končalo ravno na ta na- 
čin, da te je pustilo na trnih. Nič čud- 
nega torej, da Grey leti s slovenskih 
polic celo v angleški izdaji. Kaj bo še- 
le, ko bo prispel neogibni prevod. 
Erika Mitchell, kakor je zares ime E. L. 
James, sicer ni imela prav dosti dela. 
Zgodba je enaka, prav tako obstoječi 
dialogi med Greyem in Anastasio. Iz- 
vemo pa več o glavnem junaku, njego- 
vih razmišljanjih, delu, konjičkih, trav- 
mah iz otroštva, odnosih z družino in 
seveda Eleni, priljubljeno-osovraženi 
ženski iz Christianovega življenja. Ma- 
terini prijateljici, ki ga je zarana vpelja- 
la v svet erotike in BDSMja. Zatravmi- 
rani najstnik ni bil sposoben drugačne 
sorte dotika in izkušena starejša žen- 
ska je to prepoznala ter izkoristila. Šele 
ko se je zaljubil v Ano, se je začel spre- 
minjati in je bil pripravljen sklepati 
kompromise. Tedaj je jel razmišljati o 
preteklosti in vzrokih za svoj značaj. 


E L JAMES 


50 Shades nam sporoča, da je prava 
ljubezen zdravilo za vse težave, kar se 
v povesti Grey pokaže skozi spre- 
membe v Christianovih odnosih, po- 
gledu na življenje in prakticiranju sek- 
sa. Njegovi monologi so prav zabavni, 
ko samega sebe zaloti, kako zaradi 
Ane razmišlja drugače. Moški pripove- 
dovalec zgodbi doda več neposredno- 
sti, kar je posebej vzburljivo pri opisih 
kavsa in seksualnih želja. A srž ostaja 
ljubezenska zgodba - tista, zaradi ka- 
tere ima serija kljub vprašljivemu slo- 
gu toliko navdušenih bralk. Sirena 

ČRKOŽER 


Cassandra Clare: 
MESTO 
NEBESKEGA OGNJA 


mo le dočakali zadnji del roman- 
S: fantazije Kronike podzemlja 

(The Mortal Instruments). To je 
hvalevreden prevajalski podvig, saj niz 
tvori šest kar obsežnih knjig. Svet, ki 
ga je ustvarila Clarova, poseljujejo vsa 
mogoča bitja, od vampirjev do ange- 
lov ter peklenščkov. V ospredju so 
lovci senc iz newyorške izpostave, ki 
se bojujejo proti demonski zalegi. Naj- 
večja privlačnost je v raznolikih in do- 
delanih junakih, ki so se z odločnostjo 
priljubili marsikateremu bralcu. 


- KRONIKE PODZEMLJA 


Mesto.-2: 
x nebeškega. ognja 


žorna xx: sesa 


Avtorica izpostavlja pomen prijatelj- 
stva, pripoved, ki se sicer vrti okoli za- 
pletenih družinskih prevar, pa uravno- 
teženo nudi misterioznost, akcijo, avan- 
turo, humor in romanco. Široko dos- 
topna urbana fantazija, ki jo močno 
priporočam vsem črkožerjem, ne gle- 
de na spol. Naslednje leto prispe tele- 
vizijska predelava Shadowhunters (pri 
tem pozabite na dokaj obupni film iz- 
pred dveh let - tudi nadaljevanka ga 
bo, saj bo dogodke prikazala spočet- 
ka). Hkrati pa je napovedan prihod v 
isto okolje postavljene knjižne serije 
Dark Artifices z novimi protagonisti. 
Njeni štorijalni zametki so že v tej knji- 
gi in po videnem sodeč, se nam obeta 
novo razburljivo branje. Flegma 


Sally Green: 
POL DIVJI 


koraj sočasno z izidom izvirnika 
S: tudi na slovenske police prišel 

drugi del mladinske fantazijske 
trilogije Polovično življenje. V seda- 
njost umeščena pripoved nas seznani 
z vešči, ki brez vednosti običajnih ljudi 
prebivajo v našem svetu. Posedujejo 
nadnaravne lastnosti in se delijo na čr- 
ne in bele. Kakopak se med seboj ni- 
majo radi, kar je velika težava za os- 
rednjega junaka Nathana, ki je poto- 
mec obeh rodov. Predhodnik Pol tem- 
ni je pritegnil oči javnosti, saj je unika- 
ten avtoričin slog s pogosto rabo dru- 
ge osebe ustvarjal samosvoje vzdušje. 
Pripoved o odpadniku, ki ga doleti 
mnogo krutosti, pa je zašla v temač- 
nejše vode kot običajno. Pol divji na- 
daljujejo razvoj Nathanove osebnosti, 
v kateri se mešata arhetipa junaka in 
antijunaka. V ospredju je njegovo so- 
očenje z divjo stranjo, saj je razvil moč 
transformacije v mogočno, krvi željno 
zver, nad katero nima nadzora. Hkrati 
se znajde sredi spora obeh ločin in 
rešiti mora ljubezen Annalise, ujetnico 
mogočne črne vešče. A zapleta se tudi 
tod, saj je Greenova primešala skoraj- 
da obvezni ljubezenski trikotnik, le da 
je ta tokrat biseksualen ... Mrakobna, 
krvava, na likih temelječa paranor- 
malna fantazija s presenetljivim raz- 
pletom. Flegma 


SALLY GREEN 


James Dashner; 
ZATON 


aton (The Death Cure) je zadnji 
del trilogije Labirint, mladinske di- 


stopične akcijade, ki se je preseli- 
la tudi na filmsko platno. V njej je sku- 
pina mladostnikov, ki je ne vedoč, kaj 
se dogaja, podvržena preizkušnjam 
enigmatične organizacije ZLOBA. V 
prvem delu so morali rešiti uganko 
ogromnega blodnjaka, nakar so v na- 
daljevanju opravili dolgo pot po pož- 
gani, postapokaliptični pokrajini. Di- 
namična zgodba, prežeta z elementom 
skrivnostnosti, je navdušila ljubitelje 
žanra. 
Žal pa v tretjem delu pisatelju zmanjka 
zaleta. V knjigi ni opaznega napredka 
in tudi nove osebe ter zapleti ne pre- 
sežejo vtisa na mestu obstoječega vr- 
tinčenja brez pravega navdiha. Pred- 
vsem razočara razvoj likov, saj se zdi, 
kot da avtor ni natančno vedel, kaj naj 
z njimi počne. Dejanja osrednjega ju- 
naka Thomasa pa so nemalokrat ne- 
spametna. Knjigo deloma rešuje že 
poznan hiter tempo, medtem ko štori- 
ja, ki izpostavlja iskanje zdravila proti 
smrtonosni pandemiji, vseeno ponudi 
razmišljanja vreden konec. A videti je, 
kot da je Dashner na nekatere razjasni- 
tve 'pozabil' le zato, da je trilogijo lah- 
ko raztegnil še na preddela. The Kill 
Order je v angleščini že izšel, drugega, 
The Fever Code, še piše. Flegma 

Formula ena 


azloga za par lubenic na nas- 

lovnici ni bilo. Očitno se nam 
je risba poletne babnice s preveli- 
kimi vsadki zdela bolj všečna kot 
recimo formulce, ki bi nakazovale 
prihod najbolj pričakovanega na- 
slova, Geoffovega Grand Prixa 3. 
Tega smo takrat res čakali, saj so 
bile pred poldrugim desetletjem 
kljub nikakvosti hardvera 'realis- 
tične' dirkaške simulacije zelo v 
modi. GP2 smo drgnili veliko let in 
nato še Grand Prix Legends. K pri- 
ljubljenosti je gotovo botrovala tudi zanimivost for- 
mule 1. Prav tistega leta se je pričel Schumacherjev 
vek, ko je njegov rdeči bolid pet let zapored zvečine 
vozil v ospredju. Je pa res, da GP3 ni imel aktualne 
sezone. Zaradi zamujanja in slabe pogodbe je vsebi- 
na igre zaostajala za dve leti. Kdo se bo morda spom- 
nil tudi, da je bil Jacgues Villeneuve spričo bog- 
sigavedi kakšnih (ne)pravic preimenovan v Johna 
Newhousa. Seveda so moderji hitro porihtali tako 
Žaka kot aktualno vsebino. 


TEDAJ SE JE 
POSVETILO 


ritprask 2000 


, balona dva 


Tisti Joker drugače ni obiloval z dobri- 
mi špili. Pravzaprav je bilo poletnemu 
času primerno malo opisov. Pisali smo 
o konzolnem gusarjenju, recimo o raz- 
biti zaščiti slovitega dreamcastovega 
gigabajtnega GD-roma ... stestirali smo 
znanstvene kalkulatorje, tiste, ki obvla- 
dajo algebraični sistem enačb in rišejo 
3D-grafe ... vpogledali smo v smisel- 
nost trzajočih joystickov, suvalnih vola- 
nov in tresočih ploščkov ... se vnovič 
soočili z dlančniki, s katerimi smo prek 
IR-povezave z mobilnikom celo dosto- 
pali do spleta ... nadalje smo predstavili frišne Win- 
dows Me ... in hladili procesor z vodo, s čimer smo 
pentiuma III 650 navili tja do 900 megahercev! 

Pri listanju stare revije oko pritegne še članek, v ka- 
terem smo na pol ducata primerih dokazali, da nas 
založniki z uradnimi screenshoti nategujejo. Najbolj 
smo presecirali čudovite novinarske sličice iz Tibe- 
rian Suna, ki v igralni verziji ni imel niti približno ta- 
kih svetlobnih učinkov. Kot smo povedali v julijskih 
kolumnih, se praksa nadaljuje tudi v HD-dobi. 


JOKERJU 
ii 

konvencija fantazije in 
znanstvene fantastike 


SOBOTA 3. OKTOBER 2015 


športna dvorana Tabor, Ljubljana 


NORA PONUDBA IZDELKOV 
TURNIRJI IN NAMIZNE BITKE 


COSPLAY TEKMOVANJE 
UMETNIŠKA RAZSTAVA 


GLAVNI SPONZOR: 


GLAS Gi 

KONJSKIH | 

KOPIT, TO-| 

POTANJE | 9 

NAJEMNI 
AVTO S 

ŠOFERJEM 


LAVNO 
JESTO 
RČIJE 


LETOVIŠČE 
PRI OPATIJI 
NA HRVAŠ 


TEKOČA 
SESTAVINA 
SADEŽA 


KRVOLOČ- 


NA ZVER 


DETE 


G VOKALNA 
pd SOLISTKA 


VDOVA 
JOHNA 
LENNONA 
(YOKO 


AVSTRIJ 
PISATELJ 
(PETER) 


ZGODNJE 


SLAVILNA 
PESEM 


PISATELJ 
COLLODI 


PRIPRAVA 
ZAISKA- | 
NJE ČESA 


IGRALEC 
ŠERBE- 
DŽIJA 


| FR.FIM. | 


NAUKO | Geatga k: 


SVETLOBI | 


| (BRIGITTE) | 


ZLATAN IB- 
RAHIMOVIČ 


FR 
PESNIK IN 
PISATELJ 


(LOUIS) | 


FR. IGRA S| 


KARTAMI 


(IZVIRNO) |e; 


OBLIČNA 
GMOTA 


ODKRH 
NJEN KOS 
DROBEC 
STVARNE 
NARAVO 
SLOV 


JEGULJI 
PODOBNA 
MOR. RIBA 


SAMARIJ 


AM. IGRAL 
KA (MEG) 
UIDIJA 
OSTERC 


SPODNJA 
PLOSKEV 


PROSTORA 


POD 


SANJA 
DOLEŽAL 
OSTER 
OVINEK 


HLADNO 
OROŽJE 
FILIPINSKI 
OGNJENIK 


KOSILO NA 
PROSTEM 


DANSKI 

OTOK 

KLAVDIJ 
TUTTA 


ZVRST 
JAMAJŠKE 
GLASBE 


NIKOV 


Dobitniki kod HBO GO: Goran Golubič iz Brezovice, 
Anja Robavs iz Mengeša, David Donša iz Sobote in 
Petja Lebovič iz Maribora. Zgodilo se je v Zahodnjem. 


DOBA 
VEČNOST 


Dobitniki Akrham Knightov: Saša Horvat iz Murske 
Sobote, Domen Vardjan iz Ljubljane in Rok Golob iz 
Ljubljane. Rešitev: naj živi Joker. 


PRAVOMOŠKA NAGRADNA IGRA 


Adrenalinsko-testosteron- 
sko-jeznohormonski džanki 
Kratos opleta z rezili na ket- 
nah, davi, tre glave, ruši bo- 
žanstva s prestolov. Novo- 
dobni angleški vitezi v 
steampunkovskem okolju 
prerešetajo vsakogar, ki bi si 
drznil ogroziti London, in se 
nebodijihtrebom spustijo na 
glave z oboroženih cepeli- 
nov. Najsodobnejši dirkalniki 
se z vso hitrostjo zapodijo 
po cestah med Alpami, mi- 
mo jezer in gozdov ter skozi 
mesta, da je morda res bolje, 
da umanjka civilni promet. In 
potem je tu še Hunter, Lo- 


vec, ki po črnikavi gotsko- 
viktorijanski (ne)realnosti ja- 
ga čudaška bitja iz podzemlja 

ter onstranstva in skuša od- 
preti oči, da bi ugledal sko- 
rajda nevidno. 

Se ti sanja, o čem govori- 
mo? |, o nagradah v tome- 
sečnem kvizniku, ki je scelo- 
ma postavljen v domeno 
playstationa 4! Srečni 
izžrebanec, ki se bo s pravil- 
nim geslodgovorom do 5. 
septembra pofočkal na Jo- 
ker.si, bo prejel eno od na- 
slednjih vznemirljivih, lepih 
in predvsem mišičasto-glo- 
bokoglasnih igric: God of 
War III Remastered, Blood- 
borne, Driveclub ali The Or- 
der: 1886. S tem, da imamo 
dva God of Wara. Ker Kratos 
je pač dec za dva! (Ali za 
dve, kot je že dokazal.) 


1. Kratos v seriji tepežka 
božanstva iz bajk. Katerih? 
k) egipčanskih 

m) starogrških 

f) sumerskih 


2. Med nakazami, ki jih ih- 


tavi Kratos premaga, je tudi: 


h) sabljezobi tiger 

s) škorpijon s frisom od Ju- 
stina Bieberja 

i) minotaver 


3. Bloodborne je fina igra iz 


japonskega studia From 
Sofiware, kjer nastaja še 
ena podobno temačna in 
zajebana stvaritev. To je: 
š) Dark Souls 

b) Dark Cemetaries 

t) Dark and Dank 


GLASBENI 
INTERVAL 


Zamotani geselj, ki izhaja iz gornje slike, napiši v 
glasovnico, ki jo poišči na naši rumeni stranki na 


naslovu Joker.si, do 8. septembra. 


4. Srhljivo vzdušje Blood- 
borne v marsičem dolguje 
pisateljevanju nekega dav- 
nega ameriškega avtorja, ki 
si je med drugim izmislil 
ktulujce. Kdo je to? 

i) H. P. Lovecraft 

d) Edgar Allan Poe 

a) William Butler Yeats 


5. Težko vprašanje glede 
arkadne dirkačine Driveclub 
bara po njeni hitro prepo- 
znavni značilnosti, ki je: 


j) skrajen realizem 

c) igralci lahko oblikujejo 
klube 

t) prisotnost motociklov 


6. Kateri predstavitveni 
obliki se najbolj podreja 
The Order: 1886? 

f) svobodni igri v odprtem 
svetu 

a) filmu 

p) interaktivni knjigi 


M ra m PM. — TA 


(STRA 
Bloodhorne 


E 


DRIVECLUB 

rem položaju. Privezan na zakonsko posteljo poleg 
mrtve ljubice Lane je gotovo nor položaj. 
Zapestja in gležnji me bolijo kot hudič. Vrv je malce pre- 
več zategnjena. V glavi nimam le običajnega pijanskega 
mačka, temveč podivjanega ljudožerskega tiranozavra. 
S kremplji mi tolče po glavi in na svetlo vleče izgubljene 
spomine. A najhujše je, ker se ne spominjam, kako sem 
se znašel v tej nori godlji. Kaj se je dogajalo od včerajš- 
njega večera v baru do danes? 
Vprašanja, vprašanja in še enkrat vprašanja. 
Vrnimo se torej v večer prej. Pokukajmo v trenutek, tik 
preden Maja najde svojega moža Miho privezanega po- 
leg trupla ljubice. 


N e vem, kako naj začnem. Res, znašel sem se v no- 


"Kje imaš čebelico Majo?" izleti iz Laninih seksi ust. 
Miha se potopi v njene modre oči in ignorira zatohli vonj 
bifeja: "Šla je k nadlogi tašči. Zakaj stara veštica noče in 
noče crkniti? Hudič je že ekstra zanjo zakuril." 

Lana je razširila oči in zaradi hrupa glasno zaklicala: 
"Tašča je kot sonce. Ko ga ni, ga pogrešaš, a ko je, ti je 
odveč. Na srečo je moja šla iz graščine z nogami naprej 
že pred desetletjem." 

Miha je srknil pijačo in prikimal: "Srečna ti." 

Lana je bila res dober komad, a ne za v kuhinjo. Še jajc 
ne zna speči, ne da bi jih zažgala. Tudi drugače ni neki 
umski biser. A hej, kdo rabi brihto za pod klobaso? Naj- 
brž veste, da imajo ljubice en sam namen. Lana je bila za 
to vrhunska. 

"Dajva se spravit nekam, kjer je manj hrupno," je oprez- 
no predlagal in jo slačil z očmi. Saj je imel kaj sleči. Čisto 
pravi, prototipni X komad. 

Ona je skomignila z rameni: "Prav imaš." 

Kavalirsko je plačal zapitek, ji pomagal obleči plašč in 
se naužil vonja bližine potrebne samice. Hladen jesenski 
zrak je buhnil kot iz zasede. Za hip je pomislil na Majo in 
taščo. Gotovo ga zoprna vešča opravlja. 

"Kam?" ga predrami. 

Seveda je morala vprašati, saj imajo blondinke baje ne- 
katere dele možganov zakrnele. Malce nejevoljno ji je 
odvrnil: "Saj veš. Imaš mogoče drug predlog? Zdaj je čas 
za tovrstno demokracijo." 

Lana se je namuznila: "Bo kar dobro." 

Makino je parkiral na prostor za invalide. To je vedno 
počel. Hotel je pokazati svoj alfa status. 

Prijavila sta se in dobila ključ od svoje običajne sobe. 
Tukaj sta bila že stari stranki, Miha že dlje od Lane. Prej 
je bila z njim malce zmešana Mojca, zatem kot noč zabi- 
ta Petra in seveda nepozabna ljubiteljica natikanja 
Lučka. Oh, kakšna parada radosti. 

Zaklenil je vrata in ko sta se spogledala, sta vedela, kaj 
sledi. Lana mu je bila všeč, ker je znala držati zaprta 
usta. Njen impotentni mož se peha za poslom nekje v 
rejši od nje, jo ima za nekakšno trofejo, kronski dragulj 
uspešnega poslovneža. Tipu stoji vse drugo, samo to ne, 
kar Lana potrebuje. Miha pa je bil samo Miha. 

Postelja je bila francoska, torej ravno pravšnja za vse 
njune perverznosti. Zanimivo! Na njej je ležala rdeča 
vrtnica. Najbrž je šlo za darilo hiše. Saj je vendar stalna 
stranka. Prešine ga: kaj, če bi jo ščegetal z vrtnico po 
obriti češplji? 


ritoprask 2015 


Posvetil se je njeni obleki. Kako rad jo je slačil in 
vonjal buhteč žmoht potrebnosti. Njeni dolgi prsti 
so radi našli pot tja dol. Lana je bila obdarjena z do- 
mišljijo za seks. Vsaj nekaj, kajti po njegovem mne- 
nju ji bog ni namenil obilja v preostalih delih 
možganov. Maja je sicer res pridna čebelica, a v po- 
stelji z njo se je počutil kot nekrofil. Tisti zaključni 
"Ja, ja, prihaja mi. Joj," goni že petnajst let. Nikoli 
nobenih grdih besed, nobenih porednih idej. Samo 
natepavanje negibnega trupla. To je pač pridna 
ženička! 

Lana? Ona je podivjana potrebnica. Sicer imata po 
Mihovem mnenju njegov pes in ona IG skupaj 30, 
pri čemer na psa odpade 25. A komu mar? Saj ne 
hodita v motel polagat doktorata, temveč zadovo- 
ljevat nagon za ohranitev vrste. Na srečo se ukvar- 
jata samo s prijetnejšim delom tega, saj si je ona že 
davno zaklenila mašino, ker ne mara otrok. Bravo 
zanj, lahko jo fila, kot mati z orehi filajo potico. 
Tedaj ga je neki vrag napeljal, da se je obrnil proti 
postelji. Prebledel je. Obstal. Lana je opazila in bev- 
sknila: "Zakaj si zmrznil? Nadalj ..." 

Umolknila je, saj je obrnila oči v njegovi smeri. Tu- 
di ona je ostala brez besed. 

Miha je prvi prišel k sebi, saj je takoj moral pokaza- 
ti naravo alfa samca pred razplodom: "Kdo ste? Kaj 
počnete tu? Kako ste prišli sem?" 

Vitek, popolnoma belolas moški z dolgimi lasmi se 
je urno postavil na noge. Na njem je bilo nekaj ne- 
naravnega, lahko bi rekli celo gejevskega, da upo- 
rabimo politično korektne besede. Čeprav Miha ni 
videl odpiranja ust, mu je v glavi zadonel pocukran 
glas: "Oprostita za ta vdor v vajino intimo. Jaz sem 
nadangel Dick, zavetnik prešuštnikov." 

"Kaj ste?" je siknil in nejeverno namrščil čelo. Lana 
je molčala. Enomestni IG ji ni dovoljeval razmiš- 
ljanja o tem zmenetu, napravljenem za parado po- 
nosa. 

"Saj sem rekel, nadang-" Toda Miha mu je nič kaj 
vljudno segel v besedo: "Takega nadangela ni! Ker 
sem hodil k verouku, mi ne prodajajte piškavih ore- 
hov. Nadangelom je ime Mihael, Rafael, Gabrijel ..." 
Mož je presekal njegovo naštevanje in resno dejal: 
"Cerkev me je zanikala, kar je razumljivo. Tudi ne- 
beški Bog se me malce sramuje, ker tako priznava 
svojo nepopolnost pri lastnem delu. Zaradi delikat- 
nosti svojega patronata sem nekakšen, kako naj 
rečem, prekarc." 

Miha se je spogledal z Lano. Čutil je njen strah, 
udarjal mu je v nosnice. Jezno je zarenčal: "Vam 
bom dal nadangela, ko vam bom polomil kosti," je 
sikal skozi stisnjene zobe besa. 

Mož, evnuh, fant, karkoli je že bil, je zakrakal: "Go- 
spod, vaše grožnje me žalijo." 

"Žalijo? Ti krota! Ko boš iskal zobe, ne boš užaljen, 
temveč krvav." 

Že je hotel zaigrati pravega samca, kakršnega 
pričakuje samica pri motnji parjenja. A ni se mogel 
premakniti. Besno je hropel: "Kaj je zdaj to?" Zalila 
ga je rdečica bikovskega besa, križana z veličino 
razdraženega leva. 


Čudak je bil bliskovito pri njem. Bil je res bizarnega vi- 
deza. Šele zdaj je Miha to ozavestil. Ozke pajkice, bela 
oprijeta majica, mrtvaško bled obraz in usta brez us- 
tnic. 

"Do danes ste se imeli fino, ker sem delal za Boga. Žal 
pa sem kot podplačan prekarc prisiljen sprejeti dodat- 
no delo." 

"Kaj bledeš?" je izletelo Mihu. Fant je skočil do otrple 
Lane in jo obliznil po vratu. Prasička ni niti trznila, ce- 
lo zavzdihnila je od ugodja. 

"Delam še honorarno kot patron prevaranih." Znova je 
obliznil njen slastni vrat. Še en sladostrastni uh in oh. 
"Kot nek zajeban dvojni agent?" 

Mož je prikimal in mrmraje potežkal Lanine prsi: "Do- 
bri komadi. Ker si se odpovedala materinstvu, so sa- 
mo za igro," in mu je odvrnil, "Dvojni agent, lepo 
rečeno. Na vašo smolo sem danes tukaj v službi vaše 
žene." Malce je še pregnetel Lanine obline. "In vašega 
moža. Moja naloga je, da nekako osmislim vajine skri- 
te želje." 

"Skrite želje?" 

"Ves čas fantazirate o seksualni eksotiki. Danes boste 
doživeli grande finale svojih fantazij." 

Za trenutek se je svet obrnil ven, navznoter in znova 
ven. Miha se je znašel privezan na domačo zakonsko 
posteljo. Poleg njega je ležala Lana. Oba sta bila gola. 
Nadangel Dick - kakšno je to ime za nadangela? - je 
uživantsko oblizoval Lanino telo. To bi moral početi 
Miha. A ni, temveč je, trdno zvezan za posteljo, globo- 
ko sopihal. 

Nadangel je malce nagajivo siknil: "Zdaj pa prvi fukiš 
izziv." V roki se mu je znašel konkreten nož. "Tudi o 
tem ste že sanjali. Dobro vem. Poznam vse sprevržene 
kotičke vašega uma." 

Miha ga je hotel ustaviti. A v sebi je zaslišal šepet: "To- 
rej, veselo na delo. Naj se vam prehitro ne konča." 


x x Li 


Ležim tako privezan. Še vedno si razbijam glavo, kaj 
se je zgodilo. Kako sem se znašel v tej situaciji? 
Zaslišim škrtanje ključavnice. Zgrabi me mrzlica. Kaj 
zdaj? Kako naj to razložim? 

Vrata se odprejo. Spogledam se z ravnodušnimi Maji- 
nimi očmi. Privoščljivo se nasmehne: 

"Ups. Motim? Je to Lana? Ne zdi se mi preveč živah- 
na." 

Skušam najti besede. Res me je našla v skrajno ne- 
ugodnem položaju (milo rečeno): "Draga, ni to, kar 
misliš!" 

Neprizadeto mi odvrne: "Kaj pa je? Vse vem!" 

Zatem vstopi še Lanin možic in navrže: "Tukaj sva 
oba, impotentni pleško in čebelica Maja." Ob misli na 
zadnja Dickova dejanja, preden sem se zbudil, me 
oblije mrzel pot. 

Mož, deset centimetrov manjši od Maje, veselo nada- 
ljuje: "Kakšna idila. Vedel sem, da je Lani nekaj manj- 
kalo, a to?" Zadovoljno zavzdihne. "Denar vse plača in 
tega imam v izobilju." 

Maja pa pripomni: "Ja, tudi božji angeli in sam Bog so 
podkupljivi." 

CRTIČ DELUKS 

Serija 7600 


Prejemnik nagrade EISA za 
European Best Buy TV 2015-2016 


140 cm televizor Philips Android TV" serije 7600 odlikujejo 
slika 4K Ultra HD, kakovosten zvok in 3-stranska funkcija Ambilight 
V privlačni in izjemno tanki zasnovi. Vse, kar pričakujete od televizorja. 


In še nagrajen je. 


EISA: | Best 
"|Product 
2015-2016 


BEST BUY TV 
Philips 55PUS7600 


www.philips.si/tv 


SUPE Pi im HU ROS, 


